
PREFATA 


Această carte, ce se adresează în primul rand studen- 
tilor din departamentele de filosofie şi de religiei, a fost 
publicată prima dată în 1963. În 1973 şi 1983 s-au publicat 
edițiile revizuite, ce reflectă dezvoltarea neîntreruptă a 
acestui subiect. Apariția acestei a patra ediții după o pe- 
rioadă mai scurtă de zece ani ce separă ediţiile anterioare 
se datorează rapiditatii schimbărilor din acest domeniu. 
Într-adevăr, filosofia religiei este una dintre cele mai acti- 
ve zone din cercetarea filosofică actuală. Această ediție 
include un nou capitol (Capitolul VI) despre cercetarea 
contemporană în epistemologia religiei, precum şi o actu- 
alizare generală a altor capitole. Pentru a face loc noilor 
materiale, fără a adăuga la mărimea şi prețul cărții, s-a 
renunțat la unele secțiuni din celelalte capitole. 

Sper că această carte, care a fost tradusă în şapte limbi, 
va continua să familiarizeze studenții cu acest subiect fas- 
cinant şi foarte important. 


John Hick 
Claremont Graduate School 
Claremont, California 


INTRODUCERE 


Ce este filosofia religiei? 


Ce este filosofia religiei? Până de curând, se intele- 
gea în general că înseamnă filosofare religioasă în sensul 
apărării filosofice a convingerilor religioase. S-a conside- 
rat că duce mai departe opera teologiei „naturale”, spre 
deosebire de cea ,,revelata”!. Programul acesteia era acela 
de a demonstra existența lui Dumnezeu pe cale rațională, 
făcând astfel loc pentru afirmațiile revelatiei. Dar se pare că 
ar fi mai bine să numim acest demers „teologie naturală”, 
iar apărarea filosofică mai largă a credințelor religioase 
să o numim „apologetică”. Şi astfel vom putea rezerva 
numele de „filosofie a religiei” (prin analogie cu filosofia 
ştiinţei, filosofia artei etc.) domeniului său propriu, şi 
anume gândirea filosofică despre religie. 

Filosofia religiei nu este aşadar un instrument de 
educație religioasă. De fapt, nu trebuie să fie deloc inte- 
leasă dintr-un punct de vedere religios. Ateul, agnosticul 
şi credinciosul pot filosofa şi chiar filosofează despre 
religie. În consecinţă, filosofia religiei nu este o ramură a 
teologiei (înțelegând prin „teologie” o formulare siste- 
matică a credințelor religioase), ci o ramură a filosofiei. 
Aceasta studiază conceptele şi afirmaţiile teologiei şi rati- 


' Aceşti termeni sunt definiti la p. 105-106. 

onamentele teologilor, precum şi fenomenele anterioare 
ale experienţei religioase şi activitățile de cult pe care, 
până la urmă, teologia se bazează. 

Filosofia religiei este astfel o activitate de ordin se- 
cund, fiind separată de subiectul său. În sine, nu face 
parte din sfera religioasă însă e înrudită cu aceasta aşa 
cum filosofia dreptului este înrudită cu sfera fenomenc- 
lor legislative şi cu conceptele şi rationamentele de tip 
juridic, sau aşa cum filosofia artei e înrudită cu fenome- 
nele artistice şi cu metodele şi categoriile specifice dis- 
cursului estetic. Filosofia religiei este astfel înrudită 
cu diferitele religii şi teologii ale lumii aşa cum filosofia 
ştiinţei este înrudită cu ştiinţele particulare. Aceasta îşi 
propune să analizeze concepte precum Dumnezeu, sfânt, 
mântuire, cult, creație, jertfă, viață veşnică etc. şi să de- 
termine natura afirmațiilor religioase în comparație cu 
cele ale vieții cotidiene, cu descoperirile ştiinţifice, cu 
moralitatea şi cu expresiile imaginative artistice. 

Ce este totuşi religia? Au fost propuse mai multe de- 
finitii diferite. Unele dintre acestea sunt fenomenologice, 
încercând să stabilească ceea ce este comun tuturor for- 
melor de religie recunoscute; de pildă, religia este o „re- 
cunoaştere umană a unei puteri controlatoare suprana- 
turale şi în special a unui Dumnezeu sau a unor zei ce 
au drept de ascultare şi de venerare” (Concise Oxford Dic- 
tionary). Altele sunt interpretative. Există astfel definiţii 
psihologice - de pildă, „sentimentele, faptele şi experien- 
tele indivizilor în singurătatea lor, în măsura în care 
aceştia se percep pe ei înşişi ca aflându-se într-o relație 
cu indiferent ce consideră ei că este divin” (William 
James). Altele sunt sociologice - de pildă, „un set de cre- 
dinte, practici şi instituții pe care oamenii le-au dezvoltat 
în diferite societăți” (Talcott Parsons). Altele sunt natura- 

liste - de pildă, „un grup de scrupule care ne împiedică 
exercitarea liberă a propriilor facultăți” (Salomon Reinach) 
sau, cu ceva mai multă ingdduinta, „etică intensificată, 
stâmită şi aprinsă de sentimente” (Matthew Arnold). lar 
altele sunt definiţii religioase ale religiei - de pildă, „re- 
ligia este recunoaşterea că toate lucrurile sunt manifes- 
tări ale unei Puteri care transcende cunoaşterea noastră” 
(Herbert Spencer) sau „reacția omenirii față de divinitate”. 

Dar astfel de definiții au un rol determinant: ele sunt 
cele care decid cum să se folosească termenul şi impun 
acest lucru sub forma unei definiții. Poate că o perspecti- 
vă mai realistă este aceea că termenul „religie“ nu pre- 
supune un singur sens corect şi că diferitele fenomene pe 
care le cuprinde sunt înrudite în felul pe care filosoful 
Ludwig Wittgenstein l-a caracterizat drept asemănare de 
familie. Propriul său exemplu a fost cuvântul „joc”. Nu 
poți defini un joc ca fiind jucat de plăcere (fiindcă unele 
sunt jucate pentru profit) sau ca fiind competitiv (fiindcă 
unele sunt jucate fără oponent) sau ca cerând îndemâna- 
re (fiindcă unele depind de noroc). Şi totuşi toate aceste 
tipuri de jocuri se suprapun ca particularitate cu alte ti- 
puri, care la rândul lor se suprapun în diferite moduri cu 
alte tipuri, astfel încât întreaga colecție ramificată se ține 
laolaltă într-o rețea complexă se asemănări şi diferențe 
pe care Wittgenstein le-a asociat cu asemănările şi dife- 
rentele ce apar în cadrul unei familii?. Am putea aplica 
ideea lui Wittgenstein la cuvântul „religie”. Poate că nu 
există o singură caracteristică comună tuturor tipurilor 
de religie, ci mai degrabă un set de „asemănări de fa- 
milie”. În cele mai multe religii există un cult al unui 


2 Philosophical Investigations, ed. a Il-a, tr. G.E.M. Anscombe, Basic 
Blackwell & Mott, Ltd., Oxford, 1958, pp. 66-67. 

Dumnezeu sau al unor zei, dar, de pildă, în buddhismul 
theravada nu există aşa ceva. Religia este de multe ori un 
factor de coeziune socială; şi totuşi, în unele aspecte ale 
ei, este caracterizată pe bună dreptate ca fiind „ceea ce 
face omul în singurătatea sa” (A. N. Whitehead). Religia 
este de multe ori un factor al armoniei interioare a indi- 
vidului; şi totuşi unii dintre cei mai mari inovatori reli- 
gioşi au părut pentru contemporanii lor că sunt dezechi- 
librati şi chiar nebuni. Modelul asemănării de familie 
permite astfel de diferențe; şi totodată ne permite să 
recunoaştem atât asemănările cât şi diferențele dintre 
exemplele mult mai obişnuite de religie şi acele credințe 
seculare cum este marxismul. Marxismul îşi are propriul 
ideal escatologic al societății fără clase, propria doctrină 
a predestinării prin necesitatea istorică, propriile scrip- 
turi, proprii profeti, sfinți şi martiri. Astfel, putem să ob- 
servăm că are unele elemente comune cu familia religii- 
lor, dar că îi lipsesc altele care sunt probabil mult mai 
centrale. Dar întrebarea dacă o mişcare este de ordin re- 
ligios nu se pune în termeni de „totul sau nimic”, ci se 
referă la poziția ocupată de aceasta în cadrul unei rețele 
larg răspândite de asemănări şi diferențe. 

În cadrul acestui set ramificat de asemănări de fami- 
lie există totuşi o trăsătură care este larg răspândită, chiar 
dacă nu şi universală. Este vorba de preocuparea pentru 
ceea ce se numeşte îndeobşte mântuire sau eliberare. 
Aceasta probabil nu este o trăsătură a religiei „primiti- 
ve” sau „arhaice“, care este preocupată mai ales cu păs- 
trarea lucrurilor pe linia de plutire, evitând catastrofa. 
Cu toate acestea, toate credințele lumii dezvoltate au o 
structură soteriologică (de la grecescul soteria, mântuire). 
Acestea oferă o trecere de la o stare radical nesatisfăcă- 
toare la una nelimitat de bună. Toate vorbesc în felul lor 

diferit despre caracterul nepotrivit sau denaturat sau 
iluzoriu al existentei umane prezente in conditia sa obis- 
nuită şi neschimbată. Este vorba de o viață „căzută”, tră- 
ită separat de Dumnezeu; sau prinsă în mrejele iluzorii 
ale mayei; sau străbătută în totalitate de dukkha, suferință. 
Acestea totodată afirmă, ca fundament al evangheliei lor, 
că Absolutul, Realul, Divinul - de care existența noastă 
prezentă este separată - este bun sau blând şi trebuie 
să fie căutat şi ascultat; şi că ceea ce este real la modul 
suprem are totodată valoare supremă. Completând 
structura soteriologică, acestea oferă propria lor cale că- 
tre Absolut - prin credință, ca răspuns la harul divin; sau 
prin dăruire de sine lui Dumnezeu; sau prin disciplina şi 
maturizarea spirituală care conduce către iluminare şi 
eliberare. În fiecare caz, mântuirea sau eliberarea constă 
într-o nouă şi nemăsurat de bună calitate a existenței care 
se petrece în tranziția de la centrarea pe sine la centrarea 
asupra Realitatii. 

În această discuție am urmat perspectiva conventio- 
nală asupra religiilor ca entități clar demarcate - creşti- 
nism, hinduism, buddhism ş.a.m.d. Dar, de fapt, tabloul 
este mai complex de atât, iar în Capitolul IX voi discuta 
importanta critică adusă conceptului de „religie” oferită 
în zilele noastre de Wilfred Cantwell Smith. 

Între timp, discuţia se va centra asupra conceptului 
iudeo-creştin de Dumnezeu, care se află în spate civiliza- 
liei noaste vest-atlantice şi care încă constituie principala 
opțiune religioasă din cadrul culturii noastre. Dar este 
totodată important să vedem cum pot fi aplicate metode 
filosofice contemporane la ideile unor tradiţii religioase 
foarte diferite, iar acest lucru va fi făcut, cu titlu de 
exemplu, în raport cu credința indiană în reîncarnare 
(Capitolul XI). Mai trebuie, în contextul „lumii unice” de 

astăzi, să ne confruntăm cu problema pretențiilor con- 
tradictorii de adevăr ale diferitelor religii ale lumii. 
Această problemă, care constituie unul din principalele 
puncte tot mai discutate în filosofia religiei de astăzi, va 
fi explorată în Capitolul IX. 


CAPITOLUL 1 


CONCEPTUL IUDEO-CREŞTIN 
DE DUMNEZEU 


Monoteismul 


Termenii folosiți pentru exprimarea principalelor 
modalități de raportare la Dumnezeu s-au format fie în 
jurul cuvântului grecesc theos, fie în jurul echivalentului 
său latin deus. 

Începând cu capătul negativ al liniei, ateismul (ceea 
ce este non-divin) este credința conform căreia nu există 
nici un fel de Dumnezeu; iar agnosticismul, care în- 
seamnă literal „necunoaştere”, este în acest context cre- 
dinta potrivit căreia nu avem motive suficiente nici să 
afirmăm şi nici să negăm existența lui Dumnezeu. Scep- 
ticismul înseamnă pur şi simplu îndoială. Naturalismul 
este teoria potrivit căreia fiecare aspect al experienței 
umane, inclusiv viața morală şi religioasă a omului, poate 
fi descris şi explicat adecvat în termenii existenței acestuia 
ca animal sociabil şi inteligent a cărui viață este insepa- 
rabilă de mediul său material. 

Îndreptându-ne spre latura pozitivă a liniei, deismul 
poate să facă referire fie la ideea unui dumnezeu „ab- 
sent” care a pus universul în mişcare cu mult timp în 
urmă şi nu şi-a mai dat interesul după aceea, fie, ca ter- 
men istoric, la poziția deiştilor anglo-saxoni de secol no- 

uăsprezece, care considerau că teologia naturală! este 
suficientă din punct de vedere religios. Teismul (de mul- 
te ori folosit ca sinonim. pentru monoteism) este credința 
strictă într-o singură divinitate, însă de obicei este folosit 
cu referire la credința într-o divinitate personală. 

Politeismul (ceea ce este pluri-divin) este credința, 
comună popoarelor primitive şi care îşi atinge expresia 
clasică în Grecia şi Roma antice, potrivit căreia există o 
mulțime de zei personali, fiecare patronând câte o sferă 
diferită a vietii?. Persoana a cărei religie este o formă de 
henoteism crede că există mai mulți zei, dar nu se închi- 
nă decât unuia dintre aceştia, în general zeul tribului sau 
poporului său. Panteismul (pan-divinitate) este credința, 
poate expusă cel mai impresionant de unii dintre poeți, 
potrivit căreia Dumnezeu este identic cu natura sau cu 
lumea întreagă. 

Monoteismul (ceea ce este mono-divin) este credin- 
ta potrivit căreia nu există decât o singură Fiinţă supre- 
mă, care este personală şi morală şi care caută o reacție 
totală şi fără rezerve din partea creaturilor sale umane. 
Această idee a fost pentru prima dată realizată la nivel 
conştient în cuvintele: „Ascultă, Israele, Domnul Dum- 
nezeul nostru este singurul Domn. Să iubeşti pe Domnul 
Dumnezeul tău, din toată inima ta, din tot sufletul tau 
şi din toată puterea ta”3. Aşa cum ne arată aceste cuvinte 


1 Pentru o definiţie a „teologiei naturale”, vezi p. 105-106. 

2 De pildă, în panteonul grecesc, Poseidon (zeul mării), Ares (zcul 
războiului) şi Afrodita (zeiţa iubirii). 

* Cele trei formulări perifrastice din parantezele referitoare la ateism, 
politeism şi monoteism traduc formulele englezeşti „not-Godism”, 
„many-gods-ism” şi respectiv ,,one-God-ism” - n.t. 

3 Deut. 6:4-5. Mai înainte, în secolul al XIV-lea i.Cr., faraonul egiptean 
Akhenaton a instituit cultul zeului soare, Aton, ca divinitate unică, 

istorice, concepția ebraică despre Dumnezeu, continuată 
în creştinism, este accentuat monoteistă. 

Scripturile ebraice (care constituie „Vechiul Testa- 
ment” din Biblia creştină) sunt o mărturie a apariției 
monoteismului într-o luptă constantă dar niciodată în- 
cheiată cu politeismul şi henoteismul. Dumnezeul evrei- 
lor a fost inițial venerat ca zeu tribal, lahve al lui Israel, 
care exista alături de alte divinități străine precum Da- 
gon al filistenilor şi Chemoş al moabitilor. Însă mesajul 
insistent, deşi initial incredibil, al marilor profeti din 
secolele al optulea, al şaptelea şi al şaselea înainte de era 
creştină (mai ales al lui Amos, Osea, primul Isaia, Iere- 
mia şi al doilea Isaia) a fost acela că Iahve nu era doar 
dumnezeul evreilor, ci Făcătorul cerurilor şi pământului 
şi judecătorul întregii istorii şi al tuturor popoarelor. Pro- 
fetii evrei susțineau că deşi Dumnezeu a învestit propria 
lor semintie cu misiunea specială de mijlocitor al revela- 
tiei sale in lume, el nu era numai Dumnezeul lor dar şi 
Domn al neamurilor sau al străinilor. Un mare savant 
biblic spune: „Monoteismul ebraic a apărut datorită intu- 
itiei potrivit căreia un Dumnezeu care este drept în în- 
tregime trebuie să fie tot atât de universal ca şi dreptatea 
însăşi “4. Slujirea lui trebuie să presupună o responsabili- 
tate nu doar fata de frații de aceeaşi credință, dar şi fata 
de ceilalți oameni indiferent de rasă sau grup. 

Corolarul învățăturii profetice cu privire la domnia 
lui Dumnezeu asupra întregii vieți umane este acela că 
nu există nici o sferă religioasă specială separată de lumea 


dar imediat după moartea lui Ikhnaton, acest monoteism timpuriu a 
fost învins de poh.e:smul national dominant. 

4C. H. Dodd, The Authority of the Bible, 1929, Harper & Row, Publi- 
shers, Torchbooks, New York, 1958, p. 111. 

seculară, ci întreaga existență umană se află în relație cu 
Dumnezeu. Astfel, religia este secularizată sau - privind 
din cealaltă perspectivă - viata obişnuită capătă un sens 
religios. Citând cuvintele lui H. Richard Niebuhr: 


Totuşi, echivalentul acestei secularizări este sacralizarea 
tuturor lucrurilor. Acum, fiecare zi este ziua dată de 
Domnul; fiecare semintie este un popor sfânt adus de el la 
existență la locul şi timpul său şi întru slava sa; fiecare 
persoană este sacră, făcută după chipul şi asemănarea sa; 
fiecare vietate de pe pământ, din ceruri şi din ape este 
creaţia sa, iar existența sa este o mărturie a prezenţei lui; 
întregul pământ este plin de slava lui; infinitul spațiului 
este templul său unde întreaga creaţie este chemată în 
tăcere înaintea lui’. 


Dificultatea presupusă de menţinerea în practică a 
unei astfel de credinţe, chiar şi în cadrul unei culturi 
pătrunsă de atâtea secole de doctrina monoteistă, este 
evidențiată de elementele politeiste şi henoteiste din pro- 
pria noastră viață. Un vizitator de pe altă planetă înzes- 
trat cu un simț al religiei ar fi observat fără îndoială că ne 
consumăm energia în slujba mai multor divinități - zeul 
banului, al societății comerciale, al succesului, al puterii, 
zeii statutului social şi (o scurtă perioadă, o dată pe săp- 
tămână) Dumnezeul credinței iudeo-creştine. 

Când ne ridicăm deasupra acestui politeism practic, 
ne îndreptăm în general către o devoțiune henoteistă a 
națiunii sau către modul de viață american, pentru a ne 
bucura de solidaritatea noastră cu grupul interior în 
opoziţie cu grupurile exterioare. În această combinație 
de elemente nu se găseşte nici o continuitate cu monote- 


5 H. Richard Niebuhr, Radical Monotheism and Western Culture, 
Harper & Row, Publishers, New York, 1960, pp. 52-53. 


CONCEPTUL IUDEO-CRESTIN DE DUMNEZEU 19 


ismul pur al profetilor Noului Testament, cu constienti- 
zarea vie a lui Dumnezeu ca Domn al istoriei, a cărui 
bunăvoință, cuprinzând întreaga viata, face ca lupta fre- 
netică pentru obținerea de bogăție, putere şi prestigiu în 
detrimentul celorlalți să devină inutilă. 


Infinit, Existent prin sine 


Această credință monoteistă, ale cărei principale ex- 
presii se găsesc în porunci şi rugăciuni, psalmi şi profeții, 
parabole şi învățături ale Bibliei, a fost elaborată şi defi- 
nită filosofic de-a lungul îndelungatei istorii a gândirii 
creştine, şi întrucât creştinismul a devenit o religie mult 
mai articulată teologic decât iudaismul, majoritatea ma- 
terialelor le vom lua din această sursă. 

O idee de bază care reapare în nenumărate locuri 
este aceea că Dumnezeu este infinit şi nemărginit. Exact 
această insistență asupra faptului că Dumnezeu este fiin- 
tă nelimitată este cea care l-a făcut pe Paul Tillich să sus- 
țină că nu ar trebui să spunem nici că Dumnezeu există, 
din moment ce aceasta ar fi o afirmație limitativă despre 
el. „Astfel, întrebarea despre existența lui Dumnezeu nu 
poate fi nici pusă şi nici nu poate primi un răspuns. Dacă 
este pusă, aceasta este o întrebare despre ceea ce, prin 
propria sa natură, se află deasupra existenței şi astfel 
răspunsul - indiferent dacă este negativ sau pozitiv - 
neagă implicit natura lui Dumnezeu. Este la fel de ateist 
să afirmi existența lui Dumnezeu pe cât este să o negi. 


yu 


Dumnezeu este ființă in sine, nu o ființă 


6 Paul Tillich, Systematic Theology L: James Nisbet & Company Ltd., 
Welwyn, Hertfordshire, si University of Chicago Press, Chicago 1951, 
p. 237. 

Totuşi, acest paradox, cum ar putea să sune în gura 
unui teolog, potrivit căruia „Dumnezeu nu există!” nu 
este atât de surprinzător cum ar putea să pară la prima 
vedere. Acesta operează ca o respingere vie a oricărei 
forme de credinţă într-o divinitate finită. Tillich nu vrea 
să spună că termenul „Dumnezeu“ nu face referire la 
nici o realitate, ci că realitatea la care face referire nu este 
pur şi simplu una printre altele, nici măcar prima sau cea 
mai înaltă, ci este mai degrabă sursa şi baza întregii ființe. 

De fapt, Tillich impune o restrângere a termenului 
„există” la sfera finită şi creată, transformând într-un de- 
mers inadecvat orice întrebare despre existența creatorul 
infinit sau orice afirmare sau negare a existenței acestuia. 
Astfel, Tillich respinge afirmația că Dumnezeu există nu- 
mai pe baza acestei limitări a termenului. El accentuează 
ideea, cunoscută de scolaştii medievali, potrivit căreia 
nu se poate spune că creatorul şi creatura există exact în 
acelaşi sens. 

Astfel, potrivit iudaismului şi creştinismului, Dum- 
nezeu este sau are ființă nelimitată; iar diferitele „atribute“ 
sau însuşiri divine reprezintă tot atâtea moduri în care 
realitatea divină infinită este sau există sau are ființă. 

Pe primul loc între aceste atribute am putea aşeza 
ceea ce scolastii au numit aseitate (de la latinul a se esse, 
ființă de la sine), de obicei tradus prin ,,auto-existenta”. 
Conceptul de auto-existenté, aşa cum apare în operele . 
marilor teologi, conține două elemente. 

1. Dumnezeu nu depinde pentru propria existență 
sau pentru însuşirile sale de vreo altă realitate în afară de 
el însuşi. El nu a fost creat de vreo altă ființă superioară. 
Nu există nimic în afara lui care să-l poată alcătui sau 
distruge. El pur şi simplu este şi este ceea ce este, în bo- 
gatia şi plenitudinea infinite de a fi realitatea supremă, 

nedeterminată si atotdeterminanta. În termeni abstracti, 
Dumnezeu are o independenţă ontologică absolută. 

2. De aici rezultă că Dumnezeu este etern, fără înce- 
put sau sfârşit. Dacă a avut un început, ar trebui să existe 
o realitate anterioară care să-l aducă la ființă; iar pentru 
ca existența lui să se sfârşească, ar trebui să existe o reali- 
tate capabilă să facă acest lucru. Fiecare dintre aceste idei 

“este exclusă de independenţa sa ontologică absolută. 

Totuşi, eternitatea lui Dumnezeu înseamnă mai mult 
decât faptul că el există fără început şi sfârşit, aşa cum 
putem vedea în acest pasaj din Anselm (1033-1109): 


Într-adevăr, Tu nu exişti nici de ieri, nici azi şi nici mâine, 
ci eşti întru totul în afara întregului timp. Fiindcă ieri, azi 
şi mâine sunt cu totul în timp; totuşi, Tu, deşi nimic nu 
poate fi fără Tine, nu te găseşti în spațiu sau timp, ci toate 
lucrurile sunt în Tine. Fiindcă nimic nu Te conține, ci Tu 
conții toate lucrurile”. 


Creator 


În tradiţia iudeo-creştină, Dumnezeu este conceput 
ca fiind Creatorul infinit şi auto-existent a tot ceea ce 
există, în afară de el. În această doctrină, creația înseam- 
nă mai mult decât alcătuirea unor forme noi dintr-un 
material deja existent (aşa cum un zidar face o casă sau 
un sculptor o statuie); înseamnă creația din nimic - creatio 
ex nihilo - aducerea la. existență a unui univers în afară 
de care nu era decât Dumnezeu. Această idee presupune 
două corolare importante. 


7 Proslogion, Cap. 19, tr. M.J. Charlesworth, St. Anselm's Proslogion, 
Oxford: Clarendon Press, 
1965, pp. 141-3. 

Primul corolar indică o distincție absolută între 
Dumnezeu şi creația sa, în aşa fel încât este logic imposi- 
bil ca o creatură să devină Creatorul. Ceea ce a fost creat 
va rămâne pentru totdeauna creat. Creatorul este Creator 
şi creatura creatură pe veci. Astfel, în concepția iudeo- 
creştină despre creație, orice gând al omului de a deveni 
Dumnezeu este considerat ca fiind lipsit de sens. 

Al doilea corolar presupune faptul că lumea creată este 
absolut dependentă de Dumnezeu ca Făuritor al ei şi ca 
sursă a existenței sale neîntrerupte. Astfel, atlăm că aceas- 
tă idee radicală de creaţie ex mlulo se exprimă în rugăciu- 
ne şi în liturghie ca un simțământ al dependenței totale 
a existenței umane față de Dumnezeu. Facem parte din 
univers nu datorită vreunui drept natural, ci prin harul 
lui Dumnezeu; şi fiecare zi este un dar ce trebuie primit cu 
recunoştinţă şi responsabilitate față de Dăruitorul divin. 

Care sunt implicațiile ştiinţifice ale acestei idei? Pre- 
supune oare faptul că această creație a universului 
material a avut loc într-un anumit moment din trecutul 
îndepărtat? 

Toma de Aquino (1224/5-1274) susținea că ideea de 
creație nu exclude neapărat posibilitatea ca universul 
creat să fie etern. Se poate considera, susține el, că Dum- 
nezeu a fost veşnic creator şi că deşi universul său are o 
condiție creată şi dependentă, el este totuşi fără un înce- 
put. El a mai susținut că deşi ideea de creație nu presu- 
pune în sine un început, revelația creştină totuşi afirmă 
un început; şi pe această bază Toma respinge ideea unei 
creații eterne’. O altă abordare, poate mai prolifică, este 


5 Summa Theologica, I, 46, 2. O bună discuţie despre doctrina creaţiei 
la Aquino se găseşte în F. C. Copleston, Aquinas, Harmondsworth, 
Middlesex: Penguin Books Ltd., 1955, pp. 136 sq. 

sugerată de concepția lui Augustin potrivit căreia creația 
nu s-a petrecut în timp, timpul însuşi fiind de fapt un 
aspect al lumii create?. 

Dacă acest lucru este adevărat, este posibil de ase- 
menea, aşa cum sugerează teoria relativității, ca spațiul 
şi timpul să fie infinite în interior - adică din perspectiva 
desfăşurării spatio-temporale, universul este văzut ca 
fiind nelimitat atât spaţial cât şi temporal. În acest caz nu 
are un punct de plecare. Dar, deşi este infinit în interior, 
universul ar putea totuşi să-şi datoreze existența şi natu- 
ra voinței unui Dumnezeu transcendent. Aceasta este 
esența doctrinei religioase a creației: şi anume că univer- 
sul, ca întreg spatio-temporal, există în virtutea legăturii 
sale cu Dumnezeu. O astfel de doctrină se situează pe o 
poziție intermediară între diferitele teorii rivale despre 
originea stării actuale a universului dezvoltate în cosmo- 
logia ştiințifică1o. 

Inutil să mai spun că minunata poveste a creației din 
primele două capitole ale Cărții Genezei nu mai este 
considerată de către gânditorii religioşi competenți de 
astăzi ca fiind o descriere ştiinţifică. Este văzută mai de- 
grabă ca o expresie mitologică clasică a credinței că în- 
treaga ordine naturală este o creație divină. Într-adevăr, 
acest mod de a interpreta miturile religioase este foarte 
vechi, aşa cum ne arată următorul pasaj scris de Origen 
în secolul al treilea. 


Ce om cu minte va putea crede că s-a făcut seară şi diminea- 
tă ziua a întâia, a doua şi a treia, fără soare, fără lună si fără 


9 Confesiuni, XI. 13; Cetatea lui Dumnezeu, XI. 6. 

10 Unele dintre teoriile actuale despre originea universului sunt discu- 
tate în lan Barbour, Issues in Science and Religion, Englewood Cliffs, 
N.J.: Prentice-Hall, Inc., 1966. 

stele şi să fi încheiat ziua fără cer (despre care se ştie că au 
fost create mai târziu)? Şi cine poate fi atât de naiv, să-şi 
închipuie că, tocmai ca un om, ca un țăran oarecare, 
Dumnezeu a sădit o grădină în Eden, spre răsărit şi că în 
ea a făcut să răsară în chip văzut şi sensibil un porn al vieții 
încât cel care a gustat din roada lui cu dinţii trupeşti să 
guste din viață şi că, dimpotrivă, s-a împărtăşit din bine şi 
rău cel care a luat şi a muşcat din pomul respectiv? lar 
când se spune că Dumnezeu umbla prin rai în răcoarea serii 
şi că Adam s-a ascuns printre pomi, nu cred că se mai îndo- 
ieşte cineva că aici se istorisesc simbolic unele taine..." 


Personal 


Convingerea că Duninezeu este personal a fost în- 
totdeauna sugerată din plin atât în scrierile biblice cât 
şi în literatura târzie iudaică şi creştină devotionala si 
teologică. 

În Vechiul Testament Dumnezeu vorbeşte în termeni 
personali (de pildă, „Eu sunt Dumnezeul tatălui tău, 
Dumnezeul lui Avraam şi Dumnezeul lui Isaac şi Dum- 
nezeul lui lacov”12), iar profeții şi psalmistii i se adresea- 
ză în termeni personali (de pildă, „Auzi, Dumnezeule, 
cererea mea, ia aminte la rugăciunea mea”13). În Noul 
Testament, aceeaşi convingere cu privire la caracterul 
personal al lui Dumnezeu este întrupată în figura pater- 
nității folosită neîncetat de Isus ca fiind cea mai potrivită 
imagine lumească cu care să fie conceput Dumnezeu. 

Deşi credința în acel „Tu” al lui Dumnezeu străbate 
astfel întreaga tradiție iudeo-creştină, doctrina explicită 


11 De Principiis, IV. 1. 16. 
12 Ex. 3:6. 
13 Ps. 61:1. 

potrivit căreia Dumnezeu este personal este de dată 
comparativ recentă, fiind o caracteristică a teologiei de 
secol nouăsprezece şi mai ales de secol douăzeci. Gândi- 
torul religios evreu Martin Buber! a atras atenția asupra 
celor două tipuri radical diferite de relație: Eu-Tu şi Eu- 
Acesta”; iar unii teologi creştini au dezvoltat consecințele 
ideii că Dumnezeu este divinul Tu care ne-a creat ca per- 
soane după chipul său şi care se raportează întotdeauna 
la noi într-un mod ce respectă libertatea şi responsabili- 
tățile noastre personale!5. (Această temă va fi abordată 
din nou în discuția despre revelație şi credință din Capi- 
tolul V). 

Cei mai mulți teologi se referă la Dumnezeu mai 
degrabă ca la ceva „personal” decât ca la „o Persoană”. 
Ultima formulă sugerând imaginea unui individ supra- 
dimensionat. (A concepe divinul în acest fel se traduce 
prin antropomorfism, de la grecescul anthropos, om, şi 
morphe, formă - „sub forma de om”.) Afirmația potrivit 
căreia Dumnezeu este personal are astfel intenția de a 
spune că Dumnezeu este „cel puțin personal”, că indife- 
rent ce ar putea fi dincolo de concepția noastră, Dumne- 
zeu nu este mai puțin decât personal, nu este un lucru 


14 | and Thou, 1923, trad. ed. a Il-a, New York: Charles Scribner's Sons, 
1958. 

* În engleză „It“, cu sensul de pronume impersonal - n.t. 

15 Printre aceştia se numără John Oman, Grace and Personality,: 
Fontana Library, Londra, 1960 şi Association Press, New York, 1961; 
Emil Brunner, God and Man, Student Christian Movement Press Ltd., 
Londra, 1936 şi The Divine-Human Encounter, The Westminster Press, 
Philadelphia, 1942 şi Student Christian Movement Press Ltd., Londra, 
1944; H. H. Farmer, The World and God, James Nisbet & Company 
Ltd., Welwyn, Hertfordshire, 1935 şi God and Men, James Nisbet & 
Company Ltd., Welwyn, Hertfordshire, 1948 şi Abingdon Press, 
Nashville, Tenn.,1961. 

impersonal aflat in relatie cu omul, ci intotdeauna acel 
Tu superior si transcendent. 

Această credință ridică automat problema caracteru- 
lui analogic sau simbolic al limbajului uman cu referire 
la Dumnezeu, care va fi discutată în Capitolul VI. 


Iubitor, Bun 


Bunătatea şi iubirea sunt tratate in general ca alte 
două atribute ale lui Dumnezeu. Însă în Noul Testament 
bunătatea, iubirea şi harul lui Dumnezeu sunt practic 
sinonime, iar cel mai caracteristic dintre aceşti trei ter- 
meni este iubirea. i 

Pentru a înțelege ce înțelege Noul Testament prin 
iubirea lui Dumnezeu este necesar mai întâi facem 
deosebirea între cele două tipuri de iubire reprezentate 
de cuvintele greceşti eros si agape. Eros este ,,iubirea- 
dorință”, iubire care e trezită de calitățile dezirabile ale 
celui iubit. Această iubire este trezită şi depinde de atrac- 
tia exercitată de obiectul său. El o iubeşte fiindcă ea este 
frumoasă, fermecătoare, drăguță. Ea îl iubeşte fiindcă 
este chipeş, masculin, inteligent. Părinții îşi iubesc copiii 
fiindcă sunt copiii lor. 

Însă atunci când Noul Testament vorbeşte despre 
iubirea lui Dumnezeu fata de omenire foloseşte un alt 
termen, agape. Acest cuvânt exista deja în limba greacă 
dar nu a fost folosit în general pentru a transmite vreun 
sens care să-l diferentieze de eros decât odată cu autorii 
Noului Testament, care i-au dat înțelesul de „iubire dă- 
ruitoare”. Spre deosebire de eros, agape are o cuprindere 
necondiționată şi universală. Este dată cuiva nu fiindcă 
acela are însuşiri speciale, ci pur şi simplu pentru că 
acela este, pentru că se află acolo ca persoană. 

Natura lui agape este aceea de a pretui o persoană 
astfel încât să-i urmăreşti cea mai mare bunăstare şi îm- 
plinire. Acesta este sensul în care Noul Testament vor- 
beşte despre iubirea lui Dumnezeu pentru omenire. De 
pildă, atunci când se spune că „Dumnezeu este iubire”16 
sau că „Dumnezeu aşa a iubit lumea. . .17, cuvântul fo- 
losit este agape şi alți termeni înrudiți. 

Iubirea universală a lui Dumnezeu pentru propriile 
sale creaturi, o iubire neînrădăcinată în virtutea sau 
meritele acestora, ci în natura plină de agape a lui Dum- 
nezeu, reprezintă baza acelei laturi a religiei care-l cu- 
noaşte pe Dumnezeu ca fiind sprijinul suprem din viata 
omului: „Dumnezeu este scăparea şi puterea noastră, 
ajutor întru necazurile ce ne împresoară”1f. Cea mai 
înaltă bunătate se crede că este şi cea mai înaltă putere, 
iubirea supremă care garantează bunăstarea şi împlini- 
rea finală a omului. 

Iubirea divină infinită dă naştere de asemenea acelei 
laturi a experienței religioase în care Dumnezeu este cu- 
noscut ca fiind cel care cere supunerea totală a vieții fie- 
căruia. Dumnezeu este considerat „Domn” sau „Rege”, 
precum şi „Iată“. Poruncile divine au accentul unei ce- 
rinte absolute şi necondiționate, o cerință ce nu se pune 
în balanță cu nici un alt interes, nici chiar cu viata. 

Această impunere poate fi văzută ca o expresie a iu- 
birii divine, care caută ce este potențial mai bun în om. 
Chiar şi în relațiile dintre oameni nu există ceva care să 
ceară mai mult decât iubirea care ne vrea binele cel mai 
mare şi nu se poate mulțumi că noi suntem mai puțin 


le I In. 4:8. 
17 In. 3:16. 
18 Ps. 46:1. 

decât am putea fi. Fiindcă este infinită, iubirea Creatoru- 
lui pentru creatura făcută după chipul său presupune 
o cerință morală de acest fel - una care este absolută şi 
nedeterminată. 

În această expunere, am subordonat bunătatea lui 
Dumnezeu iubirii lui Dumnezeu. Dar această idee nu 
evită o importantă problemă filosofică referitoare la cre- 
dinta potrivit căreia Dumnezeu este bun. Presupune oa- 
re această credință un standard moral aflat în afara lui 
Dumnezeu, în raport cu care se poate spune că el este 
bun? Este oare oferit Creatorul ca standard suprem de 
bunătate, astfel încât natura sa, indiferent care ar fi, este 
etalonul bunătății? 

Ambele poziții presupun dificultăți. Dacă Dumne- 
zeu este bun în raport cu vreun standard independent 
prin care poate fi judecat, el încetează să mai fie unica 
realitate supremă. El există într-un univers moral al cărui 
caracter nu este dictat de el. Totuşi, dacă Dumnezeu este 
bun prin definiţie, iar faptul că orice poruncă a sa este 
corectă constituie o tautologie, apar anumite implicații 
care sunt greu de acceptat. Să presupunem că, începând 
de mâine, Dumnezeu ar vrea ca ființele umane să facă 
toate lucrurile pe care el le-a interzis mai înainte. Acum, 
ura, cruzimea, egoismul, invidia şi răutatea sunt virtuți. 
Dumnezeu le porunceşte; şi din moment ce Dumnezeu 
este bun, tot ceea ce voieşte este drept. Această posibi- 
litate este presupusă de perspectiva pe care o avem în 
vedere; totuşi, intră în conflict cu presupunerea că prin- 
cipiile noastre morale actuale sunt sănătoase sau că, cel 
putin, nu ne îndreaptă spre o direcţie greşită. 

Poate că cea mai promițătoare soluție a acestei pro- 
bleme este de fapt una circulară. Binele este un concept 

relational, făcând referire la împlinirea naturii şi do- 
rintelor primare ale unei ființe. Când oamenii spun că 
Dumnezeu este bun, ei spun că existența şi activitatea sa 
constituie condiția celui mai înalt bine al omului. Presu- 
punerea unei astfel de credințe este aceea că Dumnezeu 
a făcut natura umană în aşa fel încât cel mai mare bine al 
său este relația pe care o are cu Dumnezeu. Etica şi teoria 
valorii sunt în general independente de religie prin fap- 
tul că principiile lor pot fi formulate fără a-l pomeni pe 
Dumnezeu; însă acestea se bazează până la urmă pe ca- 
racterul lui Dumnezeu, care l-a înzestrat pe om cu natura 
a cărei împlinire îi defineşte propriul bine. 

În raport cu bunătatea lui Dumnezeu, ar trebui să 
se facă referire şi la „mânia” divină, care a jucat un rol 
important în gândirea fariseică şi puritană. ,,Fugiti de 
mânia ce va să fie” a împovărat avertismentul multor 
predici religioase. Ironia este că cele mai multe predici 
de acest fel au îmbrățișat chiar acel antropomorfism pe 
care Sfântul Pavel, ale cărui scrieri furnizează textele 
standard cu privire la Mânia lui Dumnezeu, l-a evitat cu 
atâta băgare de seamă. C. H. Dodd, în studiul său despre 
Sfântul Pavel, a arătat că Pavel nu-l descrie niciodată pe 
Dumnezeu ca fiind mânios, ci întotdeauna vorbeşte des- 
pre Mânia lui Dumnezeu într-un mod neobişnuit de im- 
personal pentru a se referi la reacția inevitabilă față de 
fărădelege exercitată de ordinea morală divin instituită a 
Universului. 

Condiţiile vieții umane sunt de aşa natură încât aba- 
terea unui individ sau a unui grup de la structura ordinii 
personale nu poate duce decât la dezastru. „Pavel nu- 
meşte acest dezastru, în limbaj tradițional, «Mânie» sau, 
mult mai rar, «Mânia lui Dumnezeu». «Mânia» ne este 

asadar dezvaluita inaintea ochilor ca fiind teroarea tot mai 
mare a păcatului ce-şi desfăşoară oribila lege a cauzei şi 
efectului”?9. 


Sfant 


Luate separat, fiecare dintre aceste insusiri ale lui 
Dumnezeu, aşa cum este el conceput în tradiția iudeo- 
creştină, se prezintă ca o idee filosofică abstractă. Însă 
omul religios, conştient că este înconjurat de prezența 
nevăzută a lui Dumnezeu, este copleşitor de conştient de 
realitatea divină ca fiind infinit mai mare şi diferită fata 
de el. Acest sentiment de imensitate şi alteritate a lui 
Dumnezeu a fost exprimată de Isaia în cuvinte pline de 
viata: 


Cu cine veți asemăna voi pe Cel Preaputernic şi unde veți 
găsi altul asemenea Lui? Chipul cel turnat este turnat de 
un făurar, argintarul îl îmbracă cu aur şi-l infrumuseteaza 
cu lantisoare. Săracul, care nu poate oferi mult, alege un 
lemn care nu putrezeşte; îşi caută un meşter iscusit ca să 
facă un idol care să nu se clatine. Nu ştiţi voi, oare, n-aţi 
auzit, nu vi s-a spus oare de la început, n-aţi înțeles voi ce 
vă învaţă întemeierea lumii? El stă în scaun deasupra cer- 
cului pământului; pe locuitori îi vede ca pe lăcuste; El în- 
tinde cerul ca un văl uşor şi îl desface ca un cort de locuit. 
El preface în nimic pe căpetenii; pe judecătorii pămân- 
tului îi nimiceşte... Cu cine Mă asemănați voi ca să-i fiu 
asemenea?, zice Sfântul. Ridicati ochii în sus şi priviți: Cine 
le-a zidit pe toate acestea?20 


19 C. H. Dodd, The Meaning of Paul for Today, New York: World Publi- 
shing Company, Meridian Books, 1957, pp. 63-64. 
20 Ts. 40:18-23, 25-26. 

Din nou, Dumnezeu este cel ,,...a Cărui locuință este 
veşnică şi al Cărui nume este sfânt“2!, care spune că 
„gândurile Mele nu sunt ca gândurile voastre şi căile 
Mele ca ale voastre”2. Constientizarea lui Dumnezeu ca 
fiind sfânt este conştientizarea Celui care este teribil de 
misterios, o intensitate a ființei în raport cu care oamenii 
nu sunt practic nimic, o perfecțiune în ochii căreia „toate 
faptele dreptății noastre [sunt] ca un vesinant întinat” 23, 
o voinţă şi o putere în fața cărora noi, oamenii, nu putem 
decât să ne plecăm într-o cutremurare tăcută. 

Acum putem să rezumăm ideea iudeo-creştină de 
Dumnezeu: Dumnezeu este conceput ca fiind realitatea 
infinită. Eternă, necreată şi personală, care a creat tot ce 
există în afară de sine şi care s-a revelat creaturilor umane 
ca fiind sfânt şi iubitor. 


21 Is, 57:15. 
22 Is. 55:8-9. 
23 Is. 64:5. 


CAPITOLUL II 


ARGUMENTE PENTRU EXISTENTA 
LUI DUMNEZEU 


În acest capitol vom examina cel mai important din- 
tre argumentele filosofice oferite pentru a justifica cre- 
dinta in realitatea lui Dumnezeu. Aceste ,,dovezi teiste” 
tradiționale au o mare importanţă filosofică şi s-au bucurat 
în ultimii ani de o oarecare atenție din partea autorilor 
seculari şi religioşi. 


Argumentul ontologic 


Argumentul ontologic pentru existența lui Dumne- 
zeu a fost dezvoltat mai întâi de Anselm, unul dintre cei 
mai originali gânditori ai Bisericii creştine şi cel mai mare 
teolog care a ocupat vreodată scaunul de arhiepiscop de 
Canterbury. 

Anselm începe prin a concentra conceptul creştin de 
Dumnezeu în formula: „o ființă față de care nimic mai 


1 Argumentul ontologic se găseşte în cap. 2-4 din Proslogion de 
Anselm. Printre cele mai bune traduceri în engleză se numără cea a 
lui M. J. Charlesworth. în St. Anselm's Proslogion, Oxford. Clarendon 
Press, 1965 - din care sunt luate citatele acestui capitol” - şi a lui J. H. 
Hick şi A. C. McGill, New York: The Macmillan Company, 1967, şi 
Londra. Macmillan & Company Ltd., 1968). 

mare nu poate fi conceput”. Este clar că prin „mai mare” 
Anselm vrea să spună mai degrabă „mai desăvârşit” de- 
cât mai mare din punct de vedere spațial. Este impor- 
tant de observat că ideea celei mai desăvârşite ființe care 
poate fi concepută este diferită de ideea celei mai desă- 
vârşite ființe care există. Argumentul ontologic nu ar pu- 
tea fi fundamentat pe această ultimă noțiune, căci deşi 
este adevărat că, prin definiție, cea mai desăvârşită ființă 
existentă există, nu avein nici o garantie că această ființă 
este ceea ce înțelege Anselm prin Dumnezeu. În con- 
secinta, in loc de a-l descrie pe Dumnezeu ca fiind cea 
mai desăvârşită ființă care există, Anselm îl descrie pe 
Dumnezeu drept ființa care este atât de desăvârşită încât 
nimic mai desăvârşit nu poate fi conceput. 


Prima formă a argumentului 


În următoarea etapă a argumentului său, Anselm 
face deosebirea între ceva, x, care există doar în minte şi 
existența sa în realitate. Dacă cea mai desăvârşită ființă 
imaginabilă nu ar exista decât în minte, ain avea atunci 
contradictia conform căreia este posibil să se conceapă o 
ființă încă şi mai desăvârşită, adică aceeaşi ființă ce exis- 
tă atât în realitate cât şi în minte. Prin urinare, cea mai 
desăvârşită ființă imaginabilă trebuie să existe atât în 
realitate cât şi în minte. Formularea anselmiană a acestui 
raționament filosofic clasic se găseşte în al doilea capitol 
din Proslogion. 

Dacă aşadar cel-fata-de-care-nu-poate-fi-conceput- 
nimic-mai-mare nu există decât în minte, atunci cel-fata- 


2 În unele locuri (de pildă, Proslogion, cap. 14 şi 18) Anselm foloseşte 
„mai bun” (melius) în loc de „mai mare”. 

de-care-nu-poate-fi-conceput-nimic-mai-mare este exact 
cel-fata-de-care-poate-fi-conceput-ceva-mai-mare. Dar 
acest lucru este evident imposibil. Prin urmare, nu exista 
absolut nici o îndoială că ceva-față-de-care-nu-poate-fi- 
conceput-nimic-mai-mare există atât în minte cât şi în 
realitate. 


A doua formă a argumentului 


În al treilea capitol al său, Anselm reafirmă argu- 
mentul, îndreptându-l acum nu doar către existența lui 
Dumnezeu, ci mai ales spre existența sa în mod unic 
necesară. Dumnezeu este definit în aşa fel încât este im- 
posibil să fie conceput fără existență. 

Miezul acestei idei a existenței necesare este existen- 
ta prin sine (aseitatea)?. Din moment ce Dumnezeu, în 
perfecțiunea sa infinită, nu este limitat în şi de timp, atât 
posibilitatea ca acesta să fi ajuns să existe la un moment 
cât şi posibilitatea ca acesta să înceteze să existe la un 
moment dat sunt excluse automat, iar nonexistenta sa 
devine o imposibilitate. Argumentul este următorul. 

Se poate considera că ceva există numai atunci când 
nu se poate considera că nu există. Astfel, dacă se poate 
considera că cel-față-de-care-nu-poate-fi-conceput-nimic- 
mai-mare nu există, atunci cel-față-de-care-nu-poate-fi- 
conceput-nimic-mai-mare nu este acelaşi cu cel-fata-de- 
care-nu-poate-fi-conceput-nimic-mai-mare, ceea ce este 
absurd. Ceva-faţă-de-care-nu-poate-fi-conceput-nimic- 
miai-mare există aşadar cu adevărat, încât nici nu poate fi 
nici măcar conceput ca neexistând. 


3 Vezi p. 20. 


ARGUMENTE PENTRU EXISTENȚA LUI DUMNEZEU 35 
Critici aduse argumentului 


Introducerea argumentului ontologic la Anselm face 
referire la „nebunul” psalmistului care spune în inima 
sa: „Nu este Dumnezeu”4. Chiar şi o astfel de persoană, 
spune acesta, posedă ideea de Dumnezeu ca fiind cea 
mai mare ființă ce poate fi concepută, iar când desfăşu- 
răm implicațiile acestei idei observăm că o astfel de ființă 
chiar există. Primul critic important al argumentului, 
Gaunilon, un călugăr din Marmoutiers, Franța, şi con- 
temporan cu Anselm, şi-a numit în consecință răspunsul 
„În apărarea nebunului”. 

Acesta susține că raționamentul lui Anselm, dacă 
este folosit în alte domenii, duce la concluzii absurde, şi 
astfel Gaunilon formulează un argument ontologic pa- 
ralel cu referire la cea mai desăvârşită insulă. Acesta 
vorbeşte mai curând despre cea mai desăvârşită dintre 
insule decât despre cea mai desăvârşită insulă ce poate fi 
concepută (aşa cum ar fi trebuit să facă); însă argumentul 
său poate fi reformulat în termenii corecti. Dată fiind 
ideea unei astfel de insule, folosind principiul lui Anselm 
putem argumenta că dacă aceasta nu există în realitate 
nu poate fi cea mai desăvârşită insulă imaginabilă! 

Răspunsul lui Anselm, accentuând caracterul unic al 
ideii de Dumnezeu pentru a arăta că raționamentul onto- 
logic nu se aplică decât la aceasta, se bazează pe a doua 
formă a argumentului său. Elementul din ideea de 
Dumnezeu care îi lipseşte noțiunii celei mai desăvârşite 
insule este existența necesară. Insula (sau oricare alt obi- 
ect material) este prin definiție o parte din lumea con- 
tingentă. Cea mai desăvârşită insulă, în măsura în care 
este cu adevărat o insulă - „o fâşie de pământ înconjurată 


4 Ps. 14:1 şi 53:1. 

de ape” şi astfel o parte din globul fizic - este prin defi- 
nitie o realitate dependentă, care, fără nici o contradicție, 
poate fi considerată ca inexistentă, şi astfel principiul lui 
Anselm nu se aplică la ea. 

Se aplică doar la cea mai desăvârşită ființă ce poate fi 
concepută, care este definită ca având o existenţă eternă 
şi independentă (adică necesară). Până acum, s-ar părea 
aşadar că argumentul său poate să reziste criticii. 

Dar argumentul lui Anselm, în prima sa formă, ar 
putea fi oare apărat de critica lui Gaunilon? Acest lucru 
depinde de faptul dacă ideea celei mai desăvârşite insule 
ce poate fi concepută este o idee coerentă şi consecventă. 
Este oare posibil, chiar şi în teorie, să se specifice caracte- 
risticile celei mai desăvârşite insule ce poate fi concepută! 
Aceasta este o întrebare la care cititorul ar putea să se 
gândească singur. 

O a doua etapă a dezbaterii a fost inaugurată de 
René Descartes (1596-1650), deseori numit părintele 
filosofiei moderne, a reformulat acest argument şi astfel 
a atras asupra acestuia o atenţie considerabila5. Descartes 
a adus în față punctul pe care s-au centrat majoritatea 
discuțiilor modeme despre argumentul ontologic, şi 
anume ipoteza că existența este o proprietate sau un 
predicat. Acesta tratează în mod explicit existența ca pe 
o caracteristică, a cărei posedare de către un x dat este 


5 Meditaţii V. Nu este foarte clar dacă Descartes a preluat principiul 
de bază al argumentului său ontologic de la Anselm. Când a fost în- 
trebat de Marsenne de legătura dintre argumentul său şi cel al lui 
Anslem, Descartes s-a mulțumit cu răspunsul: Al voi cerceta pe Sf. 
Anselm cu prima ocazie” (N. Kemp Smith, New Studies in the Philo- 
soplw of Descartes, p. 304 ). Descartes mai prezintă o altă încercare, 


diferită, de a dovedi existenţa lui Dumnezeu: Discurs asupra metodei 
TV şi Meditaţii III. 


ARGUMENTE PENTRU EXISTENȚA LUI DUMNEZEU 37 


propriu-zis deschisă investigației. Esenţa sau natura de- 
finitorie a oricărui lucru presupune anumite predicate, 
iar argumentul ontologic al lui Descartes susține că exis- 
tenta trebuie să fie inclusă printre predicatele definitorii 
ale lui Dumnezeu. Aşa cum este necesar ca unghiurile 
interioare ale triunghiului să fie egale cu două unghiuri 
drepte, tot aşa este necesar ca existența să fie o caracteris- 
tică a unei ființe perfecte la modul suprem. 

Un triunghi fără proprietățile sale definitorii nu ar fi 
un triunghi, iar Dumnezeu fără existență nu ar fi Dum- 
nezeu. Diferența extrem de importantă este aceea că, 
referindu-ne la triunghi, nu putem presupune că triun- 
ghiurile există, din moment ce existența nu este esența 
triunghiularitatii. Totuşi, în cazul unei ființe perfecte in 
mod suprem putem presupune existența, fiindcă existen- 
ta este un atribut esențial fără de care nici o ființă nu ar 
putea fi perfectă la modul nelimitat. 

Această versiune carteziană a argumentului ontolo- 
gic a fost pusă mai târziu în discuție la două niveluri de 
către marele filosof german Immanuel Kant (1724-1804). 

La un nivel, Kant a acceptat opinia lui Descartes con- 
form căreia ideea de existență aparține analitic concep- 
tului de Dumnezeu, tot aşa cum ideea de a avea trei 
unghiuri aparține analitic conceptului unei figuri plane 
cu trei laturi. În ambele cazuri, predicatul este necesar 
legat de subiect. Însă, mai spune Kant, nu rezultă de aici 
că subiectul, cu predicatele sale, există în realitate. Ceea 
ce este analitic adevărat este faptul că dacă vorbim des- 
pre un triunghi, acesta trebuie să aibă trei unghiuri, iar 
dacă vorbim despre o ființă infinit perfectă, aceasta tre- 


6 Immanuel Kant, Critica rațiunii pure, „Dialectica transcendentala”, 
IL 3. 4. 

buie să aibă existență. Asa cum spune Kant: „Faptul de a 
afirma un triunghi şi de a respinge totodată cele trei un- 
ghiuri ale acestuia e autocontradictoriu; însă faptul de a 
respinge triunghiul împreună cu cele trei unghiuri ale 
acestuia nu este o autocontradictie. Acelaşi lucru este va- 
labil şi în cazul conceptului unei ființe absolut necesare”. 

Totuşi, la un nivel mai adânc, Kant a respins supozi- 
tia principală pe care se sprijinea argumentul cartezian, 
supozitie potrivit căreia existența, asemenea triunghiu- 
laritatii, este un predicat pe care ceva îl posedă sau nu, şi 
care, în anumite cazuri, are o legătură analitică cu sub- 
iectul. Acesta arată (aşa cum a arătat şi filosoful scoțian 
David Hume într-un context diferit)? că ideea de existen- 
ta nu adaugă nimic la conceptul de lucru particular sau 
de tip de lucru. 

De exemplu, o sută de dolari imaginari este alcătuită 
din acelaşi număr de dolari reali. Când afirmăm că dola- 
rii sunt reali sau că există nu facem decât să aplicăm 
conceptul de dolari la lume. Astfel, a spune despre x că 
există nu înseamnă a spune că, pe lângă diferitele sale 
atribute, acesta are şi atributul existenței, ci înseamnă a 
spune că x există în lumea reală. 

Aceeaşi idee este exprimată în esenţă şi de Bertrand 
Russell în analiza cuvântului „există”8. Russell a arătat 
că deşi „există” este din punct de vedere gramatical un 
predicat, din punct de vedere logic îndeplineşte o funcție 
diferită, care poate fi evidențiată de următoarea traduce- 


a, x 


re: „Vacile există” înseamnă „Există x-uri astfel încât «x 


7 David Hume, Tratat usupra naturii umane I. 3. 7. 

8 Acest aspect al teoriei descrierilor este discutat de Russell în History 
of Western Philosophy, George Allen & Unwin Ltd, Londra, 1946, pp. 
859-60. Pentru o discuție mult mai tehnică, vezi Introducerea sa din 
Mathematical Philosophy, 1919, Cap. 16. 

este o vacă» este valabil”. Această traducere arată clar că 
a spune că vacile există nu înseamnă a atribui o anumită 
calitate (adică existență) vacilor, ci înseamnă a afirma că 
există obiecte în lume la care se aplică descrierea rezu- 
mată de cuvântul „vacă“. Tot aşa, „Unicornii nu există” 
este echivalent cu „Nu există x-uri astfel încât «x este un 
unicorn» este valabil”. 

Acest mod de a construi afirmații existențiale nega- 
tive - afirmații care neagă existența unui lucru particular 
- evită vechea problemă referitoare la statutul acelui 
„ceva” despre care putem afirma că nu există. De pildă, 
din moment ce putem vorbi despre unicorni este uşor să 
se considere că unicornii ar trebui cumva să fie sau să 
subziste sau, poate, că ar locui un tărâm paradoxal al 
non-fiintei sau al existenței potențiale. Totuşi, analiza lui 
Russell spune clar că afirmația „unicornii nu există” nu 
face referire la unicorni ci la conceptul sau descrierea 
numită „unicorn“, şi este afirmarea faptului că acest 
concept nu are nici o bază reală. 

Impactul avut asupra argumentului ontologic este 
următorul. Dacă existența este, aşa cum au presupus 
Anselm şi Descartes, un atribut sau predicat care poate fi 
inclus într-o definiție şi care, ca atribut dezirabil, trebuie 
să fie inclusă în definirea lui Dumnezeu, atunci argu- 
mentul ontologic este valid. Ar fi o autocontradictie să se 
afirme că celei mai desăvârşite ființe care poate fi conce- 
pută îi lipseşte atributul existenței. 

Dar dacă existența - desi din punct de vedere gra- 
matical pare să aibă rolul de predicat - are atât de diferi- 
ta funcție logică de a afirma că o descriere se referă la 
ceva real, atunci argumentul ontologic, considerat ca 
dovadă a existenței lui Dumnezeu, nu mai este valabil. 

Căci dacă existența nu este un predicat, aceasta nu poate 
fi un predicat definitoriu al lui Dumnezeu, iar întrebarea 
dacă vreun lucru din realitate corespunde conceptului 
celei mai desăvârşite ființe ce poate fi concepută rămâne 
deschisă cercetării. Definirea lui Dumnezeu descrie con- 
ceptul nostru de Dumnezeu, dar nu poate dovedi exis- 
tenta reală a unei ființe de acest fel. 

Ar trebui să adăugăm că unii teologi, în special Karl 
Barth, consideră argumentul anselmian nu ca pe o încer- 
care de dovedire a existenței lui Dumnezeu, ci ca pe o 
dezvăluire a inseninatatii revelatiei de Sine a lui Dumne- 
zeu ca fiind Cel pe care credinciosul nu are voie să-l con- 
sidere altceva decât cea mai înaltă realitate imaginabilă. 
Din această perspectivă, argumentul lui Anselm nu cau- 
tă să-l convertească pe ateu, ci mai degrabă caută să 
adâncească înțelegerea obiectului unei credințe creştine 
deja formate?. 

Argumentul ontologic a fascinat neîncetat mințile fi- 
losofice, iar în ultimii ani a reapărut în mai multe discuții, 
cele mai importante dintre acestea fiind enumerate in 
această nota”. 


9 Vezi Karl Barth, Anselm: Fides Quaerens Intellectum, Student Christian 
Movement Press Ltd. and Richmond, Va.: John Knox Press, Londra, 
1960. Interpretarea lui Barth este criticată de Etienne Gilson în „Sens et 
nature de l'argument de saint Anselme”, Archives d'histoire doctrinale 
et littéraire du moyen age, 1934, pp. 23 sq. 

10 Norman Malcolm, ,,Anselm’s Ontological Arguments”, Philosophical 
Review, 1960, reed. in Knowledge and Certainty, Prentice-Hall, Engle- 
wood Cliffs, N.J, 1963. Charles Hartshorne, The Logic of Perfection, 
Open Court Publishing Co., LaSalle, Ill., 1962, cap. 2, şi Anselm's 
Discovery Open Court Publishing Co., LaSalle, Ill., 1965). Articole de 
Norman Malcolm, Jerome Shaffer, Arthur McGill, John Hick si alţii 
sunt reproduse in Many-Faced Argument. 

Cauza primă şi argumentele cosmologice 


Următoarea încercare importantă de a demonstra 
realitatea lui Dumnezeu a fost cea a lui Toma de Aquino 
(1224/5-1274), care oferă cinci moduri pentru a dovedi 
existența divină!!. Spre deosebire de argumentul ontolo- 
gic, care se concentrează asupra ideii de Dumnezeu şi 
caută să determine implicaţiile acesteia, dovezile lui 
Aquino pornesc de la o anumită însușire generală a lumii 
ce ne înconjoară şi susțin că nu ar putea exista o lume cu 
acest tip de însuşire dacă nu ar exista şi realitatea su- 
premă pe care o numim Dumnezeu. Primul argument 
merge de la faptul mişcării până la Mişcătorul Primar; al 
doilea de la cauzalitate la Cauza Primă; al treilea de la 
ființele contingente la Ființa Necesară; al patrulea de la 
gradele de valoare la Valoarea Absolută; iar al cincilea 
de la dovezi ale manifestării unei intenții în natură la 
Artizanul Divin. 

Ne vom concentra asupra celei de-a doua şi a celei 
de-a treia dovezi. A doua dovadă, cunoscută drept ar- 
gumentul primei cauze, este prezentată astfel: tot ceea ce 
se întâmplă are o cauză, iar această cauză are la rândul ei 
o altă cauză şi tot aşa într-o succesiune care trebuie să fie 
fie infinită, fie să-şi aibă punctul de plecare într-o cauză 
primă. Aquino exclude posibilitatea unui regres la infinit 
al cauzelor şi astfel conchide că trebuie să existe o Cauză 
Primă, pe care o numim Dumnezeu. (Prima sa dovadă, 
care presupune un Mişcător Prim din faptul mişcării, 
este în esență aceeaşi.) 


11 Toma de Aquino, Summa Theologica I. 2. 3. Pentru un studiu filoso- 
fic important al argumentelor lui Aquino, vezi Anthony Kenny, The 
Five Ways, Routledge & Kegan Paul Ltd., Londra, 1969. 

Punctul slab al argumentului in varianta tomista sta 
în dificultatea, pe care el însuşi o recunoaşte in altă par- 
te!2, de a exclude ca imposibilitate regresul nesfârşit al 
evenimentelor, ce nu au nevoie de un început. Totuşi, 
unii tomişti contemporani (adică gânditori care în gene- 
ral îl urmează pe Toma de Aquino) au reinterpretat acest 
argument pentru a evita dificultatea în discuție!3. Aceştia 
interpretează seria nesfârşită pe care el o exclude nu ca 
pe un regres al evenimentelor înapoi în timp, ci ca pe un 
regres nesfârşit şi astfel etern al explicatiilor. Dacă faptul 
A este făcut să fie inteligibil prin relația sa cu faptele B, C 
şi D (care ar putea fi antecedente sau contemporane cu 
A), iar dacă fiecare dintre aceste fapte sunt la rândul lor 
făcute să fie inteligibile de către alte fapte, in spatele 
acestui complex trebuie să existe o realitate care este de 
la sine înțeleasă, a cărei existență constituie explicația 
supremă a întregului. Dacă o astfel de realitate nu există, 
universul nu este decât un fapt sălbatic ininteligibil. 

Totuşi, această reinterpretare nu fereşte argumentul 
de două dificultăți importante. În primul rând, cum ştim 
că universul nu este „un fapt sălbatic ininteligibil”? Cu 
excepția coloritului emoțional sugerat, această formulă 
reprezintă exact concepția pe care ar intretine-o scepticul; 
iar a exclude această posibilitate din start nu înseamnă 
decât a face din această problemă o petitio principii. Ar- 
gumentul prezintă de fapt următoarea dilemă: fie există 


12 Aquino, Summa Theologica, I. 46. 2. Vezi de asemenea Summa Contra 
Gentiles IL. 38. 
13 De pildă, E. L Mascall, He Who Is, Longmans, Green & Co., Londra, 
1943), cap. 5. 
” Eng. „to beg the question”, adică o eroare de logică în care propozi- 
tia de demonstrat este deja afirmată implicit sau explicit în una din 
premise - n.t. 

o Cauză Primă, fie universul este ininteligibil; însă nu ne 
[ace să ne înclinăm în favoarea unei variante sau alta a 
dilemei. 

În al doilea rând (deşi nu avem loc decât pentru a 
sugera această dilemă, lăsându-l pe cititor să comple- 
teze restul singur), acest argument încă depinde de o 
perspectivă a cauzalitatii care poate fi şi a fost supusă 
discuţiei. Supozitia argumentului reformulat este aceea 
că faptul de a indica condiţiile cauzale ale unui eveni- 
ment echivalează cu a face acel eveniment inteligibil. 
Deşi această supozitie este valabilă pe baza unor teorii 
ale naturii cauzalitatii, nu este valabilă pe baza altor teorii. 
Dacă, de pildă, aşa cum presupune cea mai mare parte a 
ştiinţei contemporane, legile cauzale exprimă probabi- 
litati statistice!1 sau dacă (aşa cum susținea Hume) legă- 
turile cauzale reprezintă simple succesiuni observate!® 
sau sunt (aşa cum a sugerat Kant) proiecții ale structurii 
minții umane!$, atunci argumentul tomist este invalid. 

Al treilea argument al lui Aquino, cunoscut drept 
argumentul contingentei lumii, fiind numit de multe ori 
argumentul cosmologic, este alcătuit astfel. Tot ceea ce 
ne înconjoară în această lume este contingent - adică fie- 
care lucru ar fi putut să nu fi existat deloc sau ar fi putut 
să aibă o existenţă diferită. Dovada stă în faptul că a fost 
o vreme când acesta nu a existat. Existența acestei pagini 
depinde de cherestegii, transportatori, fabricanți de hâr- 
tie, editori, tipografi, autor şi alții, precum şi de operația 
contemporană unui mare număr de legi chimice şi fizice; 


4 Cf. Hans Reichenbach, The Rise of Scientific Philosophy, University of 
California Press, Berkeley, 1951), cap. 10. 

15 David Hume, Cercetare asupra intelectului omenesc, VII. 

16 Kant, „ Analitica transcendentala”, în Critica ratiunii pure. 

iar fiecare dintre aceşti termeni depinde la rândul său de 
alti factori. Fiecare lucru face trimitere, dincolo de sine, 
către alte lucruri. Sfântul Toma susține că dacă totul ar fi 
contingent, trebuie să fi fost o vreme când nu exista ni- 
mic. În acest caz, nu ar mai fi putut exista nimic, fiindcă 
nu ar fi existat nici un factor cauzal. Dar, din moment ce 
există lucruri, trebuie să existe ceva care nu este contin- 
gent, iar acestuia îi spunem Dumnezeu. 

Aluzia lui Aquino la un timp ipotetic când nu ar 
exista nimic pare mai degrabă să-i slăbească decât să-i 
întărească argumentul. Ar putea exista o serie infinită de 
evenimente contingente finite intretesute în desfăşurarea 
temporală, astfel încât nu trece nici un moment care să 
nu fie ocupat de acestea. Totuşi, tomiştii moderni omit în 
general această fază a argumentului (aşa cum face chiar 
şi Aquino într-o altă carte)!7. Dacă eliminăm referința la 
timp, vom avea un argument bazat pe legătura logică 
dintre o lume contingentă (chiar dacă ar fi vorba de o 
serie infinită de evenimente) şi baza sa non-contingentă. 
Un autor face trimitere la analogia cu mecanismul unui 
ceas. Mişcarea fiecărei rotite şi zimt se explică în raport 
cu modul în care se angrenează cu o rotiță adiacentă. Cu 
toate acestea, operația întregului sistem rămâne inexpli- 
cabilă dacă nu ne referim la ceva din afara ei, şi anume 
arcul. Pentru a avea un set functional de rotite angrenate 
trebuie să existe şi un arc, iar pentru a avea o lume de 
realități contingente trebuie să existe şi o bază non-con- 
tingentă care să le explice existența. Temelia existenţei 
tuturor lucrurilor nu poate fi decât o realitate care există 
prin sine, având în sine sursa propriei sale ființe. Prin 
urmare, dacă există o sursă a tuturor lucrurilor, trebuie 


17 Aquinas, Summa Contra Gentiles II. 15. 6. 

să existe o „ființă necesară”, iar această „ființă” o numim 
Dumnezeu. 

Cea mai întâlnită obiectie filosofică din ultimii ani 
ridicată împotriva acestui raționament este aceea că ideea 
unei „ființe necesare” nu are inteligibilitate. Se spune că 
numai propozițiile, nu lucrurile, pot fi logic necesare şi 
că a vorbi despre o ființă logic necesară este o formulare 
greşită!8. Această obiectie fata de argumentul cosmologic 
se bazează pe o neînțelegere, fiindcă acest argument nu 
se foloseşte de noțiunea unei ființe logic necesare. Con- 
ceptul de „ființă necesară”, folosit în tradiția teologică 
principală (fiind ilustrat de Anselm şi Aquino), nu tine 
de necesitatea logică, ci mai curând de un fel de necesita- 
te care, în cazul lui Dumnezeu, este practic echivalentă 
cu aseitatea sau auto-existența!?. Din acest motiv, ideea 
de „ființă necesară” a lui Dumnezeu nu ar trebui să fie 
echivalată cu concepția potrivit căreia „Dumnezeu exis- 
tă” ca adevăr logic necesar. 

Dar mai rămâne o obiectie importantă la argumentul 
cosmologic, asemănătoare cu una dintre cele aduse ar- 
gumentului Cauzei prime. Forța avută de forma ratio- 
namentului cosmologic stă în această dilemă: fie există o 
„ființă necesară”, fie universul este până la urmă ininte- 
ligibil. Desigur, un astfel de argument este valabil doar 
dacă a fost eliminată a doua alternativă. Dar, departe de a 
[i eliminată, această a doua alternativă reprezintă poziția 
scepticului. Această incapacitate de a exclude posibilita- 


'8 Vezi, de pildă, J. J. C. Smart, „The Existence of God” şi J. N. Findlay, 
„Can God's Existence Be Disproved?”, in New Essays in Philosophical 
Theology, eds. Antony Flew ş Alasdair MacIntyre: The Macmillan 
Company, New York, si Student Christian Movement Press Ltd., 
Londra, 1955. 

19 Vezi p. 20. 

tea unui univers ininteligibil nu permite argumentului 
cosmologic de a opera pentru sceptic ca o dovada pentru 
existența lui Dumnezeu - iar scepticul este, până la urmă, 
singura persoană care are nevoie de o astfel de dovadă. 

Astăzi, s-a constituit un grup important de gânditori 
neo-toimişti care susțin că există forme valide ale argu- 
mentului cosmologic; unele dintre cele mai importante 
lucrări din acest punct de vedere sunt enumerate în 
această nota”. 


Argumentul teleologic 


Acesta a fost întotdeauna cel mai popular dintre ar- 
gumentele teiste, având tendința de a evoca un asenti- 
ment spontan atât din partea persoanelor simple cât şi 
din partea celor sofisticate. Acest argument apare în lite- 
ratura filosofică începând cu Timaios al lui Platon. (Mai 
apare şi ca ultimul dintre cele cinci argumente ale lui 
Aquino.) 

În perioada modernă, una dintre cele mai cunoscute 
expuneri a argumentului teologic este cea a lui William 
Paley (1743-1805), în Natural Theology: or Evidences of 
the Existence and Attributes of the Deity Collected from 
the Appearances of Nature (1802)1. Acest argument este 
încă folosit, mai ales de către cercurile teologice mai con- 
servatoare2. 


20 Mascall, He Who Is, Austin Farrer, Finite and Infinite, ed. a II-a, 
Dacre Press, Londra, 1960. Vezi de asemenea Samuel M. Thompson, 
A Modem Philosophy of Religion, Henry Regnery Co., Chicago, 1955. 

21 O versiune mai scurtă a cărții lui Paley este disponibilă în ediția lui 
Frederick Ferre, Library of Liberal Arts, 1962. 

2 De pildă, Robert E. D. Clark, The Universe - Plan or Accident?, 
Muhlenburg Press, Philadelphia 1961. 

Analogia cu ceasul folosită de Paley exprimă esența 
argumentului. Să presupunem că plimbându-mă într-un 
loc părăsit văd o piatră aşezată pe jos şi mă întreb cum a 
ajuns să existe. Aş putea să-i atribui prezența acolo în- 
tâmplării, fiind vorba în acest caz de operația unor forțe 
naturale precum vântul, ploaia, căldura, inghetul şi acti- 
unea vulcanică. Totuşi, dacă văd un ceas aşezat pe jos, 
nu aş putea să-i explic prezenţa într-un mod asemănător. 

Ceasul este alcătuit dintr-un aranjament complex de 
rotite, axuri, arcuri şi cumpene, toate funcționând laolal- 
tă cu exactitate pentru a furniza o măsurare regulată a 
scurgerii timpului. Ar fi absolut neplauzibil ca formarea 
şi asamblarea acestor piese de metal într-o maşinărie 
funcțională să se atribuie operaţiei întâmplătoare a unor 
factori precum ploaia sau vântul. Suntem nevoiți să pos- 
tulăm o minte inteligentă care este responsabilă pentru 
acest fenomen. 

Paley adaugă unele comentarii care sunt iinportante 
pentru analogia sa dintre ceas şi lume. În primul rând, 
inferenta noastră nu ar fi afectată dacă nu am mai fi vă- 
zut un ceas până atunci (aşa cum nu am văzut niciodată 
o altă lume în afară de aceasta) şi astfel nu am fi ştiut din 
observația directă că ceasurile sunt produsele inteligen- 
tei umane. În al doilea rând, inferenta care duce de la 
ceas la ceasornicar nu ar fi invalidată dacă am descoperi 
că mecanismul nu merge întotdeauna perfect (aşa cum s- 
ar părea că este cazul cu mecanismul lumii). Am fi în 
continuare nevoiți să postulăm un ceasornicar. Şi în al 
treilea rând, inferenta noastră nu ar fi subiminată dacă ar 
exista unele părți ale maşinăriei (aşa cum sunt în natură) 
ale căror funcții nu ain putea să le aflăm. 

Paley afirmă că lumea naturală este un mecanism la 
fel de complex şi la fel de clar proiectat precum un ceas. 

Revoluţia planetelor din sistemul solar, iar pe pământ suc- 
cesiunea regulată a anotimpurilor şi structura complexă 
şi adaptarea reciprocă a părților unui organism viu, toate 
sugerează un proiect. De pildă, în creierul uman milioane 
de celule funcționează laolaltă într-un sistem coordonat. 
Ochiul este o minunată cameră de filmat, cu lentile ajus- 
tabile, un grad mare de acuratețe, sensibilitate la culoare 
şi capacitatea de a opera neîntrerupt mai multe ore la 
rând. Este oare posibil ca aceste mecanisme atât de com- 
plexe şi eficiente să fi apărut din întâmplare, aşa cum o 
piatră s-ar forma prin operația aleatorie a forțelor naturii? 
Paley (cu un ton tipic pentru un mare număr de apo- 
logeti creştini de secol optsprezece) dezvoltă un lung 
argument cumulativ inspirându-se practic din toate şti- 
intele vremii sale. Ca exemple ale rânduirii divine acesta 
aduce caracteristicile şi instinctele animalelor, care le 
permite să supraviețuiască (de pildă, potrivirea aripilor 
păsărilor pentru zbor şi a aripioarelor peştilor pentru 
înot). Acesta este impresionat de modul în care alternan- 
ta dintre zi şi noapte le dă posibilitatea animalelor să 
doarmă după o perioadă de activitate. Am putea încheia 
cu un exemplu oferit de un autor mai recent, care se re- 
feră la stratul de ozon din atmosferă, care filtrează sufi- 
cient de mult din razele ultraviolete ale soarelui încât să 
permită manifestarea vieții pe pământ. Acesta scrie: 


Stratul gazului de ozon este o puternică dovadă a preve- 
derii lui Dumnezeu. Ar putea cineva să atribuie acest me- 
canism unui proces evolutiv întâmplător? Un zid care tine 
departe de moarte fiecare vietuitor, exact grosimea care 
trebuie şi apărarea care trebuie este o dovadă a unui plan??. 


% Arthur I. Brown, Footprints of God, Fundamental Truth Publishers, 
Findlay, Ohio, 1943, p 102. 

Critica deja clasică a argumentului teleologic se gă- 
seşte în Dialoguri asupra religiei naturale de David Hume. 
Cartea lui Hume a fost publicată în 1779, cu douăzeci şi 
trei de ani mai înainte de cea a lui Paley; însă Paley nu a 
linut cont de observaţiile lui Hume - de altfel, nefiind 
singurul exemplu al lipsei de comunicare dintre teologi 
şi criticii lor filosofici! Trei dintre criticile principale ale 
lui Hume sunt după cum urmează: 

1. Acesta spune că orice univers este nevoit să aibă 
aparența că este proiectat?4. Căci nu ar putea exista nici 
un univers în care părțile nu ar fi adaptate una la cealaltă 
într-un grad mare. De pildă, nu ar putea exista păsări 
cărora le cresc aripi dar care, asemenea peştilor, nu ar 
avea capacitatea să trăiască în aer. Persistenta oricărui 
tip de viata într-un mediu relativ fix presupune ordine şi 
adaptare, iar acest lucru ar putea întotdeauna să fie con- 
siderat produsul deliberat al unui plan. 

Totuşi, trebuie să se mai răspundă la întrebarea dacă 
această ordine a apărut altfel decât printr-un plan con- 
ştient. Ca alternativă, Hume sugerează ipoteza epicu- 
reică: universul este alcătuit dintr-un număr finit de 
particule aflate într-o mişcare aleatorie. Într-o perioadă 
nelimitată de timp acestea trec prin toate combinațiile 
care le sunt posibile. Dacă una dintre aceste combinații 
constituie o ordine stabilă (fie ea temporară sau perma- 
nentă), această ordine, la timpul potrivit, se va realiza şi 
ar putea fi cosmosul ordonat în care ne aflăm acum. 

Această ipoteză furnizează un model simplu pentru 
o interpretare naturalistă a caracterului ordonat al lumii. 
Acest model poate fi revizuit şi dezvoltat în lumina ştiin- 
telor dedicate. De pildă, tevtia darwinistă a selecției na- 


+ Hume, Dialoguri asupra religiei naturale, partea a VIII-a. 

turale prezintă o explicație mult mai concretă a coerentei 
interioare a corpurilor animalelor şi a adaptării lor la 
mediul exterior. Potrivit teoriei lui Darwin, animalele 
sunt organisme relativ eficiente în raport cu mediul lor 
pentru simplul motiv că indivizii mai putin adaptati au 
pierit în competiția neîncetată pentru supraviețuire şi 
astfel nu şi-au perpetuat specia. 

„Lupta pentru supraviețuire”, operând ca o presiune 
constantă în direcția unei adaptări mai bune, stă în spatele 
evoluției vieții în forme tot mai complexe, culminând cu 
homo sapiens. Ca să ne referim din nou la stratul de 
ozon, motivul pentru care viața animală este atât de bine 
protejată de acest filtru nu stă în faptul că Dumnezeu a 
creat mai întâi animalele şi apoi a făcut stratul de ozon 
pentru a le proteja, ci mai degrabă în faptul că stratul de 
ozon a fost acolo mai înainte, iar pe pământ s-au dezvol- 
tat doar acele forme de viață capabile să existe exact la 
acel nivel de radiații ultraviolete care pătrund prin acest 
înveliş. 

2. Analogia dintre lume şi un artefact al omului, pre- 
cum un ceas sau o casă, este destul de slaba25, Universul 
nu se aseamănă în mod particular cu o maşinărie uriaşă. 
Am putea tot atât de bine să-l asociem cu o vietuitore 
uriaşă, cum ar fi un crustaceu, sau cu o plantă. Dar, în 
acest caz, argumentul teleologic rămâne invalid, fiindcă 
întrebarea pusă este exact dacă plantele sau crustaceele 
sunt sau nu sunt proiectate în mod conştient. Presupu- 
nerea unui Proiectant inteligent va avea un fundament 
adecvat numai dacă se va dovedi că lumea este izbitor 
de asemănătoare cu un artefact produs de om. 


25 Dialoguri, părțile VI, VII. 

3. Chiar dacă vom face o inferenta validă a unui Pro- 
iectant al lunii, tot nu vom fi indreptatiti să-l postulăm 
pe Dumnezeul infinit de înțelept, bun şi puternic din 
tradiția creştină?6. Dintr-un efect dat nu putem infera 
decât o cauză suficientă pentru a produce acel efect; şi 
astfel nu vom putea infera un creator infinit pornind de 
la o lume finită. 

Ca să folosim un exemplu al lui Hume, dacă eu pot 
să văd un singur taler al unui cântar şi pot să observ că 
ceva aflat pe celălalt taler are mai mult de zece uncii, am 
o dovadă clară că obiectul nevăzut cântăreşte mai mult 
de zece uncii; dar eu nu pot să presupun, pornind de aici, 
că are o greutate de o sută de uncii şi cu atât mai puțin că 
este infinit de greu. Mergând pe acelaşi principiu, mani- 
festările naturii nu ne îndreptățesc să afirmăm existența 
doar a unui singur Dumnezeu, din moment ce lumea 
este plină de diversitate; sau a unui Dumnezeu întru to- 
tul bun, din moment ce în lume există atât rău cât şi bine; 
şi, din acelaşi motiv, nici existența unui Dumnezeu per- 
fect înțelept sau cu puteri nelimitate. 

Prin urmare, cei mai mulți filosofi au ajuns să consi- 
dere că argumentul teleologic, considerat ca o dovadă a 
existenței lui Dumnezeu, este puternic afectat de critica 
lui Hume. 


Teism şi probabilitate 


Între timp, după discuția lansată de Hume, F. R. 
Tennant, acum două generații, şi Richard Swinburne?8, 


æ% Dialoguri, partea V. Cf. Cercetare asupra intelectului omenesc, XI. 105. 
27 F.R. Tennant, Philosophical Theology, Il, Cambridge University Press, 
Cambridge, 1930, cap. 4. 

in această perioadă, au oferit formă mai cuprinzătoare 
a argumentului teleologic, ambii susținând că atunci 
când luăm în considerare o serie de date suficient de 
cuprinzătoare - nu doar caracterul ideologic al evoluției 
biologice, dar şi experiența religioasă, morală, estetică şi 
cognitivă a omului? - devine din ce in ce mai probabil 
faptul că Dumnezeu există decât că nu există. Teismul 
este prezentat ca fiind cea mai probabilă concepție asu- 
pra lumii sau cel mai probabil sistem metafizic. 

Aceşti gânditori susțin că o interpretare teistă a lumii 
este superioară alternativelor sale, fiindcă numai aceasta 
explică corect experiența morală şi religioasă a omului, 
dând totodată un loc cuvenit aspectelor materiale ale 
universului. Inutil să mai spunem că această afirmație 
este contestată de gânditorii nonteişti, care se referă în 
special la existența răului ca fiind ceva care se potriveş- 
te mai bine într-o filosofie naturalistă decât într-una 
religioasă. 

Problema răului va fi discutată în capitolul următor; 
întrebarea pe care o vom discuta aici este dacă ideea de 
probabilitate poate fi folosită cum se cuvine în cadrul 
ipotezelor rivale ale existenței şi inexistentei lui Dumne- 
zeu. În scrierile contemporane pe acest subiect, se găsesc 
două teorii principale ale probabilității: teoria „frec- 
ventei” şi teoria „caracterului rezonabil al credinței”, 
dezvoltând ceea ce uneori poartă denumirea de sensuri 
statistice şi inductive ale probabilității. 


28 Richard Swinburne, The Existence of God, Oxford University Press, 
Oxfornd and New York, 1979. 

29 Richard Taylor, in Metaphysics (un alt volum al Foundations of 
Philosophy Series), cap. 7, face un interesant apel la experienta cogni- 
tivă umană într-un argument teleologic reformulat. 

Potrivit primei teorii, probabilitatea este un concept 
statistic, folosit doar acolo unde există o pluralitate de 
cazuri. (De pildă, din moment ce un zar are şase fete, 
fiecare având şanse egale să iasă, probabilitatea de a 
arunca un anumit număr la un moment dat este de una 
din şase.) 

Aşa cum arată David Hume în discuția sa despre ra- 
ționamentul analogic, faptul că nu există decât un singur 
univers ne împiedică să facem judecăți probabile despre 
el. Dacă - prin absurd - am şti că există un anumit nu- 
măr de universuri (să zicem, zece) şi am mai şti că (de 
exemplu) jumătate dintre ele ar fi opera lui Dumnezeu şi 
jumătate nu ar fi, atunci am deduce că probabilitatea ca 
propriul nostru univers să fie opera lui Dumnezeu ar fi 
una din două. 

Totuşi, din moment ce prin ,,univers” ne referim la 
totalitatea lucrurilor care există (şi sunt diferite de crea- 
torul universului), este clar că orice raționament despre 
caracterul acestuia bazat pe teoria frecvenței probabilită- 
tii este imposibil. 

Potrivit celuilalt tip de teorie a probabilității, a spune 
că afirmația p are un grad mai mare de probabilitate de- 
cât afirmația q, înseamnă a spune că atunci când acestea 
două sunt considerate în raport cu un corp comun de 
propoziții (formulatoare de dovezi), este mult mai „re- 
zonabil” în a-l crede pe p decât pe q, sau p este mult mai 
demn de încredere decât q3!. Definiţia caracterului rezo- 
nabil prezintă desigur probleme, dar mai există o dificul- 


30 Vezi, de pildă, Morris R. Cohen, A Preface to Logic, Routledge & 
Kegan Paul Ltd., Londra, 1946, cap. 6. 

31 Vezi, de pildă, Roderick M. Chisholm, Perceiving, Cornell Univer- 
sity Press, Ithaca, N.Y., 1957, cap. 2. 

tate specială care stă în calea folosirii acestui concept în 
stabilirea caracterului „duimnezeiesc” sau „non-dumne- 
zeiesc” al universului. 

În cazul unic al universului ca întreg nu există nici 
un corp de propoziții formulatoare de dovezi prealabile 
la care putem face apel, din moment ce toate propoziţiile 
noastre nu se pot referi decât la întregul univers sau la o 
parte din el. Cu alte cuvinte, nu există nimic în afara 
universului care ar putea să se constituie într-o dovadă 
cu privire la natura acestuia. Nu există decât un singur 
univers şi poate fi interpretat din perspectivă teistă cât şi 
din perspectivă nonteistă. 

S-a sugerat că am putea vorbi despre probabilitati 
„alogice” şi că am putea susține faptul că, într-un anumit 
sens, acest lucru operează în cadrul judecăților cotidiene 
obişnuite, deşi nu poate fi formulat matematic - caz în 
care se afirmă că este mult mai probabil ca Dumnezeu să 
existe decât să nu existe. Potrivit acestei perspective, 
consideratiile care susțin ipoteza existenței unui Dumne- 
zeu sunt indreptatite să aibă o greutate mai mare decât 
cele care sugerează ipoteza contrarie. Aceasta este desi- 
gur o metodă care lasă multe semne de întrebare. Deoa- 
rece nu există nici un instrument comun de evaluare, de 
pildă, a sentimentului de obligație morală avut de om în 
comparație cu realitatea răului, sau a experienței sale 
religioase în comparație cu nedreptatea umană. Şi nu 
există nici vreun sens valid în care se poate spune că o 
interpretare religioasă a vieții este antecedent mult mai 
probabilă decât o interpretare naturalistă sau viceversa. 
Din moment ce avem de-a face cu un fenomen unic, ca- 
tegoria probabilității nu poate fi aplicată în acest caz. 


32 Vezi, de pildă, Tennant, Philosophical Theology, I, cap. 11. 

Pe de altă parte, Richard Swinburne a susținut re- 
cent că explicația teistă a caracterului universului este 
cea mai simplă şi cea mai cuprinzătoare disponibilă şi se 
poate dovedi prin folosirea teoremei lui Bayes că are o 
probabilitate totală mai mare de o jumătate. Argumentul 
său este fascinant şi complex, însă a fost serios criticat şi 
reprezintă un subiect bun pentru cei care vor să apro- 
fundeze această problemă% 


Argumentul moral 


Argumentul moral, în diferitele sale forme, susține 
că experienţa etică a omului şi în special sentimentul de 
obligație inalienabilă față de semenii săi presupun reali- 
tatea lui Dumnezeu ca fiind într-un fel sursa şi temelia 
acestei obligații. 


Prima formă 


Într-una din forme, acest argument este înfățișat ca o 
inferență logică ce merge de la legile morale obiective la 
un Legiuitor divin; sau de la caracterul obiectiv al valori- 
lor morale sau al valorilor în general la un Fundament 
transcendent al Valorilor; sau de la faptul conştiinţei la 
un Dumnezeu al cărui „glas“ este conştiinţă - aşa cum 
găsim în pasajul următor din cardinalul Newman: 


Dacă, aşa cum se întâmplă, simțim responsabilitate, ne 
ruşinăm, ne temem față de încălcarea vocii conştiinţei, 
înseamnă că există Cineva față de care ne simțim respon- 


33 Argumentul lui Swinburne apare în The Existence of God. Este criticat, 
de pildă, în John Hick, An Interpretation of Religion, Yale University 
Press, New Haven, şi Macmillan, Londra, 1989, Cap. 4. 

sabili, înaintea căruia ne ruşinăm, de cerințele căruia ne 
temem. . . Dacă sursa acestor emoții nu tine de această 
lume văzută, Obiectul spre care percepția [persoanei cu con- 
ştiinţă] se îndreaptă trebuie să fie supranatural şi divin. . .4 


Supozitia de bază a tuturor argumentelor de acest fel 
este aceea că valorile morale nu se pretează unei explica- 
tii naturaliste în termeni de nevoi şi dorințe umane, ego- 
centrism, structură a naturii sau societății umane, sau în 
vreun alt mod care nu presupune un apel la supranatu- 
ral. A face o astfel de presupunere înseamnă a cădea 
într-o petitio principii. Astfel, o premisă esențială a infe- 
rentei ce merge de la axiologie la Dumnezeu este pusă în 
discuţie, iar din punctul de vedere al scepticului natura- 
list nu s-a stabilit nimic. 


A doua formă 


Al doilea tip de argument moral nu este expus acele- 
iaşi obiecții, fiindcă nu este, strict vorbind, o dovadă. 
Acesta constă în afirmația că orice om dedicat serios res- 
pectării valorilor morale în calitate de coordonate su- 
preme în viața sa trebuie implicit să creadă în realitatea 
unei surse supra-umane a acestor valori, numită de reli- 
gie Dumnezeu. Astfel, Immanuel Kant argumentează că 
atât nemurirea cât şi existența lui Dumnezeu sunt „pPos- 
tulate” ale vieții morale, adică credinţe care pot fi afirma- 
te legitim ca presupozitii de către acela care recunoaşte 
că datoria i se impune în mod legitim şi necondiționat.35 
Astfel, un teolog ceva mai recent întreabă: 


4 J.H. Cardinal Newman, A Grammar of Assent, ed. G. F. Harrold, 
David McKay Co., Inc., New York, 1947, pp. 83-84. 
35 Critica rațiunii practice, II. 2. 4, 5. 

Este oare prea paradoxal în lumea modernă să se spună 
că credința în Dumnezeu este o parte obligatorie a conşti- 
intei noastre morale, fără de care ultima ar fi lipsită de 
sens? . . . Valorile noastre morale fie ne spun ceva despre 
natura şi scopul realității (adică ne oferă sâmburele cre- 
dintei religioase), fie sunt subiective şi astfel lipsite de 
sens36. 


Autorului de fata i se pare că atât timp cât acest ar- 
gument nu este exagerat prezintă o anumită validitate 
limitată. A recunoaşte întâietatea cerințelor morale fata 
de toate celelalte interese înseamnă, până la urmă, a cre- 
de într-o realitate, diferită de lumea naturală, care este 
superioară față tine însuți şi este îndreptățită în a avea 
parte de supunerea ta. Aceasta este cel putin o mişcare in 
direcția credinței în Dumnezeu, care este cunoscut în 
tradiția iudeo-creştină drept realitatea morală supremă. 
Însă nu poate fi prezentată ca o dovadă a existenţei lui 
Dumnezeu, fiindcă autoritatea suverană a obligațiilor 
morale poate fi pusă în discuție şi chiar dacă valorile 
morale sunt recunoscute ca indicatori ai unei baze trans- 
cendente nu se poate afirma că indică cu exactitate şi fără 
greş creatorul infinit, omnipotent, auto-existent şi perso- 
nal care tine de credința biblică. 


36 D. M. Baillie, Faith in God and Its Christian Consummation, T & T. 
Clark, Edinburgh, 1927, pp. 172-73. 

ARGUMENTE ÎMPOTRIVA EXISTENTEI 
LUI DUMNEZEU 


Scepticul responsabil, agnostic sau ateu, nu este pre- 
ocupat de negarea faptului că unii oameni religioşi au 
avut anumite experiențe în urma cărora au ajuns să fie 
convinşi de realitatea lui Dumnezeu. De fapt, scepticul 
crede că aceste experiențe pot fi explicate în mod adecvat 
fără a postula un Dumnezeu, şi anume prin adoptarea 
unei interpretări naturaliste a religiei. Vom discuta acum 
două dintre cele mai influente interpretări de acest fel. 


Teoria sociologică a religiei 


Dezvoltată în principal de sociologii francezi, mai 
ales de Emile Durkheimi, la începutul secolului al XX-lea, 
acest tip de analiză atrage astăzi o generație care este ex- 
trem de conştientă de puterea pe care o are societatea de 
a modela în bine sau în rău mințile membrilor săi. Teoria 
sociologică face referire la această putere atunci când su- 
gerează că zeii cărora li se închină oamenii sunt ființe 
imaginare fabricate inconştient de către societate ca in- 
strumente prin care aceasta îşi exercită controlul asupra 
gândurilor şi comportamentului individului. 


1 The Elementary Forms of Religious Life, 1912, George Allen & Unwin 
Ltd., Londra, 1915, si The Free Press, New York, 1965. 

Teoria în discuție susține că atunci când oamenii au 
sentimentul religios că se află înaintea unei puteri su- 
perioare ce transcende viețile lor personale şi îşi inpune 
voința asupra lor ca imperativ moral, aceştia se află într- 
adevăr în prezența unei realități înconjurătoare super- 
ioare. Totuşi, această realitate nu este o Fiinţă supranatu- 
rală, ci faptul natural al societății. Grupul uman înconju- 
rător exercită atributele divinității în raport cu membrii 
săi şi dă naştere în minţile lor ideii de Dumnezeu, care 
este astfel un simbol al societății. 

Sentimentul sfinteniei şi al lui Dumnezeu ca sursă 
a voinței sacre care cere supunere totală din partea 
credinciosului este astfel explicat ca o reflexie a cerintei 
de loialitate absolută impusă de societate membrilor săi. 
În societățile primitive (la care era raportată inițial teoria 
lui Durkheim), acest sentiment al dreptului grupului la o 
obedienta şi o loialitate indiscutabile este unul extrem de 
puternic. 

Tribul sau clanul este un organism psihic în cadrul 
căruia membrii umani trăiesc asemenea celulelor, încă 
nediferentiati pe deplin de memoria de grup. Obiceiurile, 
credințele, cerințele şi tabuurile tribale sunt suverane şi 
are la nivel colectiv teribilul aspect de sacralitate. În soci- 
etățile avansate, această unitate primitivă s-a bucurat de 
o resuscitare parțială în vreme de război, când spiritul 
național a putut să afirme o autoritate aproape nelimita- 
tă asupra cetățenilor. 

Cheia sentimentului complementar de a-l avea pe 
Dumnezeu ca sprijin şi siguranţă se găseşte în modul în 
care individul este ajutat şi susținut în toate crizele majo- 
re din viata sa de către societatea căreia îi aparține. Omul 
este social până la rădăcinile ființei sale, e profund de- 
pendent de propriul grup şi e nefericit atunci când este 

izolat de acesta. Reprezintă sursa principală a vitalitatii 
sale psihice şi capătă forță şi sprijin de la acesta când, în 
calitate de credincios, el sărbătoreşte cu semenii săi reli- 
gia care îi uneşte (cuvântul „religie” vine de la lat. ligare, 
a lega sau a strânge laolaltă). 

Societatea, ca realitate înconjurătoare superioară ce 
se deosebeşte de individ, este un adevărat „bătrân de 
zile” care a existat cu mult înainte de viața măruntă a 
acestuia şi va exista mult timp după dispariția acestuia - 
societate care constituie aşadar realitatea concretă ce a 
ajuns să fie simbolizată prin Dumnezeu. Această teorie 
explică simbolizarea care transformă presiunile fireşti ale 
societății în prezența supranaturală a lui Dumnezeu prin 
raportarea la o tendință universală a minții umane de a 
crea imagini şi simboluri mentale. 

Aici, pe scurt, avem o interpretare a faptelor obser- 
vabile ale religiei care nu presupune nici o raportare la 
Dumnezeu ca Fiinţă supranaturală care l-a creat pe om şi 
lumea în care trăieşte. Potrivit acestei interpretări, anima- 
lul uman este cel care l-a creat pe Dumnezeu pentru a-şi 
păstra propria sa existență socială. 

Gânditorii religioşi au adus diferite critici acestei te- 
orii, probabil cea mai cuprinzătoare critică fiind cea a lui 
H. H. Farmer?. Au fost punctate următoarele dificultăți. 

1. Se susține că aceasta teorie nu reuşeşte să explice 
caracterul universal al conştiinţei de tip religios, care 
uneori depăşeşte granițele oricărei societăți empirice şi 
admite o relație de tip moral cu ființele umane ca atare. 
În învățăturile marilor profeti şi rabini, şi în învățăturile 
lui Isus şi ale Bisericii sale în cel mai înalt grad, corolarul 


2 Vezi H. H. Farmer, Towards Belief in God, Student Christian Movement 
Press Ltd, Londra,1942, cap. 9, pe care se bazează discuţia de fata. 

monoteismului a fost dus la bun sfârşit: Dumnezeu iu- 
beşte întreaga omenire şi îi invită pe toți oamenii să se 
iubească ca frații. 

Cum ar putea fi adus acest fenomen uimitor în ori- 
zontul teoriei sociologice? Dacă apelul la Dumnezeu nu 
este decât societatea care impune membrilor săi tipuri de 
comportament care sunt în interesul acelei societăți, 
atunci care este originea obligaţiei care se aplică in mod 
egal tuturor oamenilor? Omenirea, în întregul ei, nu este 
o societate aşa cum este folosit acest termen în teoria so- 
ciologică. Prin urmare, cum ar putea fi echivalat glasul 
lui Dumnezeu cu cel al grupului dacă acest glas îl îm- 
pinge pe om să ofere şi străinilor privilegiile păzite cu 
gelozie de grup? 

2. Se susține că teoria sociologică nu reuşeşte să ex- 
plice creativitatea morală a gândirii profetice. Profetul 
moral este îndeobşte un inovator care merge dincolo de 
codul etic instituit şi îi cheamă pe semenii săi să recu- 
noască în viețile lor cerințe morale noi şi mult mai cu- 
prinzătoare. Cum să se explice acest lucru dacă nu există 
nici o altă sursă a obligaţiei morale decât experiența gru- 
pului organizat concentrat asupra propriei sale perpetu- 
ări şi sporiri? Teoria sociologică nu se aplică decât unei 
„societăți închise”, altfel cum ar putea progresul etic care 
s-a petrecut prin experiențele pionierilor care şi-au depă- 
şit din punct de vedere moral propriile grupuri? 

3. Se susține că teoria sociologică nu reuşeşte să ex- 
plice capacitatea de detaşare socială a conştiinţei. Aici, 
critica se centrează iarăşi pe individul care intră în con- 
lradicție cu societatea fiindcă acesta este „disident” - de 
pildă, un Amos denuntand societatea iudaică din vre- 
mea sa sau, ca să traversăm secole, un Alan Paton sau 

părintele Huddleston respingând hegemonia propriei 
sale rase în Africa de Sud, sau Soljenitin în Rusia sau 
Camilo Torres în Columbia. 

Dacă teoria sociologică are dreptate, sentimentul 
sprijinului divin ar trebui să fie minim sau să lipsească 
cu desăvârşire în astfel de cazuri. Profetul nu poate avea 
sprijinul lui Dumnezeu împotriva societății dacă Dum- 
nezeu este pur şi simplu societatea deghizată. Totuşi, 
mărturiile ne arată că sentimentul unei sustineri divine 
se află deseori la cote maxime în astfel de situaţii. Aceşti 
oameni sunt susținuți de un sentiment viu al chemării şi 
călăuzirii Vesniciei. 

Este izbitor faptul că, unul după altul, profeții Ve- 
chiului Testament exprimă un sentiment al apropierii de 
Dumnezeu în timp ce sunt respinşi de propriul lor popor; 
şi totuşi aceştia aparțin unei societăți extrem de conştien- 
te de sine şi de naționaliste de tipul aceleia care, potrivit 
teoriei sociologice, ar trebui să-şi poată impune cel mai 
bine voința asupra membrilor săi. 

Aşadar, se pare că această încercare de a stabili o ex- 
plicatie pur naturală a religiei a rămas nedovedită. 


Teoria freudiană a religiei 


Sigmund Freud (1856-1939), părintele psihanalizei şi 
o figură comparabilă cu Galileo, Darwin sau Einstein şi-a 
dedicat o mare parte din operă şi naturii religiei?. El con- 
sidera credințele religioase ca fiind ,,. . . iluzii, satisfaceri 
ale celor mai vechi, celor mai puternice şi mai stăruitoare 


3 Vezi Totem and Taboo (1913), The Future of an Illusion (1927), Moses 
and Monotheism (1939), The Ego and the Id (1923) şi Civilization and its 
Discontents (1930). 

dorințe ale omenirii“4. Religia, în viziunea lui Freud, este 
o apărare mentală împotriva aspectelor mai amenință- 
toare ale naturii - cutremure, inundații, furtuni, boli şi 
moarte inevitabilă. După Freud, „prin aceste forțe, natu- 
ra ne stă împotrivă impunătoare, crudă, inexorabila”5. 
Însă imaginația umană transformă aceste forte în puteri 
misterioase personificate. „Forțele impersonale şi des- 
linul, spune Freud, nu pot fi abordate, ele rămânând 
veşnic străine omului. Dacă, însă, în natura elementară 
clocotesc aceleaşi patimi ca şi în propriul nostru suflet, 
dacă moartea însăşi nu este spontană, ci actul unei voin- 
le malefice, dacă pretutindeni in natură suntem inconju- 
rati de ființe, ca şi în societate, atunci se poate răsufla în 
voie, ne putem simți ca acasă pe domeniul celor înspăi- 
mântătoare, ne putem trata cu mijloace psihice de frica 
absurdă. Poate că mai suntem încă dezarmati, dar nu 
mai suntem paralizati de neputinţă; putem cel putin re- 
acționa într-un fel, şi poate că nici nu suntem cu adevă- 
rat dezarmati: putem folosi împotriva acestor supraoa- 
meni brutali acelaşi remediu de care ne servim în socie- 
tatea noastră, încercând să-i conjurăm, să-i liniştim, să-i 
mituim, pentru ca prin asemenea înrâurire să le smul- 
gem o parte din putere”s. Soluţia adoptată în religia 
iudeo-creştină este aceea de a proiecta asupra universu- 
lui amintirea îngropată a tatălui nostru ca o mare putere 


+ The Future of an Illusion. The Complete Psychological Works of Sigmund 
Freud, tr. si ed. James Strachey, Liveright Corporation, New York, si 
The Hogarth Press Ltd., Londra 1961, XXI, 30 [rom. Freud, Opere I, 
traducere, cuvânt introductiv şi note de dr. Leonard Gavriliu, Editura 
Științifică, Bucuresti, 1991 - n.t.]. 

5 Freud, Psychological Works, XXI, 16. 

o Ibid., XXI. 16-17. 

protectoare. Chipul care ne zâmbea peste leagăn, acum 
mărit la infinit, ne zâmbeşte din înaltul cerului. Astfel, 
religia este „. . . nevroza obsesională universală a umani- 
tatii””, de care oamenii vor scăpa atunci când vor învăța 
să privească lumea fără să se mai bazeze pe iluzii, ci pe 
cunoaştere validată ştiinţific. 

În Totem şi tabu, Freud foloseşte conceptul său dis- 
tinct de complex al lui Oedip® (care se bazează pe senti- 
mente ambivalente simultane) pentru a explica puternica 
intensitate emoțională a vieții religioase umane şi senti- 
mentele asociate de vină şi de obligație în a asculta po- 
runcile divine. El postulează o etapă a preistoriei umane 
în care unitatea era „hoarda primitivă” alcătuită din tată, 
mamă şi copil. Tatăl, ca mascul dominant, îşi rezerva 
drepturi exclusive asupra femelelor şi îndepărta sau 
omora oricare dintre fiii care-i amenința poziția. Dându- 
şi seama că, de unii singuri, aceştia nu-l puteau înfrânge 
pe tatăl-căpetenie, fiii până la urmă s-au grupat pentru 
a-l ucide (şi de asemenea, fiind canibali, pentru a-l mân- 
ca). Aceasta a fost crima primordială, paricidul care a 
instalat tensiuni la nivelul psihicului uman din care au 
apărut inhibitiile morale, totemismul şi celelalte feno- 
mene ale religiei. Omorându-şi tatăl, frații sunt cuprinşi 
de remuscare, cel putin cu un caracter de prudență. To- 
todată, îşi dau seama că nu pot să-i ia locul cu toții şi că 
există o nevoie continuă de restricție. Interdictia tatălui 
mort capătă astfel o nouă autoritate („morală”) sub for- 


7 Ibid., XXI, 44. 

8 Oedip este un personaj din mitologia greacă care îşi omoară tatăl şi 
se căsătoreşte cu mama sa fără să ştie; complexul lui Oedip din teoria 
freudiană este gelozia inconstienta a copilului fata de tatăl său şi do- 
rinta nutrită pentru mama sa. 

mă de tabu împotriva incestului. Această asociere a reli- 
giei cu complexul lui Oedip, care este reînnoit în fiecare 
individ de sex masculin”, este susținută pentru a explica 
autoritatea misterioasă avută de Dumnezeu în mintea 
omului şi sentimentele puternice de vinovăţie care-i fac 
pe oameni să se supună unei astfel de fantezii. Religia 
este astfel o „întoarcere a elementelor refulate”. 

Există destul de multă literatură care discută abor- 
darea freudiană a religiei şi care nu poate fi prezentată 
aici. Ipoteza „hoardei primitive”, pe care Freud a pre- 
luat-o de la Darwin şi Robertson Smith, este acum înde- 
obşte respinsă de antropologi", iar însuşi complexul lui 
Oedip nu mai este considerat, chiar şi de către mulți din- 


° Freud pare să fi considerat religia o creaţie a bărbatului, care a fost 
impusă indirect femeii. 

10 Unele dintre discuţiile din tabăra teologică sunt: R.S. Lee, Freud and 
Christianity, James Clarke Co. Ltd., Londra, 1948; H.L. Philip, Freud 
and Religious Belief, Rockliff, Londra, 1956; Arthur Guirdham, Christ 
and Freud, George Allen & Unwin Ltd. Londra 1959; şi din tabăra 
teoriei psihanalitice, T. Reik, Dogma and Compulsion, International 
Universities Press, New York, 1951; M. Ostow si B. Scharfstein, The 
Need to Believe, International Universities Press, New York, 1954; J. C. 
Flugel, Man, Morals, and Society, International Universities Press, New 
York, 1947. 

NA. L. Kroeber, Anthropology, ed. rev., Harcourt Brace Jovanovich, 
New York, 1948, p. 616. Kroeber descrie interpretarea psihanalitică a 
culturii ca fiind „intuitivă, dogmatică şi total lipsită de istoricitate”. 
Pe parcursul unei examinări atente a teoriei freudiene, Bronislaw 
Malinowski remarcă: „Este uşor de observat că hoarda primitivă a 
fost echipată cu toate slăbiciunile, cusururile şi irascibilitatile familiei 
din clasa mijlocie europeană şi apoi lăsată să se dezlantuie într-o jun- 
glă preistorică, în cea mai atractivă şi mai fantastică ipoteză”, 
Bronislaw Malinowski, Sex and Repression in Savage Society, Routledge 
& Kegan Paul, Londra, 1927, p. 165. 

tre succesorii lui Freud, cheia care deschide toate usile. 
Criticii filosofi au mai arătat că atomismul si determi- 
nismul psihice ale lui Freud nu au statutul unor expu- 
neri bazate pe observație, ci al unor teorii filosofice. 

Deşi interpretarea dată de Freud religiei este îndeob- 
şte foarte speculativă şi probabil va fi aspectul cel mai 
puțin durabil al gândirii sale, concepția freudiană gene- 
rală potrivit căreia credința este un fel de „cârjă psiholo- 
gică” şi are calitatea unei gândiri fanteziste este susținută 
de mulți critici din domeniu psihologiei şi nu numai, 
considerând că se aplică la o mare parte din ceea ce de 
obicei poartă denumirea de religie. Religia empirică este un 
amestec tulburător de elemente şi antrenează realizarea 
dorințelor, aceasta fiind un factor important în gândirea 
multor credincioşi. 

Poate că cel mai interesant comentariu teologic ce 
poate fi făcut la teoria lui Freud este acela că, în cerce- 
tarea imaginii paterne, este posibil să fi descoperit me- 
canismul prin care Dumnezeu creează o idee despre el 
însuşi în mintea omului. Căci dacă relația dintre tată şi 
copiii săi este, aşa cum ne învață tradiția iudeo-creştină, 
analoagă relației dintre Dumnezeu şi om, nu este sur- 
prinzător că oamenii îl concep pe Dumnezeu ca fiind 
Tatăl lor ceresc şi că îl vor cunoaşte prin experiența de- 
pendentei totale a pruncului şi experiența iubirii, ingriji- 
rii şi educației de care copilul are parte în dezvoltarea sa 
din cadrul familiei. Desigur, pentru mintea care nu se 
sprijină de la început pe explicații naturaliste, faptele 
psihologice ar putea avea atât o interpretare religioasă 
cât şi una naturalistă. 

Această teorie este şi ea nedovedită. Ca şi teoria so- 
ciologică, cea freudiană ar putea fi adevărată, dar încă nu 
s-a demonstrat acest lucru. 

Provocarea lansată de ştiinţa moderna 


Uriaşa extindere a cunoaşterii ştiinţifice din era mo- 
dernă a exercitat o puternică influență asupra credinței 
religioase. În plus, această influență a fost maximă în ca- 
drul tradiţiei iudeo-creştine, care este subiectul principal 
din această carte. A existat o întreagă serie de dispute 
jurisdictionale între afirmaţiile cunoaşterii ştiinţifice şi 
cele ale cunoaşterii religioase, împreună cu un efect cu- 
mulativ general care constituie un element important, 
critic fata de religie, din climatul intelectual actual. 

Încă din Renaştere, informațiile ştiinţifice despre 
lume s-au extins neîntrerupt în domenii ca astronomia, 
geologia, zoologia, chimia şi fizica; iar afirmațiile con- 
tradictorii din aceleaşi domenii, provenite mai degrabă 
din Biblie decât din observare directă şi experiment, au 
fost treptat excluse. În fiecare dintre luptele importante 
dintre oamenii de ştiinţă şi cei ai Bisericii, validitatea me- 
todei ştiinţifice a fost apărată de rezultatele sale practice. 
Astfel, unele aspecte ale credinței religioase care intrau 
în conflict cu descoperirile oamenilor de ştiinţă au fost 
ajustate. 

În urma acestei lungi dezbateri, a devenit clar faptul 
că autorii biblici, consemnând experiența pe care au 
avut-o a manifestării lui Dumnezeu în istorie, şi-au 
înveşmântat inevitabil mărturiile cu propria înțelegere 
preştiințifică contemporană a lumii. Cunoaşterea tot mai 
avansată a creat posibilitatea şi necesitatea de a face deo- 
sebire între mărturiile acestora despre prezența şi vocația 
divină şi perspectiva primitivă asupra lumii care consti- 
tuia cadrul gândirii lor. făcând această distincție, citito- 
rul modern poate învăța să recunoască acele aspecte ale 

scripturilor care reflectă cultura preştiințifică ce se găseşte 
la capătul uman al întâlnirii divino-ummane. 

În consecință, aflăm că universul trietajat din cosmo- 
logia biblică, cu raiul sus, deasupra capetelor noastre, 
iadul în pământ, sub picioarele noastre, iar soarele 
rotindu-se în jurul pământului şi oprindu-se din drum la 
porunca lui Iosua, nu mai sunt credibile în lumina cu- 
noasterii moderne. Concepţia că lumea a fost creată cu 
6000 de ani în urină şi că omul şi celelalte specii animale 
au luat ființă în acea perioadă în formele de acum nu 
mai poate fi considerată o credință rezonabilă. Şi tot 
aşa, credința că într-un viitor oarecare cadavrele des- 
compuse ale oamenilor vor ieşi din pământ într-o condi- 
tie excelentă pentru judecata de apoi a încetat să mai fie 
întreținută. 

Totuşi, în toate aceste cazuri, inițial oamenii Bisericii 
s-au opus - uneori cu vehementa şi pasiune - dovezilor 
ştiinţifice care intrau în conflict cu credințele lor traditio- 
nale!?. Această rezistență a reprezentat in parte reacția 
firească a unor oameni cu înclinații conservatoare ce pre- 
feră teoriile ştiinţifice instituite şi familiare în fața celor 
noi şi incomode. Însă această reacție a fost susținută şi 
întărită de o acceptare necondiționată a concepției de 
revelație. Această concepție susține că toate afirmațiile 
din scripturi sunt cuvintele lui Dumnezeu: astfel, a le 
pune la îndoială înseamnă, fie a-l acuza pe Dumnezeu de 
minciună, fie a nega că Biblia este de inspirație divină. 


12 Istoria clasică a acestor conflicte se găseşte în A. D. White, A History 
of the Warfare of Science 

with Theology, 1896, 2 vols. Această istorie este disponibilă într-o edi- 
tie broşată, Dover Pub., New York, 1960. 

Mostenirea mult mai generală a acestei îndelungate 
istorii a conexiunii dintre avansarea ştiinţifică şi retrage- 
rea teologică este presupunerea - care face parte din cli- 
matul de gândire caracteristic lumii noastre occidentale 
de secol XX - potrivit căreia deşi ştiinţele nu au demolat 
în mod particular principiile religiei, acestea au aruncat 
un aşa de mare potop de lumină asupra lumii (fără să se 
ciocnească în nici un punct cu cel despre care vorbeşte 
religia) încât credința nu poate fi privită astăzi decât ca o 
fantezie privată inofensivă. 

Religia este văzută ca o cauză aproape pierdută, sor- 
lita să fie exclusă din tot mai multe domenii ale cunoas- 
terii umane până când va ajunge la stadiul deținut de 
astrologie - o „a cincea roată” culturală, fiind doar o su- 
pravietuire din epocile anterioare in care cunoaşterea 
noastră empirică era mult mai redusă. 

Ştiinţele au instituit prin acumulare autonomia ordinii 
naturale. De la galaxiile a căror vastitate te încremeneşte 
până la evenimentele şi entitățile neînchipuit de mici ale 
universului subatomic, alături de nesfârşitele complexi- 
tati ale lumii noastre, care se află între aceste lumi practic 
infinite, natura poate fi studiată fără nici o raportare la 
Dumnezeu. Universul investigat de ştiinţă dăinuie exact 
ca şi cum nu ar exista nici un Dumnezeu. 

Să rezulte oare de aici că de fapt nu există Dumnezeu? 
Există forme de credinţă teistă din care rezultă această 
concluzie negativă şi altele din care nu rezultă. 

Dacă credința în realitatea lui Dumnezeu este legată 
de presupozitiile culturale ale unei epoci pre-stiintifice, 
acest set de credințe, luat ca întreg, nu mai este valid. 
Însă alta este situația dacă presupunem (alături de multi 
teologi contemporani) că Dumnezeu a creat acest uni- 
vers, în măsura în care creația acestuia este raportată la 

om, ca o sferă neutră în care creaturile sale sunt inzestra- 
te cu un grad suficient de autonomie încât să poată avea 
acces la o relație liber acceptată cu Creatorul lor. Din 
acest punct de vedere, Dumnezeu păstrează o anumită 
distanță față de om, o anumită marjă pentru indepen- 
denta creaturilor care, deşi este relativă şi condiționată, 
este totuşi potrivită pentru existența omului ca ființă 
responsabilă şi personală. Această „distanță” este mai 
curând epistemică decât spaţială. Aceasta constă în situ- 
atia potrivit căreia Dumnezeu, nefiind inevitabil evident 
minții umane, este cunoscut doar prin intermediul unui 
răspuns nesilit la credință. 

Această situație cere ca mediul în care trăieşte omul 
să aibă un tip de autonomie pe care, de fapt, chiar vedem 
că o are. Mediul trebuie să se constituie într-un sistem 
funcțional capabil de a fi supus unei investigații nesfârşi- 
te, fără ca cel ce îl investighează să fie neapărat condus 
spre postularea unui Dumnezeu ca element din interio- 
rul sau din spatele acestui mediu. Din punctul de vedere 
al acestei concepții despre Dumnezeu, autonomia naturii, 
aşa cum este tot mai mult confirmată de ştiinţă, nu se 
află în contradicție cu credința religioasă. Stiinta cerce- 
tează universul care este creat şi susținut de Dumnezeu, 
dar un univers căruia Dumnezeu i-a dat o integritate şi o 
autonomie proprii. 

O astfel de înțelegere a lui Dumnezeu şi a destinaţiei 
pe care el a dat-o acestei lumi poate să absoarbă desco- 
peririle ştiinţifice, atât cele realizate cât şi cele proiectate, 
descoperiri care inițial păreau pentru credincioşii religioşi 
ca fiind profund amenințătoare. 

Identificarea în trecut a unei continuități între om şi 
regnul animal; localizarea originii vieții organice în reac- 
tiile chimice ce s-au petrecut la suprafața pământului, 

împreună cu perspectiva ulterioară de a reproduce aces- 
te reacții în laborator; explorarea spațiului extraterestru 
şi posibilitatea de a întâlni forme avansate de viață pe 
alte planete; sondarea chimiei personalității şi perfectio- 
narea tehnicilor sinistre ale „spălării pe creier”; revoluția 
biomedicală contemporană, creând noi posibilități de a 
controla materialul genetic uman prin, de pildă, elimina- 
rea şi clonarea de gene; obținerea energiei nucleare şi 
înfricoşătoarea posibilitate de auto-distrugere a umanită- 
tii prin războiul nuclear - toate aceste fapte şi posibilități, 
cu imensa lor potentialitate pentru bine sau rău, sunt 
aspecte ale unei ordini naturale care îşi are propria struc- 
tură autonomă. 

Potrivit credinței religioase, Dumnezeu a creat aceas- 
tă rânduire ca un mediu în care ființele umane, trăind ca 
agenți liberi şi responsabili, să poată intra în relație cu 
Dumnezeu. Tot ceea ce poate fi spus despre raportul 
avut de cunoaşterea ştiinţifică cu această credință reli- 
gioasă este că această credință nu intră sub incidența nici 
uneia dintre ştiinţe: ştiinţa nu poate nici să o confirme şi 
nici să o nege. 

Astfel, ce statut au din această perspectivă teologică 
diferitele miracole şi relatări despre rugăciuni ascultate 
care se găsesc din abundență în scripturi şi în consemnă- 
rile bisericeşti încă din cele mai vechi timpuri? Va trebui 
să le considerăm oare incompatibile cu recunoaşterea 
faptului că ordinea naturală autonomă este domeniul 
propriu numai ştiinţei? Răspunsul la această întrebare 
depinde de modul în care definim „miracolul“. Este po- 
sibil să definim acest cuvânt fie în termeni pur naturali şi 
non-religioşi, ca o breşă sau suspendare a legilor naturii, 
fie în termeni religioşi, ca un eveniment neobişnuit şi 
frapant care evocă şi mediază prezența vie a lui Dum- 

nezeu. Dacă miracolul este definit ca o breşă a legilor 
naturii, putem afirma apriori că nu există nici un miracol. 
Însă de aici nu rezultă că nu există miracole în sensul 
religios al termenului. Principiul potrivit căruia nu se 
întâmplă nimic care să intre în conflict cu legile naturale 
nu implică negarea existenței unor evenimente neobiş- 
nuite şi frapante care evocă şi mediază prezenţa vie a lui 
Dumnezeu. 

Legea naturală este alcătuită din generalizări formu- 
late retrospectiv pentru a acoperi ceea ce, de fapt, s-a pe- 
trecut. Atunci când se petrec evenimente care nu sunt 
acoperite de generalizările acceptate până acum, răspun- 
sul ştiinţific corect nu este acela de a nega faptul că s-au 
petrecut, ci de a căuta să revizuiască şi să extindă intele- 
gerea curentă a naturii pentru a le include şi pe acestea. 
Fără a pierde din vedere dovezile relevante, nu se poate 
spune că, de pildă, episodul în care Isus îl vindecă pe 
omul cu mâna uscată (Luca 6:6-11) nu este adevărat sau 
că alte episoade comparabile din alte epoci şi de azi sunt 
la fel de neadevărate. Nu este imposibil din punct de ve- 
dere ştiinţific ca evenimente de acest gen să se fi petrecut. 
Este posibil ca anumite evenimente cu semnificație reli- 
gioasă, ce evocă şi nediază prezenţa vie şi activitatea lui 
Dumnezeu, să se fi petrecut, deşi continuitatea lor cu 
desfăşurarea generală a naturii nu poate fi identificată în 
etapa în care se găseşte ştiinţa umană în momentul de 
față. 

În sistemele apologetice din secolele anterioare, mi- 
racolele au jucat un rol important. Au avut rolul de a 
împuternici religia în a cere şi a impune credință. În 
opoziție cu această perspectivă tradițională, mulți teologi 
de azi cred că miracolele, departe de a furniza temelia 
inițială a credinței religioase, presupun chiar această 

credință. Răspunsul religios, care simte prezența lui 
Dumnezeu în coincidenta inexplicabilă sau în întâmpla- 
rea improbabilă şi neaşteptată, face dintr-un eveniment 
un miracol. Astfel, miracolele tin de viata internă a unei 
comunități de credință; acestea nu sunt mijlocul prin 
care comunitatea religioasă poate căuta să evanghelizeze 
lumea din afară?5. 

Concluzia acestui capitol este aşadar asemănătoare 
cu cea din capitolul precedent. Acolo se pare că nu pu- 
tem dovedi în mod decisiv existența lui Dumnezeu; iar 
aici se pare că nu putem dovedi decisiv nici că Dumne- 
zeu nu există. 


13 Una dintre cele mai bune discuții moderne asupra miracolelor se 
găseşte în H.H. Farmer, The World and God: A Study of Prayer, Providence 
and Miracle in Christian Experience, ed. a Il-a, Nisbet & Co., Londra, 
1936). Vezi şi G. S. Lewis, Miracles, The Centenary Press, Londra, 1947. 


CAPITOLUL IV 


PROBLEMA RAULUI 


Problema 


Pentru multi, principalul lucru care contrazice ideea 
de Creator iubitor si care ii indreapta spre religia natura- 
lă este profunzimea şi magnitudinea îngrozitoare ale su- 
ferintei umane, împreună cu egocentrismul şi lăcomia 
care generează lucruri de acest gen. 

În loc de a încerca să definim „răul” în termenii unei 
anumite teorii teologice (cum ar fi „ceea ce este contrar 
voinţei lui Dumnezeu”), pare a fi mai indicat să îl defi- 
nim indicând lucrurile la care acest termen face trimitere. 
Face trimitere la durerea fizică, suferința mentală şi rău- 
tatea morală. Ultima este una dintre cauzele primelor 
două, fiindcă o mare parte din durerea umană provine 
din actele inumane ale oamenilor. Această durere cu- 
prinde nenorociri majore precum sărăcia, asuprirea şi 
persecuția, războiul şi toate nedreptatile, umilintele si 
inegalitatile care s-au petrecut în decursul istoriei. Chiar 
şi boala este prilejuită, într-o măsură care încă nu a fost 
determinată cu exactitate de medicina psihosomatică, de 
factori emotionali şi morali situați în individ şi în mediul 
lor social. Cu toate acestea, deşi o mare parte din dureri 
şi suferințe sunt cauzate de acțiunile omeneşti, există 
încă şi mai multe necazuri provocate de cauze naturale 

precum bacteriile si cutremurele, furtunile, focul, fulgere- 
le, inundatiile si seceta. 

Ca provocare pentru teism, problema răului a fost în 
mod tradițional exprimată sub forma unei dileme: dacă 
Dumnezeu este perfect iubitor, Dumnezeu trebuie să do- 
rească să elimine tot răul; iar dacă Dumnezeu este atot- 
puternic, trebuie să poată elimina tot răul. Dar răul există, 
prin urmare Dumnezeu nu poate fi omnipotent şi perfect 
iubitor în acelaşi timp. 

Unele soluții, care se impun automat, trebuie să fie 
excluse având în vedere credința iudeo-creştină. A spu- 
ne de pildă (alături de ştiinţa creştină contemporană) că 
răul este o iluzie a minții umane este cu neputinţă in 
cadrul unei religii bazate pe realismul radical al Bibliei. 
Paginile acesteia reflectă cu fidelitate amestecul caracte- 
ristic dintre bine şi rău din experiența umană. Sunt con- 
semnate toate felurile de chinuri şi suferințe, toate tipuri- 
le de fapte inumane ale omului față de om şi de lucruri 
care-i fac dureros de nesigură existența pe pământ. Răul 
nu este văzut decât ca un lucru întunecat, amenintator 
de grotesc, sfâşietor şi strivitor. Nu încape aşadar îndoia- 
lă că, pentru credința biblică, răul este în totalitate real şi 
nu o iluzie. 

Există trei răspunsuri creştine principale la problema 
răului: răspunsul augustinian, ce se bazează pe con- 
ceptia căderii omului dintr-o stare primordială dreaptă; 
răspunsul irenaic, ce se bazează pe ideea creației trep- 
tate a unei umanitati desăvârşite prin viata într-o lume 
imperfectă; şi răspunsul teologiei procesuale (process 
theology) moderne, ce se bazează pe ideea unui Dumne- 
zeu care nu este atotputernic şi care de fapt nu poate 
să împiedice apariţia relelor din ființele umane şi din 
procesele naturii. 

Înainte de a examina fiecare dintre aceste trei răspun- 
suri sau teodicei!, vom discuta o poziție care este comună 
tuturor. 

Terenul comun este o formă a ceea ce a ajuns să se 
numească apologia liberului arbitru, cel putin cât prives- 
te răul moral al răutății umane, fiindcă gândirea creştină 
a considerat întotdeauna răul moral în raport cu liberta- 
tea şi responsabilitatea omului. A fi o persoană înseamnă 
a fi un centru de libertate, un agent (relativ) liber şi in- 
dependent responsabil pentru propriile sale decizii. 
Acest lucru implică libertatea de a acționa greşit precum 
şi de a acționa corect. Ideea de persoană care se poate 
garanta infailibil că va acționa întotdeauna corect este 
auto-contradictorie. Nu poate exista nici o certitudine 
apriorică că un agent moral cu adevărat liber nu va călca 
strâmb. În consecință, posibilitatea greşelii sau a păcatu- 
lui este logic inseparabilă de creația persoanelor finite, 
iar a spune că Dumnezeu nu ar fi trebuit să creeze ființe 
care pot păcătui este totuna cu a spune că nu ar fi trebuit 
să creeze oameni. 

Această teză a fost pusă în discuţie în unele studii 
filosofice recente cu privire la problema răului, unde se 
afirmă că nu este vorba de nici o contradicție în a spune 
că Duinnezeu ar fi putut să facă oameni cu adevărat 
liberi dar care totodată vor acționa întotdeauna drept. 
Un citat din una dintre aceste discuţii sună astfel: 


Dacă nu este nici o imposibilitate logică ca un om să alea- 
gă liber binele într-una sau mai multe circumstanțe, nu 
poate fi o imposibilitate logică ca acesta să aleagă liber bi- 


1 „Teodicee”, format (de Leibniz) din grecescul theos, zeu, si dike, 
drept, este un termen tehnic care se referă la încercările de rezolvare a 
problemei teologice a răului. 


PROBLEMA RĂULUI 77 


nele în orice circumstanță. Aşadar, Dumnezeu nu s-a con- 
fruntat cu faptul de a alege între a face un automat ino- 
cent şi a face fiinţe care, acționând liber, uneori ar greşi: el 
avea deschisă posibilitatea şi mai bună de a crea ființe 
care vor acționa liber, dar întotdeauna vor face bine. 
Desigur, nereuşita sa de a se folosi de această posibilitate 
este nepotrivită cu propria omnipotenţă şi bunătate?. 


Acest argument are o forță considerabilă. Dar, ca 
răspuns la cele afirmate, s-a sugerat totuşi o formă modi- 
ficată a apologiei liberului arbitru. Dacă prin acțiune li- 
beră ne referim la o acțiune care nu este influențată din 
exterior, ci provine din natura agentului care reacționează 
la circumstanţele cu care se confruntă, atunci nu există 
într-adevăr nici o contradicție între faptul că suntem li- 
beri şi faptul că acțiunile noastre sunt „cauzate“ (de propria 
noastră natură) şi astfel sunt în principiu predictibile. 
Totuşi, este contradictoriu a spune că Dumnezeu ne-a fă- 
cut astfel încât să actiondm în mod necesar într-un anu- 
mit fel şi că suntem persoane cu adevărat independente 
în raport cu el. Dacă toate gândurile şi acțiunile noastre 
sunt predestinate în mod divin, oricât de liberi şi de res- 
ponsabili moral ain părea că suntem în relație cu noi, nu 
putem să fim liberi şi responsabili moral înaintea lui 
Dumnezeu, ci vom fi marionetele sale neajutorate. Acest 
tip de „libertate” este ca a unui pacient ce îndeplineşte o 


? J.L. Mackie, „Evil and Omnipotence”, Mind (aprilie, 1955), p. 209. O 
idee similară se găseşte şi la Antony Flew în „Divine Omnipotence 
and Human Freedom”, New Essays in Philosophical Theology. Un im- 
portant comentariu critic la aceste argumente este oferit de Ninian 
Smart în „Omnipotence, Evil, and Supermen”, Philosophy (aprilie, 
1961), cu răspunsul lui Flew (ianuarie, 1962) şi al lui Mackie (aprilie, 
1962). Vezi şi Alvin Plantinga, God, Freedom and Evil, Wm. B. Eerdmans 


Publishing, Grand Rapids, 1977. 

serie de sugestii post-hipnotice: el, chiar şi din punctul 
lui de vedere, pare că este liber, însă volitiunile sale de 
fapt au fost predeterminate de o altă voință, cea a hipno- 
tizatorului, în raport cu care pacientul nu este un agent 
liber. 


Teodiceea augustiniană 


Principalul răspuns creştin tradițional la problema 
răului a fost formulat de Sf. Augustin (354-430 d.Cr.) şi a 
constituit raportul majoritar al gândirii creştine de-a 
lungul secolelor, deşi în ultima vreme a fost foarte criti- 
cat. Acest răspuns conține aspecte atât filosofice cât şi 
teologice. Principala poziție filosofică este ideea naturii 
negative sau privative a răului. Augustin susține cu tărie 
convingerea ebraico-creştină potrivit căreia universul 
este bun - adică este creația unui Dumnezeu bun pentru 
un scop bun. Potrivit lui Augustin, există bunătăți mai 
mari sau mai mici, superioare sau inferioare într-o imen- 
să abundență şi varietate; totuşi, tot ce are ființă este bun 
după propriul mod şi grad, cu excepția cazului în care s- 
a deteriorat sau este corupt. Răul - fie o voință rea, fie o 
durere, fie o anumită dereglare sau corupere din natură 
- nu a fost aşadar instituit de Dumnezeu, ci reprezintă 
dereglarea unui lucru care este inerent bun. Augustin 
aduce ca exemplu orbirea. Orbirea nu este un „lucru“. 
Singurul lucru implicat este ochiul, care în sine este bun; 
răul orbirii constă în lipsa funcționării cuvenite a ochiu- 
lui. Generalizând acest principiu, Augustin susține că 
răul întotdeauna constă în funcționarea defectuoasă a 
unui lucru care este în sine bun. 

Universul creat inițial de Dumnezeu era o armonie 
perfectă ce exprima intenția divină creatoare. Era o ie- 

rarhie gradată in forme de existență superioare şi infe- 
rioare, fiecare fiind buna la locul ce i se cuvenea. Dar 
cum a apărut răul? Initial a apărut la acele niveluri ale 
universului care presupun liber arbitru: liberul arbitru al 
îngerilor şi al omului. Unii dintre îngeri au întors spatele 
Binelui suprem, care este Dumnezeu, îndreptându-se 
spre bunătăți mai mici şi astfel răsculându-se împotriva 
creatorului lor; aceştia i-au ispitit după aceea pe primii 
oameni pentru a cădea. Această cădere a ființelor angeli- 
ce şi a celor omeneşti stă la originea răului sau păcatului 
moral. Relele naturale reprezentate de boală, de „natura 
cu colti şi gheare-nsângerate”, şi de cutremure, furtuni 
ş.a.m.d. reprezintă consecințele penale ale păcatului, fi- 
indcă umanitatea a fost destinată să păzească pământul, 
iar această deviere umană a dereglat alcătuirea naturii. 
Astfel, Augustin poate să spună: „Tot răul este fie păcat, 
fie pedeapsa pentru păcat”. 

Teodiceea augustiniană adaugă că, la sfârşitul vre- 
murilor, va veni judecata, când multi vor accede la viata 
veşnică şi mulți alții (care, în libertatea lor, au respins 
mântuirea oferită de Dumnezeu) la pedeapsa veşnică. 
Pentru Augustin, „din moment ce există fericire pentru 
cei care nu păcătuiesc, universul este desăvârşit; şi nu 
este mai putin desăvârşit fiindcă există suferință pentru 
păcătoşi . . . pedeapsa păcatului îndreaptă necinstea pă- 
catului”4. Augustin invocă aici un principiu al echilibru- 
lui moral potrivit căruia păcatul care este pedepsit în 
mod corect este astfel anulat şi nu mai este considerat în 
asociere cu perfecțiunea universului lui Dumnezeu. 


3 De Genesi Ad Litteram, Imperfectus liber, 1. 3. 
4 Despre liberul arbitru, III, 9. 26. 

Teodiceea augustiniană îndeplineşte scopul propus, 
care este acela de a-l elibera pe creator de orice respon- 
sabilitate pentru existența răului prin punerea acestei 
responsabilități pe umerii creaturii. Răul provine din fo- 
losirea incorectă şi culpabilă a libertății creaturale într-un 
act tragic, cu semnificație cosmică, din preistoria rasei 
omeneşti - act care a fost prefigurat în tărâmurile cereşti de 
căderea incomprehensibilă a unora dintre îngeri, a căror 
căpetenie este acum Satana, Vrăjmaşul lui Dumnezeu. 

Această teodicee a fost criticată în perioada modernă, 
primul critic important fiind teologul protestant german 
Friedrich Schleiermacher (1768-1834). 

Critica principală se referă la ideea potrivit căreia 
universul pe care Dumnezeu l-a creat în virtutea puterii 
sale absolute - încât să fie exact aşa cum îşi doreşte să fie, 
fără nici un fel de rău - s-a dovedit totuşi o eroare. Este 
adevărat că creaturile libere care fac parte din el sunt li- 
bere să cadă. Totuşi, din moment ce sunt perfecte în mod 
finit, fără nici o urmă de rău în ele, şi din moment ce lo- 
cuiesc într-un mediu perfect în mod finit, nu vor cădea 
de fapt niciodată în păcat. Astfel, se afirmă că însăşi ide- 
ea denaturării spontane şi fără o cauză a unei creații per- 
fecte este o contradicție. Echivalează cu auto-generarea 
răului din nimic! Este semnificativ că însuşi Augustin, 
când îşi pune întrebarea de ce unii dintre îngeri au căzut 
pe când ceilalți au rămas neclintiti, trebuie să conchida 
că: „Prin urmare, aceşti îngeri fie au primit mai putin din 
harul iubirii divine decât cei care au rămas în acelaşi loc, 
fie, dacă în ambele cazuri au fost creați la fel de buni, 
atunci unii au căzut prin propria lor rea voință, pe când 


5 Vezi Friedrich Schleiermacher, Credința creştină, Partea a doua, „Ex- 
plicarea conştiinţei păcatului”. 

ceilalți au fost cu prisosinta sprijiniți şi au atins vârful 
fericirii de unde au avut certitudinea că nu vor mai tre- 
bui să cadă niciodata”®. 

Critica de bază este aşadar cea potrivit căreia o crea- 
tie fără cusur nu va eşua niciodată şi că dacă acea creație 
de fapt va eşua responsabilitatea totală pentru acest lucru 
va trebui să stea pe umerii creatorului, fiindcă toate vin 
de aici. 

Această critică se potriveşte cu argumentul lui Mackie, 
pomenit mai sus, potrivit căruia era logic posibil ca 
Dumnezeu să fi creat ființe libere care de fapt să nu cadă. 
Aşa cum vom vedea în secțiunea următoare, teodiceea 
alternativă irenaică sugerează ideea că deşi Dumnezeu 
ar fi putut să creeze ființe care să fie de la început per- 
fecte în mod finit, de fapt nu a făcut astfel fiindcă astfel 
de ființe nu ar fi putut niciodată să devină fii liberi şi res- 
ponsabili ai lui Dumnezeu. 

O a doua critică, făcută în lumina cunoaşterii mo- 
derne, este cea potrivit căreia astăzi nu putem considera 
în mod realist că specia umană a fost la un moment dat 
perfectă din punct de vedere moral şi spiritual şi că apoi 
a căzut din acea stare în starea cronică de egocentrism 
care reprezintă condiția umană aşa cum o cunoaştem. 
Toate dovezile ne sugerează că umanitatea s-a dezvoltat 
treptat de la forme inferioare de existență, a căror conşti- 
inté morală era limitată şi ale căror concepții religioase 
se aflau la un nivel rudimentar. În plus, nu se mai poate 
considera că relele naturale, precum boala, cutremurele 
şi altele, sunt consecințele căderii omului, fiindcă ştim că 
au existat cu mult nainte de apariția omului. Existau 
prădători şi prădați, existau furtuni şi cutremure şi boală 


6 Cetatea lui Dumnezeu, 12. 9. 

(în oasele unor animale preistorice s-au descoperit sem- 
ne de artrită) în timpul sutelor de milioane de ani înainte 
de apariția lui homo sapiens. 

O a treia critică atacă ideea chinurilor veşnice din iad, 
care se spune că este destinul unei mari proporții a nea- 
mului omenesc. Din moment ce o astfel de pedeapsă este 
fără de sfârşit, nu poate avea nici un scop constructiv. 
Dimpotrivă, se zice, nu va face posibilă nici o soluţie la 
problema răului, fiindcă va sădi în structura permanentă 
a universului atât starea păcătoasă a celor osanditi, cât şi 
răul non-moral al durerilor şi suferințelor acestora. 


Teodiceea irenaică 


Un alt răspuns la problema răului se găseşte deja 
într-o perioadă anterioară lui Augustin, în tradiția creş- 
tină emergentă. Acest răspuns îşi are baza în gândirea 
Părinților de limbă greacă ai Bisericii, dintre care cel mai 
important a fost probabil Sf. Irineu (c. 130-c. 202 d.Cr.). 
Acesta a făcut deosebire între două etape ale creării 
omului”. În prima etapă, ființele umane au fost aduse la 
existență ca animale inteligente înzestrate cu capacitatea 
unei uriaşe dezvoltări morale şi spirituale. Acestea erau 
Adam şi Eva desavarsiti de dinaintea căderii din tradiția 
augustiniană, ci creaturi nematurizate, aflate la începutul 
unui lung proces de creştere. În a doua etapă a creării lor, 
care se petrece în momentul de fata, ființele umane se 
transformă treptat, prin propriul lor răspuns liber, din 
animale umane în „copii ai lui Dumnezeu”. (Irineu însuşi 
descrie cele două etape spunând că umanitatea a fost fă- 


7 Vezi Irineu, Împotriva ereziilor, IV. 37 şi 38. 

cută mai întâi după ,,chipul” şi apoi dupa ,,asemanarea” 
cu Dumnezeu - făcând referire la Geneza 1:26). 

Dacă am merge dincolo de Irineu însuşi şi am între- 
ba de ce oamenii au trebuit să fie creați inițial mai de- 
grabă ca ființe nematurizate şi imperfecte decât ca ființe 
perfecte, răspunsul se centrează asupra valorii pozitive a 
libertății umane. Sunt sugerate două consideraţii ce se 
susțin reciproc. Una depinde de judecata intuitivă potri- 
vit căreia o bunătate umană care a apărut prin interme- 
diul unor alegeri morale libere şi responsabile, în situații 
reale de dificultate şi ispită, este in sine mai valoroasă - 
poate chiar nelimitat mai valoroasă - decât bunătatea 
care a fost creată de-a gata, fără participarea liberă a 
agentului uman. Această intuiție face trimitere la crearea 
neamului omenesc nu într-o stare perfectă, ci într-o stare 
imperfectă de la care poate totuşi avansa, printr-o între- 
prindere de ordin moral, către umanizarea completă. 

Cealaltă considerație este aceea că dacă omul a fost 
inițial creat în prezența nemijlocită a lui Dumnezeu (care 
este infinit ca viață, putere, bunătate şi cunoaştere), aces- 
ta nu va avea o libertate adevărată în raport cu Creatorul 
său. Pentru a fi o creatură în totalitate personală şi astfel 
moralmente liberă, omul a fost în consecință (se sugerea- 
ză) creat la o anumită distanță de Dumnezeu - nu o dis- 
tanta spațială, ci epistemică, o distanță din sfera cunoas- 
terii. Omul a fost alcătuit în interiorul şi ca parte a unui 
univers autonom unde Dumnezeu nu este copleşitor de 
evident, dar în care Dumnezeu poate fi cunoscut prin 
răspunsul liber şi interpretativ al credinței. Astfel, si- 
tuatia omului este una a tensiunii între egocentrismul 
natural ce provine din instinctul de supraviețuire şi în- 
demnul moralității şi al religiei de a transcende această 
auto-centrare. În timp ce teologia augustiniană vede per- 

fectiunea omului situată în trecutul îndepărtat, într-o 
stare originară de mult pierdută prin dezastrul primor- 
dial al căderii, tipul de teologie irenaic situează perfecti- 
unea umană în viitor, la capătul unui proces îndelungat 
şi dificil de creare pe parcursul timpului. 

Astfel, răspunsul teodiceei irenaice la problema ori- 
ginii răului moral este că acest rău reprezintă o condiție 
necesară pentru crearea umanității la o anumită distanță 
epistemică față de Duinnezeu, într-o stare în care creatu- 
ra se bucură de o libertate autentică față de Creatorul său 
şi se poate dezvolta liber, ca răspuns la prezența nonco- 
ercitivă a lui Dumnezeu, ajungând la propria împlinire 
ca fiu al lui Dumnezeu. 

Ne putem îndrepta acum atenția mult mai exact că- 
tre problema suferinței. Deşi cea mai mare parte a dure- 
rii umane îşi are originea în proasta folosire a libertății ca 
factor determinant unic sau parțial, mai există şi alte 
cauze ale durerii care sunt total independente de voința 
umană, de pildă, cutremurul, uraganul, furtuna, inunda- 
tiile, seceta şi epidemiile. În practică, este deseori impo- 
sibil de identificat o graniță între suferința ce rezultă din 
răutatea şi nesăbuința omenească şi suferința care este 
provocată din afară; ambele tipuri de suferință sunt inex- 
tricabil combinate în experiența umană. Totuşi, ținând 
cont de ce ne-am propus, este important să observăm că 
ultima categorie nu există şi că pare să fie încorporată în 
chiar structura lumii noastre. Ca răspuns la acest lucru, 
teodiceea, dacă este întreprinsă cu înțelepciune, urmează 
o cale negativă. Nu este posibil să se arate în mod pozitiv 
că fiecare element al durerii umane serveşte unui scop 
divin al binelui; dar, pe de altă parte, pare într-adevăr 
posibil să se arate că intenția divină, aşa cum este inte- 
leasă în iudaism şi creştinism, nu ar putea fi manifestată 

într-o lume care a fost gândită ca un paradis hedonist® 
permanent. 

O premisă esențială a acestui argument se referă la 
natura intenției divine în crearea lumii. Supozitia scepti- 
cului este aceea că omul trebuie considerat o creație în- 
cheiată şi că intenția lui Dumnezeu în crearea lumii a 
fost aceea de a furniza un habitat potrivit pentru această 
creatură complet formată. Din moment ce Dumnezeu 
este bun şi iubitor, mediul pe care l-a creat pentru vietuirea 
omului va fi desigur cât se poate de plăcut şi confortabil. 
Această problemă este în esență asemănătoare cu cea a 
omului care construieşte o cuşcă pentru un animal de com- 
panie. Dar, din moment ce lumea noastră, de fapt, conține 
surse de dificultăți, inconveniente şi pericole de nenu- 
mărate feluri, rezultă că această lume nu poate să fi fost 
creată de o divinitate perfect binevoitoare şi atotputernică?. 

Totuşi, potrivit teodiceei irenaice, scopul avut în ve- 
dere de Dumnezeu în crearea lumii a fost acela de a con- 
strui un paradis ai cărui locuitori vor experimenta un 
maxim de plăcere şi un minim de durere. În schimb, lu- 
mea este văzută ca un loc de „formare a sufletului” sau a 
persoanei unde ființele libere, confruntându-se cu înda- 
toririle şi provocările existenței lor într-un mediu comun, 
pot deveni „copii ai lui Dumnezeu” şi „moştenitori ai 
vieții veşnice”. 

Această concepție asupra lumii (aşezată sau nu în 
cadrul teologic al lui Irineu) poate fi susținută de metoda 
„ipotezei contrafactuale”. Să presupunem, contrar fapte- 
lor, că această lume ar fi un paradis din care orice posibi- 
litate de durere şi suferinţă ar fi exclusă. Consecințele ar 


8 De la grecescul hedone, „plăcere“. 
9 Acesta este în esență argumentul lui David Hume în discuția sa 
despre problema răului din Dialoguri, partea XI. 

fi foarte cuprinzătoare. De pildă, nimeni nu ar putea să 
rănească pe altcineva: cuțitul criminalului s-ar transfor- 
ma în hârtie sau gloantele i se vor evapora; seiful băncii, 
jefuit de un milion de dolari, se va uinple ca prin minune 
cu un alt milion (fără ca acest lucru, indiferent de magni- 
tudinea sa, să se dovedească un factor de inflație); frauda, 
înşelăciunea, uneltirea şi trădarea nu ar afecta deloc 
integritatea societății. În plus, nimeni nu se va răni din 
cauza accidentelor: alpinistul, alpinistul industrial sau 
copilul care cade în joacă de la înălțime va pluti nevătă- 
mat până la sol; şoferul neatent nu va avea niciodată 
vreun accident. Nu va fi nevoie de muncă, din moment 
ce nu va apărea nici o neplăcere din absenţa de la servi- 
ciu; nu va fi nevoie de grija pentru ceilalți în vremuri de 
nevoie sau pericol, fiindcă într-o astfel de lume nu va fi 
nici o nevoie sau pericol. 

Pentru a putea face posibilă această serie continuă 
de compensări individuale, natura va trebui să lucreze 
prin ,,providente speciale” în loc să funcționeze potrivit 
legilor generale pe care oamenii trebuie să învețe să le 
respecte pentru a nu suferi pedeapsa durerii sau a morții. 
Legile naturii vor trebui să fie extrem de flexibile: uneori 
gravitația va acționa, alteori nu; uneori un obiect va fi 
tare si solid, alteori va fi moale. Nu vor putea exista sti- 
inte, căci nu va exista o structură a lumii suficient de sta- 
tornică pentru a fi cercetată. Prin eliminarea problemelor 
şi greutăților unui mediu obiectiv, cu propriile sale legi, 
viața va ajunge să fie ca un vis în care, plini de încântare 
dar fără nici o țintă, vom pluti in pace”. 


10 Poemul lui Tennyson, Mâncătorii de lotus, exprimă foarte bine do- 
rinta (analizată de Freud ca o dorință de întoarcere la liniştea din 
pântece) pentru o astfel de „tihnă visătoare”. 

Cel putin putem începe să ne imaginăm o astfel de 
lume. Este clar că ideea pe care o avem despre etică nu 
ar avea nici un sens acolo. Dacă, de pildă, ideea de a vă- 
tăma pe cineva este un element esențial în conceptul 
unei fapte greşite, în paradisul nostru hedonist nu poate 
exista nici o faptă greşită - şi nici vreo faptă corectă, dife- 
rită de cea greşită. Curajul şi tăria de caracter nu ar avea 
nici un sens într-un mediu în care nu există, prin defini- 
ție, nici un pericol sau dificultate. Generozitatea, bunăta- 
tea, aspectul „agapic” al iubirii, prudenta, altruismul şi 
toate celelalte noțiuni etice care presupun o viață într-un 
mediu obiectiv nici măcar nu ar putea să se formeze. În 
consecință, o astfel de lume, oricât de bine ar promova 
plăcerea, ar fi foarte nepotrivită pentru dezvoltarea cali- 
tăților morale ale personalității umane. În relaţie cu acest 
scop, aceasta ar putea fi cea mai rea dintre toate lumile 
posibile! 

S-ar părea aşadar că un mediu destinat să facă posi- 
bilă dezvoltarea în ființe libere a celor mai înalte caracte- 
ristici ale vieții personale va trebui să aibă foarte multe 
în comun cu lumea actuală. Trebuie să opereze potrivit 
unor legi generale şi trebuie să presupună pericole, difi- 
cultăți, probleme, obstacole şi posibilități de suferință, 
nereuşită, amărăciune, frustrare şi înfrângere. Dacă nu ar 
conține încercările şi pericolele - exceptând considerabila 
contribuție a omului - pe care le conține lumea noastră, 
va trebui în schimb să conțină altele. 

A realiza acest lucru nu înseamnă deloc a te afla în 
posesia unei teodicei detaliate. Înseamnă a înţelege că 
această lume, cu toate „durerile sufleteşti şi-atâtea chi- 
nuri ce-s partea cărnii”, un mediu atât de evident ne- 
conceput pentru maximizarea plăcerii şi minimizarea 
durerii umane, ar putea fi cu toate acestea mai degrabă 

bine adaptată scopului destul de diferit al „formării su- 
fletului” 11. 

Şi astfel răspunsul lui Irineu la întrebarea „De ce un 
rău natural?” este acela că numai o lume care are un ast- 
fel de caracter general poate constitui un mediu eficient 
pentru a doua etapă (sau pentru începutul celei de-a 
doua etape) a operei creatoare a lui Dumnezeu, unde 
animalele umane sunt treptat transformate, prin proprii- 
le acțiuni libere, în „copii ai lui Dumnezeu”. 

În acest punct, teodiceea irenaică face trimitere în 
trei feluri la subiectul vieții de după moarte, care va fi 
discutat în capitolele următoare. 

În primul rând, deşi există multe cazuri izbitoare în 
care binele a fost scos cu succes din rău prin reacția avută 
de persoana respectivă față de acesta, există totodată tot 
atât de multe cazuri în care s-a întâmplat exact opusul. 
Uneori obstacolele dau naştere tăriei de caracter, perico- 
lele trezesc curajul şi dăruirea, iar calamitatile produc 
răbdare şi statornicie morală. Pe de altă parte, acestea 
conduc uneori la indignare, teamă, egocentrism total şi 
la dezintegrarea caracterului. Prin urmare, s-ar părea că, 
pentru a nu fi incomplet, orice plan divin de formare a 
sufletului ce lucrează în această viață trebuie să continue 
şi în viața de dincolo. 

În al doilea rând, dacă punem întrebarea supremă - 
dacă activitatea formării persoanei merită truda şi amă- 
răciunea vieții umane - răspunsul trebuie să fie în ter- 


u Această discuţie s-a limitat la problema suferinței umane. Problema 
suferinței animalelor nu este tratată aici. Pentru o discuţie în acest 
sens, vezi Austin Farrer, Love Almighty and Ills Unlimited, Doubleday 
& Company, Garden City, N.Y, 1961, cap. 5 si John Hick, Evil and the 
God of Love, Collins, The Fontana Library, Londra, 1968, pp. 345-53. 

menii unui bine viitor destul de mare pentru a justifica 
lot ce s-a petrecut in drum spre aceasta stare. Se sustine 
că acea delectare nesfârşită a plenitudinii de viata şi de 
bucurie, ce depăşeşte orice închipuire şi este împlinirea 
iubirii lui Dumnezeu fata de noi, va scoate la iveală pe 
mapamond toată durerea şi toată truda îndelungatei că- 
lătorii a vieții umane din această lume şi din lumea sau 
lumile de dincolo. 

În al treilea rând, teodiceea de tip irenaic nu doar că 
cere o doctrină pozitivă a vieții de după moarte dar, pentru 
ca teodiceea să fie completă, cere totodată ca toate ființele 
umane să atingă în cele din urmă starea paradisiacă. 

Acest tip irenaic de teodicee a fost criticat dintr-o 
mulțime de puncte de vedere. Unii teologi creştini au 
protestat împotriva respingerii doctrinelor tradiționale 
ale căderii omului şi osândirii finale a celor mulți. Criticii 
filosofi au susținut că, deşi se arată cu o oarecare plauzi- 
bilitate că o lume formatoare de persoane nu poate fi 
un paradis, totuşi nu justifică proporția efectivă a sufe- 
rintei umane, inclusiv rele aşa de mari cum a fost holo- 
caustul iudaic!?. Cu toate acestea, alții susțin că această 
teodicee reuşeşte să arate de ce lumea lui Dumnezeu, 
ca sferă ce presupune contingenta şi libertate, este de 
aşa natură încât, iată, aceste lucruri trebuie să fie po- 
sibile - deşi istoria umanității ar fi fost mult mai bună 
fără aceste crime şi orori înfiorătoare. Mai există de ase- 
menea o nepotrivire insurmontabilă referitoare la faptul 
dacă se poate spune că un proces creator atât de dure- 
ros, chiar dacă conduce la un bine infinit, este expresia 
bunătății divine. 


12 Vezi, de pildă, Edward H. Madden şi Peter H. Hare, Evil and the 
Concept of God, Charles C Thomas, Springfield, Ill., 1968, Cap. 5. 

Teodiceea procesuala (Process theodicy) 


Teologia procesuală este o dezvoltare moderna re- 
prezentată de un anumit număr de teologi creştini care 
au adoptat în concepția lor metafizică filosofia lui A. N. 
Whitehead (1861-1947):3. Din mai multe motive, inclusiv 
faptul existenței răului în lume, teologia procesuală 
afirmă că Dumnezeu nu poate avea o putere nelimitată, 
ci interacționează cu un univers pe care nu l-a creat, 
dar pe care totuşi îl poate influența. Deşi diferiți teologi 
procesuali au sugerat o anumită teodicee, abia odată cu 
publicarea cărții lui David Griffin, God, Power and Evil: A 
Process Theodicy14, a apărut şi o versiune sistematică. O 
scurtă comparație cu teodiceele tradiționale augustini- 
ană şi irenaică va constitui un bun punct de plecare pen- 
tru prezentarea poziției lui Griffin. Potrivit principalei 
tradiţii creştine, Dumnezeu este creatorul şi susținătorul 
întregului univers ex nihilo (din nimic), iar puterea su- 
premă a acestuia exercitată asupra creației este în conse- 
cinta nelimitată. Totuşi, pentru a permite existența si 
dezvoltarea ființelor umane libere, Dumnezeu reține 
exercitarea puterii divine nelimitate, formând astfel un 
univers creatural autonom în cadrul căruia Dumnezeu 
acționează fără constrângeri, căutând răspunsul liber al 
creaturilor. Teodiceea procesuală susține de asemenea că 
Dumnezeu acționează fără constrângere, fără „persuasi- 
une” şi „ademenire”, dar spre deosebire de ideea limita- 
rii de sine divine, susține că exercitarea divină mai cu- 


13 Vezi John Cobb şi David Griffin, Process Theology: An Introductory 
Exposition, Westininster Press, Philadelphia, 1976. 

14 David Griffin, God, Power, and Evil: A Process Theodicy, The West- 
minster Press, Philadelphia, 1976. vezi si Barry L. Whitney, Evil and 
the Process God, Mellen Press, New York, 1985. 

rand a puterii persuasive decat a celei controlatoare este 
necesitată de structura metafizică a realității. Dumnezeu 
este supus limitelor impuse de legile fundamentale ale 
universului, fiindcă Dumnezeu nu a creat universul ex 
nihilo, stabilindu-i astfel structura, ci universul este mai 
degrabă un proces necreat care cuprinde divinitatea. 
Într-adevăr, în unele pasaje, Whitehead pare să spună că 
principiile metafizice absolute au fost stabilite inițial 
printr-o o hotărâre divină primordială. Cu toate acestea, 
Griffin îl urmează pe Charles Hartshorne, un alt gândi- 
tor procesual, susținând că aceste principii absolute sunt 
necesități eterne, fără a avea de-a face cu decizia divină. 
Acestea sunt legi a căror generalitate este absolută, de 
aşa natură încât nu poate fi concepută nici o alternativă 
la ele; ca atare, acestea sunt situate chiar şi în afara ori- 
zontului de acţiune a voinţei divine. În consecinţă, după 
cum spune Griffin, „Dumnezeu nu se dă înapoi de la 
a controla creaturile fiindcă îi este pur şi simplu mai 
bine să folosească persuasiunea, ci fiindcă, în mod ne- 
cesar, Dumnezeu nu poate controla creaturile în mod 
complet”15. 

În acest punct, ar trebui să adăugăm o a doua dife- 
renta față de gândirea creştină tradițională, care devine 
importantă în raport cu rezultatul final al procesului 
creator. Totuşi, creativitatea nu este un lucru în plus fata 
de actualitate - adică ceea ce există de fapt la un moment 
dat - ci este puterea creatoare din întreaga actualitate. 
Fiecare actualitate sau „entitate actuală” sau „prilej actu- 
al” este un eveniment de moment, încărcat cu creativita- 
te. Ca atare, acesta exercită un anumit grad de putere. 
Exercită putere în primul rând în modul în care primeşte 


15 Griffin, God, Power, and Evil, p. 276. 

şi organizează informaţiile momentului precedent. Aceas- 
ta este o putere a selecției, exercitată în ,,prehensiunile” 
(sau „apucările”)!6 pozitive şi negative ale datelor a căror 
unică ,,concrescenta” devine. Astfel, fiecare val de prile- 
juri actuale, ce constituie o nouă clipă din viața uni- 
versului, presupune un element de creativitate sau 
auto-cauzare. Un prilej actual nu este niciodată complet 
determinat de trecut. El este în parte determinat de tre- 
cut, dar în parte determină viitorul, având în vedere că 
prilejul prezent este în sine „apucat” de prilejurile ce se 
succed. Prin faptul că determină în parte viitorul, acesta 
exercită putere din nou. Această dublă eficacitate este 
inseparabilă de starea de actualitate şi astfel fiecare prilej 
actual, ca moment de creativitate, exercită în mod nece- 
sar un anumit grad de putere. 

Totuşi, actualitatile finite nu exercită putere fiindcă o 
au de la Dumnezeu, ci fiindcă a fi o parte din univers 
înseamnă a exercita creativitate şi astfel putere. Dacă a fi 
actual înseamnă a fi creativ şi astfel a exercita un anumit 
grad de putere, atunci chiar şi lui Dumnezeu îi este im- 
posibil să dețină monopolul puterii. Fiecare prilej actual 
este, prin natura sa, în parte auto-creator şi în parte creat 
de prilejuri actuale anterioare care au fost la rândul lor 
parțial auto-create. Astfel, puterea lui Dumnezeu asupra 
fiecărui prilej şi asupra dirijării desfăşurării prilejurilor 
în totalitatea lor este în mod necesar limitată, iar realita- 
tea răului din lume reprezintă măsura în care voința lui 
Dumnezeu este de fapt contracarată. Dumnezeu oferă 


16 „Actul prin care un prilej de experiență absoarbe informații din alte 
experiențe se numeşte «simtire» sau «prehensiune pozitivă». Actul de 
excludere a informațiilor din simtire se numeşte «prehensiune nega- 
tivă»”, Ibid., p. 283. 

neîncetat cea mai bună posibilitate fiecărui prilej care se 
auto-creează, însă prilejurile succesive sunt libere să nu 
se conformeze planului divin. Şi, aşa cum spune White- 
head, „În lume există rău în măsura în care conformarea 
este incompletă”17. 

Potrivit teologiei procesuale, răul este de două feluri, 
ce contrastează cu două tipuri de bine. Criteriile sunt 
mai degrabă de ordin estetic decât moral. Un prilej actu- 
al este un moment de experiență, iar valorile pe care ex- 
perienta le poate cuprinde sunt armonia şi intensitatea. 
Concreşterea unei multiplicitati într-o nouă unitate com- 
plexă, un nou moment de experiență, ar putea fi mai 
mult sau mai putin armonios şi mai mult sau mai putin 
viu şi intens. În măsura în care nu reuşeşte să atingă 
armonia acesta manifestă răul dezacordului. Acest 
dezacord, spune Whitehead, „este sentimentul răului in 
sensul cel mai general, şi anume durerea fizică sau răul 
mental, precum amărăciunea, înfiorarea, dezgustul“18. În 
măsura în care un moment de experiență nu reuşeşte să 
atingă cea mai înaltă intensitate potrivită, acesta mani- 
festă cealaltă formă de rău, care este trivialitate gratuită. 
Într-o anumită măsură, armonia şi intensitatea se află în 
conflict, fiindcă un nivel mai înalt de intensitate este po- 
sibil printr-o creştere a complexității, armonia fiind astfel 
pusă în pericol. Astfel, o formă sau alta de rău, dezacor- 
dul sau trivialitatea gratuită, este practic inevitabilă in 
cadrul procesului creativ. Chiar şi complexitatea mai 
importantă şi poate mai mare, făcând posibilă o bogăție 


17 A. N. Whitehead, Religion in the Making, Cambridge University 
Press, New York, 1930, p. 51. 

18 A. N. Whitehead, Adventures of Ideas, Cambridge University Press, 
New York, 1933, p. 330. 

şi mai mare de experienţă, face totodată posibile şi noi 
dimensiuni ale suferinței. Astfel, oamenii pot avea parte 
de bucurii ale căror calități depăşesc capacitatea forme- 
lor inferioare de viata, însă ființele umane sunt totodată 
supuse suferințelor morale şi spirituale care le depăşesc 
cu mult pe cele ale animalelor inferioare şi care îi pot 
împinge pe oameni la sinucidere. Din acest motiv, răul 
este o parte inerentă a procesului creator. 

Evoluţia universului în ansamblu şi a vieții de pe 
această planetă se datorează impulsului divin neîncetat 
de maximizare a armoniei şi intensității cu fiecare prilej 
prezent, totodată creând noi posibilități pentru o armonie 
şi o intensitate viitoare şi mai mari; iar acest impuls divin 
este justificat pe baza faptului că binele care a fost produs 
şi care urmează să fie produs cântăreşte mai greu decât 
şi face să merite răul care a fost produs şi care urmează 
să fie produs. Fiindcă Dumnezeu ar fi putut lăsa haosul 
primordial neatins în loc să îl formeze într-un univers 
ordonat în care evoluează forme tot mai înalte de actua- 
litate. Dumnezeu este astfel responsabil de inițierea şi 
continuarea dezvoltării tărâmului finit de la haosul de- 
zordonat către posibilități tot mai mari de bine şi de rău. 

Astfel, această concepție particulară despre o divini- 
tate limitată cere în continuare o teodicee, o justificare a 
bunatatii lui Dumnezeu în fata existenței răului. Aşa 
cum spune Griffin, „Dumnezeu este responsabil într-un 
sens în care a împins creația către acele stări în care pot fi 
simțite cu mare intensitate sentimente discordante” 19, 
Teodiceea propusă este aceea că binele creat în decursul 
procesului lumii nu s-ar fi putut petrece fără posibili- 
tatea şi, aşa cum s-a dovedit, actualitatea întregului rău 


19 Griffin, God, Power, and Evil, p. 300. 

care s-a intretesut inextricabil cu acesta. Bunătatea lui 
Dumnezeu este răzbunată prin faptul că aventurarea ris- 
cantă din evoluția universului a fost calculată pentru a 
produce, şi a produs o calitate şi o cantitate suficiente de 
bine pentru a depăşi tot răul care de fapt a fost antrenat 
şi care ar putea să fie antrenat. Fiindcă alternativa la ris- 
cul creației nu a fost nimicul absolut, ci răul trivialității 
gratuite din haosul primordial. Această teodicee este 
afirmată de Griffin în următorul pasaj: 


Întrebării dacă Dumnezeu este condamnabil trebuie să i 
se răspundă în termenii întrebării dacă valorile pozitive 
care sunt posibile în lumea noastră sunt suficient de valo- 
roase pentru a merita riscul experiențelor negative care 
s-au petrecut şi al ororilor şi mai mari care stau înaintea 
Dumnezeu, pentru a evita posibilitatea unor persoane ca 
Hitler şi a unor orori precum Auschwitz, să împiedice po- 
sibilitatea apariției lui Isus, Gautama, Socrate, Confucius, 
Moise, Mendelssohn, El Greco, Michelangelo, Leonardo 
da Vinci, Florence Nightingale, Abraham Lincoln, Mahat- 
ma Gandhi, a căpeteniei Joseph, a căpeteniei Seattle, a lui 
Alfred North Whitehead, John F. Kennedy, Oliver Wendell 
Holmes, Sojourner Truth, Helen Keller, Louis Armstrong, 
Albert Einstein, Dag Hammarskjold, Reinhold Niebuhr, 
Carol Channing, Margaret Mead şi alte milioane de oa- 
meni minunati, cunoscuți şi necunoscuți, care au trăit pe 
acest pământ? Cu alte cuvinte, ar fi trebuit ca Dumnezeu, 
pentru a evita „inumanitatea omului față de om”, să fi 
evitat umanitatea (sau vreo specie la fel de complexă) 
în totalitate? Numai cei care ar putea în mod sincer să 
răspundă afirmativ la această întrebare l-ar putea con- 
damna pe Dumnezeul teologiei procesuale pe baza răului 
din lume”. 


20 Ibid., p. 309. 

În plus, aşa cum arată mai departe Griffin, Dumnezeu 
este direct implicat în riscul creației, deoarece calitatea 
experienţei divine depinde în parte de calitatea experien- 
tei creaturilor. Dumnezeu participă la bucuriile noastre 
umane, dar şi la durerile noastre umane şi subumane. 
Întreaga greutate a amărăciunii si agoniei, răutății şi 
prostiei pământeşti trece în conştiinţa divină, împreună 
cu strălucirea fericirii şi extazului, geniului şi sfinteniei 
pământeşti. Dumnezeu, fiind singurul care cunoaşte 
echilibrul total al binelui şi răului, află că riscul a meritat 
să fie făcut, iar acest fapt ar trebui să ne ajute să accep- 
tăm că răul este de fapt depăşit şi justificat de bine, aşa 
cum spune Griffin: 


Constientizarea acestui aspect al lui Dumnezeu, aşa cum 
este evidenţiat de concepția procesuală, nu doar că înde- 
părtează fundamentul acelui simțământ de scandalizare 
morală care ar fi îndreptată către o divinitate spectatoare 
nepăsătoare care a riscat foarte mult prin actul creaţiei; 
dar totodată furnizează un fundament adițional, ce de- 
păşeşte experiența noastră imediată, pentru a afirma că 
riscul a meritat. Acea ființă care este agentul universal, 
impulsionând creația să depăşească trivialitatea în fa- 
voarea armoniilor mult mai intense, este de asemenea 
recipientul universal al întregului bine şi al întregului 
răului ce se actualizează. Cu alte cuvinte, ființa care se 
află în poziția de a cunoaşte prin experiență atât gustul 
amar cât şi gustul dulce al fructelor riscului creaţiei este 
aceeaşi ființă care a încurajat şi continuă să încurajeze 
procesul riscului creativ?! 


O astfel de teodicee este atractivă din două puncte 
de vedere importante. Unul este acela că evită problema 


2 [bid., pp. 309-10. 

tradițională provocată de credința in omnipotenta divină. 
Dumnezeu nu este creatorul atotputernic al universului, 
responsabil pentru starea lumii create, ci este o parte - 
deşi o parte de bază - a universului însuşi, care nu poate 
nici să-i schimbe structura fundamentală şi nici să 
intervină direct în detaliile sale schimbătoare. Astfel, 
Dumnezeu nu trebuie să fie responsabil pentru îngădui- 
rea răului, din moment ce nu stă în puterea lui Dumne- 
zeu să îl elimine. (Acest punct suferă totuşi o adaptare în 
prezentarea lui Griffin; potrivit autorului, Dumnezeu ar 
fi putut să se abțină în a „ademeni” universul să intre în 
procesul evolutiv care a produs viata animală şi umană, 
cu toată durerea şi suferința ei.) Celălalt element atractiv 
constă în îndemnurile de a porni alături de Dumnezeu în 
lupta fără sfârşit împotriva relelor unei lumi refractare. 
Acesta a fost tipul de atracție exercitat de formele timpu- 
rii de credință într-un Dumnezeu finit, care ne cere spri- 
jinul în lupta dintre lumină şi întuneric - cum este cazul 
zoroastrismului şi maniheismului, sau (ca o ipoteză pro- 
vizorie) în gândirea lui John Stuart Mill, care a scris: 


Un principiu ca acesta . .. permite să se creadă că tot răul 
care există nu a fost gândit de şi nu există prin instituirea, 
ci în ciuda Fiintei căreia suntem chemați să i ne închinăm. 
Ființa umană virtuoasă asumă in această teorie înalta 
insusire de co-truditor alături de Preaînaltul, de tovarăş 
luptător în marea vrajbă. . .2 


Totuşi, în ciuda atracției de care dă dovadă, teodiceea 
procesuală a fost aspru criticata23. 


2 John Stuart Mill, Three Essays on Religion, Longmans, Londra, 1875, 
şi Conn. Greenwood Press, Westport, pp. 116-17. 
2 Vezi de pildă Madden şi Hare, cu.. and the Concept of God, Cap. 6. 

O critică de bază - cu care, evident, teologii procesu- 
ali nu sunt de acord - este că această teologie presupune 
un elitism inacceptabil din punct de vedere moral şi re- 
ligios. În toate epocile, cei mai mulți oameni au dus o 
viață dominată de foamete sau de amenințarea şi teama 
foametei - de multe ori subnutriti, mutilati de diferite 
accidente şi schiloditi de boli, astfel încât numai cei mai 
adaptati puteau supraviețui prunciei - şi au trăit în con- 
ditii de asuprire sau sclavie şi într-o stare neîncetată de 
nesiguranţă şi nelinişte. Aşa cum Barbara Ward şi René 
Bubos spun în cercetarea lor asupra condiției umane: 


Viaţa reală a celei mai mari părți a omenirii fost plină de 
munci istovitoare, a fost expusă bolilor mortale sau debi- 
litante, a căzut pradă războaielor şi foamei, a fost bântui- 
tă de pierderea copiilor şi umplută de frică şi de igno- 
ranta care dă naştere fricii. Iar la sfârşit, pentru toți, se 
găseşte înfricoşătoarea moarte necunoscută. A tânji după 
bucurie, sprijin şi mângâiere, a reacționa cu violență 
împotriva fricii şi suferinţei este pur şi simplu condiția 
umana?4. 


Teodiceea procesuală nu spune că sutele de milioa- 
ne de oameni care s-au născut în această situație şi au 
trebuit să o îndure sunt de vină pentru ce li s-a întâmplat. 
Înalta intensitate a suferinței mentale şi fizice care este 
posibilă la nivelul de experiență uman nu e decât o parte 
din procesul universului. Teodiceea procesuală a lui 
Griffin pare să afirme că ceea ce face ca această situație 
să fie acceptabilă pentru Dumnezeu este faptul că acelaşi 
proces complex care a produs toată această suferință a 


2 Barbara Ward şi René Bubos , Only one Earth, W. W. Norton & Co., 
Inc., New York, 1972, p. 35. 


PROBLEMA RAULUI 99 


produs si crema speciei umane. Dar pentru fiecare ,,fiin- 
tă umană minunată” de acest fel poate că au existat zeci 
de mii de alte ființe care nu au avut parte de o libertate 
personală foarte însemnată şi nu au avut nici un prilej 
pentru vreo dezvoltare intelectuală, morală, estetică sau 
spirituală; viețile lor au fost petrecute într-o luptă dispe- 
rată şi de multe ori degradantă pentru supraviețuire. Am 
observat deja că, potrivit teologiei procesuale, întreaga 
greutate a suferinței şi agoniei pământeşti trece în consti- 
inta divină; în cuvintele lui Whitehead, Dumnezeu este 
„tovarăşul de suferință care intelege”*. Dar cu toate 
acestea, Dumnezeu este aparent mulțumit că această ma- 
re masă de suferință umană a fost îndurată şi această 
mare masă de potentialitate umană a fost nedezvoltata 
căci, făcând parte din acelaşi proces universal, elita a 
împlinit în sine însăşi posibilitățile mai înalte ale existen- 
tei umane. 

Ar fi desigur o greşeală să se spună că, în cadrul te- 
odiceei procesuale, cei nenorociti au suferit neajunsuri 
pentru ca cei norocoşi să se bucure de ce e mai bun. Nu se 
poate spune că unii au fost sacrificați în mod intenționat 
pentru binele celorlalți. Ne-am putea închipui că relele 
umane mai grave caracterizate de cruzime şi neglijență, 
de nedreptate şi exploatare nu s-ar fi petrecut niciodată - 
iar procesul creator ar fi fost mai bun fără ele. Doctrina 
procesuală (în varianta lui Griffin) este mai degrabă cea 
potrivit căreia posibilitatea de a crea gradul de bine 
uman care de fapt s-a manifestat presupune posibilitatea 
de a crea gradul de rău uman care de fapt s-a manifestat. 


25 Alfred Whitehead, Process and Reality, Oxford University Press, 
Cambridge, 1929, p. 497. 

Potrivit acestei teodicee, binele care s-a petrecut da sens 
întregii rdutati care s-a comis şi întregii suferințe care a 
fost îndurată. 

Desigur, nu este cert dacă un astfel de Dumnezeu 
poate fi echivalat cu Dumnezeul Noului Testament, inte- 
les drept Creatorul care pretuieste toate creaturile umane 
cu o iubire universală şi impartiala. Desigur, acesta este 
departe de a fi Dumnezeul teologiei contemporane a eli- 
berării, care este Dumnezeul celor săraci şi al celor opri- 
mati, al celor subjugati şi al tuturor celor pe care structu- 
ra societății umane îi discriminează%. Aceşti indivizi 
sunt lipsiți de oportunitatea de a-şi dezvolta potențialul 
moral şi spiritual, intelectual şi estetic al naturii lor. 
Dumnezeul teodiceei procesuale este - conform acestei 
linii critice - Dumnezeul elitelor, al acelor oameni mari şi 
plini de succes. Dumnezeu se pare că este Dumnezeul 
sfinților, nu şi al păcătoşilor; al geniilor, nu şi al celor 
mediocri, retardati şi redusi mental; al cremei umanității, 
nu şi al milioanelor de anonimi care au fost impinsi către 
egoism, violență, lăcomie şi înşelăciune în lupta disperată 
pentru supraviețuire. Acesta nu este Dumnezeul acelor 
milioane de oameni care au fost afectați de subnutritie şi 
care au suferit şi au murit sub opresiune şi exploatare, 
epidemii şi foamete, potopuri şi cutremure, sau al celor 


25 Cred că această acuzaţie rămâne valabilă în ciuda faptului că unii 
dintre teologii procesuali s-au alăturat mişcării teologice contempo- 
rane a eliberării. (Vezi Schubert Ogden, Faith and Freedom: Toward 
a Theology of Liberation, Abingdon, Nashville, 1979, şi John B. Cobb, 
Jr., Process Theology as Political Theology, Westminster Press, Phi- 
ladelphia, 1982.) Fiindcă se pune în continuare întrebarea dacă 
această mişcare este compatibilă cu teodiceea procesuală prezentată 
de Griffin. 

care - fac poate jumătate din totalul de naşteri - au murit 
în pruncie. 

Dumnezeul acestei variante de teodicee procesuală, 
deşi nu este creatorul şi stăpânul suprem al universului 
(fiindcă nici nu există aşa ceva), este în continuare res- 
ponsabil pentru că a stârnit existența umană să apară în 
etapele timpurii de viață, riscând apariția marii mase de 
suferință umană şi a puterii virulente a răutății umane, 
de dragul celor avantajati din punct de vedere moral şi 
spiritual de care Dumnezeu se bucură. Dumnezeu ar 
putea într-adevăr, aşa cum sugerează Griffin, să conside- 
re că întregul spectacol multisecular al vieții umane este 
bine echilibrat; fiindcă, în experiența divină totală, su- 
ferintele celor care suferă şi inadecvarea celor al căror 
potențial uman rămâne nedezvoltat sunt întrecute în 
greutate de fericirea şi realizările celor norocoşi. Cu toate 
acestea, nu ne putem aştepta ca oamenii înfometați şi 
oprimati, victimele de la Auschwitz, epavele umane cu 
creierul sau mintea definitiv afectată, sau cei care i-au 
iubit şi au suferit la căpătâiul lor, să împărtăşească punc- 
tul de vedere al Dumnezeului acestei teologii sau să con- 
sidere că un astfel de Dumnezeu merită să fie lăudat şi 
venerat. Nu ei, ci alții sunt cei care beneficiază de doc- 
trina înviorătoare, ce aminteşte de teoria capitalistă de 
secol nouăsprezece a laissez-faire-ului, potrivit căreia deşi 
cei neputincioşi sunt puşi la zid, sistemul în totalitatea sa 
este bun fiindcă îi produce şi pe cei care sunt bogați din 
punct de vedere spiritual şi cultural. 

Desigur, situația s-ar schimba dacă teodiceea proce- 
suală ar putea să afirme încheierea eventuală a procesu- 
lui creator într-o viitoare stare paradisiacă la care vor 
participa in cele din urmă toți oamenii. În acest caz, tra- 

gedia vieții umane, chiar dacă este una reală, nu va fi 
ultimă, ci va fi țesută în ceea ce Dante a numit Comedia 
Divină a acțiunii creatoare totale a lui Dumnezeu. Atunci, 
va fi adevărat că, în cuvintele lui Julian din Norwich, 
„totul va fi bine şi toate lucrurile vor fi bune”. 

Totuşi, Griffin, deşi nu exclude posibilitatea existen- 
tei netrupesti de după moarte, accentuează faptul că nu 
putem extrage din această posibilitate speranța într-un 
bine final nelimitat pentru a justifica tot răul care s-ar 
petrece în drum spre acest bine. El insistă asupra ideii că 
orice justificare trebuie să se bazeze pe caracterul actual 
al existenței umane din această lume; el se poate gândi 
chiar la posibilitatea unui dezastru nuclear sau natural 
care nimiceşte neamul omenesc sau care îi reduce pe 
supraviețuitori la o stare de existență precară şi sălba- 
tică, şi poate afirma că: „Indiferent cât de rău se va 
dovedi de fapt viitorul, nu va anula caracterul meritoriu 
al binelui omenesc de care oamenii au avut parte în ul- 
timele milenii”27. 

Sugerând faptul că teodiceea procesuală a lui Griffin 
este elitistă într-un sens în care încalcă convingerea fun- 
damentală creştină despre iubirea lui Dumnezeu, proba- 
bil că deplângem faptul că principiul său ultim este mai 
degrabă de ordin estetic decât etic. Pentru unii, o astfel 
de abordare pare a fi potrivită, în timp ce pentru alții este 
nepotrivită. 

Revenind la problema răului ca provocare pentru 
credința teistă, putem observa că există diferite modali- 
tati prin care această provocare a fost abordată. Pentru 
multi credincioşi, una sau alta dintre aceste modalități a 
fost suficientă - adică a fost suficientă pentru a arăta 


2? Griffin, God, Power and Evil, p. 313. 

că, intelectual vorbind, nu este nevoie să se renunțe la 
credința în Dumnezeu, deşi este clar că nici o justificare 
intelectuală, oricât de elaborată ar fi, nu poate spera 
că va alina durerile, amărăciunile şi suferințele sufletului 
omenesc. 


CAPITOLUL V 


REVELATIE $I CREDINTA 


Se pare aşadar că universul este ambiguu din punct 
de vedere religios - putând fi conceput atât din punct de 
vedere religios cât şi din punct de vedere naturalist. 
Acest lucru este recunoscut tacit prin termenul traditio- 
nal folosit pentru conştientizarea umană a lui Dumnezeu, 
şi anume credința, ce se deosebeşte de cunoaştere. De 
aceea, acum ne vom îndrepta atenţia către conceptul de 
credinţă şi conceptul corelativ de revelație. 


Perspectiva propozițională a revelatiei 
şi credinței 


Gândirea creştină conține două puncte de vedere 
foarte diferite cu privire la natura revelatiei şi, pomind 
de aici, două concepții despre credință (ca acceptare a 
revelatiei): cea a Bibliei (ca mijlocitor al revelatiei) şi cea 
a teologiei (ca discurs bazat pe revelație). 

Perspectiva care a dominat perioada medievală şi 
care astăzi este reprezentată oficial de catolicismul ro- 
man (şi de asemenea, într-o ciudată întâlnire a contrarii- 
lor, de către protestantismul conservator) ar putea fi 
numită concepție „propozițională“ a revelatiei. Potrivit 
acestei perspective, conținutul revelatiei este un corp de 
adevăruri exprimate prin afirmații şi propoziții. Revela- 


REVELATIE SI CREDINTA 105 


tia este o împărtăşire către om a unor adevăruri autentic 
divine. În cuvintele din Catholic Encyclopedia, „revelația 
poate fi definită drept comunicarea unui adevăr de către 
Dumnezeu unei creaturi raționale prin mijloace care de- 
păşesc cursul obişnuit al naturii”. 

În corespondenţă cu această concepție despre revela- 
tie se află o perspectivă despre credință ca acceptare 
obedientă a acestor adevăruri divine revelate. Astfel, 
credința este definită de Conciliul Vatican I din 1870 ca 
fiind „o virtute supranaturală prin care, inspirați şi aju- 
taţi de harul lui Dumnezeu, credem că lucrurile pe care 
ni le-a revelat sunt adevărate”. lar un iezuit american 
contemporan scrie: „Pentru catolic, cuvântul credință 
exprimă ideea de consimțământ intelectual fata de con- 
ținutul revelatiei ca fapt adevărat datorită autorității 
mărturisitoare a lui Dumnezeu Revelatorul . . . Credința 
este răspunsul catolic la un mesaj intelectual comunicat 
de Dumnezeu”?. 

Aceste două concepții interdependente - cea a reve- 
latiei ca promulgare divină a adevărurilor religioase şi 
cea a credinței ca acceptare obedientă a acestor adevăruri 
- sunt înrudite cu o perspectivă despre Biblie ca loc unde 
aceste adevăruri sunt scrise cu autoritate. Mai întâi au 
fost revelate prin profeti şi apoi, într-un mod mai de- 
săvârşit, prin Cristos şi apostoli, iar acum se găsesc în 


1 The Catholic Encyclopedia, Robert Appleton Co., New York, 1912, 
XIII, 1. 

2 Gustave Weigel, Faith and Understanding in America, The Macmillan 
Company , New York, 1959, p. 1. Pe de altă parte, în unele scrieri 
catolice recente se observă o tendința tot mai mare de a recunoaşte 
alte aspecte ale credinței precum şi elementul consimțământului inte- 
lectual. Vezi, de pildă, Eugene Joly, What is Faith?, Hawthorn Books, 
Inc., New York, 1958. 

scripturi. Aşadar, un element esenţial al acestei perspec- 
tive este acela că Biblia nu este o simplă expresie umană 
şi astfel failibilă a adevărurilor divine. 

Conciliul Vatican I a formulat credința romano- 
catolică pentru perioada modernă spunând despre cărți- 
le Bibliei că „. . . fiind scrise prin inspirația Sfântului Duh, 
autorul lor este Dumnezeu”. (Am putea compara această 
afirmație cu cuvintele evanghelistului protestant, Dr.Billy 
Graham: „Biblia este o carte scrisă de Dumnezeu cu ajuto- 
rul a treizeci de secretari”.) Totuşi, ar trebui să se adauge 
că, în teologia catolică, scriptura este aşezată în contextul 
tradiției. 

Astfel, Conciliul din Trent (1546-1563) a declarat că 
„- . „ cu aceeaşi devoțiune şi plecăciune cu care acceptă şi 
cinsteşte toate cărțile Vechiului şi Noului Testament, din 
moment ce Dumnezeu este singurul autor al amânduro- 
ra, acceptă şi cinsteşte de asemenea tradiţiile care tin de 
credință şi morală ca fiind primite de la Cristos pe cale 
orală sau inspirate de Sfântul Duh şi păstrate neîntrerupt 
în Biserica catolică”. Protestantismul în schimb nu recu- 
noaşte o astfel de tradiție orală care să aibă o autorita- 
te egală cu Biblia şi susține că, prin intermediul Bibliei, 
Dumnezeu vorbeşte nemijlocit Bisericii în general şi 
minții şi conştiinţei credincioşilor în particular. 

Tot această concepție propozițională a revelatiei ca 
transmitere de către Dumnezeu a unor adevăruri care au 
fost consemnate în scripturi şi sunt acceptate prin cre- 
dință conduce la o anumită perspectivă asupra naturii şi 
funcției teologiei. Teoria propozițională a revelatiei a fost 
întotdeauna însoțită de distincția dintre teologia naturală 
şi cea revelată. Această distincție a fost aproape univer- 
sal acceptată de către teologii creştini de toate tradițiile 

până în secolul actual. Teologia naturală consta în acele 
adevăruri teologice care pot fi formulate numai de către 
intelectul uman. De pildă, se credea că existența şi atri- 
butele lui Dumnezeu şi nemurirea sufletului pot fi do- 
vedite doar prin argumente strict logice, fără a se face 
apel la revelație. În schimb, teologia revelată era consi- 
derată drept depozitara adevărurilor care nu sunt acce- 
sibile rațiunii umane şi pe care le putem cunoaşte dacă 
sunt în special revelate de Dumnezeu. 

De pildă, se susținea că deşi mintea umană, printr-un 
proces rațional corect, poate ajunge la adevărul că Dum- 
nezeu există, nu poate ajunge pe aceeaşi cale la adevărul 
că el este trei Persoane în una; astfel, doctrina Treimii 
a fost considerată o componentă a teologiei revelate, 
acceptată prin credință. (Se considera că şi adevărurile 
teologie naturale au fost revelate în beneficiul celor 
care nu au răgaz şi capacitate mentală să le atingă de 
unii singuri.) 

Multe abordări filosofice moderne ale religiei, fie că 
o atacă sau o apără, presupun o perspectivă propozitio- 
nală a revelatiei şi credinței. De pildă, profesorul Walter 
Kaufmann, în provocatoarea sa carte Critique of Religion 
and Philosophy, afirmă că persoana religioasă care face 
apel la revelaţie se referă la propoziţii teologice pe care 
Dumnezeu le-ar fi comunicat omenirii?. Într-adevăr, poa- 
te că majoritatea criticilor filosofi ai religiei din ultima 
vreme se raportează la definirea credinței ca un fel de 
acceptare a propozitiilor pe baza unor dovezi insuficien- 


3 Walter Kaufmann, Critique of Religion and Philosophy, Harper & Row, 
Publishers, New York, 1958. De exemplu - „Chiar dacă am accepta, 
de dragul acestui argument, că Dumnezeu există şi uneori revelează 
propoziţii omenirii...” (p. 89). 

tet. Multi filosofi apărători ai religiei împărtăşesc aceeaşi 
supozitie şi propun diferite corespondențe pentru a 
compensa lipsa dovezilor disponibile în susținerea con- 
vingerilor lor fundamentale. Cea mai populară metodă 
de a umple prăpastia argumentativă presupune un efort 
de voinţă. 

Astfel, un filosof religios contemporan spune: „Cre- 
dinta se deosebeşte de susținerea unei propoziții proba- 
bile prin faptul că ultima poate fi o întreprindere absolut 
teoretică. Credința este un «da» al angajamentului de 
sine, aceasta nu transformă probabilitățile în certitudini; 
acest lucru l-ar putea face numai o creştere suficientă a 
greutăţii dovezilor. Însă credința este un răspuns voliti- 
onal care ne scoate din atitudinea teoretică”5. 

Această accentuare a rolului jucat de voință în cre- 
dinta religioasă (o accentuare care merge înapoi cel putin 
până la Aquino$) a prilejuit un număr de teorii moderne 
despre natura credinței, câteva dintre care vom discuta 
acum. 


Teoriile voluntariste ale credinţei 


Abordările clasice ale credinței religioase ca accepta- 
re a unor idei printr-un act deliberat de voință aparțin 
gânditorului francez de secol şaptesprezece, Blaise Pascal, 


4 „Sentimentul general este credința, probabil bazată pe o anumită 
dovadă, dar foarte fermă sau cel putin mai fermă sau/şi cu un conți- 
nut mult mai extins decât justificarea rațională a dovezii posedate 
de credincios“, C.J. Ducasse, A Philosophical Scrutiny of Religion, The 
Ronald Press Company, New York, 1953, pp. 73-74. 

5 Dorothy Emmet, The Nature of Metaphysical Thinking, Macmillan & 
Company Ltd., Londra, 1945, p. 140. 

6 Summa Theologica, II, 2,2, 9. 

şi filosofului şi psihologului american de secol nouăspre- 
zece, William James. 

„Pariul” lui Pascal tratează problema existenței lui 
Dumnezeu ca pe o enigmă în privința căreia putem să 
adoptăm cea mai bună poziție pe baza unui calcul de 
risc. Dacă pariem cu viețile noastre că Dumnezeu există 
şi avem dreptate, vom putea câştiga mântuirea veşnică, 
iar dacă nu avem dreptate vom pierde putin. Dar dacă 
pariem cu viețile noastre că Dumnezeu nu există şi avem 
dreptate, vom câştiga putin, iar dacă nu avem dreptate, 
vom pierde fericirea veşnică. „Să punem în cumpănă 
câştigul şi pierderea în cazul când ati lua partea credinței 
că Dumnezeu există. Dacă câştigaţi, câştigaţi tot; dacă 
pierdeţi nu pierdeţi nimic. Deci pariaţi că există; faceti-o 
fără şovăire”7. La întrebarea dacă este posibil să ajungem 
să credem în Dumnezeu, Pascal răspunde afirmativ - 
într-adevăr, nu instantaneu, ci pe parcursul unui trata- 
ment. „Aţi merge spre credință şi nu ştiţi drumul; vreți 
să vă vindecati de necredinta si cereti leacul; intrebati-i 
pe cei care erau legați ca şi voi . . . Urmati felul cum au 
început si ei; prefăcându-se, luând apă sfințită, ascultând 
liturghia. Într-un mod firesc, veți ajunge la credință şi vă 
veți smeri”8. 

Presupunând o concepție antropomorfică despre 
Dumnezeu (pentru mulți oameni foarte neatrăgătoare), 
pariul lui Pascal echivalează cu o formă rațională de 
autoasigurare. Presupune ideea că lui Dumnezeu îi va 
plăcea o astfel de atitudine calculată şi auto-centrată fata 
de cele divine. Această presupunere a fost considerată 


7 Pascal, Pensées, tr. F. W. Trotter, J. M. Dent & Sons Ltd., Londra, şi: 
E. P. Dutton & Co., Inc., New York, 1932, 233, p. 67. 
8 Pascal, Pensées, 233, p. 68. 

de către mulți credincioşi ca fiind profund nereligioasă, 
deşi alții au adoptat-o cu seriozitate?. 

William James (1842-1910), fondator al şcolii prag- 
matice, argumentează în renumitul său eseu The Will to 
Believe (1897) că existența şi nonexistenta lui Dumnezeu, 
variante pentru care nu există nici o dovadă concludentă, 
este o problemă de o asemenea importanță încât oricine 
doreşte are dreptul să mizeze cu propria viață pe ipoteza 
Dumnezeu. Într-adevăr, suntem nevoiți să pariem cu 
viața pe una din cele două posibilități. „Nu putem scăpa 
de această problemă rămânând sceptici şi aşteptând 
lămuriri suplimentare, fiindcă, deşi în felul acesta evităm 
eroarea dacă religia este falsă, de fapt pierdem binele 
dacă religia este adevărată, exact ca şi cum am fi optat să 
nu credem în cunoştinţă de cauză”. James continuă: 


Decât să dau şanse erorii mai bine să risc pierderea ade- 
vărului - aceasta este poziția exactă a celui care respinge 
credința. Acesta riscă tot atât de mult cât credinciosul, el 
apără o poziție împotriva ipotezei religioase, aşa cum cre- 
dinciosul apără ipoteza religioasă împotriva acelei poziții. 
A ne predica scepticismul ca datorie până când vor apă- 
rea „dovezi suficiente” în favoarea religiei echivalează 
astfel cu a ne spune, în prezența ipotezei religioase, că este 
mai bine să ne fie frică că este eronată decât să sperăm că 
ar putea fi adevărată. . . . Înşelăciune pentru înşelăciune, 
ce dovezi avem că înşelăciunea prin speranță este mai rea 
decât înşelăciunea prin teamă? Eu, personal, nu văd nici o 
dovadă şi pur şi simplu refuz să ascult de porunca omului 
de ştiinţă de a imita tipul lui de opțiune într-un caz in care 


9 Pariul lui Pascal este folosit ca procedeu apologetic de către Edward 
J. Carnell, An Introduction to Christian Apologetics, W.B. Eerdmans 
Publishing Co., Grand Rapids, Mich., 1948, pp. 357-59. 

propria mea miză este suficient de importanta încât să am 
dreptul să aleg forma mea personală de risc". 


În plus, dacă există un Dumnezeu personal, refuzul 
nostru de a accepta supoziţia că acesta este real nu ne va 
permite să fim acceptați de el: ,,... aşa cum un om, aflat 
în compania unor domni, nu cade la nici o înțelegere, 
cere garantie pentru fiecare concesie şi nu crede cuvântul 
nimănui fără vreo dovadă, s-ar separa printr-o astfel de 
bădărănie de toate recompensele sociale pe care un spirit 
onest le-ar câştiga - tot aşa şi aici, cel care se închide într- 
o logică care-şi arată colții şi încearcă să-i facă pe zei să-i 
smulgă vrând nevrând recunoştinţa sau să nu o accepte 
deloc s-ar putea să piardă definitiv oportunitatea de a face 
cunoştinţă cu zeii”, 

Primul aspect al gândirii lui James ce poate fi atacat 
este lipsa totală a acelui tip de credinţă religioasă vie ce 
îşi găseşte expresia în Biblie. După Santayana, „în apo- 
logia religiei personale a lui James nu există nici un sen- 
timent de siguranţă şi nici o bucurie. El nu credea cu 
adevărat; el nu credea decât în dreptul de a crede că s-ar 
putea să ai dreptate dacă ai crede”!?. 

Însă principalul punct slab al poziției lui James este 
acela că constituie o legitimare fără rezerve a iluzionării. 
La un moment dat, James şi-l imaginează pe Mahdi 
scriindu-ne următoarele: „Eu sunt Cel aşteptat pe care 
Dumnezeu l-a creat în strălucirea sa. Vei fi infinit de feri- 
cit dacă îmi mărturiseşti mie; altfel nu vei mai avea acces 


10 William James, în The Will to Believe and Other Essays, Longmans, 
Green & Co. Ltd., New York, 1897, pp. 26-27. 

u James, în The Will to Believe, p. 28. 

12 George Santayana, Character and Opinion in the United States, Double- 
day & Company, Inc., Anchor Books, Garden City, N.Y., 1958, p. 47. 

la lumina soarelui. Pune în cumpănă aşadar câştigul 
infinit de care vei avea parte dacă spun adevărul cu 
sacrificiul finit de care vei avea parte dacă nu spun ade- 
varul!”13 Singurul motiv pentru care James nu s-ar oferi 
să răspundă unei astfel de invitații este acela că nu o 
consideră o „opțiune reală”. Adică nu este conformă cu 
supozitiile care îi controlează gândirea în acel moment. 

Oricum, faptul că aceasta nu era o opțiune reală pen- 
tru James este o circumstanta accidentală care nu poate 
afecta adevărul sau falsitatea afirmațiilor lui Mahdi. O 
idee ar putea fi adevărată, chiar dacă nu l-ar atrage pe 
William James; dar dacă ideea este adevărată, James nu 
va putea ajunge să o cunoască niciodată prin metoda sa, 
care nu poate decât să rezulte în îngroparea şi mai adân- 
că a tuturor în prejudecățile curente. Un procedeu cu un 
astfel de efect n-ar putea fi gândit tocmai ca o modalitate 
de a descoperi adevărul. Nu face decât să ne încurajeze 
pe toți să credem, pe risc propriu, orice ne convine. Însă, 
dacă țelul nostru este să credem ceea ce este adevărat şi 
nu neapărat ceea ce ne convine, permisivitatea universală 

ui James nu ne va fi de ajutor. 

Un filosof teolog mai recent, F. R. Tennant, identifică 
credința cu elementul care tine de dorința de aventurare 
în orice descoperire. El face următoarea deosebire între 
credință (faith) şi încredere (belief). 


Încrederea este mai mult sau mai putin constrânsă de 
faptul sau Actualitatea care este deja sau urmează să fie, 
independent de orice efort al nostru şi care ne convinge. 
În schimb, credința trece dincolo de ceea ce este Actual 
sau dat, către ceea ce este ideal posibil, pe care inițial îl 
creează, aşa cum matematicianul îşi postulează entitățile, 


əs în The Will to Believe, p. 7. 

şi apoi, prin activitate practică, poate fi realizat şi adus in 
Actualitate. Orice mecanism inventat de om s-a născut în 
felul acesta. În plus, credința poate conduce de asemenea 
spre cunoaşterea Actualitatii, pe care nu o creează, dar 
care, în absenţa credintei-aventurare, ar fi continuat să 
rămână necunoscută - aşa cum s-a întâmplat cu descope- 
rirea Americii de către Columb”14. 


Tennant recunoaşte fără probleme că nu poate exista 
nici o garanţie generală că credința se va confirma. „Ex- 
perimentarea motivată de speranță nu a produs maşina 
capabilă de mişcare perpetuă, iar dacă Columb ar fi ple- 
cat cu încredere spre Utopie nu ar fi găsit-o“15. Credința 
presupune întotdeauna riscuri, dar numai prin astfel de 
riscuri s-a dezvoltat cunoaşterea umană. Stiinta şi religia 
se aseamănă prin faptul că cer riscul credinței. „Ştiinţa 
postulează ceea ce este necesar pentru a face lumea de 
înțeles acelui tip de gândire care îşi face o idee despre 
structura universului şi caracterul ordonat al acestuia 
potrivit legii cantitative; teologia şi ştiinţele valorii pos- 
tulează ceea ce este necesar pentru a face lumea de inte- 
les acelui tip de gândire care îşi face o idee despre scopul 
şi originea, sensul sau țelul universului şi ordinii acestuia 
potrivit principiilor teologice”16. 

Asocierea făcută de Tennant între credința religioasă 
şi „credința” ştiinţifică este foarte discutabilă. „Credința“ 
unui om de ştiinţă are sens doar ca etapă preliminară a 
verificării experimentale. Este de multe ori o etapă nece- 
sară pe calea către cunoaşterea verificată şi are valoare 


14 F. R. Tennant, Philosophical Theology, Cambridge University Press, 
Cambridge, 1928, I, 297. Tennant şi-a expus teoria şi în The Nature of 
Belief, The Centenary Press, Londra, 1943. 

15 Tennant, Philosophical Theology, I, 297. 

16 Ibid. 299. 

doar în raport cu verificarea ulterioară. Însă credința re- 
ligioasă, potrivit lui Tennant, nu poate spera la o astfel 
de verificare obiectivă. În ştiinţă, verificarea ,,... constă in 
determinarea faptului dacă postulatul sau teoria este 
confirmată de apelul la faptele exterioare şi la corespon- 
denta cu acestea”77. 

Verificarea religioasă este de un tip cu totul diferit. 
Constă în efectul de satisfacție interioară şi de întărire 
spirituală exercitat de propria credință asupra credincio- 
sului însuşi. „Credința reuşită . . . este ilustrată de nume- 
roase exemple de obținere a unor avantaje materiale şi 
morale, de depăşire a încercărilor şi suferințelor şi de 
manifestare a unei vieți pline de eroism de către unii 
oameni din vechime care au fost inspirați de credință. 
Acesta este modul în care credința este verificată în mod 
pragmatic, stabilindu-se totodată certitudinea față de 
cele nevăzute”. Totuşi, chiar şi această verificare pur su- 
biectivă este subminată de inevitabila concesie potrivit 
căreia ,,...0 astfel de verificare nu este decât pentru certi- 
tudinea [subiectivă], nefiind o dovadă a certitudinii [obi- 
ective] raportată la realitatea exterioară. Una este folosul 
unei credințe pentru viața morală şi religioasă şi alta este 
realitatea sau existența a ceea ce este conceput sau 
presupus. Există cazuri în care o credință care nu este 
adevărată, în sensul corespondenţei cu faptele, ar putea 
inspira idealuri înalte şi ar putea stimula pe cineva să 
devină o persoană mai destoinică”18. Această recunoas- 
tere reduce credința religioasă, aşa cum este concepută 
de Tennant, la o speranță neverificabilă şi astfel submi- 


17 Tennant, The Nature of Belief, p. 70. 
18 Ibid. p. 70. 

nează încercarea acestuia de a asimila cunoaşterea reli- 
gioasă cu cea ştiinţifică. 


Concepția lui Tillich despre credință ca 
preocupare ultimă 


O altă concepție despre credință, diferită de cele 
pomenite până acum, este cea a lui Paul Tillich, care 
susținea că „credința este starea de a fi preocupat la 
modul ultim“19. Preocuparea noastră ultimă este cea 
care determină ființa sau nefiinta noastră - nu în sen- 
sul existenței noastre fizice, ci în sensul de ,,...realitate, 
structură, sens şi tel al existentei”2°. 

Oamenii sunt, de fapt, preocupați în mod ultim de 
multe lucruri diferite - de pildă, de patria lor sau de 
succesul şi statutul lor social; dar acestea nu sunt pro- 
priu-zis decât preocupări preliminare, iar ridicarea 
unei preocupări preliminate la statutul de preocupare 
ultimă este pură idolatrie. Tillich descrie preocuparea 
ultimă într-un pasaj des citat. 


Preocuparea ultimă este traducerea abstractă a marii po- 
runci: „Domnul Dumnezeul nostru este singurul Domn. 
Să iubeşti pe Domnul Dumnezeul tău cu toată inima, şi 
cu tot sufletul tău, şi cu toată puterea ta”. Preocuparea 
religioasă este ultimă; aceasta exclude toate celelalte preo- 
cupări de la acest statut, făcându-le preliminare. Preocu- 
parea ultimă este necondiționată, independentă de orice 


9 Paul Tillich, Dynamics of Faith, Harper & Row, Publishers, New York, 
1957, p. 1 [tr. rom. Paul Tillich, Dinamica credinței, tr. Sorin Avram 
Virtop, Ed. Herald, Bucureşti, 2007, p. 20 - n.t.]. 

20 Paul Tillich, Systematic Theology, Chicago University Press, Chicago, 
1951, I, 14. 

condiţii ce tin de caracter, dorință sau circumstanțe. Preo- 
cuparea necondiționată este totală: nici o parte din noi 
înşine sau din lumea noastră nu este exclusă; nu există 
nici un loc în care să „fugi” de ea. Preocuparea totală este 
infinită: nici un moment de relaxare şi odihnă nu este po- 
sibil in fata unei preocupări religioase care este supremă 
sau ultimă, necondiționată, totală şi infinită?!. 


Acest pasaj exprimă foarte bine ambiguitatea for- 
mulei „preocupare ultimă”, care ar putea să însemne 
fie atitudinea de preocupare, fie obiectul (real sau 
imaginat) al acelei atitudini. La ce face referire ,,preo- 
cuparea ultimă”: la o stare de preocupare mentală sau 
la un presupus obiect al acestei stări mentale? Dintre 
cele patru adjective folosite de Tillich în acest pasaj, 
„necondiționat” ne sugerează că se face referire la o 
preocupare, „infinit” ne sugerează că se face referire la 
un obiect al preocupării, iar „ultim” şi „total“ s-ar pu- 
tea referi la ambele cazuri. Urmărind paginile Teologiei 
sistematice, este într-adevăr imposibil de spus ce sens 
atribuie Tillich acestei sintagme sau dacă se gândeşte 
la ambele sensuri în acelaşi timp sau dacă le ia în con- 
siderare pe rând. 

În cartea sa de mai târziu, Dinamica credinţei, această 
ambiguitate este rezolvată: Tillich adoptă ambele sen- 
suri posibile prin identificarea atitudinii preocupării 
ultime cu obiectul preocupării ultime. „Lucrul ultim al 
actului de credință şi lucrul ultim avut în vedere în actul 
de credință sunt unul şi acelaşi”. Ceea ce înseamnă 
„dispariţia schemei obişnuite subiect-obiect din experi- 
enta lucrului ultim, necondiționat". 


21 Tillich, Systematic Theology, I, 11-12. 
«2 Tillich, Dynamics of Faith, p. 11. 

Adică preocuparea ultimă nu înseamnă adoptarea 
unei anumite atitudini a subiectului uman față de un 
Obiect divin, ci este, în limbaj tillichian, o formă a parti- 
cipării minții umane la Temelia ființei. Această idee a 
participatiei este fundamentală în gândirea lui Tillich. El 
face deosebirea între două tipuri de filosofie a religiei, 
descrise de el ca fiind una Ontologică şi cealaltă cosmo- 
logică2%. A doua (pe care o asociază cu Aquino) il consi- 
deră pe Dumnezeu ca fiind „acolo“, trebuind să fie atins 
după un lung şi hazardat proces de inferenta; a-l găsi 
înseamnă a întâlni un Străin. 

Pentru abordarea ontologică, pe care Tillich o adoptă 
şi pe care o asociază cu Augustin, Dumnezeu este deja 
prezent în noi ca Temelie a propriei noastre ființe. El este 
identic cu noi şi totodată este infinit transcendent fata de 
noi. Ființa noastră finită este în continuarea infinitatii 
Fiintei; în consecință, a-l cunoaşte pe Dumnezeu în- 
seamnă a ne depăşi înstrăinarea fata de Teinelia propriei 
ființe. Dumnezeu nu este un Altul, un Obiect pe care îl 
putem sau nu îl putem cunoaşte, ci Fiinţa însăşi, la care 
participăm prin însuşi faptul că existăm. A fi preocupați 
la modul ultim de Dumnezeu înseamnă a ne exprima 
adevărata noastră legătură cu Ființa. 

Ca şi în cazul altor elemente din sistemul său, defini- 
tia dată de Tillich credinței ca preocupare ultimă poate fi 
dezvoltată în diferite direcții. Punând accentul pe înlătu- 
rarea dihotomiei subiect-obiect, definiția dată de el cre- 
dintei poate fi văzută ca un indicator al continuității sau 
chiar al identității omului cu Dumnezeu, ca Temelie a 


23 „The Two Types of Philosophy of Religion”, Theology of Culture, 
Oxford University Press, Inc., New York, 1959. Reed. in John Hick, 
ed., Classical and Contemporary Readings in the Philosophy of Religion, 
Prentice-Hall, Inc., 2nd ed., Englewood Cliffs, N.J.,1970. 

fiinţei acestuia. Dar mai poate fi văzută ca indicator al 
unei stări de fapt opuse, şi anume o separare atât de ex- 
tremă între Dumnezeu şi om, încât credința poate opera 
ca o funcție autonomă a minții indiferent dacă Dumne- 
zeu există sau nu. Tillich prezintă această perspectivă în 
pasajul următor: 


„Dumnezeu” ... este numele pentru ceea ce îl preocupă pe 
om la modul ultim. Lucru care nu înseamnă că mai întâi a 
existat o ființă numită Dumnezeu şi apoi necesitatea ca omul 
să fie preocupat în mod ultim de el. Ci înseanină că ceea ce 
îl preocupă pe om la modul ultim devine un dumnezeu 
pentru el şi, invers, înseamnă că omul poate fi preocupat la 
modul ultim numai de ceea ce este dumnezeu pentru el?4. 


Astfel, pornind de la formula lui Tillich, nu putem de- 
fini nici credința în termeni de Dumnezeu, ca preocupare 
a omului cu privire la ceea ce este ultim, şi nici pe Dum- 
nezeu în termeni de credință, ca fiind acel lucru - indife- 
rent care - în privința căruia omul este preocupat în mod 
ultim. Această permisivitate dintre supranaturalism şi 
naturalism este considerată de Tillich ca fiind un al treilea 
punct de vedere superior aflat „dincolo de naturalism şi 
supranaturalism'25. Las totuşi la latitudinea cititorului să 
decidă dacă Tillich are dreptate prin această abordare. 


O perspectivă nonpropozitionala a 
revelatiei şi credinței 


In cadrul creştinismului protestant al acestui secol 
s-a răspândit o altă perspectivă asupra revelatiei, care ar 


24 Tillich, Systematic Theology, 1, 211. 
25 Systematic Theology, II, 5 sq. 

putea fi numită nonpropozitionala (sau, dacă se doreşte 
un termen tehnic, heilsgeschichtliche). Aceasta perspectiva 
susține că îşi are originile in gândirea reformatorilor din 
secolul al XVI-lea (Luther, Calvin şi asociații lor), mer- 
gând până la Noul Testament şi Biserica primară?6. 
Potrivit acestei perspective nonpropozitionale, con- 
ținutul revelatiei nu este un corp de adevăruri despre 
Dumnezeu, ci Dumnezeu insusi venind in sfera experi- 
entei omului prin actiunea sa in istoria omenirii. Din 
acest punct de vedere, propozitiile teologice, ca atare, nu 
sunt revelate, ci reprezintă încercări umane de a înțelege 
semnificația unor evenimente revelatoare. Această con- 
ceptie nonpropozitionala a revelatiei este asociată cu 
reinnoita accentuare a caracterului personal al lui Dum- 
nezeu şi cu concepția potrivit căreia relația personală 
divino-umană reprezintă ceva ce depăşeşte declararea şi 
primirea adevărurilor teologice. Se pun astfel anumite 
întrebări. Dacă Dumnezeu vrea să-l confrunte pe om cu 
prezența sa, ca voinţă şi intenție personală, de ce nu a 
făcut acest lucru într-un mod lipsit de ambiguitati, 
printr-o manifestare copleşitoare a puterii şi slavei divi- 
ne? Răspunsul dat în general merge în paralel cu unele 
dintre consideratiile care au apărut în legătură cu pro- 
blema răului. Pentru a putea spune că omul are liberta- 
tea necesară pentru o relație de iubire şi de încredere, 
această libertate trebuie să meargă până la problema 
fundamentală şi extrem de importantă a conştiinţei pe 
care acesta o are în raport cu Dumnezeu. Dumnezeu (în 


26 Pentru o prezentare a trecerii de la perspectiva propozițională la 
cea nonpropozitionala în gândirea protestantă modernă, vezi John 
Baillie, The Idea of Revelation in Recent Thought, Columbia University 
Press, New York,1956. 

concepția tradiției iudeo-creştine) este de aşa natură în- 
cât faptul a fi conştient de el diferă, în multe privințe, de 
conştientizarea unei persoane finite. Existența unei ființe 
umane în general ar putea să nu conteze pentru noi, ar 
putea „să ne lase reci”. Exceptia evidentă este acea con- 
ştiinţă a celuilalt, conştiinţă care tine de iubire. Particula- 
ritatea conştientizării şi implicării de sine presupuse de 
iubire are o anumită analogie cu conştientizarea lui 
Dumnezeu. În cadrul iubirii, existența celui iubit, depar- 
te de a fi ceva indiferent, ne afectează întreaga ființă. 
Dumnezeu, obiectul conştiinţei religioase, este de aşa 
natură încât unei creaturi finite îi este imposibil să fie 
conştientă de el şi totodată să rămână neafectată de 
această conştientizare. Potrivit tradiției iudeo-creştine, 
Dumnezeu este sursa şi fundamentul ființei noastre. Noi 
existăm fiindcă aceasta este voia lui. Planul său este atât 
de adânc înscris în natura noastră încât împlinirea acestui 
plan este condiția de bază a fericirii şi realizării noastre. 
Suntem astfel total dependenți de Dumnezeu ca dătător 
nu numai al existenței, dar şi al celui mai mare bine al 
nostru. Pentru a fi conştienţi de prezența lui trebuie să 
vedem că suntem ființe create şi dependente, care pri- 
mim viață şi bunăstare de la o sursă superioară. În raport 
cu această Fiinţă, care ne-a arătat natura sa ca sfântă iu- 
bire, singura atitudine potrivită este una de venerație şi 
de ascultare plină de recunoştinţă. Astfel, procesul con- 
ştientizării lui Dumnezeu, fără să distrugă fragila auto- 
nomie a persoanei umane, trebuie să implice experiența 
şi consimțământul liber exercitate ale individului. 
Aşadar, se afirmă că Dumnezeu nu ni se arată ca o 
realitate de acelaşi ordin cu realitatea noastră. Dacă ar fi 
făcut astfel, ființa finită ar fi fost înghițită de Fiinţa infini- 

tă. În consecință, Dumnezeu a creat spațiul şi timpul ca o 
sferă în care să putem exista într-o relativă independență, 
ca nişte creaturi spatio-temporale. În cadrul acestei sfere, 
Dumnezeu se revelează în moduri care îi dau omului 
libertatea să recunoască sau să nu recunoască prezența 
sa. Acțiunile sale lasă întotdeauna loc pentru acel răs- 
puns necondiționat pe care teologia îl numeşte credință. 
Acesta este elementul din conştientizarea lui Dumnezeu 
care păstrează libertatea cognitivă a omului în relație cu 
o realitate superioară şi infinit mai mare. Credința este 
aşadar corelativul libertății: credința este înrudită cu 
cognitia aşa cum liberul arbitru este înrudit cu conatia. 
Aşa cum scria unul din Părinţii Bisericii primare: „Dum- 
nezeu a păstrat voința omului liberă şi sub controlul lui 
însuşi nu doar în fapte, dar şi în credință”?. 

Aşadar, credința, concepută ca o recunoaştere vo- 
luntară a activității divine în istoria omului, constă în 
observarea, perceperea sau interpretarea evenimentelor 
într-un mod special. În experiența non-religioasă obişnu- 
ită, acest lucru seamănă, din punct de vedere epistemo- 
logic, cu fenomenul ce presupune acel „văzând ca”, 
adus în atenția filosofilor de Ludwig Wittgenstein (1889- 
1951), atunci când a indicat interesul epistemologic al 
imaginilor enigmatice28. Gândiţi-vă, de pildă, la o pagină 
acoperită cu linii şi puncte aparent întâmplătoare care, 
atunci când ne uităm la ea, devine de îndată o imagine 
(de exemplu) a unui om care se află în pădure. Întregul 
câmp de puncte şi linii este perceput acum ca având 


27 Irineu, Adv. haer. IV. 37. 5. 

* Sehen als - n.t. 

28 Ludwig Wittgenstein, Philosophical Investigations, Basil Blackwell, 
Oxford si Mott, New York, 1953, II. xi. 

exact această semnificație, nemaifiind doar o îngrămădire 
întâmplătoare de semne. 

Am putea tot atât de bine dezvolta această idee si 
am putea adăuga că, pe lângă această interpretare pur 
vizuală, mai există şi fenomenul mult mai complex al 
„experienţei ca...”, unde o întreagă situație este experi- 
mentată ca având o anumită semnificație. Un exemplu 
cunoscut al unei situații care este percepută cu toate sim- 
turile şi îşi are propria semnificație practică este cel al 
condusului unui automobil pe autostradă. A fi conştient 
că te afli în această situație particulară înseamnă a fi con- 
ştient că unele reacții (şi dispoziții de a reacționa) sunt 
potrivite şi că altele sunt nepotrivite; iar o parte impor- 
tantă a conştientizării caracterului particular al acestei 
situații constă în disponibilitatea noastră de a acționa 
cum se cuvine în cadrul ei. Orice individ ar reacționa în 
moduri caracteristic diferite în mijlocul unei bătălii şi în 
momentul unei plimbări liniştite de week-end; el ar reac- 
tiona astfel prin recunoaşterea caracterului diferit al 
acestor două tipuri de situaţie. 

O astfel de conştientizare tine de acea „experiență 
ca”. Semnificația avută de o situație dată pentru un ob- 
servator dat constă în primul rând în efectul pe care 
aceasta îl are asupra înclinațiilor sale comportamentale. 
Fiind un act interpretativ, „experiența ca” poate desigur 
să fie greşită, ca atunci când - ca să luăm un exemplu 
extrem - un nebun simte că este amenințat de toată lu- 
mea şi reacționează în consecință. 

Uneori două niveluri de semnificație diferite sunt 
experimentate în una şi aceeaşi situație; acest lucru se 
întâmplă când mintea religioasă experimentează eve- 
nimente care se petrec în istoria omului şi totodată me- 
diază prezenţa şi lucrarea lui Dumnezeu. În experiența 

credinciosului, semnificația naturală a unei situații este 
subordonată semnificației religioase. Astfel, de pildă, 
profeții Vechiului Testament au văzut evenimentele isto- 
riei lor contemporane atât ca interacțiuni între Israel şi 
celelalte popoare cât şi ca lucrare a lui Dumnezeu fata 
propriul său popor ales - călăuzindu-l, conducându-l, 
disciplinându-l şi pedepsindu-l pentru a fi instrument al 
planului său. 

În interpretarea profetică a istoriei consemnată în 
Vechiul Testament, evenimente care ar fi descrise de 
istoricul secular ca un rezultat al unor factori de ordin 
politic, economic, sociologic şi geografic sunt văzute ca 
fapte dintr-un dialog secular între Dumnezeu şi poporul 
său. Este important de observat că profeții nu formulau 
o filosofie a istoriei cu sensul de ipoteză aplicată retros- 
pectiv la fapte, ci ei relatau propria experiență a eveni- 
mentelor care s-au petrecut. 

Ei erau conştienţi că trăiesc în mijlocul unei Heilsges- 
chichte, a unei „istorii a mântuirii”. Ei l-au văzut pe 
Dumnezeu lucrând în lumea din jurul lor. De pildă, un 
binecunoscut comentariu vorbeşte despre vremea în care 
armata caldeeană ataca Ierusalimul: „În spatele rându- 
rilor strânse ale oştirii caldeene [leremia] văzu întru- 
chiparea lui Iahve luptând pentru aceştia şi împotriva 
propriului său popor”?9. Profetii au trăit situațiile lor 
contemporane ca momente în care Dumnezeu era pre- 
zent în mod activ. 

Acelaşi model epistemologic - interpretarea într-un 
anumit mod a unor evenimente care pot fi în sine inter- 
pretate în mod naturalistic sau în mod religios - se regă- 


29 John Skinner, Prophecy and Religion, Cambridge University Press, 
Cambridge, 1922, p. 261. 

seşte pe tot cuprinsul Noului Testament. Şi aici, povestea 
unui om, Isus din Nazaret, şi mişcării care a apărut dato- 
rită lui prezintă informații ambigue. Este posibil să-l ve- 
dem pur şi simplu ca pe un profet auto-proclamat care s- 
a băgat în treburile politice, s-a ciocnit cu preoțimea din 
Ierusalim şi trebuia să fie eliminat. Dar mai este posibil 
să-l vedem, alături de autorii Noului Testament, ca fiind 
Mesia lui Dumnezeu, cel în care lumea avea să-l vadă pe 
Fiul lui Dumnezeu locuind într-un trup omenesc şi pe 
care avea să-l vadă jertfindu-se pentru înnoirea omenirii. 
A-l vedea în acest fel înseamnă a împărtăşi credința sau 
acel mod de „experimentare ca” ce a dat naştere scrie- 
rilor neotestamentare30. 

Ideea de Dumnezeu ca deus absconditus, Dumnezeul 
ascuns, care se apropie de oameni sub ascunzişul întru- 
pării pentru a păstra libertatea omului în relație cu sine 
însuşi se găseşte la Martin Luther şi este exprimată cu 
multă claritate de Pascal: 


Aşadar, nu era bine ca El să se manifeste într-un mod 
vizibil divin, putând astfel să convingă pe oricine; dar to- 
todată nu era bine ca El să vină într-o taină atât de mare 
încât să nu fie cunoscut de cei care îl căutau în mod sincer. 
El a voit să se facă uşor de recunoscut pentru aceştia; şi 
astfel, voind să se arate nemijlocit celor care îl caută din 
toată inima şi să fie ascuns față de cei care fug de el din 
toată inima, El a potrivit in aşa fel cunoaşterea lui însuşi 
încât a trimis semne despre El însuşi ce pot fi văzute nu- 


30 Această perspectivă asupra naturii credinței religioase este prezen- 
tată mai pe larg în cartea mea Faith and Knowledge, Cornell University 
Press, Ithaca, N.Y., ed. a II-a, 1966, cap. 5-6. Acest subiect şi multe al- 
tele referitoare la epistemologie sunt foarte bine discutate în Terence 
Penelhum, Problems of Religious Knowledge, Macmillan & Company 
Ltd., Londra, şi Herder & Herder, Inc., New York, 1971. 

mai de cei ce îl caută. Este destulă lumină pentru cei ce 
doresc să vadă şi destul întuneric pentru cei ce au o încli- 
nație contrară?!. 


La nivel mai general, percepția religioasă din cadrul 
tradiției iudeo-creştine experimentează viața umană ca 
pe o situație totală în care oamenii au neîncetat de-a face 
cu Dumnezeu şi invers. lar etica, care este inseparabilă 
de această credință, indică modul potrivit în care să te 
comporti într-o astfel de situație. 


31 Pensées, tr. WF. Trotter, J.M. Dent & Sons Ltd., and New York: E P. 
Dutton & Co., Inc, Londra, 1932, No. 430, p. 118. 


CAPITOLUL VI 


EVIDENTIALISM, FUNDATIONALISM 
ŞI CREDINŢĂ RAȚIONALĂ 


Limitele dovezilor 


Ne întoarcem acum la problema centrală referitoare 
la conceptul iudeo-creştin de Dumnezeu: Pe ce ne putem 
baza pentru a crede că există vreo ființă de acest fel? 

În Capitolele II, III şi IV am văzut că, prin argumente 
rationale ce pornesc de la premise universal acceptate, 
nu se poate stabili nici existența şi nici nonexistenta lui 
Dumnezeu. Am mai văzut că argumentele din care re- 
zultă că teisınul este mai probabil decât naturalismul sau 
că naturalismul este mai probabil decât teismul sunt 
fundamental defectuoase, din moment ce termenul 
„probabil” nu are un sens exact în acest context. 

În pofida uriaşelor eforturi intelectuale care au fost 
depuse în diferitele încercări de a demonstra existența 
lui Dumnezeu, concluzia că acesta este un fapt nedemon- 
strabil se potriveşte nu numai cu perspectiva filosofică 
contemporană despre natură şi despre limitele argumen- 
telor logice, dar şi cu perspectiva biblică despre cunoaş- 
terea lui Dumnezeu. 

Filosofia recunoaşte două căi prin care omul poate 
ajunge să cunoască ceea ce poate fi cunoscut. O cale (sus- 
ținută de empirism) este prin experiență, iar cealaltă 


EVIDENTIALISM, FUNDATIONALISM ŞI CREDINȚĂ 127 
RAȚIONALĂ 

(susținută de rationalism) este prin rațiune. Limita căii 
raționale este aceea că singurele adevăruri ce pot fi strict 
dovedite sunt cele analitice şi în cele din urmă tautologi- 
ce. Nu putem să demonstrăm numai prin logică stările 
de fapt şi existența: acestea trebuie să fie cunoscute prin 
experiență. Faptul că doi şi cu doi fac patru poate fi certi- 
ficat prin strictă demonstrație; dar faptul că noi trăim 
într-o lume de obiecte aflate în spațiu şi că există această 
masă şi acel stejar şi acei oameni nu poate fi cunoscut 
independent de simţuri. Într-adevăr, dacă experiența nu 
ne-ar fumiza nimic nu am avea despre ce să raționăm. 
Acest lucru este la fel de valabil în religie pe cât este şi în 
alte domenii. Duinnezeu, dacă există, nu este o idee, ci o 
realitate din afara noastră; prin urmare, dacă ar fi să se 
facă cunoscut omului, va trebui să se manifeste cumva în 
cadrul experienţei acestuia. 

Această concluzie se aliniază revoltei contemporane 
împotriva supozitiilor rationaliste care au dominat o ma- 
re parte din filosofia occidentală începând cu Descartes. 
Descartes susținea că putem cunoaşte propriu-zis numai 
acele adevăruri care sunt evidente sau care pot fi atinse 
prin inferente logice pornite de la premise evidente. Ideea 
încă populară potrivit căreia a şti înseamnă a putea să 
dovedesti este o moştenire a acestei tradiții. Dezvoltând 
implicaţiile acestui punct de plecare, Descartes a consi- 
derat realitatea lumii fizice şi a celorlalți oameni ca fiind 
lucruri ce rămân incerte până când au fost stabilite prin 
demonstrație strictă. Poate că, a sugerat el, experiența 
noastră senzorială este iluzorie. Poate - ca să ajungem la 
îndoiala absolută - există vreun demon malefic atotpu- 
temic care nu doar că ne înşeală simțurile dar se şi atinge 
de mințile noastre. Pentru a fi siguri că nu suntem com- 

plet inselati, ar trebui aşadar să ne indoim de tot ce ne 
putem indoi fără a antrena vreo contradicție şi asttel să 
descoperim dacă mai rămâne ceva imun scepticismului 
nostru. Prin urmare, un astfel de lucru indubitabil este 
faptul că eu, cel care acum mă îndoiesc, exist: cogito ergo 
sum (gândesc, deci exist). Pornind de la această certitu- 
dine neclintită, Descartes a încercat să stabilească mai 
întâi existența lui Duninezeu şi apoi, prin argumentul că 
Dumnezeu nu ar permite ca noi să fim inselati, veridici- 
tatea perceptiilor noastre senzoriale!. 

Una din dovezile carteziene ale existenței lui Dumne- 
zeu (argumentul ontologic) a fost discutată în Capitolul 
2 şi i s-au putut observa lipsurile. Şi, într-adevăr, chiar 
dacă acest argument ar fi părut total convingător, tot nu 
ar fi fost o cale de ieşire din starea de îndoială carteziană 
auto-impusă. Deoarece posibilitatea ca „demonul ma- 
lefic” să existe şi să aibă putere peste mințile noastre 
subminează orice dovadă, din moment ce acesta poate 
(influentandu-ne mintea) să ne facă să credem că un 
argument invalid este de fapt valid. Îndoiala radicală şi 
completă nu poate fi respinsă prin argumente raționale, 
din moment ce aceasta include în orizontul ei chiar şi 
facultatea noastră rațională. Singurul mod de a scăpa de 
îndoiala radicală este de a nu-i cădea pradă încă de la 
început. În secolul actual, sub influența lui G. E. Moore 
(1873-1958) şi a altora, a început să câştige teren perspec- 
tiva potrivit căreia îndoiala carteziană, departe de a fi 
cea mai rațională metodă, este de fapt perversă şi iratio- 
nală. Este absurd, protestează Moore, să ne gândim că ar 
trebui să aducem dovezi pentru existența lumii în care 
trăim. Deoarece nimic nu este mai cert pentru noi decât 


! Descartes, Discurs asupra metodei şi Meditaţii. 

realitatea fizică a mediului înconjurător. Pornim de la o 
conştiinţă a lumii şi a celorlalți oameni, iar această con- 
ştiinţă nu este susceptibilă la şi nici nu are nevoie de jus- 
tificare filosofică?. 

S-a mai argumentat şi că atunci când îndoiala are un 
scop universal, aceasta îşi pierde orice sens. A te îndoi că 
un anumit obiect perceput este real înseamnă a te îndoi 
de faptul că acesta este tot atât de real cât alte obiecte 
sensibile pe care le experimentăm. „Este scaunul acela cu 
adevărat acolo?” înseamnă „Este oare acolo în acelaşi fel 
în care sunt masa şi celelalte scaune?” Dar ce înseamnă 
să te îndoieşti de toate lucrurile? O astfel de „îndoială“ 
este lipsită de sens. Căci dacă nimic nu este real nu mai 
există nici un sens în care se poate spune că vreun lucru 
este ireal. 

Formulând aceeaşi idee într-un mod putin diferit: 
dacă cuvântul „real” are vreun sens pentru noi, trebuie 
să recunoaştem cazuri standard sau paradigmatice ale 
întrebuințării sale corecte. Trebuie să putem indica un 
exemplu clar şi cert al unui lucru care este real. Ce altce- 
va poate fi decât un obiect fizic obişnuit perceput de sim- 
turi? Dar dacă mesele şi scaunele şi casele şi oamenii etc. 
sunt acceptate ca exemple paradigmatice de obiecte reale, 
atunci este o contradicție să se afirme că întreaga lume 
alcătuită din mese şi scaune şi case şi oameni ar putea fi 
ireală. Acestea, prin definiție, nu sunt ireale, fiindcă sunt 


2 Vezi articolele lui G. E. Moore, „The Refutation of Idealism”, reed. 
în Philosophical Studies, Routledge & Kegan Paul , Londra, 1922; „A 
Defense of Common Sense”, reed. în Philosophical Papers, The Mac- 
millan Company, New York şi Allen & Unwin, Londra, 1959; şi Some 
Main Problems of Philosophy, The Macmillan Company, New York, şi 
Allen & Unwins, Londra,1953, cap. 1. 

exemple tipice de lucruri pe care le intelegem ca fiind 
reale. 

A nega validitatea scepticismului filosofic referitor la 
simțuri nu înseamnă totuşi a nega faptul ca există iluzii 
şi halucinații sau că există multe probleme filosofice, 
poate chiar inepuizabile, referitoare la percepția senzori- 
ală. Una este să se ştie că un anumit număr de informații 
senzoriale sunt adevărate şi alta să se descopere analiza 
filosofică corectă a acestor informații. 

Acest raționament empiric se potriveşte cu presupu- 
nerile epistemologice neformulate ale Bibliei. Filosofii 
tradiției rationaliste, care susțin că a şti înseamnă a putea 
dovedi, au fost socati să afle că în Biblie, care este fun- 
damentul religiei occidentale, nu există nici o încercare 
de a demonstra existenţa lui Dumnezeu. În loc să-şi ma- 
nifeste interesul pentru stabilirea realității lui Dumnezeu 
prin raționamente filosofice, Biblia consideră realitatea 
acestuia ca un lucru de la sine înţeles. Într-adevăr, pen- 
tru autorii biblici ar fi fost un lucru absurd să încerce să 
dovedească prin argumente logice că Dumnezeu există. 
Fiindcă ei erau convinşi că aveau deja de-a face cu el şi 
invers în toate activitățile vieții lor. Dumnezeu era văzut 
de ei ca o voință dinamică care interactiona cu propriile 
lor volitiuni; o realitate dată, care poate provoca deopo- 
trivă o furtună nimicitoare şi o rază de soare binefăcă- 
toare sau ura duşmanului şi prietenia aproapelui. Ei îl 
considerau pe Dumnezeu mai degrabă o realitate trăită 
decât o entitate dedusă logic. Autorii biblici erau (uneori, 
desi fără îndoială nu mereu) la fel de conştienţi că se află 
în prezența lui Dumnezeu pe cât erau de conştienţi că 
trăiesc într-un mediu material. Este imposibil să le citeşti 
scrierile fără nici un grad de sensibilitate, fără să-ți dai 

seama că pentru aceşti oameni Dumnezeu nu era o pro- 
poziţie dintr-un silogism sau o idee abstractă acceptată 
de minte, ci realitatea care dădea sens vieții lor. Paginile 
lor răsună şi vibrează de senzația prezenţei lui Dumne- 
zeu aşa cum ar răsuna şi vibra o clădire în urma paşilor 
unei ființe uriaşe care trece prin ea. Ar fi un lucru tot atât 
de grav ca un sot să-şi dorească o dovadă filosofică pen- 
tru existența soției şi familiei sale care au o pondere atât 
de mare în configurarea sensului vieții sale pe cât de 
grav ar fi ca un om de credință să caute o dovadă a exis- 
tentei lui Dumnezeu în prezența căruia este conştient că 
trăieşte şi se mişcă şi îşi are ființa. 

Este clar că, din punctul de vedere al unei credințe a 
cărei orientare este biblică, „dovezile teiste” sunt irele- 
vante. Chiar dacă Dumnezeu ar putea fi dedus în mod 
valid din premise universal acceptate, acest fapt nu ar 
avea decât o valoare academică pentru oamenii care cred 
că se află într-o relație personală cu Dumnezeu şi îl cu- 
nosc deja ca o prezenţă vie. 


Credinţă rațională fără dovezi 


Dacă, aşadar, autorii biblici ar fi fost epistemologi 
moderni, ar fi susținut fără îndoială că pentru cei care 
sunt conştienţi că trăiesc în prezența divină sau care 
percep anumite evenimente din istorie sau din propriile 
vieți ca manifestări ale prezenței lui Duninezeu este in 
întregime rezonabil, rațional şi potrivit să creadă din toa- 
tă inima în realitatea lui Dumnezeu. Un astfel de empi- 
rism religios a fost prezent în mod implicit în literatură 
timp de mai multe secole şi în mod explicit pe parcursul 
secolului XX. Această teorie a fost reformulată recent în 


132 FILOSOFIA RELIGIEI 


limbajul filosofic contemporan, in special de către Alvin 
Plantinga şi William Alston. Acest capitol se va folosi de 
contribuțiile lor (deşi fără a întrebuința procedeele tehni- 
ce formale ale acestora) integrându-le totodată într-un 
tablou mai cuprinzător. 

Problema nu este dacă se poate stabili ca un fapt in- 
dubitabil şi recunoscut public că Dumnezeu (sau divinul 
sau transcendentul) există sau cel mai probabil există, ci 
dacă este rațional ca aceia care experiază unele dintre 
momentele vieții în mod teist să creadă că Dumnezeu 
există şi să continue să trăiască pornind de la acest fun- 
dament. 

Dar mai întâi trebuie să luăm în considerare credința 
rațională in general. ,,Credinta” poate să însemne o pro- 
poziție crezută sau poate fi definită ca un act sau o stare 
de credință. Acest cuvânt va fi folosit aici în ambele sen- 
suri, deşi va trebui să fie limpede care este sensul indicat. 
Dar atunci când vorbim despre credința rațională ne refe- 
rim sau ar trebui să ne referim întotdeauna la un act sau 
o stare rațională de credință. Căci, strict vorbind, nu 
propozițiile, ci oamenii şi activitățile lor pot fi considera- 
te raționale sau iraționale. Şi pare a fi evident, ba chiar o 
tautologie, că, pentru ca cineva să creadă în mod rațional 
p, acel cineva trebuie să aibă baze sau dovezi sau rațiuni 
adecvate pentru a susține că p este adevărat. A crede 
p (dacă p are o oarecare importanță) fără o bază sau 
dintr-un motiv clar nepotrivit, nu ar fi un act rațional. 
Şi astfel scepticul de secol nouăsprezece W. K. Clifford 
poate să afirme că „este o greşeală ca oricine, întotdeau- 
na şi pretutindeni să creadă ceva bazându-se pe dovezi 
insuficiente''3. 


3 W. K. Clifford, „The Ethics of Belief’, în Lectures und Essays, Mac- 
millan, Londra, 1897, p. 186. 

Clifford vorbea despre dovadă [eng. ,,evidence”]. To- 
tuşi, aceasta se dovedeşte a fi prea restrânsă pentru a 
constitui un fundament al credinţei raționale. Ideea de 
dovadă presupune de obicei un gol între faptul sau gru- 
pul de fapte observate şi concluzia rezultată. Urmele de 
paşi sunt dovezi că cineva a trecut pe acolo, dar vederea 
directă a persoanei care trece prin acel loc nu reprezintă 
o dovadă a acelei persoane pentru observator, deşi rela- 
tarea celor văzute ar putea să fie o dovadă pentru altci- 
neva. Un alt exemplu: dacă îmi tin mâna în fata ochilor 
este potrivit, rațional şi justificat să cred că îmi văd mâna. 
Dar cred oare acest lucru pe baza unei dovezi? Sigur că 
nu. Care ar fi dovada? Este experiența vizuală a unei 
forme rozalii, de genul celei pe care de obicei o numim 
mână, ataşată în câmpul meu vizual de o formă de genul 
celei pe care de obicei o numim brat - şi inferez eu oare 
de aici că îmi văd propria mână? Nu sunt conştient că aş 
face o astfel de inferență. Chiar dacă aş face acest lucru 
sau dacă l-aş face in mod inconştient, am putea astfel să 
cerem dovezile pornind de la care cred că în câmpul 
meu vizual se află această formă rozalie. lar dacă dovada 
este faptul că o văd, am putea întreba - deja intrând într-o 
zonă tot mai absurdă - care sunt dovezile pornind de 
la care cred că o văd. La un moment dat trebuie să ac- 
ceptăm că pur şi simplu am experiența pe care o am şi că 
este rațional, potrivit şi justificat să mă aflu într-o stare 
de credință ce reflectă această experiență. Astfel, vederea 
propriei mâini şi naşterea credinței că îmi văd mâna este 
un exemplu de credință rațională, fundamentat corect pe 
experiență şi care, totodată, nu se bazează pe dovezi în 
sensul obişnuit al cuvântului. Nu presupune de aseme- 
nea nici raționamente sau argumente, fiindcă aici nu 

există nici o lipsă între premise şi concluzie pentru ca 
raționamentul să o umple. 

Aşadar, credințele noastre perceptuale imediate con- 
trazic principiul potrivit căruia întreaga credinţă rationa- 
lă trebuie să se bazeze pe dovezi adecvate. Nu înseamnă 
că acestea sunt bazate pe dovezi inadecvate, ci mai de- 
grabă că modelul dovadă—inferență—credință nu se 
aplică aici. Credintele perceptuale obişnuite se nasc di- 
rect din experiența noastră şi este întru totul potrivit şi 
rațional să ne formăm aceste credințe astfel. 

Credintele perceptuale nu sunt deloc singurele exem- 
ple de credințe susținute rațional care nu sunt bazate pe 
dovezi. Alte tipuri de credință includ propoziții evidente 
(„există o lume”), adevăruri analitice („2+2=4") şi infor- 
matii necontroversate din propria memorie („dimineață 
am luat micul dejun”), precum şi susținerea unor credin- 
te incorigibile - de exemplu, credințe care, dacă sunt 
afirmate cu sinceritate, nu pot fi greşite: „Acum sunt 
conştient” sau „Simt că mă doare falca”. Aceste credințe, 
pe care le căpătăm în mod direct şi nu ca un rezultat al 
inferentei, sunt deseori considerate de bază sau funda- 
mentale. Sunt credințe ce pot fi susținute în mod rațional 
în circumstanțe potrivite, fiind bazate pe şi justificate de 
acele circumstanțe. Ideea potrivit căreia structurile noas- 
tre de credințe sunt şi trebuie să fie construite pomind 
de la astfel de credințe de bază poartă denumirea de 
fundationalism, deşi cititorul trebuie să nu uite că acest 
termen nu este întotdeauna folosit exact cu acest sens. 

Putem aşadar să reformulăm principiul lui Clifford 
nu, pur şi simplu, în termeni de dovezi, ci, la un nivel 
mai larg, în termeni de rațiuni: Pentru credințele noastre 
ar trebui întotdeauna să avem fie fundamente experi- 
entiale potrivite, fie rațiuni suficiente. Fundationalismul 

mai spune că aceste „rațiuni suficiente” vor trebui în cele 
din urmă să apeleze la premise care sunt fundamentale 
în sensul în care nu sunt derivate din alte premise. 
Diferitele tipuri de credințe fundamentale enumera- 
te mai sus se împart în două categorii. Una constă în 
propoziţii evidente şi propoziții analitice. Credinţa în 
acestea rezultă direct din înțelegerea lor; ele pot să fie 
fundamentale pentru oricine. În aceste cazuri, diferențele 
dintre experiențele oamenilor nu le afectează statutul. 
Însă în cazul credințelor perceptuale, al celor incorigibile 
şi al celor bazate pe memorie, precum şi în cel al credin- 
telor religioase, experiența individului (şi a comunității) 
este de maximă importanță. Aceste credințe reflectă ex- 
perienta şi, ca atare, experiența este unică pentru fiecare 
individ. Şi astfel, pentru ca o astfel de credință să fie 
fundamentală ea trebuie să fie fundamentală pentru ci- 
neva. Deoarece caracterul fundamental al acestor credin- 
te se află într-un raport direct cu gama experiențelor sau, 
în limbaj cibernetic, a informațiilor celui ce crede. Desi- 
gur, experiențele noastre de multe ori se suprapun: cu 
toții vedem acelaşi copac şi credem că există pe baza 
propriei noastre experiențe. Dar, pentru această a doua 
categorie de credințe, este în continuare valabil că ceea 
ce pentru mine este fundamental depinde de continu- 
tul experienței mele. Aici ne interesează în principal 
această a doua categorie de credințe fundamentale, în 
special credința perceptuală, fiindcă aceasta este cea 
care prilejuieşte principalele analogii şi disanalogii cu 
credința religioasă. 
Credința perceptuală este aşadar fundamentală prin 
faptul că nu provine din alte credinţe, ci este direct ba- 
zată pe experiența noastră. Dar este evident că nu orice 

experiență poate justifica o credință de bază, astfel încât 
să manifeste, în cuvintele lui Plantinga, un caracter fun- 
damental adecvat. Experiența trebuie să fie relevantă 
pentru credință în felul în care credința reflectă şi se ba- 
zează în mod adecvat pe experiență. În plus, a conchide 
că o credinţă este fundamentală in mod adecvat tot nu 
înseamnă a-i stabili adevărul. De pildă, credințele bazate 
pe percepția senzorială, deşi sunt fundamentale şi sunt 
susținute în mod adecvat şi justificat, pot totuşi să fie 
greşite, fiindcă există halucinații, miraje şi reprezentări 
greşite. Tot aşa şi credințele bazate pe memorie care, 
oricât de necontroversate ar fi, pot fi şi ele greşite. Astfel, 
întrebarea dacă o anumită credință este fundamentală 
pentru cineva nu este identică cu întrebarea dacă aceasta 
este adecvat fundamentală pentru acea persoană, iar 
aceasta la rândul ei nu este identică cu întrebarea dacă 
propoziția crezută este adevărată. 

Cum să stabilim astfel că o credință adecvat funda- 
mentală - una pe care suntem rational indreptatiti să o 
susţinem - este de fapt adevărată? De pildă, cum stabi- 
lim adevărul credinței perceptuale că tu vezi mâna pe 
care o tii înaintea ochilor? Răspunsul imediat este de a 
verifica într-un mod evident şi familiar. Ai putea să-ți 
întorci mâna, să o depărtezi, să dai din degete şi aşa mai 
departe, şi astfel să te asiguri că este într-adevăr mâna ta. 
Dar aceste metode de verificare presupun o credință şi 
mai fundamentală în temeinicia generală a propriilor 
simțuri. Căci raportarea unui anumit moment de experi- 
enta la alte momente cu rol de confirmare sau de infir- 
mare nu ne ajută decât dacă presupunem că experiența 
noastră senzorială este în general veridică, chiar dacă 
uneori este supusă greşelii. Şi astfel se pune marea între- 
bare: De unde ştim că întregul câmp al experiențelor 

senzoriale nu este o iluzie - că nu este alcătuit decât din 
stările noastre subiective de conştiinţă? Răspunsul pare 
să fie acela că nu putem stabili acest lucru într-un mod 
noncircular, dar că este cu toate acestea rațional ca noi să 
îl presupunem şi să trăim pornind de la acest fundament; 
şi că, într-adevăr, ar fi de-a dreptul irațional dacă nu 
am face astfel. Cu alte cuvinte, am ajuns aici la ceva care 
este pentru noi cu adevărat fundamental, ceva pe care 
nu trebuie decât să-l acceptăm ca fiind baza atât a jude- 
catilor despre caracterul veridic sau iluzoriu al percep- 
tiilor particulare, cât şi a gândirii şi acțiunilor noastre in 
general. 

Suntem astfel nevoiți să facem deosebire între cre- 
dintele perceptuale particulare (precum credința că o 
persoană vede înaintea sa un copac) şi credința noastră 
generală în caracterul mai degrabă veridic decât iluzoriu 
al experienței senzoriale. Cea de-a doua credință echiva- 
lează cu presupozitia că există o lume reală din care 
facem parte şi care ne influențează prin organele noastre 
senzoriale. Astfel, dacă considerăm fundamentale credinţe 
precum „Văd înaintea mea un copac” (cu implicatia sa 
imediată că „Acolo se află un copac”), ar fi de folos să 
avem un alt termen pentru fundamentul mai adânc pe 
care se sprijină toate credințele de acest fel, şi anume 
presupunerea noastră generală potrivit căreia prin in- 
termediul simțurilor noastre ne aflăm în interacțiune cu 
un mediu de ordin fizic real. Să numim această ultimă 
credință fundațională. 

Credința fundațională într-un mediu real de care 
suntem conştienţi prin experiența senzorială este de 
obicei o presupozitie neafirmată a credințelor noastre 
perceptuale particulare. Nu devine explicită decât atunci 

când este adusă în discuție, această discuție fiind de tip 
filosofic. Astfel, aşa cum ain văzut, Descartes s-a îndoit, 
printr-un experiment de gândire, de existența tuturor 
celorlalte lucruri în afară de propria sa conştiinţă; apoi a 
început să se convingă, după cum a presupus, pomind 
de la această îndoială. George Berkeley a susținut că lu- 
mea materială nu există decât în conştiinţă, în conştiinţa 
noastră şi a lui Dumnezeu. Solipsismul este teoria potrivit 
căreia numai eu exist şi că lumea şi ceilalți oameni sunt 
modificări ale propriei mele conştiinţe - deşi nu este clar 
dacă vreo persoană în toate mințile a crezut vreodată cu 
seriozitate în acest lucru. Nu există nici un criteriu de 
realitate la care poate face apel şi, în plus, aşa cuin a ară- 
tat David Hume, nu avem de fapt opțiunea de a ne îndoi 
de realitatea lumii în care trăim, fiindcă natura „a conside- 
rat-o fără îndoială o chestiune de prea mare importanță 
pentru a fi încredințată rationamentelor şi speculațiilor 
noastre incerte. Am putea foarte bine să ne întrebăm care 
sunt cauzele care ne împing să credem în existența cor- 
pului [adică a materiei], însă este inutil să ne întrebăm 
dacă există sau nu corp. Acesta este un punct pe care 
trebuie să-l acceptăm ca atare în toate rationamentele 
noastre”4. 


Credinte religioase fundamentale 


Această distincție între credințele de bază, ce nemij- 
locit experiența noastră, şi credința fundationala mai 
adâncă pe care acestea o presupun, se aplică şi în sfera 
religiei. În corespondenţă cu credința fundationala în 


4 David Hume, Treaties, I. 4. 2, ed. Selby-Bigge, Clarendon Press, 
Oxford, 1896, pp. 187-88. 

realitatea lumii fizice, de care suntem constienti in expe- 
rienta senzorială, se află credința fundationala în realita- 
tea divinului, de care suntem constienti in experienta 
religioasă. lar in corespondență cu credințele senzoriale 
particulare, precum „Văd înaintea mea un copac”, se află 
credințele particulare ce reflectă momente sau secvențe 
de experiență religioasă, precum „Sunt conştient în 
această situație că mă aflu în prezența lui Dumnezeu”. 
Însă distincția dintre credințele de bază sau fundamenta- 
le si cele fundationale este mai importantă în raport cu 
religia decât cu experiența senzorială. Căci în timp ce 
credința fundationala în lumea materială nu poate fi 
pusă la îndoială în mod artificial, credința fundationala 
echivalentă în realitatea sau în realitățile transcendente 
poate fi şi este pusă serios la îndoială. 

Ne vom întoarce la această diferență majoră şi la di- 
ferentele mult mai specifice ce o alcătuiesc în secțiunea 
următoare. Acum ne vom concentra asupra credințelor 
religioase particulare care apar sub auspiciile acelei con- 
vingeri fundationale. William Alston le numeşte „credin- 
te-M” (,,M” de la manifestare). Unele dintre exemplele 
de credinte-M oferite de acestea credințele „că Dumne- 
zeu îi vorbeşte [unui credincios], aducându-i mângâiere, 
întărindu-l, luminându-l, îmbărbătându-l, călăuzindu-l, 
vărsându-şi iubirea sau bucuria în el, tinandu-l in viață”?. 
Mai putem adăuga credințe ce reflectă sentimentul pre- 
zentei lui Dumnezeu în momente speciale de bucurie, de 
încercare sau de necaz, sau prin medierea liturghiei sau 
reprezentanților Bisericii, sau prin frumusețea şi măreția 


5 William Alston, „Religious Experience as a Ground of Religious Be- 
lief”, in Religious Experience and Religious Belief, eds. Joseph Runzo si 
Craig Ihara, University Press of America, Benham, Md., 1987, pp. 32-33. 

naturii. Datorită caracterului lor rar şi exotic, Alston pre- 
feră să nu aducă în discuție experiențele copleşitor de 
puternice ale prezenţei divine şi viziunile uimitoare po- 
menite de mistici. Însă acestea sunt totuşi o parte impor- 
tantă din spectrul continuu ce porneşte de la momentele 
estompate şi spasmodice ale experienţei religioase, ce 
subliniază viata obişnuită a credinciosului, trece prin 
„experiențele înalte” care sunt avute de multi oameni, şi 
ajunge la experienţele extraordinare ale misticilor clasici 
şi la experiențele paradigmatice ale figurilor biblice (în 
cazul scripturilor iudeo-creştine, profeţii care aud cuvân- 
tul lui Dumnezeu sau apostolii care îl văd în Isus pe 
Cristos). Acest spectru străbate diferitele curente istorice 
de experiență religioasă la care credincioşii individuali 
participă, de care sunt formați, la care contribuie şi de 
care sunt încurajați şi intariti în credința lor. 

Credintele religioase bazate pe astfel de experiente- 
M sunt fundamentale prin faptul că nu provin din alte 
credințe doveditoare, ci reflectă direct propria noastră 
experiență religioasă. Alvin Plantinga susține că acestea 
sunt adecvat fundamentale. Adică, pentru persoanele re- 
ligioase, este la fel de rațional să susțină aceste credințe 
pe cât de rational este pentru noi toți să ne susţinem cre- 
dintele perceptuale de bază. El atribuie această poziție 
reformatorilor de secol şaisprezece, în special Jean Calvin; 
dar, în esență, este vorba de traducerea presupozitiei 
biblice în termeni filosofici. Adică, pe baza experienței 
lor religioase intense, pentru Moise şi pentru Isus era la 
fel de rațional să creadă în realitatea lui Dumnezeu pe 
cât era de rațional să creadă în realitatea Muntelui Sinai 
sau a Muntelui Măslinilor. 

Este important de observat că astfel de credințe, deşi 
nu provin din alte credințe, nu totuşi sunt neîntemeiate. 

Ele sunt bazate pe şi justificate de situația experientiala 
în care au apărut. Plantinga spune: 


Să presupunem că luăm în considerare credințe percep- 
tuale, credințe ale memoriei şi credinţe ce atribuie stări 
mentale altor persoane, credinţe precum: 


Văd un copac, 
Azi dimineață am luat micul dejun şi 
Acea persoană suferă de durere. 


Deşi credințele de acest fel sunt de obicei înțelese ca fiind 
fundamentale, ar fi o greşeală să le considerăm neintemeia- 
te. Având o experiență de un anumit fel, cred că percep 
un copac. De obicei, nu susțin această credință pe baza 
altor credinţe; dar, cu toate acestea, ea nu este neîntemeia- 
tă. ... Am putea spune, dacă dorim, că această experiență 
este ceea ce mă indreptateste să susțin [această credință]; 
aceasta este temeiul indreptatirii mele şi, prin extensie, te- 
meiul credinței insesi®. 


Apoi, Plantinga aplică acest principiu la credințele 
religioase: 


S-ar putea afirma lucruri asemănătoare şi despre credința 
în Dumnezeu. Când reformatorii susțin că această credin- 
ta este adecvat fundamentală nu vor să spună că nu există 
nici o circumstanta justificatoare pentru aceasta sau că 
este în acest sens neîntemeiată sau gratuită. Dimpotrivă. 
Calvin susține că Dumnezeu ,,se revelează şi se arată zil- 
nic în întreaga lucrare a universului”, iar arta divină „se 
revelează în diversitatea nenumărată şi totuşi distinctă şi 
bine rânduită a oştirii cereşti”. Dumnezeu ne-a creat astfel 


6 „Reason and Belief in God”, in Faith and Rationality, eds. Alvin Plan- 
tinga si Nicholas Wolterstorff, University of Notre Dame Press, Notre 
Dame si New York, 1983, pp. 78-91. 

încât avem o tendință sau o dispoziție de a vede lucrarea 
mâinilor sale în lumea din jurul nostru. Mai exact, există 
în noi o dispoziție de a crede propoziții de genul această 
floare a fost creată de Dumnezeu sau acest mare şi complex 
univers a fost creat de Dumnezeu atunci când privim o floare 
sau ne gândim la marile întinderi ale universului”. 


Cei care cred în Dumnezeu pe baza experienţei lor 
religioase - experiențe care înțeleg că reprezintă iubirea, 
îndurarea, voința, prezența etc. lui Dumnezeu - sunt în- 
dreptatiti rational să creadă astfel. 


Credinţa religioasă fundationala 


Argumentul în favoarea caracterului fundamental 
adecvat al acelor credinţe religioase care sunt întemeiate 
pe experiențele religioase trebuie să se aplice nu doar în 
cazul credințelor creştine, dar şi în cazul celor iudaice, 
islamice, hinduse, buddhiste ş.a.m.d. (Din acest motiv 
am folosit termeni precum divinul sau transcendentul, 
alături de termenul specific monoteist Dumnezeu - 
buddhiştii şi hindusii advaitini, de pildă, nu ar fi de 
acord ca problema religioasă centrală să se învârte în ju- 
rul întrebării dacă există sau nu o divinitate personală.) 
Datorită diferențelor semnificative dintre anumite cre- 
dinte ale acestor tradiţii şi a posibilității ca unele dintre 
aceste credințe să fie adevărate şi altele false sau că unele 
sunt mai adevărate decât altele, trebuie să facem deo- 
sebire între convingerea fundationala potrivit căreia 
experiența religioasă nu este iluzorie ca atare şi în toto, 
şi credințele mult mai particulare care apar din anumite 
forme ale experienței religioase. Această distincție pro- 


7 Ibid., p. 80. 

duce un „spațiu logic” pentru teorii ale pluralismului 
religios (care sunt discutate in Capitolul IX), pentru dia- 
logul dintre religii şi pentru critica religioasă şi disputele 
doctrinare. Recunoaşte de asemenea adâncimea şi seri- 
ozitatea scepticismului modern, care merge dincolo de 
investigarea momentelor particulare ale experienţei reli- 
gioase, către respingerea caracterului cognitiv al experi- 
entei religioase în general. 

Credintele religioase pot fi puse în discuție la două 
niveluri. La un anumit nivel, o credință particulară este 
pusă în discuţie fiindcă nu se potriveşte cu alte credințe 
religioase particulare. De pildă, credința lui Jim Jones că 
a primit porunca divină de a-şi împinge adepții să se si- 
nucidă în masă în Jonestown, în 1978, se află în contra- 
dictie cu credința că Dumnezeu este blând şi iubitor. Sau 
disputele, mult mai cuprinzătoare, dintre adepții diferi- 
telor religii - dispute care pun problema dacă Realitatea 
Supremă este personală sau nonpersonală, dacă univer- 
sul a fost creat ex nihilo sau este o emanatie sau este etern, 
dacă ființele umane sunt reîncarnate ş.a.m.d. Adepții re- 
ligiei A resping unele dintre credinţele religiei B fiindcă 
nu se potrivesc cu propriile credințe de tip A. aceste con- 
troverse, conduse cu acceptarea comună a convingerii 
fundationale potrivit căreia experiența religioasă con- 
stituie o conştientizare a unei Realităţi divine transcen- 
dente, ridică probleme dificile de care ne vom ocupa în 
Capitolul IX. 

Al doilea nivel, care este mai adânc, pune în discuție 
credința fundationala în realitatea lui Dumnezeu / a di- 
vinului / a Transcendentei. Aceasta nu este o punere în 
discuţie religioasă a unei credințe religioase particulare, 
ci o punere în discuție nonreligioasă sau antireligioasă 

a credinței religioase ca atare. Este astfel analoagă din 
punct de vedere formal cu îndoiala filosofică în raport cu 
realitatea lumii materiale sau cu validitatea generală a 
experienței senzoriale. Însă paralela se termină aici. 
Deoarece, aşa cum am observat deja, credința în realita- 
tea Transcendentei este deschisă unor discuții mult mai 
serioase decât îndoiala pur teoretică pe care unii filosofi 
au intretinut-o cu privire la realitatea lumii materiale. În 
consecință, nu este suficient ca apărarea credinței funda- 
tionale religioase să se facă prin trimiterea la analogia 
formală pe care aceasta o are cu credința fundationala 
perceptuală. Există diferențe importante care sugerează 
că, deşi este rezonabil ca credința fundationala în lumea 
fizică să fie un lucru de la sine înțeles, este mai putin re- 
zonabil sau nu este deloc rezonabil ca credința fundatio- 
nală religioasă să fie un lucru de la sine înțeles. Căci deşi 
nu avem nici un fundament pentru a ne îndoi de existența 
materiei, am putea avea motive serioase ca să ne îndoim 
de realitatea celor divine. 

William Alston a stabilit modul în care experiența 
religioasă diferă de experiența senzorială. O diferență 
majoră este aceea că experiența religioasă nu este o ca- 
racteristică universală a ființelor umane, în timp ce expe- 
rienta senzorială este. Toată lumea este înzestrată cu şi 
nu poate trăi fără credințe despre mediul înconjurător. 
Totuşi, nu toată lumea are sau aparent nu are nevoie de 
credințe despre cele divine. Experienţa religioasă şi cre- 
dintele care o reflectă par să fie adaosuri opționale, nee- 
sentiale pentru supraviețuirea şi dezvoltarea omului. 

O a doua diferenţă este aceea că „toate ființele adulte 
normale, indiferent de cultura lor, folosesc în esență ace- 
eaşi schemă conceptuală în obiectivizarea experienţei lor 

senzoriale”’, în timp ce oamenii religioşi sunt împărțiți 
în grupuri ce concep divinul în moduri foarte diferite. 
Unii cred în Sfânta Treime, unii în Adonai, unii în Allah, 
unii în Vişnu, unii in Siva, iar alții în Brahman sau Dao 
sau Dharmakaya nonpersonal ş.a.m.d. Astfel, în timp ce 
experiența senzorială este în general uniformă pe tot cu- 
prinsul neamului omenesc, experiența religioasă capătă 
diferite forme în interiorul culturilor religioase. Acest 
lucru sugerează că ar putea să fie mai degrabă o creație 
umană variabilă cultural de care într-o bună zi nu vom 
mai avea nevoie, decât un tip de experiență ce ne este 
impusă de un mediu obiectiv. 

O a treia diferenţă este aceea (aşa cum am văzut mai 
sus) că credințele particulare bazate pe percepția senzo- 
rială pot fi verificate prin observaţie. De pildă, dacă crezi 
că vezi un copac, acest lucru poate fi confirmat sau in- 
firmat de alte experiențe senzoriale şi totodată de experi- 
enta altora. Problema poate fi de obicei rezolvată spre 
satisfacția comunității umane - având întotdeauna în 
vedere încrederea generală pe care o acordăm de obicei 
experienței senzoriale. Dar în cazul experienţei religioase 
nu există metode de verificare general acceptate. Când 
cineva susține că a avut experiența manifestării prezenţei 
lui Dumnezeu nu există nici o modalitate acceptată prin 
care alții pot confirma că aşa stau lucrurile. Unii vor fi 
predispuşi să accepte această mărturie, în timp ce alții - o 
mare majoritate în Occidentul nostru modern secularizat 
- vor simpatiza cu observaţia lui Thomas Hobbes potri- 
vit căreia când cineva îmi spune că Dumnezeu i-a vorbit 
in vis ,,... nu înseamnă altceva decât a spune că acesta 


8 Alston, „Religious Experience as a Ground of Religious Belief”, p. 44. 

l-a visat pe Dumnezeu vorbindu-i“?. O reacție sceptică 
față de o anumită mărturie a unei experiențe religioase 
va exprima de multe ori un scepticism general fata de 
experiența religioasă ca atare. 

Efectul cumulativ al acestor diferenţe este acela de a 
genera o îndoială reală, şi nu doar o îndoială specific fi- 
losofică, despre credința religioasă fundationala într-o 
Realitate divină al cărei răspuns cognitiv este experiența 
religioasă umană. Căutând să contracareze efectul aces- 
tor diferențe, Alston spune că presupusul obiect al expe- 
rientei religioase (care în discuția sa îl consideră a fi 
Dumnezeul personal) ar putea foarte bine să se deose- 
bească de presupusul obiect al experienţei senzoriale, 
adică lumea fizică, într-un fel care generează exact aceste 
diferenţe la modul cel mai firesc şi legitim: 


Să presupunem că (a) Dumnezeu este prea diferit de fiin- 
tele create, prea „cu totul altul”, pentru ca noi să vedem 
vreo regularitate a comportamentului Său. Să mai presu- 
punem că (b), din acelaşi motiv, nu putem să-l surprin- 
dem pe Dumnezeu decât la nivelul cel mai vag, cel mai 
schematic şi cel mai nesigur. În fine, să presupunem că (c) 
Dumnezeu a hotărât că ființa umană va fi conştientă de 
prezența Sa într-un mod clar şi indubitabil numai când 
sunt satisfăcute anumite condiţii speciale şi dificile”. 


Primul dintre aceste trei puncte ne sugerează de ce 
nu putem verifica presupusa activitate divină aşa cum 
putem verifica comportamentul materiei. Căci în măsura 
în care înțelegem funcționarea lumii naturale putem în- 
vata să anticipăm schimbările care se petrec în aceasta. 
În schimb, din moment ce nu înțelegem natura infinită a 


9 Leviathan, Cap. 32. 
n Alston, „Religious Experience as a Ground of Religious Belief”, p. 47. 

lui Dumnezeu nu ne putem aştepta să anticipăm ce for- 
mă va lua activitatea divină. Al doilea punct sugerează 
de ce grupuri diferite de oameni au ajuns să-l conceapă 
şi să-l experieze pe Dumnezeu în moduri atât de diferite. 
O cauză ar putea fi (aşa cum argumentez în Capitolul 1X) 
faptul că elementul cognitiv uman variabil produce în 
mod natural diferențe semnificative în conştientizarea 
divinului. lar al treilea punct explică de ce unii oameni 
participă şi alți oameni nu participă la unul din curentele 
experienţei religioase. Căci dacă nu suntem obligați să 
fim conştienţi de existența lui Dumnezeu, dar suntem 
liberi din punct de vedere cognitiv în raport cu Creatorul 
nostru, nu este surprinzător că la un moment dat unii 
sunt iar alții nu sunt conştienţi de Dumnezeu. (Vezi dis- 
cutia despre libertatea cognitivă în raport cu Dumnezeu 
şi ideea de distanţă epistemică la pag. 64-65.) Aceste con- 
sideratii, formulate de Alston in temeni teişti, pot avea o 
expresie analoagă în termeni religioşi nonteisti. 

Este astfel posibil ca experiența religioasă să se deo- 
sebească de cea senzorială exact în felul în care ar trebui, 
având în vedere diferențele fundamentale dintre obiectele 
lor. Aşadar, aceste diferențe nu constituie, în ele însele, 
un motiv pentru a nega că experiența religioasă ar putea 
fi un răspuns cognitiv la o realitate divină transcendentă. 


Riscul credinței 


Această concluzie pare până acum să fie validă. Adi- 
că cei care participă la unul din marile curente istorice de 
experiență religioasă, acceptând corpul de credinţe în care 
este reflectată şi trăind pe această bază, nu pot fi acuzaţi 
de irationalitate. Aceştia, în formularea lui Plantinga, nu 


148 FILOSOFIA RELIGIEI 


încalcă nici o datorie epistemică sau formează o structură 
intelectuală defectuoasă, ci se află exact în limitele drep- 
turilor lor epistemice. Cu toate acestea, ei îşi asumă un 
profund risc epistemic - un risc pe care nu este rational 
să îl asume, dar de care ar trebui să fie conştienţi. 

Credința religioasă şi necredinta se petrec într-o si- 
tuatie de ambiguitate. În capitolele II şi III am văzut că 
principalele argumente teiste şi antiteiste sunt neconclu- 
dente. Este posibil să gândim şi să avem o experiență a 
universului, cu noi înşine făcând parte din el, atât în 
termeni religioşi cât şi în termeni naturalişti. Pentru cei 
care uneori au experiențe religioase, poate fi perfect rati- 
onal să formeze credinţe ce reflectă acest tip de experien- 
ta. Totodată, pentru cei care nu participă la domeniul 
experienței religioase, este tot atât de rațional să nu 
susțină astfel de credințe şi să presupună că aceste expe- 
riente sunt simple proiecții ale dorințelor şi idealurilor 
umane. (Este posibil de asemenea ca unii care au avut 
o experienţă religioasă să o respingă ca fiind iluzorie. 
lar, pe de altă parte, unii care nu au avut astfel de expe- 
riente ar putea uneori să fie atât de impresionați de viețile 
credincioşilor remarcabili încât şi ei ajung să creadă în 
realitatea divinului.) 

Totuşi, o altă caracteristică a situației noastre (aşa 
cum voi susține mai pe larg în Capitolul VIII) este acea 
că dacă universul este, până la urmă, structurat în mod 
religios, acest lucru va fi confirmat în interiorul experien- 
tei noastre. Cu alte cuvinte, ne confruntăm cu o stare de 
fapt care în momentul de fata este învelită în ambiguitate, 
astfel încât atât credința cât şi necredinta presupun acum 
riscul unei erori profunde. Credinciosul riscă posibilita- 
tea de a se înşela şi de a trăi astfel într-o stare de auto- 

celei mai valoroase dintre toate realitățile. 

Să ne îndreptăm atenția acum către credinciosul care 
recunoaşte ambiguitatea religioasă prezentă a universu- 
lui. O astfel de persoană ar putea găsi o justificare pentru 
asumarea unui astfel de risc într-o revizuire a argumen- 
tului „dreptului de a crede“ al lui William James. Am 
aruncat o privire asupra versiunii lui James la acest ar- 
gument în ultimul capitol şi am ajuns la concluzia că, în 
forma pe care o are, este mult prea permisiv. Singurul 
temei pentru credință oferit de James este înclinația sau 
dorința de a crede. El susține că dacă avem o astfel de 
înclinație, suntem indreptatiti să credem în consecință. 
Însă acest lucru ar valida orice credință pe care oamenii 
au înclinația să o susțină, atât timp cât nu poate fi nici 
confirmată şi nici infirmată. În lumina discuţiei de mai 
sus, experiența religioasă oferă o justificare mai accepta- 
bilă. Să reformulăm aşadar argumentul lui James după 
cum urmează. Problema practică este dacă să credem 
sau nu că experiența noastră religioasă este o conştienti- 
zare autentică a celor divine. Am văzut că, din punct de 
vedere rațional, putem fie să ne încredem, fie să nu ne 
încredem în această experiență. Ambele opțiuni antre- 
nează consecințe importante. Căci, dacă necredinta se 
dovedeşte a fi o eroare, riscăm să pierdem un mare bine, 
ba chiar cel mai mare bine, iar dacă credința se dovedeş- 
te a fi o eroare, cădem pradă celei mai jalnice iluzii. Dat 
fiind această alegere, James ar susține, în mod întemeiat, 
că avem dreptul să alegem de unii singuri. Oamenii sunt 
astfel indreptatiti să susțină credințe care sunt întemeiate 
fie numai pe experiența lor religioasă, fie pe experiența 
tradiției istorice căreia îi apartinem aceasta fiind la rândul 

ei confirmată de experiența lor religioasă de mai mică 
intensitate şi cuprindere. 

Desigur, opțiunile ar putea să nu fie chiar atât de fi- 
nale, cum uneori James pare să presupună şi cum Pascal 
cu siguranță a presupus (vezi p. 59), adică să conducă la 
câştigul sau la pierderea eternă. Dacă universul este 
structurat în mod religios, astfel încât, în cele din urmă, 
va deveni un fapt evident pentru toată lumea, este destul 
de probabil ca toți oamenii să se orienteze până la urmă 
către Realitatea divină - sau, în limbaj teologic traditio- 
nal, să atingă viata veşnică. Pierderea celui mai „mare 
bine, ba chiar cel mai mare bine” nu va fi atunci decât 
temporară, chiar dacă poate va dura pentru restul vieții 
de pe acest pământ. În acest caz, ceea ce necredinciosul 
pierde acum este binele prezent al unei relații conştiente 
cu Realitatea divină şi o viata trăită în această relație. Dar 
trebuie să adăugăm că, în situația noastră prezentă ca- 
racterizată de ambiguitate, credinciosul se supune unui 
pericol la fel de mare. Căci dacă de fapt greşeşte, credin- 
ciosul a căzut pradă josniciei de a nu se confrunta cu rea- 
litatea dură a situației noastre umane şi de a imbratisa in 
schimb o iluzie consolatoare. Se pare că noi, ca ființe finite 
şi ignorante, ne aflăm într-un univers care invită credin- 
ta religioasă şi totodată ne pune în fata posibilității ca 
această invitație să fie o deceptie! 


CAPITOLUL VII 


PROBLEME ALE LIMBAJULUI 
RELIGIOS 


Particularitatea limbajului religios 


Activitatea contemporană din domeniul filosofiei re- 
ligiei s-a axat în mare măsură asupra problemelor create 
de utilizarea strict religioasă a limbajului. Discuţiile sunt 
în general centrate în jurul a două probleme principale. 
Prima, care se întâlneşte la gânditorii medievali şi care 
acum este investigată prin intermediul unor noi tehnici 
filosofice, se referă la sensul special pe care termenii 
descriptivi îl dețin atunci când sunt folosiți cu referire la 
Dumrezeu. lar a doua problemă, care tot o istorie înde- 
lungată are, dar care a primit o nouă precizie şi impunere 
dalurită filosofiei analitice, se referă la funcția de bază a 
limbajului religios. 

În particular vorbind, oare expresiile religioase care 
au forma de afirmații factuale (precum „Dumnezeu iu- 
beşte omenirea”) se referă la un anumit fapt - religios, 
nu ştiinţific - sau îndeplinesc o cu totul altă funcție? 
Aceste probleme vor fi discutate în ordinea în care au 
fost amiritite mai sus. 

Este evident că mulți sau poate chiar toți termenii 
care sunt folosiți în discursul religios cu referire la Dum- 
nezeu au un sens special, diferit de sensul pe care îl au în 

limbajul obişnuit. De pildă, atunci când se spune „Mare 
este Domnul...”, nu se înțelege că Dumnezeu ocupă un 
volum mare de spațiu; când se spune că „Domnul i-a 
vorbit lui Iosua”, nu se înțelege că Dumnezeu are un 
trup fizic cu organ al vorbirii prin intermediul căruia a 
pus în mişcare unde sonore care au ajuns la timpanele 
lui Iosua. Şi când se spune că Dumnezeu este bun, nu se 
înțelege că există valori morale independente de natura 
divină, în raport cu care Dumnezeu poate fi judecat ca 
fiind bun; şi nici nu înseamnă că este supus (aşa cum se 
întâmplă de obicei cu ființele umane) ispitelor dar că re- 
uşeşte să le depăşească. Este clar că s-a petrecut o schim- 
bare de sens a acestor cuvinte prin trecerea de la intele- 
sul secular la cel teologic. Este totodată clar că în toate 
cazurile în care un cuvânt apare atât în contextul secular 
cât şi în cel teologic, sensul secular are întâietate prin 
faptul că acolo s-a dezvoltat prima dată şi astfel a deter- 
minat definiția cuvântului. Sensul pe care îl are un astfel 
de termen când este folosit cu referire la Dumnezeu este 
o adaptare a intelesului său secular. În consecință, deşi 
sensul obişnuit, cotidian al unor cuvinte ca „bun“, „iubi- 
tor”, „iartă”, „porunceşte”, „aude”, „vorbeşte”, „voieşte” 
este relativ neproblematic, aceiaşi termeni, când sunt fo- 
lositi cu referire la Dumnezeu, ridică o serie întreagă de 
probleme. Ca să luăm un singur exemplu, cuvântul iubi- 
re (fie eros sau agape) este exprimat de obicei în declarații 
de iubire şi într-o gamă de acțiuni ce se întinde de la 
actul iubirii până la diferitele forme de grijă practică şi 
sacrificială. Dar se spune că Dumnezeu este „fără trup, 
părți sau pasiuni”. Aşadar, s-ar părea că nu are o întin- 
dere spațială sau prezență trupească prin care să expri- 
me iubire. Dar ce este iubirea descărnată şi cum putem 

şti că există? Acelaşi tip de întrebări se pot pune şi legat 
de celălalt tip de atribute divine. 


Doctrina analogiei (Aquino) 


Marii gânditori scolastici erau conştienţi de această 
problemă şi au dezvoltat ideea de analogie pentru a o 
întâmpina. Doctrina ,,predicatiei analogice” întâlnite la 
Aquino! şi la comentatorul său Cajetan?, şi apoi supusă 
unor elaborări şi critici din perioada modernă, este un 
subiect prea complex pentru a fi discutat în detaliu în 
cadrul acestei cărți. Cu toate acestea, ideea de bază a lui 
Aquino nu este greu de înțeles. El spune că atunci când 
un cuvânt, precum „bun”, este folosit atât cu referire la o 
ființă creată cât şi cu referire la Dumnezeu nu este utili- 
zat în mod univoc (adică cu exact acelaşi sens) în ambele 
cazuri. Dumnezeu nu este bun exact în acelaşi sens în 
care ființele umane ar putea fi bune. Şi, pe de altă parte, 
când ne referim la Dumnezeu şi la om, nu folosim epitetul 


ra 


„bun“ în mod echivoc (adică cu sensuri complet diferite 
şi separate), aşa cum cuvântul „broască“ se referă la 
animalul amfibiu cât şi la încuietoarea de la uşă. Există 
o legătură clară între bunătatea lui Dumnezeu şi cea a 
omului, reflectând faptul că Dumnezeu l-a creat pe om. 
Aşadar, după părerea lui Aquino, cuvântul „bun“ 
nu este folosit cu referire la creator şi creatură nici în 
mod univoc şi nici în mod echivoc, ci în mod analogic. 
Sensul acestui lucru îl vom înțelege dacă vom face apel 


mai întâi la o analogie „în jos”, de la om la o formă infe- 


1 Summa Theologica, 1, 13, 5; Summa Contra Gentiles, 1, 28-34. 
2 Thomas De Vio, Cardinalul Cajetan, The Analogy of Names, 1506, 
Duquesne University Press, ed. a II-a, Pittsburgh, Pa., 1959). 

rioară de viață. Uneori spunem despre câini că sunt 
animale credincioase, aceeaşi descriere putând să o folo- 
sim şi cu referire la om. Folosim acelaşi cuvânt în ambele 
cazuri datorită unei asemănări între o anumită calitate 
manifestată în comportamentul câinelui şi adeziunea 
voluntară neclintită față de o persoană sau o cauză pe 
care, la o ființă umană o numim, credință sau loialitate. 
Datorită acestei asemănări noi nu folosim cuvântul „cre- 
dincios” în mod echivoc (cu sensuri total diferite). Dar, 
pe de altă parte, între atitudinea unui câine şi cea a unui 
om există o imensă diferență calitativă. Una este nesfâr- 
şit superioară fata de cealaltă în ceea ce priveşte deli- 
berarea responsabilă şi conştientă, precum şi în ceea ce 
priveşte raportarea atitudinilor la anumite țeluri morale. 
Datorită acestei diferențe nu folosim termenul „credinci- 
os” în mod univoc (exact în acelaşi sens). Îl folosim în 
mod analogic, pentru a arăta că la nivelul conştiinţei 
câinelui se găseşte o calitate ce corespunde calității pe 
care la nivel uman o numim credință sau fidelitate. Exis- 
tă o asemănare recognoscibilă în structura atitudinilor 
sau modelelor de comportament care ne face să folosim 
acelaşi cuvânt atât pentru om cât şi pentru animal. Există 
aşadar atât o asemănare în diferență cât şi o diferență în 
asemănare care l-au făcut pe Aquino să vorbească despre 
intrebuintarea analogică a aceluiaşi termen în două con- 
texte foarte diferite. 

În cazul analogiei făcute „în jos”, fidelitatea adevăra- 
tă sau normativă este aceea pe care o cunoaştem direct în 
noi înşine, iar fidelitatea sau loialitatea vagă şi iimperfec- 
tă a câinelui nu este cunoscută decât prin analogie. Însă 
în cazul analogiei „în sus”, de la oin la Dumnezeu, situ- 
atia este inversată. Aici, umbrele şi aproximările sunt 

propria noastră bunătate, propria iubire, propria intelep- 
ciune etc., iar calitățile perfecte ale lui Dumnezeu nu le 
cunoaştem decât prin analogie. Astfel, când spunem că 
Dumnezeu este bun spunem că Ființa infinit perfectă 
are o calitate ce corespunde cu ceea ce la nivel uman noi 
numim bunătate. În acest caz, bunătatea divină este 
realitatea adevărată, normativă şi nealterată, în timp ce 
viața umană nu este mai mult decât o reflexie palidă a 
acestei calități. Perfectiunile ființei se manifestă în adeva- 
rata lor natură nealterată doar în Dumnezeu: numai 
Dumnezeu ştie, iubeşte şi este drept şi înțelept în sens 
propriu şi deplin. 

Din moment ce Dumnezeu este ascuns de noi, se 
pune întrebarea cum putem şti ce bunătate şi alte atribu- 
te divine sunt în el. Cum putem şti de ce fel sunt bunăta- 
tea şi înțelepciunea perfecte? Răspunsul lui Aquino este 
că nu ştim. Având în vedere modul în care este folosită 
de către Aquino, doctrina analogiei nu îşi propune să 
dezvăluie caracterul concret al perfectiunilor lui Dum- 
nezeu, ci doar să indice raportul dintre diferitele sensuri 
ale unui cuvânt atunci când este folosit cu referire la om 
şi (pe baza revelatiei) la Dumnezeu. Analogia nu este un 
instrument de explorare şi trasare a naturii divine infini- 
te, ci o explicare a felului în care termenii sunt folosiți cu 
referire la divinitatea a cărei existență este, în acest punct, 
presupusă. 

Doctrina analogiei furnizează un cadru pentru 
anumite afirmații limitate despre Dumnezeu, fără o 
încălcare a agnosticismului şi a tainei ființei divine, care 
au caracterizat întotdeauna înalta gândire creştină şi 
iudaică. Convingerea potrivit căreia se poate vorbi des- 
pre Dumnezeu, dar că această vorbire nu poate fi dusă 

până la capăt decât prin intermediul analogiei distante 
dintre Creator şi creaturile sale, este viu exprimată de 
către teologul catolic laic Baron von Hugel (1852-1925). 
El vorbeşte despre conştientizarea slabă, obscură şi con- 


fuză pe care câinele o are despre stăpânul său şi continuă 
astfel: 


Sursa şi obiectul religiei, dacă religia este adevărată şi obi- 
ectul ei este real, nu îmi pot fi mai clare, indiferent de po- 
sibilitati, decât pot fi eu pentru propriul câine. Fiindcă 
exemplele pe care le-am luat în considerare se referă la 
realități inferioare propriei noastre realități (obiecte mate- 
riale sau animale) sau la realități aflate pe acelaşi nivel 
cu realitatea noastră (ființele umane). Pe când, în cazul 
religiei - dacă religia are dreptate - percepem şi afirmăm 
realități indefinit superioare față de realitatea noastră si 
care totuşi (sau mai degrabă tocmai datorită acestui lucru) 
ne anticipează, ne pătrund şi ne susțin la un nivel neîn- 
chipuit de intim. Obscuritatea în care este învăluită viața 
mea pentru câinele meu trebuie astfel să fie cu mult depă- 
şită de obscuritatea ce învăluie viata lui Dumnezeu pen- 
tru mine. Într-adevăr, obscuritatea vieții plantei - atât de 
obscură pentru mintea mea, fiind indefinit mai săracă şi 
net inferioară fata de viata mea umană - trebuie să fie cu 
mult depăşită de către obscuritatea pe care o are Dum- 
nezeu pentru viața mea umană - pe care o are viața şi 
realitatea Sa, care sunt atât de diferite şi înalte, care sunt 
incomensurabil mai bogate şi mai vii decât sunt sau ar 
putea să fie viata şi realitatea de care eu am parte‘. 


3 Principalele opere ale lui Friedrich von Hugel sunt cele două volu- 
me de eseuri şi adrese The Mystical Element in Religion şi Eternal Life, 
ambele fiind cărți clasice pe subiectul abordat. 

4 Friedrich von Hugel, Essays and Addresses on the Philosophy of 
Religion, First Series, E. P. Dutton & Co., Inc., New York gi J.M. Dent 
& Sons Ltd., Londra, 1921, pp. 102-3. 

Afirmatii religioase a caror natura este 
simbolica (Tillich) 


Un element important din gândirea lui Paul Tillich 
este doctrina naturii ,,simbolice” a limbajului religios5. 
Tillich face deosebire între semn şi simbol. Ambele indi- 
că altceva aflat dincolo de ele. Însă un semn semnifică 
ceea ce indică printr-o convenție arbitrară - ca de exem- 
plu atunci când lumina roşie din intersecție spune că 
şoferii trebuie să se oprească. Spre deosebire de această 
legătură pur exterioară, un simbol „participă la ceea ce 
indică”. Pentru a folosi exemplul lui Tillich, un drapel 
participă la puterea şi demnitatea națiunii pe care o re- 
prezintă. Datorită acestei legături interioare cu realitatea 
simbolizată, simbolurile nu sunt instituite în mod arbi- 


5 Această doctrină se găseşte in Systematic Theology şi Dynamics of 
Faith, şi în mai multe articole: „The Religious Symbol”, Journal of Libe- 
ral Religion, II, No. 1 (Summer, 1940); „Religious Symbols and our 
Knowledge of God”, The Christian Scholar, XXXVIII, No. 3 (Sep- 
tember, 1955); ,, Theology and Symbolism”, Religious Symbolism, ed. 
F.E. Johnson, Harper & Row, Publishers, New York, 1955; ,,Existential 
Analyses and Religious Symbols”, Contemporary Problems in Religion, 
ed. Harold A. Basilius, Wayne State University Press, Detroit, 1956, 
reed. in Four Existentialist Theologians, ed. Will Herberg, Doubleday & 
Company, Inc., Anchor Books, Garden City, N.Y., 1958); „The Word 
of God”, Language, ed. Ruth Anshen, Harper & Row, Publishers, New 
York,1957. Pentru o critică filosofică a doctrinei lui Tillich despre 
simbolurile religioase, vezi William Alston, „Tillich's Conception of a 
Religious Symbol”, Religious Experience and Truth, ed. Sidney Hook, 
New York University Press, New York, 1961), volum care mai conține 
încă două eseuri de Tillich, „The Religious Symbol” şi „The Meaning 
and Justification of Religious Symbols”. 

6 Paul Tillich, Dynamics of Faith, Harper & Row, Publishers, New 
York, p. 42. 

trar asemenea semnelor convenționale, ci „se dezvoltă 
din inconştientul individual sau colectiv”? şi în consecință 
îşi au propria durată de viata şi (în unele cazuri) propria 
degradare şi moarte. 

Simbolul „deschide niveluri de realitate la care altfel 
nu am avea acces” şi totodată „descuie dimensiuni şi 
elemente ale sufletului nostru“8 ce corespund noilor as- 
pecte ale lumii pe care o dezvăluie. Cele mai clare exem- 
ple ale acestei duble funcții sunt oferite de către arte care 
„creează simboluri pentru un nivel de realitate ce nu 
poate fi atins pe altă cale”?, activând totodată în interiorul 
nostru noi sensibilitati şi noi puteri de apreciere. 

Tillich susține că credința religioasă, care este starea 
de a fi „preocupat la modul ultim” în privința a ceea ce 
este ultim, nu se poate exprima decât prin limbaj simbo- 
lic. „Indiferent ce spunem despre ceea ce ne preocupă la 
modul ultim, fie că îl numim sau nu Dumnezeu, are un 
înțeles simbolic. Numele face trimitere la ceva aflat din- 
colo de el însuşi, timp în care participă la lucrul la care 
face trimitere. Nu există un alt mod în care credinţa să se 
poată exprima pe sine în mod adecvat. Limbajul credin- 
tei este limbajul simbolurilor”. Potrivit lui Tillich, nu 
există decât o singură afirmaţie literală şi non-simbolică 
care poate fi raportată la realitatea ultimă pe care religia 
o numeşte Dumnezeu - şi anume că Dumnezeu este Fi- 
inta in sine. În rest, toate afirmaţiile alegorice - precum 
Dumnezeu este veşnic, viu, bun, personal, că el este 
Creatorul şi că el îşi iubeşte creaturile - sunt simbolice. 


7 Ibid., p. 43. 
8 Ibid., p. 42. 
9 Ibid., p. 42. 
10 Thid, p. 45. 

Nu încape îndoială că orice afirmație concretă despre 
Dumnezeu trebuie să fie simbolică, fiindcă afirmaţia con- 
cretă este cea care foloseşte un segment din experiența fi- 
nită pentru a spune ceva despre el. Afirmația transcende 
conținutul acestui segment, deşi totodată îl cuprinde. 
Segmentul de realitate finită care devine vehiculul unei 
afirmări concrete cu referire la Dumnezeu este afirmat şi 
negat în acelaşi timp. Acesta devine simbol, fiindcă expre- 
sia simbolică este cea al cărei sens propriu este negat de 
către cel pe care îl indică. Dar totodată este afinnat de că- 
tre cel pe care îl indică, iar această afirmare oferă expresiei 
simbolice o bază adecvată pentru a indica dincolo de ea 
însăşiil. 


Asemenea multor idei centrale ale lui Tillich, con- 
ceptia sa despre caracterul simbolic al limbajului religios 
poate fi dezvoltată în oricare dintre cele două direcții 
opuse. Această concepție este prezentată de Tillich în 
scrierile sale ca un întreg astfel încât să-i păstreze am- 
biguitatea şi flexibilitatea. În acest punct, voi discuta 
doctrina lui Tillich în dezvoltarea sa teistă, urmând să 
arăt mai jos, în raport cu perspectiva lui ]. H. Randall, Jr., 
cum se poate dezvolta şi la nivel naturalist!2. 

Folosită în serviciul teismului iudeo-creştin, aspectul 
negativ al doctrinei lui Tillich despre simbolurile reli- 
gioase corespunde aspectului negativ al doctrinei analo- 
giei. Tillich insistă asupra faptului de a nu folosi limbajul 
uman la modul literal sau univoc atunci când vorbim 
despre ceea ce este „ultim”. Având în vedere că termenii 
pe care îi folosim nu pot să provină decât din experiența 
noastră umană finită, aceştia nu pot fi adecvati când sunt 
folosiți cu referire la Dumnezeu; atunci când sunt folosiți 


u Tillich, Systematic Theology, I, 239. 
12 Vezi p. 141-142. 

in mod teologic, sensul lor este intotdeauna partial ,,ne- 
gat de către cel pe care îl indică”. Din punct de vedere 
religios, această doctrină constituie un avertisment îm- 
potriva idolatriei de a-l considera pe Dumnezeu ca şi 
cum ar fi o ființă umană uriaşă (antropomorfismul). 
Învățătura constructivă a lui Tillich, oferind o alter- 
nativă la doctrina analogiei, este constituită de teoria 
„participaţiei”. Simbolul, spune el, participa la realitatea 
pe care o indică. Dar din nefericire Tillich nu defineşte 
sau clarifică această noțiune centrală a participatiei. Să 
luăm ca exemplu afirmația simbolică potrivit căreia 
Dumnezeu este bun. În acest caz, care este simbolul: 
propoziţia „Dumnezeu este bun” sau conceptul de „bu- 
nătate a lui Dumnezeu”? Participă cumva acest simbol la 
Fiinţa în sine în acelaşi sens în care un drapel participă la 
puterea şi demnitatea unui popor? Şi ce este mai exact 
acest sens? Tillich nu analizează ultimul caz - pe care îl 
foloseşte în mai multe locuri diferite pentru a spune ce 
înțelege prin participarea unui simbol la lucrul simboli- 
zat. În consecință, nu reiese clar care este, în acest caz, 
asemănarea cu simbolul religios. Tillich mai spune că tot 
ceea ce există participă la Fiinţa în sine - care este atunci 
diferența dintre modul în care simbolurile participă la 
Fiinţa în sine şi modul în care participă restul lucrurilor? 
Raportarea la afirmaţiile teologice a celorlalte „carac- 
teristici principale ale fiecărui simbol”!3, rezumate mai 
sus, ridică alte întrebări. Este plauzibil să se spună că o 
afirmaţie teologică complexă precum „Dumnezeu nu 
depinde în existența sa de o altă realitate în afară de sine” 
provine din inconştient, fie el individual sau colectiv? 
Nu pare mult mai probabil să fi fost atent formulată de 


13 Tillich, Dynamics of Faith, p. 43. 

un teolog filosof? Şi în ce fel această propoziție deschide 
atât „nivelurile de realitate la care altfel nu am avea acces” 
cât şi „adâncimile ascunse ale propriei noastre ființe”? 

Aceste două caracteristici ale simbolurilor par să se 
aplice mai curând în cazul producţiilor artistice decât 
în cazul ideilor şi propozitiilor teologice. Într-adevăr, 
dezvoltarea naturalistă a poziţiei lui Tillich este sugerată 
de tendința acestuia de a asimila perspectiva religioa- 
să cu cea estetică, dezvoltare ce va fi descrisă mai jos (pp. 
141-142). 

Acestea sunt doar câteva dintre întrebările pe care 
poziția lui Tillich le ridică. În absența răspunsurilor la 
astfel de întrebări, doctrina lui Tillich, deşi conține su- 
gestii valoroase, abia dacă poate constitui în acest punct 
o poziţie filosofică complet articulată. 


Întruparea şi problema sensului 


Există unii autori care susțin că doctrina Întrupării 
(care împreună cu tot ceea ce rezultă din ea deosebeşte 
creştinismul de iudaism) oferă posibilitatea unei soluții 
parțiale la problema sensului teologic. De obicei se face o 
distincție între atributele metafizice (aseitate, eternitate, 
infinitate etc.) şi cele morale (bunătate, iubire, intelepciu- 
ne etc.) ale lui Dumnezeu. Doctrina Întrupării presupune 
ideea că în corp s-au manifestat atributele morale (nu 
cele metafizice), în măsura în care acest lucru s-a putut 
realiza într-o viață umană finită, şi anume cea a lui 
Cristos. Această concepție ne permite să ne referim la 
persoana lui Cristos ca mărturie a ceea ce se înțelege prin 
afirmaţii precum „Dumnezeu este bun” şi „Dumnezeu 
îşi iubeşte creaturile sale umane”. Se susține că atitu- 
dinile morale ale lui Dumnezeu față de omenire au fost 

intrupate in Isus si au fost exprimate la modul concret in 
interacțiunile acestuia cu oamenii. Doctrina Întrupării 
spune că, de pildă, mila lui Isus pentru cei bolnavi şi cei 
orbiti spiritual a fost o manifestare a milei lui Dumnezeu; 
iertarea păcatelor a fost o manifestare a iertării lui Dum- 
nezeu; iar condamnarea fatarnicilor religioşi o manifes- 
tare a condamnării lui Dumnezeu. 

Pe baza acestei credințe, viața lui Cristos, aşa cum 
este consemnată în Noul Testament, furnizează un fun- 
dament pentru afirmațiile referitoare la Dumnezeu. Ti- 
nând cont de atitudinea lui Dumnezeu manifestată în 
Cristos față de un număr întâmplător de bărbați şi femei 
din Palestina secolului întâi, putem să afirmăm, de pildă, 
că iubirea lui Dumnezeu are acelaşi caracter cu cea întâl- 
nită in viata lui Isus14. 

lan Crombie foloseşte doctrina Întrupării în raport 
cu aceeaşi problemă într-un mod întrucâtva diferit. „Nu 
facem în esență [spune el pe parcursul unei edificatoare 
discuții asupra problemei sensului teologic] decât să ne 
gândim la Dumnezeu în parabole”. 


Lucrurile pe care le afirmăm cu referire la Dumnezeu sunt 
afirmate cu autoritatea cuvintelor şi faptelor lui Cristos, 
care a vorbit în limbaj uman, folosind parabole; şi astfel 
vorbim şi noi despre Dumnezeu în parabole - folosim au- 
toritatea parabolelor şi folosim parabole autorizate; ştiind 
că adevărul nu este literalmente cel pe care îl reprezintă 
parabolele noastre, ştiind astfel că acum vedem prin 
oglindă, în ghicitură, dar fiind încrezători (deoarece avem 
încredere în sursa parabolelor) că, bazându-ne pe ele şi 
interpretându-le una în lumina celeilalte, nu vom fi induşi 


14 Pentru o critică a acestei perspective, vezi Ronald Hepburn, Christi- 
anity and Paradox, G. A. Watts & Company Ltd., 1958, Londra, cap. 5. 

in eroare si vom avea cunoasterea de care este nevoie pen- 
tru întemeierea vieții religioase”. 


Limbajul religios în sens noncognitiv 


Când afirmăm ceva ce înțelegem că este un fapt (sau 
negăm ceea ce se presupune că este un fapt) folosim 
limbajul la modul cognitiv. „Populația Chinei numără 
un miliard de oameni”, „Aceasta este o vară călduroasă”, 
„Doi plus doi fac patru”, „El nu este aici” sunt toate 
afirmații cognitive. Într-adevăr, putem defini o propozi- 
ție cognitivă (sau informativă sau indicativă) ca fiind 
adevărată sau falsă. Dar mai există alte tipuri de afirma- 
tii care nu sunt nici adevărate şi nici false, fiindcă inde- 
plinesc o funcție diferită față de aceea de a descrie fapte. 
Nu ne punem întrebarea dacă o înjurătură sau o poruncă 
sau o formulă de botez sau un sonet sunt adevărate 
sau nu. Funcţia înjurăturii este aceea de supapă pentru 
anumite stări; a poruncii de a dirija acțiunile cuiva; a 
cuvintelor „te botez...” de a efectua un botez; a sonetului 
de a evoca emoții şi imagini mentale. Problema este dacă 
afirmaţiile teologice, precum „Dumnezeu iubeşte ome- 
nirea”, sunt cognitive sau noncognitive. Această inves- 
tigatie se împarte în două componente: 1. Sunt aceste 
propoziții folosite într-un sens cognitiv? 2. Au ele un 
caracter logic de aşa natură încât pot fi, de fapt, indife- 
rent de intenție, ori adevărate ori false? Prima întrebare 


15 „Theology and Falsification”, New Essays in Philosophical Theology, 
eds. Antony Flew and Alasdair MacIntyre, pp. 122-23. Vezi de aseme- 
nea articolul lui Ian Crombie, ,,The Possibility of Theological State- 
ments”, in Faith and Logic, ed. Basil Mitchell, George Allen & Unwin 
Ltd., Londra, 1957. 

va fi discutată în capitolul de față, iar a doua în capitolul 
următor. 

Nu încape îndoială că, istoric vorbind, persoanele re- 
ligioase au considerat de obicei afirmații precum „Dum- 
nezeu iubeşte omenirea” ca fiind nu doar cognitive dar 
şi adevărate. Fără a se opri neapărat pentru a considera 
diferența dintre faptele religioase şi faptele reliefate de 
percepția senzorială şi de ştiinţe, credinciosul de rând 
din tradiția iudeo-creştină a ajuns la presupunerea că 
există realități şi fapte religioase şi că propria lui convin- 
gere religioasă ține de acestea. 

Astăzi însă există tot mai multe teorii care tratează 
limbajul religios ca fiind non-cognitiv. Acum vom des- 
crie două dintre aceste teorii, de tipuri oarecum diferite. 
O formulare clară a primului tip vine de la J. H. Randall, 
Jr. În cartea sa, The Role of Knowledge in Western Religion", 
Expunerea sa arată, din întâmplare, cum o perspectivă 
asupra simbolurilor religioase care este foarte apropiată 
de perspectiva avansată de Tillich poate fi folosită în 
serviciul naturalismului”. Randall concepe religia ca pe 
o activitate umană care, asemenea tovarăşelor ei, ştiinţa 
şi arta, îşi aduce propria sa contribuţie la cultura umani- 


16 Publicată în Boston de Beacon Press, 1958. 

17 Însuşi Randall, într-un articol publicat în 1954, în care prezenta 
aceeaşi teorie a limbajului religios, spune următoarele: „Poziţia pe care 
încerc să o afirm aici am elaborat-o în conexiune cu o serie de diferite 
cursuri despre mituri şi simboluri pe care le-am susținut împreună cu 
Paul Tillich. .. . După îndelungate discuţii, dl. Tillich şi cu mine am 
descoperit că aproape suntem de acord”, The Journal of Philosophy, LI, 
No. 5 (March 4, 1954), 159. Articolul lui Tillich care expune doctrina 
acestuia despre simboluri într-o variantă care merge clar în direcția 
urmată de Randall este „Religious Symbols and our Knowledge of 
God”, The Christian Scholar (September, 1955). 

tății. Materialul particular cu care religia operează este 
un corp de simboluri şi mituri. „Lucrul important de re- 
cunoscut [spune Randall] este acela că simbolurile reli- 
gioase aparțin, alături de simbolurile artistice şi sociale, 
grupului de simboluri care sunt non-reprezentative şi 
totodată non-cognitive. Se poate spune că aceste simbo- 
luri non-cognitive nu simbolizează vreun lucru exterior 
care poate fi indicat independent de operația lor, ci mai 
degrabă îşi simbolizează propria activitate, propria lor 
funcție”18. În concepția lui Randall, simbolurile religioase 
au o funcție cuadruplă. În primul rând, acestea trezesc 
emoții şi împing oamenii către acțiune, şi ar putea în fe- 
lul acesta să întărească angajamentul practic al oameni- 
lor față de ceea ce ei cred că este corect. În al doilea rând, 
stimulează acțiunea întreprinsă în comun şi astfel strâng 
laolaltă o comunitate printr-un răspuns comun la propri- 
ile simboluri. În al treilea rând, pot comunica laturi ale 
experienței care nu pot fi exprimate prin procedeele 
obişnuite ale limbajului. Şi în al patrulea rând, evocă şi 
totodată au rolul de a cultiva şi clarifica experiența omu- 
lui cu privire la un aspect al lumii care poate fi numit 
„ordinea strălucitoare” sau Divinul. Descriind această 
ultimă funcție a simbolurilor religioase, Randall dezvoltă 
o analogie estetică: 


Opera pictorului, a muzicianului şi a poetului ne învață 
cum să ne folosim ochii, urechile, minţile şi sentimentele 
cu o mai mare forță şi cu o mai mare îndemânare. . . . Ne 
arată cum să discernem calități nebănuite în lumea cu care 


odes 


găsesc în aceasta. Şi, cu atât mai mult, ne face să vedem 


18 Randall, The Role of Knowledge in Western Religion, Beacon Press, 
Boston, 1958, p. 114. 

noile calități cu care lumea, in cooperare cu spiritul omu- 
lui, se poate înveşmânta. . . . Se întâmplă oare altfel cu 
profetul şi cu sfântul? Şi ele pot să ne influențeze, şi ele 
pot produce schimbări in noi şi în lumea noastră. . . . Ele 
ne învaţă să vedem cum este viața omului în lume şi cum 
ar putea să fie. Ele ne învaţă ce ar putea să înțeleagă natu- 
ra umană din condiţiile şi elementele sale naturale. . . . Ele 
ne pot face să fim receptivi la calitățile lumii în care trăim 
şi ne deschid inimile către noile calități cu care acea lume, 
în cooperare cu spiritul omului, se poate înveşmânta. Ele 
ne dau posibilitatea de a vedea şi simți mai bine dimensi- 
unea religioasă a lumii noastre, „ordinea strălucitoare, şi 
experiența omului din şi împreună cu aceasta. Ele ne învață 
cum să găsim Divinul; ne arată viziuni cu Dumnezeu”. 


Trebuie să observăm că poziția lui Randall reprezintă 
o abatere radicală de la premisele tradiționale ale religiei 
occidentale. Căci, vorbind despre „găsirea Divinului” şi 
despre arătarea unor „viziuni cu Dumnezeu”, Randall 
nu vrea să spună că Dumnezeu sau Divinul există ca rea- 
litate independentă de mintea umană. El vorbeşte „în 
mod simbolic”. Dumnezeu este ,,...idealurile noastre, va- 
lorile noastre controlatoare, «preocuparea noastră ulti- 
mă»”20; el este „...un simbol intelectual al dimensiunii 
religioase a lumii, al Divinului”21. Dimensiunea religioa- 
să este ,,...0 calitate ce trebuie diferențiată în experiența 
umană a lumii, strălucirea viziunii care scrutează dinco- 
lo de lumesc, în tărâmul desăvârşit şi etern al imaginati- 
ei”22, Această ultimă afirmație este totuşi animată de o 
retorică filosofică care ar putea să ascundă fără intenție 


19 Randall, Knowledge in Western Religion, pp. 128-29. 
2 Ibid., p. 33 

21 [bid., p. 112. 

* Ibid., p. 119. 


PROBLEME ALE LIMBAJULUI RELIGIOS 167 


principalele probleme. Produsele imaginației umane nu 
sunt eterne; nu au existat înainte să existe omul însuşi şi 
pot să persiste, chiar şi ca entități imaginate, doar atât 
timp cât există omul. 

Divinul, în definiția lui Randall, este construcția sau 
proiecția mentală temporară a unui animal recent apărut 
şi care locuieşte pe unul dintre sateliții unei stele de 
dimensiuni minore. Potrivit acestei perspective, Dum- 
nezeu nu este creatorul şi conducătorul suprem al 
universului, ci un produs trecător al imaginației dintr-un 
colțişor al spațiului şi timpului. Teoria religiei şi a func- 
tiei limbajului religios formulată de Randall exprimă 
foarte clar un mod de gândire care, în forme mai puțin 
clar definite, este larg răspândit astăzi şi este, într-adevăr, 
caracteristic culturii noastre. Acest mod de gândire este 
indicat de faptul că termenul „Religie“ (sau „credință“, 
folosit practic ca sinonim) a ajuns în mare parte să înlo- 
cuiască cuvântul „Dumnezeu”. 

În condițiile în care, mai înainte, problemele ridicate 
şi discutate se refereau la Dumnezeu, la existența, la 
atributele, la intenţiile şi la faptele sale, problemele co- 
respondente care sunt discutate astăzi se referă la Religie, 
la natura, la funcția, la valoarea pragmatică şi la formele 
acesteia. A avut loc o trecere de la termenul „Dumne- 
zeu”, ca vârf al unui grup de cuvinte şi expresii, la ter- 
menul „Religie“, ca nou vârf al aceleiaşi familii lingvisti- 
ce. În consecință, au loc multe discuţii despre Religie 
considerată ca un aspect al culturii umane. În cuvintele 
lui Randall: „Religia pe care o vedem astăzi este o între- 
prindere specific umană ce îndeplineşte o funcție socială 
indispensabilă”23. În multe universități şi colegii există 


23 Ibid., p. 6. 

departamente dedicate studiului istoriei si formelor aces- 
tui fenomen, precum şi contribuției pe care a avut-o in 
general în cultura umanității. Printre ideile tratate in 
acest context, care tin de cult, de preotime, de tabu şi de 
multe altele, se găseşte şi conceptul de Dumnezeu. Pen- 
tru studiul academic, Dumnezeu reprezintă un subiect 
subsumat subiectului mai mare al Religiei. 

La un nivel mai popular, religia este în general con- 
siderată, din perspectivă psihologică, o activitate umană 
a cărei funcție generală este aceea de a-i permite indivi- 
dului să atingă armonia interioară şi armonia cu mediul 
înconjurător. Unul din modurile distinctive în care Reli- 
gia îndeplineşte această funcție este acela de a păstra şi 
promova anumite idei şi simboluri importante care au 
puterea de a stimula aspirațiile superioare ale omului. 
Cel mai important şi trainic dintre aceste simboluri este 
Dumnezeu. Astfel, atât la nivel academic cât şi la nivel 
popular, Dumnezeu este definit, în consecință, ca fiind 
unul din conceptele cu care lucrează Religia, ultima ne- 
maifiind definită în funcție de Dumnezeu, şi anume ca 
o sferă a diferitelor răspunsuri umane fata de o Fiinţă 
supranaturală reală. Această înlocuire a lui , Dumnezeu” 
cu „Religia” ca punct central al unei largi sfere de dis- 
curs a provocat o schimbare a tipului de întrebări care 
sunt puse cel mai des în acest domeniu. În privinţa lui 
Dumnezeu, întrebarea tradițională era desigur aceea 
dacă există sau dacă este real. Însă această întrebare nu 
se poate pune în privința Religiei. Este evident că Religia 
există; întrebările importante se referă la scopul pe care 
îl are în viața omului, dacă ar trebui să fie cultivată şi, 
dacă ar trebui, în ce direcții ar fi cel mai bine să fie dez- 
voltată. Sub presiunea acestor preocupări, problema 
adevărului credințelor religioase au trecut în plan secund, 

iar problema utilității practice a acestora a trecut in prim 
plan, ocupând centrul atenției. Această orientare prag- 
matică este cumva, istoric vorbind, un surogat pentru 
vechea concepție a realitatilor religioase obiective, un in- 
locuitor normal într-o epocă lipsită de credință? Un astfel 
de diagnostic este sugerat de observațiile agnosticului 
John Stuart Mill în binecunoscutul său eseu Utilitatea 
religiei. 


Dacă religia sau orice formă particulară a acesteia este 
adevărată, utilitatea ei decurge fără a fi nevoie de nici o 
altă dovadă. Dacă faptul de a şti cu adevărat în ce ordine 
a lucrurilor, sub ce organizare a universului suntem des- 
tinati să trăim, dacă acest fapt nu ar fi util, este greu să ne 
închipuim ce anume ar putea fi considerat util. Faptul de 
a şti dacă te afli într-un loc plăcut sau într-unul neplăcut, 
într-un palat sau într-o închisoare, nu-ți poate fi altfel de- 
cât folositor. Aşadar, atât timp cât oamenii au acceptat în- 
vataturile religiei lor ca pe nişte fapte reale, la fel de certe 
ca propria existenţă sau ca existența obiectelor din jurul lor, 
ideea de a pune sub semnul întrebării utilitatea acesteia 
nu ar avea cum să le treacă prin minte. Utilitatea religiei 
nu a fost nevoie să fie afirmată decât atunci când argu- 
mentele în favoarea adevărului ei au încetat într-o mare 
măsură să mai convingă. Oamenii fie au încetat să creadă, 
fie au încetat să se bazeze pe credinţa altora înainte de a se 
putea aşeza pe acea linie inferioară de apărare fără a avea 
conştiinţa că coboară ceea ce încercau să ridice. Argumen- 
tul în favoarea utilității religiei se adresează necredincioşi- 
lor, pentru a-i face să practice o ipocrizie bine intenționată 
sau cvasi-credincioşilor pentru a-i face să-şi întoarcă pri- 
virea de la lucrurile care ar putea să le zdruncine credința 
instabilă sau, în fine, oamenilor în general pentru a-i face 
să se abțină de la a exprima orice îndoială pe care ar putea 
să o simtă, din moment ce această construcție atât de im- 
portantă pentru omenire este atât de şubredă la temelie 

încât oamenii trebuie să-şi țină respirația în apropierea ei 
de teamă să nu sufle peste ea şi să se prăbuşească24. 


Comparând această accentuare mai degrabă a utili- 
tății decât a adevărului cu gândirea marilor exemple bi- 
blice de credință, suntem imediat izbiti de o neaşteptată 
inversare. Există o profundă diferență între slujirea şi 
venerarea lui Dumnezeu şi faptul de a fi „interesat de 
Religie”. Dumnezeu, dacă este real, este Creatorul nostru. 
El este infinit superior nouă, atât ca valoare cât şi ca 
putere. El este Cel ,,... în ochii căruia toate inimile sunt 
deschise, toate dorințele sunt ştiute şi de la care nici un 
secret nu stă ascuns”. Pe de altă parte, Religia repre- 
zintă una dintre preocupările pe care am putea opta să o 
urmăm. 

Ocupându-ne de Religie sau de religii, noi avem un 
rol de evaluator, iar Dumnezeu este inclus în ceea ce 
evaluăm. Propria viață nu va mai trebui să fie supusă 
judecății şi îndurării divine. În schimb, ne putem ocupa 
de Religie, în cadrul căreia Dumnezeu este o idee, un 
concept a cărui istorie o putem urmări şi pe care îl putem 
analiza, defini şi chiar revizui. El nu este, ca în gândirea 
biblică, Dumnezeul viu al cerului şi pământului, înaintea 
căruia omul se apleacă, plin de evlavie, pentru a i se în- 
china şi se ridică, plin de bucurie, pentru a-i sluji. 

Sursele istorice ale perspectivei asupra Religiei ca 
aspect al culturii umane - perspectivă care aproape do- 
mină în momentul de față - sunt destul de evidente. 
Această perspectivă asupra Religiei reprezintă o dezvol- 
tare logică, în cadrul unei societăți din ce în ce mai teh- 
nologizată, a ceea ce a purtat numele de scientism, pozi- 


24 J.S. Mill, Three Essays on Religion, Longmans, Green & Co., Londra, 
1875, pp. 69-70. 

tivism sau naturalism. Această dezvoltare se bazează pe 
supoziţia generată de creşterea uimitoare, dramatică şi 
tot mai accelerată a cunoaşterii ştiinţifice şi realizarea că 
adevărul cu privire la un aspect mai mult sau mai putin 
presupus al realității trebuie aflat prin aplicarea metode- 
lor cercetării ştiinţifice la fenomenele relevante. Dumne- 
zeu nu este un fenomen accesibil studiului ştiinţific, însă 
Religia este. Poate exista o istorie, o fenomenologie, o 
psihologie, o sociologie şi un studiu comparat al Religiei. 
Astfel, Religia a devenit obiectul unei cercetări intense, 
iar Dumnezeu este în mod necesar identificat cu o idee ce 
se manifestă în cadrul acestui fenomen complex al Religiei. 


Teoria noncognitiva a lui Braithwaite 


O a doua teorie despre funcția religiei este cea oferită 
de R. B. Braithwaite. Acesta spune că enunturile religioa- 
se au în principal o funcție etică. Potrivit lui Braithwaite, 
scopul enunturilor etice este acela de a exprima adeziu- 
nea vorbitorului la o anumită politică de acțiune; acestea 
exprimă „intenția celui ce face enunţul de a acționa în 


25 R. B. Braithwaite, An Empiricist's View of the Nature of Religious 
Belief, Cambridge University Press, Cambridge, 1955). Reed. in The 
Existence of God, ed. John Hick, , The Macmillan Company, New York, 
1964 şi in Classical and Contemporary Readings in the Philosophy of Reli- 
gion, ed. J. Hick, Prentice-Hall, Inc., Englewood Cliffs, N.J., 1970. Alti 
filosofi care au dezvoltat independent analize noncognitive ale limba- 
jului religios si care au puncte comune cu analiza lui Braithwaite sunt 
Peter Munz, Problems of Religious Knowledge, Student Christian Move- 
ment Press Ltd., Londra, 1959; T. R. Miles, Religion and the Scientific 
Outlook, George Allen & Unwin Ltd., Londra, 1959; Paul F. Schmidt, 
Religious Knowledge, The Free Press, New York, 1961; si Paul Van 
Suren, The Secular Meaning of the Gospel, The Macmillan Company, 
New York, 1963. 

modul particular exprimat în enunţul respectiv . . . cand 
cineva afirmă că ar trebui să facă cutare lucru, acesta fo- 
loseşte enunţul respectiv pentru a declara că s-a hotărât 
să facă cutare lucru atât cât îi stă în putință”26. În acest 
fel, vorbitorul recomandă acest tip de comportament şi 
celorlalți. Enunturile religioase, de asemenea, exprimă şi 
recomandă în general o anumită politică sau un anumit 
mod de viață. De pildă, afirmaţia creştinului că Dumne- 
zeu este iubire (agape) este trimiterea pe care acesta o face 
la „...intenţia de a urma un mod de viata agapeist”77. 
Apoi, Braithwaite pune întrebarea: Când două religii 
(să spunem, creştinismul şi buddhismul) recomandă în 
esență acelaşi mod de viață, în ce sens sunt acestea două 
religii diferite? Există desigur diferențe importante de 
ritual; dar aceste diferențe, după părerea lui Braithwaite, 
sunt relativ lipsite de importanță. Diferența cea mai im- 
portantă stă in deosebirea dintre istorisirile (sau miturile 
sau parabolele) care sunt asociate în cele două religii cu 
adeziunea la modul lor de viata. Potrivit lui Braithwaite, 
nu este necesar ca aceste istorisiri să fie adevărate sau 
chiar să fie considerate adevărate. Legătura dintre istori- 
sirile religioase şi modul religios de viata este ,,...una 
psihologică şi cauzală. Un fapt psihologic empiric destul 
de clar este acela că multor oameni le este mai uşor să 
aleagă şi să continue pe o cale de acțiune care este con- 
trară înclinațiilor lor naturale dacă această alegere este 
asociată în mințile lor cu anumite istorisiri. lar la multe 
persoane legătura psihologică nu este slăbită de faptul că 
istorisirea asociată cu modul de a acționa nu este una 
credibilă. Pe lângă Biblie şi Cartea de rugăciuni, cea mai 


2% Braithwaite, Nature of Religious Belief, pp. 12-14. 
27 Ibid., p. 18. 

influentă operă din viata religioasă creştină anglo- 
saxonă a fost o carte ale cărei istorisiri sunt considerate 
sincer ca fiind fictive - Călătoria pelerinului de Bunyan2.. 
Pe scurt, Braithwaite spune: „Un enunţ religios reprezin- 
tă, pentru mine, afirmarea unei intenții de îndeplinire a. 
unui oarecare plan comportamental, ce poate fi inclus 
într-un principiu suficient de general pentru a fi de sor- 
ginte morală, împreună cu exprimarea, dar nu afirmarea, 
implicită sau explicită a anumitor istorisiri '29. 


Discutarea câtorva probleme 


1. Ca şi în cazul teoriei lui Randall, Braithwaite con- 
sideră că enunturile religioase funcționează într-un mod 
ce diferă de modul în care au fost folosite, de fapt, de 
marea majoritate a persoanelor religioase. În creştinis- 
mul formulat de Braithwaite, Dumnezeu este unul din 
protagonistii istorisirilor fictive asociate. 

2. Teoria etică pe care Braithwaite îşi bazează inter- 
pretarea limbajului religios susține că enunturile morale 
sunt expresii ale intenţiei celui ce afirmă de a acționa in 
funcție de modul precizat în enunţ. De pildă, „Nu e bine 
să minţi” înseamnă ,,intentionez să nu mint niciodată”. 
Dacă ar fi aşa, ar rezulta că intenția de a acționa incorect 
ar fi logic imposibilă. „Nu e bine să minți, dar intentio- 
nez să spun o minciună” ar fi o pură contradicţie, echi- 
valentă cu „nu intentionez să mint (= nu e bine să minți) 
dar intentionez să mint”. Această consecinţă intră în con- 
flict cu modul în care ne adresăm, de fapt, în contexte 


% Ibid., p. 27. 
3 Ibid., p. 32. 


174 FILOSOFIA RELIGIEI 


etice; uneori oamenii au intenția să acționeze greşit cu 
bună ştiinţă. 

3. Istorisirile creştine la care Braithwaite face referire 
pe parcursul prelegerii sale sunt de tipuri logice foarte 
diferite. Acestea includ mărturii istorice directe despre 
viața lui Isus, expresii mitologice ale credinţei în creație 
şi judecata finală, şi credinţa în existența lui Dumnezeu. 
Dintre acestea, numai prima categorie pare să se potri- 
vească definiției date de Braithwaite unei istorisiri: „o 
propoziție sau un grup de propoziţii care sunt propoziții 
pur empirice susceptibile testării empirice”3%. Afirmatii 
precum „Dumnezeu a fost în Cristos împăcând lumea cu 
el însuşi” sau „Dumnezeu iubeşte neamul omenesc” nu 
reprezintă istorisiri în sensul înțeles de Braithwaite. Astfel, 
categoria de istorisiri religioase stabilită de Braithwaite 
nu se referă decât la un tip periferic de enunturi religioa- 
se; nu poate cuprinde acele enunturi centrale şi cu un 
caracter religios aparte referitoare la Dumnezeu. Modul 
agapeist de viață este în mare măsură urmat datorită 
credințelor oamenilor despre Dumnezeu. Totuşi, aceste 
credinţe foarte importante rămân neanalizate, fiindcă nu 
pot intra în categoria furnizată de Braithwaite, şi anume 
cea a credințelor factuale neîndoielnice. 

4. Braithwaite susține că credințele despre Dumnezeu 
sunt relevante pentru comportamentul practic al omului 
fiindcă acestea îi furnizează sprijin psihologic. Însă o altă 
perspectivă diferită asupra acestui subiect este aceea că 
semnificația etică a acestor credințe tine de modul în care 
fac ca un anumit de mod de viata să fie atractiv şi ratio- 
nal. Această perspectivă s-ar părea că se potriveşte cu 
caracterul învățăturii morale a lui Isus. El nu a cerut ca 


3% Ibid, p. 23. 

oamenii să trăiască într-un mod care se împotriveşte do- 
rintelor lor cele mai adânci şi care ar necesita astfel vreo 
stimulare compensatoare extraordinară. Mai degrabă, şi-a 
propus să le dezvăluie adevărata natură a lumii în care 
trăiesc şi, în această lumină, să indice modul în care cele 
mai adânci dorințe ale lor ar putea fi împlinite. Astfel, 
într-un sens important, Isus nu a propus vreun nou mo- 
tiv pentru acțiune. El nu a instituit un nou tel care să fie 
atins şi nici nu a furnizat un nou imbold către un tel deja 
cunoscut. De fapt, el a oferit o nouă viziune sau un nou 
mod de aperceptie a lumii, încât a trăi în mod rational in 
lumea văzută astfel înseamnă a trăi după modul descris 
de el. El a căutat să înlocuiască diferitele atitudini şi 
practici de viață care exprimă sentimentul de nesiguran- 
ta care este suficient de firesc dacă lumea e cu adevărat 
o arenă de interese concurente, unde fiecare trebuie să se 
păzească pe sine şi să-i păzească pe ai săi de egoismele 
aproapelui. 

Dacă viața umană este în esență o formă de viață 
animală, iar civilizația umană o junglă sublimată în care 
interesul propriu operează la un nivel mai subtil, dar nu 
mai putin feroce decât se întâlneşte la fiare, atunci căuta- 
rea invulnerabilității sub diferitele ei chipuri este in în- 
tregime rațională. Faptul de a căuta siguranță sub forma 
puterii peste ceilalți, fie ea fizică, psihologică, economică 
sau politică, sau sub formă de recunoaştere şi aclamare, 
va fi astfel indicat de termenii situației umane. Isus to- 
tuşi a respins aceste atitudini şi obiective pentru că sunt 
bazate pe o evaluare a lumii care este falsă fiindcă este 
atee; presupun ideea că nu există nici un Dumnezeu sau 
cel putin nici unul recunoscut de Isus. Isus era departe 
de a fi un idealist, dacă prin acest termen ne referim la 

cineva care instituie idealuri fără legătură cu faptele si 
recomandă ca oamenii să fie călăuziți mai degrabă de 
aceste idealuri decât de realitățile vieții lor. Dimpotrivă, 
Isus a fost un realist; el a arătat acea viață în care aproa- 
pele este valorizat în mod egal cu propriul sine ca fiind 
ceva statornicit de însăşi natura universului. El i-a 
îndemnat pe oameni să trăiască în termenii realității. 
Moralitatea sa era diferită de practica umană obişnuită 
fiindcă perspectiva pe care o avea asupra realității se de- 
osebea de perspectiva noastră despre lume. În timp ce 
etica egocentrismului este în definitiv atee, etica lui Isus 
a fost în mod radical şi în mod consecvent teistă. Această 
etică a instituit un mod de viață care este adecvat atunci 
când Dumnezeu, aşa cum este înfățişat de Isus, este in 
mod sincer considerat ca fiind real. Fundamentul prag- 
matic şi, într-un anumit sens, prevăzător al doctrinei 
morale a lui Isus este foarte clar exprimat în pilda celor 
două case construite pe nisip şi pe stanca3!. Această pildă 
susține că universul este în aşa fel alcătuit încât dacă tră- 
ieşti în felul descris de Isus înseamnă să iti clădeşti viata 
pe temelii durabile, pe când dacă trăieşti mergând pe 
calea opusă te indrepti spre nenorocire. Aceeaşi idee 
apare în maxima despre cele două căi: una care duce că- 
tre viață şi una care duce către pieire32. Isus a presupus 
că ascultătorii săi voiau să trăiască în contact cu realita- 
tea şi era preocupat să le comunice adevărata natură a 
realității. Din acest punct de vedere, modul agapeist de 
viață este o consecință firească, datorită structurii date a 
minții umane şi datorită credinței în realitatea lui Dum- 


31 Matei 7:24. 
32 Matei 7:13-14. 

nezeu ca Agape. Totusi, credinta in realitatea, iubirea si 
puterea lui Dumnezeu este generată in modul agapeist 
de viata (asemenea roadelor bune din pomii buni)3 doar 
dacă această credință este înțeleasă la modul literal şi nu 
simbolic. Pentru a face ca un anumit stil de viata să fie 
atractiv şi rațional, credințele religioase trebuie să fie con- 
siderate enunturi adevărate, nu doar nişte născociri ale 
imaginației. 


Teoria jocului de limbaj 


O a treia perspectivă noncognitivă influentă despre 
limbajul religios provine din filosofia târzie a lui L. 
Wittgenstein şi a fost dezvoltată de D. Z. Phillips* şi de 
alții. Potrivit acestei perspective, diferitele tipuri de lim- 
baj, precum limbajul religiei şi cel al ştiinţei, constituie 
diferite „jocuri de limbaj” care sunt aspectele lingvistice 
ale diferitelor „forme de viață”. A participa din toată 
inima, să zicem, la „forma de viață” creştină înseamnă, 
printre alte lucruri, a folosi un limbaj particular creştin, 
care presupune propriile sale criterii interne ce determi- 
nă ceea ce este adevărat sau fals în cadrul acestui univers 
de discurs. Schimburile interne ce constituie un joc de 
limbaj dat sunt astfel invulnerabile în fata criticii aflate in 
afara acelui complex particular de viață şi de limbaj - de 


33 Matei 7:16 sq. 

3 D. Z. Phillips, The Concept of Prayer, Routledge and Kegan Paul, 
Londra, 1976, şi Seabury Press, Inc., New York, 1981; Faith and Philo- 
sophical Enquiry, Routledge and Kegan Paul, Londra, 1970; Death and 
Immortality, The Macmillan Company, Londra, şi St. Martin's Press, 
New York, 1971; Religion Without Explanation, Basil Blackwell, Oxford, 
1977; si Belief, Change and Forms of Life, Macmillan, Londra, şi Huma- 
nities Press, New York, 1986. 


178 FILOSOFIA RELIGIEI 


unde rezultă că enunturile religioase sunt imune la co- 
mentariile ştiinţifice şi la comentariile nonreligioase in 
general. 

De pildă, un adevărat exemplu de discurs creştin 
tradițional este cel ce se referă la primul bărbat şi prima 
femeie, Adam şi Eva, şi la căderea lor din Paradis, o că- 
dere care i-a facut pe descendenții lor şi pe noi toți vino- 
vati înaintea lui Dumnezeu. Potrivit acestei teorii neo- 
wittgensteiniene a limbajului religios, un astfel de mod 
de a vorbi nu se ciocneşte cu teoria ştiinţifică potrivit că- 
reia rasa umană nu descinde dintr-o pereche primordială 
sau că primii oameni nu au trăit într-o stare paradisiacă, 
fiindcă ştiinţa este un cu totul alt joc de limbaj, cu propri- 
ile sale criterii foarte diferite. 

Potrivit acestei concepții, ideea de a asocia religia cu 
faptele mundane, indiferent dacă sunt accesibile obser- 
vatiei comune sau cercetării ştiinţifice, şi a cere ca per- 
spectiva religioasă să fie compatibilă cu aceste fapte este 
profund nereligioasă. Religia este o formă de viață auto- 
nomă cu propriul său limbaj care nu are nevoie nici de 
susținere şi nici nu trebuie să respingă obiecțiile din afa- 
ră. Astfel, de pildă, afirmarea bunătății lui Dumnezeu nu 
face nici o referire despre „mersul lumii”, şi nici despre 
experiența viitoare a omului din această lume sau din 
lumea de dincolo. Ideea potrivit căreia religia se referă la 
structura realității, dezvăluind un context mai larg de 
existență decât viața noastră pământească actuală, este, 
potrivit acestei perspective, o greşeală fundamentală. 
(Trebuie totuşi să adăugăm că dacă este o greşeală, este 
una pe care practic toți marii fondatori şi învățători reli- 
gioşi se pare că au făcut-o!) 

D. Z. Phillips a aplicat perspectiva despre religie ca 
joc de limbaj particular cu referire în special la două te- 

me: rugăciunea şi nemurirea. Mă voi folosi de ultima 
pentru a ilustra mai departe această propunere din 
filosofia religiei. Deşi credința creştină în „viața veşnică” 
a fost de obicei înțeleasă ca o credinţă în destinul pe care 
îl avem după moartea trupească şi astfel ca o credință 
care, de fapt, este fie adevărată, fie falsă şi care, dacă este 
adevărată, se va confirma după moarte, Phillips nu con- 
sideră că această concepție presupune astfel de elemente. 


Sufletul este personalitatea morală: 


A spune despre cineva că „şi-ar vinde sufletul pentru 
bani” este o remarcă perfect normală. Nu presupune nici 
o teorie filosofică despre dualitatea naturii umane. Aceas- 
tă remarcă este o observație morală despre o persoană 
prin care se exprimă starea degradată în care acea persoa- 
nă se află. În acest context, sufletul unui om face referire 
la integritatea acestuia, la setul complex de practici şi 
credințe pe care comportamentul integru le-ar trezi în 
acea persoană. Nu am putea spune astfel că şi referirea 
la nemurirea sufletului joacă un rol asemănător?% 


Într-adevăr, potrivit aceluiaşi autor: 


Viaţa veşnică este realitatea binelui, cea în termenii căreia 
viata omului trebuie să fie evaluată. . . . Veşnicia nu este o 
prelungire a vieții de acum, ci un mod de a o judeca. Veş- 
nicia nu este mai multă viata, ci această viață văzută con- 
form anumitor moduri de gândire morale şi religioase. . . 
Întrebările referitoare la nemurirea sufletului nu sunt 
văzute ca întrebări cu privire la durata vieții omului şi 
mai ales dacă această viață se poate prelungi dincolo de 
mormânt, ci întrebări cu referire la tipul de viață pe care o 
duce omul. 


35 Phillips, Death and Immortality, p. 43. 
36 Ibid., pp. 48-49. 

Valoarea morală pozitivă a acestei interpretări stă în 
eliminarea preocupării de sine şi de propriul viitor: 


Renuntarea [la ideea unei vieți de apoi] este ceea ce inte- 
lege credinciosul prin moartea fata de sine. El încetează să 
se mai vadă pe sine drept centrul propriei sale lumi. Lec- 
tia morții pentru credincios este aceea de a-l forța să recu- 
noască lucrul față de care toate instinctele sale naturale 
vor să se opună, şi anume că nu poate influența mersul 
lucrurilor. Mai mult decât orice, el este nevoit să conştien- 
tizeze că propria sa viață nu este o necesitate?” 


Pe de altă parte, aşa cum arată criticii, din faptul că 
putem fi (şi într-adevăr de multe ori suntem) preocupaţi 
în mod egoist de un posibil viitor aflat dincolo de această 
viață, nu rezultă că un astfel de viitor nu există. În cre- 
dinta creştină, doctrina vieții de apoi nu este bazată pe 
dorințele umane, ci pe natura lui Dumnezeu, care ne-a 
creat după chipul divin şi a cărui iubire ne va tine în fiin- 
tă dincolo de limitele acestei vieți. Creând omul cu un 
imens potenţial, care abia începe să se realizeze pe pă- 
mânt, Dumnezeu nu îl va arunca din existență pe jumă- 
tate format. Aşa cum a spus Martin Luther: „Oricare ar 
fi cel căruia Dumnezeu îi vorbeşte, cu mânie sau cu 
îndurare, este cu certitudine nemuritor. Persoana lui 
Dumnezeu care vorbeşte, precum şi Cuvântul, arată că 
noi suntem creaturi cu care Dumnezeu vrea să vorbească, 
direct în veşnicie şi într-un mod nemuritor''58. 

Într-adevăr, principala critică adusă teoriei neo- 
wittgensteiniene a limbajului religios este aceea că nu 
reprezintă (aşa cum susține că este) o explicaţie a între- 


37 Ibid., pp. 52-53. 
38 Citat de Emil Brunner, Dogmatics, I, tr. Olive Wyon (Westminster 
Press, Philadelphia, 1952, p. 69. 

buintarii limbajului religios normal sau obişnuit, ci este 
mai degrabă o propunere pentru o nouă interpretare 
radicală a afirmațiilor religioase. În această nouă in- 
terpretare, expresiile religioase sunt sistematic private de 
implicațiile cosmice pe care s-a presupus întotdeauna că 
le au. Nu numai că nemurirea omului este reinterpretată 
ca o calitate a acestei vieți trecătoare, ci - la un nivel mult 
mai fundamental - Dumnezeu nu mai este considerat o 
realitate ce există independent de credința şi necredinta 
omului. Mai degrabă, aşa cum spune Phillips, „lucrul pe 
care [credinciosul] îl învață este limbajul religios, un 
limbaj la care el participă alături de alți credincioşi. Ceea 
ce vreau să spun este că a şti cum să foloseşti acest limbaj 
înseamnă a-l cunoaşte pe Dumnezeu”3%. Si, din nou: „A 
întreține ideea de Dumnezeu înseamnă a-l cunoaşte pe 
Dumnezeu”40. Posibilitatea sceptică pe care o astfel de 
poziție nu o are în vedere este aceea că oamenii intretin 
ideea de Dumnezeu şi participă la limbajul teist şi totuşi 
nu există nici un Dumnezeu. 


39 Phillips, The Concept of Prayer, p. 50. 
40 Ibid., p. 18. 

PROBLEMA VERIFICARII 


Problema verificabilitatii 


Aflată într-o opoziție implicită cu toate explicațiile 
noncognitive ale limbajului religios, credința tradițională 
creştină şi iudaică a presupus întotdeauna caracterul 
factual al enunturilor sale de bază. Este desigur destul de 
evident, chiar dintr-o primă analiză, că enunturile teolo- 
gice, având un subiect unic, nu se aseamănă în întregime 
cu niciun alt tip de enunț. Acestea folosesc limbajul într-un 
mod special, limbaj de care se ocupă filosofia religiei. Însă 
modul în care acest limbaj operează în cadrul iudaismu- 
lui şi creştinismului istoric este mult mai apropiat de 
enunturile factuale obişnuite decât de exprimarea intuiti- 
ilor estetice sau de afirmarea politicilor etice. 

Având în vedere această tendință adânc înrădăcina- 
tă a teismului tradițional de a folosi limbajul faptelor, 
dezvoltarea din cadrul filosofiei contemporane a unui 
criteriu prin care să se facă deosebire între factual şi non- 
factual este direct relevantă pentru studiul limbajului 
religios. Înainte de mişcarea filosofică care şi-a avut 
începuturile în Viena, Austria, după Primul Război 
Mondial, cunoscută sub numele de pozitivism logic!, 


1 Pentru o prezentare clasică a principiilor pozitivismului logic, vezi 
A. J. Ayer, Language, Truth, and Logic, ed. a II-a, Victor Gollancz Ltd., 
Londra, 1946, şi Dover Publications, Inc., New York, 1946. 

presupunerea generală era aceea că propoziţiile, pentru 
a fi acceptate ca adevăruri, nu trebuiau decât să treacă 
printr-un singur test: examinarea directă a adevărului 
sau a falsitatii ei. Însă pozitiviştii au instituit o altă exa- 
minare prin care propozițiile trebuie să treacă înainte de 
a intra în cursa pentru validare. Această examinare pre- 
liminară caută să stabilească dacă o propoziţie este sau 
nu înzestrată cu sens. „Înzestrarea cu sens”, în acest con- 
text, este o formulă logică; nu este una psihologică, ca 
atunci când spunem „o experiență plină de sens” sau 
când spunem despre ceva că „înseamnă mult pentru mi- 
ne”. A spune că o propoziţie are sens sau, mult mai strict 
(aşa cum a reieşit din discuţiile anilor '30 şi '40), că are 
sens factual sau cognitiv, înseamnă a spune că în princi- 
piu este verificabilă sau cel putin „probabilizabilă” prin 
raportare la experiența umană. De aici reiese că adevărul 
sau falsitatea acesteia trebuie să prezinte o anumită dife- 
rență ce poate fi sesizată. Dacă adevărul sau falsitatea 
acesteia nu exprimă nici o diferență ce poate fi observată, 
propoziţia este lipsită de sens şi nu presupune o asertiune 
factuală. 

Să presupunem, de exemplu, că, într-o dimineață, se 
anunță uimitoarea ştire că, în decursul nopții, întregul 
univers fizic s-a dublat brusc în mărime şi că viteza lu- 
minii s-a dublat şi ea. Iniţial, această ştire pare să indice 
o importantă descoperire ştiinţifică. Toate obiectele ce 
alcătuiesc universul, inclusiv trupurile noastre, sunt acum 
de două ori mai mari decât erau ieri. Însă întrebările ine- 
vitabile nu pot să nu apară. Cum poți şti că universul 
este de două ori mai mare? Care este diferența observa- 
bilă care ne confirmă sau infirmă acest lucru; ce eveni- 
mente sau fenomene ar trebui să indice aşa ceva? După o 

oarecare reflecţie, se ajunge la concluzia că nu ar putea 
exista nici o dovadă pentru o astfel de propoziție. Căci 
dacă întregul univers s-a dublat, la fel ca şi viteza luminii, 
măsurătorile noastre s-au dublat la rândul lor şi nu vom 
putea şti niciodată dacă a avut loc vreo schimbare. Dacă 
instrumentele noastre de măsurare s-au mărit odată cu 
obiectele măsurate, acestea nu pot măsura întinderea 
obiectelor respective. Se pare că cea mai bună metodă 
pentru a recunoaşte în mod adecvat imposibilitatea sis- 
tematică de a testa o astfel de propoziție este aceea de a o 
clasifica drept lipsită de sens (din punct de vedere cogni- 
tiv). La prima vedere, pare să fie un enunț factual auten- 
tic, însă, după o minimă cercetare, se poate observa că 
este lipsit de caracteristica fundamentală a unui enunt, şi 
anume că trebuie să presupună o diferență perceptibilă a 
confirmării sau infirmării faptelor. 

Să luăm un alt exemplu. Gândiţi-vă la renumitul 
iepure care, la un moment dat, a dominat discuţiile filo- 
sofice de la Oxford. Acesta este un iepure foarte special - 
invizibil, intangibil, inaudibil, imponderabil şi inodor. 
După ce iepurele a fost definit prin toate aceste negatii, 
mai are vreun sens să insistăm că o astfel de creatură 
există? Răspunsul negativ este greu de evitat. Pare a fi 
clar că atunci când orice caracteristică experimentabilă 
a fost îndepărtată nu mai rămâne nimic despre care să se 
facă enunturi. Principiul de bază, care reprezintă o ver- 
siune modificată a principiului verificabilitatii poziti- 
vismului logic - potrivit căruia enunţul factual este cel al 
cărui adevăr sau falsitate presupune o diferență sesizabilă 
sau experimentabilă - a fost aplicat în cazul propozitiilor 
teologice. John Wisdom a deschis acest nou capitol din 
filosofia religiei cu renumita sa parabolă a grădinarului, 
care merită să fie citată aici în forma sa completă: 

Doi oameni se întorc la grădina lor îndelung neglijată şi, 
printre buruieni, dau peste câteva dintre vechile plante 
aflate într-o stare surprinzător de bună. Unul dintre ei se 
adresează celuilalt: „Trebuie să fi venit un grădinar şi să fi 
avut grijă de plantele astea”. După ce s-au interesat, au 
aflat că nici un vecin nu văzuse pe cineva lucrând în gră- 
dina lor. Primul om îi spune celuilalt: „Trebuie să fi lucrat 
în timp ce lumea dormea”. Celălalt zice: „Nu, l-ar fi auzit 
cineva şi, în plus, dacă cineva ar fi fost interesat de plante 
ar fi smuls şi buruienile”. Primul zice: „Priveşte modul 
cum sunt aranjate. Se poate observa aici o intenție şi o în- 
clinatie către frumos. Cred că vine cineva, cineva invizibil 
pentru ochii lumesti. Cred că, cu cât vom privi cu mai 
mare atenție, cu atât vom găsi mai multe confirmări ale 
acestui lucru”. Încep astfel să cerceteze grădina cu tot mai 
mare atenţie, dând uneori peste noi lucruri ce le sugerează 
prezenţa unui grădinar, alteori peste noi lucruri ce le su- 
gerează contrariul şi chiar peste lucruri care le sugerează 
că cel ce a lucrat a avut intenţii rele. În afară de examina- 
rea atentă a grădinii, aceştia mai studiază ce se întâmplă 
cu grădinile părăsite. Fiecare află tot ce află celălalt despre 
acest lucru şi despre grădină. În consecință, când, după 
toată această perioadă, unul spune „cred în continuare că 
este un grădinar”, iar celălalt spune „eu nu cred”, opiniile 
lor diferite, în acest moment, nu reflectă un dezacord fata 
de ceea ce au descoperit în grădină, un dezacord fata de 
ceea ce ar fi descoperit în grădină dacă ar fi continuat să 
caute şi un dezacord fata de cât de repede se deteriorează 
grădinile neîngrijite. În această etapă, în acest context, ipo- 
teza grădinarului a încetat să mai fie experimentală, deo- 
sebirea dintre cel ce acceptă şi cel ce respinge nu mai tine 
de faptul că unul se aşteaptă şi celălalt nu se aşteaptă la 
ceva. Care este diferența dintre cei doi? Unul spune: 
„Grădinarul vine fără să fie văzut şi fără să fie auzit. Nu 
se manifestă decât prin opera sa, pe care o cunoaştem cu 

toții”, celălalt spune: „Nu este nici un grădinar” - această 
diferență de opinie cu referire la grădinar este concomi- 
tentă cu diferența de atitudine față de grădină, deşi nici 
unul nu s-ar aştepta de la ea la altceva decât s-ar aştepta şi 
celalalt?. 


Wisdom sugerează aici că teistul şi ateul nu se con- 
trazic asupra faptelor empirice (supuse experientei) sau 
asupra vreunei observații pe care o vor anticipa pe viitor; 
aceştia, în schimb, reacționează în mod diferit la acelaşi 
tip de fapte. Ei nu fac enunturi mutual contradictorii, ci 
mai degrabă exprimă sentimente diferite. Intelegandu-i 
în acest fel, nu mai putem spune, ca de obicei, că unul are 
dreptate şi celălalt nu. Ambii se raportează într-adevăr la 
lume în felul în care ne sugerează cuvintele lor. Însă ex- 
primările de sentimente nu reprezintă enunturi despre 
lume. Dacă ar fi aşa, va trebui să spunem dacă aceste 
sentimente diferite sunt mai mult sau mai puțin satisfă- 
cătoare sau valoroase; aşa cum a spus Santayana, religii- 
le nu sunt adevărate sau false, ci mai bune sau mai rele. 
În opinia lui Wisdom, nu există nici o neînțelegere în 
privința faptelor experienţei, a căror stabilire ar determi- 
na dacă teistul sau ateul are dreptate. Cu alte cuvinte, 
nici una dintre propozițiile rivale nu este verificabilă, 
nici măcar în principiu. 


2 „Gods“, parabolă publicată prima dată in Proceedings of the Aristote- 
lian Society (Londra, 1944-1945); reed. aici cu permisiunea editorului; 
retipărită în Logic and Language, I, ed. Antony Flew, Basil Blackwell, 
Oxford, si Mott Ltd., New York, 1951; in John Wisdom, Philosophy and 
Psychoanalysis, Basil Blackwell, Oxford, si Mott Ltd., New York, 1953), 
pp. 154-55; si in John Hick, ed., Classical and Contemporary Readings in 
the Philosophy of Religion (Prentice-Hall, Inc., Englewood Cliffs, N.]., 
ed. a II-a, 1970. 

Etapa mult mai recentă a acestei discuţii a trecut de 
la ideea de verificabilitate la ideea complementară de 
falsificabilitate. Întrebarea este dacă există vreun eve- 
niment ce poate fi conceput care, dacă s-ar petrece, ar 
respinge teismul în mod decisiv? Există cumva vreo 
dezvoltare posibilă a experienței noastre cu care teis- 
mul ar fi incompatibil? sau este compatibil cu orice s-ar 
putea întâmpla? Credința în Dumnezeu exclude cumva 
totul? Anthony Flew, care a prezentat această provocare 
în termenii credinței iudeo-creştine în Dumnezeu, scrie 
următoarele: 


Persoanele nereligioase au deseori impresia că nu ar putea 
să existe nici un eveniment sau nici o serie de evenimente 
a căror manifestare ar fi considerată de către persoanele 
religioase sofisticare un motiv suficient pentru a recu- 
noaste că „nu a existat până la urmă nici un Dumnezeu” 
sau că „Dumnezeu aşadar nu ne iubeşte”. Cineva ne spu- 
ne că Dumnezeu ne iubeşte aşa cum un tată îşi iubeşte 
copiii. Avem astfel o garanţie. Dar apoi vedem un copil 
murind de cancer inoperabil la gât. Tatăl său pământesc 
ajunge la culmea disperării în efortul său de a-l ajuta, însă 
Tatăl său Ceresc nu manifestă nici un semn de preocupare. 
Sunt evidenţiate anumite condiţii - iubirea lui Dumnezeu 
„nu este o simplă iubire umană” sau poate este o „iubire 
de nepătruns” - şi ne dăm seama că aceste suferințe sunt 
compatibile cu adevărul afirmației potrivit căreia „Dum- 
nezeu ne iubeşte ca un tată (dar, desigur...)”. Avem din 
nou o garanţie. Dar poate că punem apoi întrebarea: Ce 
valoare are această asigurare a iubirii divine (condiționată 
in mod potrivit), care este lucrul față de care ne asigură 
această garantie aparentă? Ce va trebui să se întâmple nu 
doar pentru a ne tenta (din punct de vedere moral şi gre- 
sit), dar şi pentru a ne indreptati (din punct de vedere logic 
şi corect) să spunem „Dumnezeu nu ne iubeşte” sau chiar 
că „Dumnezeu nu există”? Prin urmare, adresez . .. urmă- 

toarele întrebări centrale: „Ce va trebui să se întâmple sau 
ce va trebui să se fi întâmplat pentru a avea motive sufici- 
ente ca să respingi iubirea sau existența lui Dumnezeu?”3 


Ideea verificării escatologice 


Ca răspuns la aceste provocări aş dori să aduc în 
atenţia cititorului o sugestie constructivă bazată pe fap- 
tul că creştinismul cuprinde credințe în viata de apoi. 
lată câteva puncte preliminare. 

1. Verificarea unui enunț factual nu este acelaşi lucru 
cu demonstrarea logică a acestuia. Punctul central al ve- 
rificării este cel de a elimina temeiurile îndoielii raționale. 
Faptul că propoziţia p este verificată înseamnă că se pe- 
trece ceva care arată în mod clar că p este adevărată. 
Problema este stabilită, încât nu mai există loc pentru 
nici o îndoială rațională cu privire la problema respecti- 


3 Flew în New Essays in Philosophical Theology, S.C.M. Press Ltd., Lon- 
dra, 1955, şi The Macmillan Company, New York, 1956, pp. 98-99. 
Discuţiile asupra problemelor din New Essays dintre Flew, Hare, 
Mitchell şi Crombie sunt retipărite în Hick, ed., Classical and Contem- 
porary Readings in the Philosophy of Religion. 

4 Această propunere este prezentată pe larg în John Hick, ,, Theology 
and Verification”, Theology 

Today, XVII, No. 1 (aprilie, 1960), reed. in The Existence of God, John 
Hick, ed., The Macmillan Company, New York, 1964, si dezvoltata in 
Faith and Knowledge, ed. a Il-a, Cornell University Press, Ithaca, N.Y., 
1966, şi Macmillan & Company Ltd., Londra, 1967, cap. 8. Este critica- 
tă de Paul F. Schmidt în Religious Knowledge, The Free Press, New 
York, 1961, pp. 58-60; de William Blackstone, The Problem of Religious 
Knowledge, Prentice-Hall, Inc., Englewood Cliffs, N.J.,1963, pp. 112-16; 
şi de Kai Nielsen, „Eschatological Verification”, Canadian Journal of 
Theology, IX, No. 4 (octombrie, 1963), şi Contemporary Critiques of Reli- 
gion, Macmillan & Company Ltd., Londra, si Herder & Herder, Inc., 
New York, 1971, cap. 4. 

wa. Modul în care aceste temeiuri sunt excluse depinde 
desigur de subiectul discutat. Însă trăsătura comună tu- 
turor proceselor de verificare este stabilirea adevărului 
prin eliminarea temeiurilor îndoielii raționale. Nu putem 
vorbi despre realizarea unei verificări decât atunci când 
aceste temeiuri au fost eliminate. 

2. Uneori este nevoie să te situezi pe o anumită pozi- 
tie sau să îndeplineşti o anumită operație necesară verifi- 
cării. De pildă, nu poți verifica enunţul „În camera veci- 
nă se află o masă” decât mergând mai întâi în camera 
vecină; dar trebuie să se țină cont că nimeni nu este obli- 
gat să facă acest lucru. 

3. Prin urmare, deşi „verificabil” înseamnă de obicei 
„verificabil în mod public” (adică putând să fie in prin- 
cipiu verificat de oricine) nu rezultă că o propoziție veri- 
ficabilă dată a fost de fapt sau va fi de fapt verificată 
de către toată lumea. Numărul de oameni care verifică o 
propoziție în special adevărată depinde de tot felul de 
factori contingenti. 

4. Este posibil ca o propoziţie să fie în principiu veri- 
ficabilă dar nu şi în principiu falsificabilă. A se considera, 
de pildă, propoziția potrivit căreia „în determinarea ze- 
cimală a lui (Pi) numărul şapte se repetă de trei ori”. Pe 
măsură ce valoarea lui (Pi) este rezolvată, se observă că 
nu conține această succesiune; dar din moment ce aceas- 
tă operaţie poate fi continuată la infinit, va fi întotdeauna 
adevărat că acest şapte triplu va putea să apară într-un 
punct încă neatins de calculele de până acum. În conse- 
cinta, această propoziție, dacă este adevărată, ar putea 
fi verificată la un moment dat, iar dacă este falsă nu va 
putea fi niciodată falsificată. 

5. Ipoteza existenței conştiente neîntrerupte după 
moartea corporală este un alt exemplu de propoziție care 

poate fi verificabilă dacă este adevărată si nu poate fi fal- 
sificabilă dacă este falsă. Această ipoteză antrenează 
predicția potrivit căreia, după moartea corporală, vom 
avea experiențe conştiente, inclusiv experiența amintirii 
acelei morți. Această predictie va putea fi verificată prin 
experiență proprie, dacă este adevărată, şi nu poate fi 
falsificată în cazul în care este falsă. Adică poate fi falsă, 
dar ideea că este falsă nu poate fi niciodată un fapt pe 
care cineva să-l fi verificat prin experiență. Acest princi- 
piu nu subminează semnificația ipotezei supraviețuirii 
după moarte, căci dacă predicția pe care o presupune 
este adevărată, va fi descoperită ca atare. 

Ideea verificării escatologice poate fi acum indicată - 
urmând exemplul altor autori care s-au ocupat de această 
problemă - printr-o altă parabolăs. 

Doi oameni merg împreună pe un drum. Unul din- 
tre ei crede că drumul duce spre Cetatea cerească, iar 
celălalt crede că nu duce nicăieri; dar din moment ce 
acesta este singurul drum disponibil, sunt nevoiți amân- 
doi să îl parcurgă. Nici unul nu a mers până acum pe 
acest drum şi astfel nici unul nu poate spune ce se va 
găsi la fiecare cotitură. În timpul călătoriei, cei doi au 
parte de momente plăcute şi încântătoare şi de momente 
grele şi periculoase. În tot acest timp, unul dintre ei con- 
sideră că această călătorie este un pelerinaj către Cetatea 
cerească. Momentele plăcute le vede ca pe o încurajare, 
iar obstacolele ca pe o încercare a credinței în țelul călă- 
toriei sale şi ca pe o lecţie a răbdării, toate fiind pregătite 
de către regele acelei cetăți şi alcătuite astfel încât să-l 


5 Această „parabolă” este retipărită, cu permisiunea Cornell Univer- 
sity Press, din prima ediţie a volumului Hick, Faith and Knowledge, pp. 
150-52. 

facă un cetățean vrednic de acel loc, pentru momentul 
când va ajunge. Însă celălalt nu crede aşa ceva şi consi- 
deră că această călătorie este o rătăcire inevitabilă şi fără 
nici un scop. Din moment ce nu are de ales în această 
privință, el nu poate decât să se bucure de bine şi să în- 
dure răul. Pentru el nu există nici o Cetate cerească la 
care trebuie să ajungă, nici un scop atotcuprinzător care 
să-i rânduiască călătoria; nu există decât drumul însuşi şi 
norocul de vreme bună sau vreme rea pe acest drum. 

Pe parcursul călătoriei, cei doi nu sunt preocupați de 
probleme experimentale; nu formulează aşteptări diferi- 
te cu privire la detaliile viitoare întâlnite pe drum, ci 
doar cu privire la destinația finală. Dar, când vor trece 
de ultima curbă, se va vedea clar că, în tot acest timp, 
unul a avut dreptate şi celălalt a greşit. Cu toate că pro- 
blema discutată de ei nu a fost de sorginte experimentală, 
totuşi a fost una cât se poate de reală. Ei nu doar au avut 
sentimente diferite față de drum, deoarece unul a avut 
un sentiment de potrivire şi celălalt de nepotrivire în ra- 
port cu starea de fapt a lucrurilor. Interpretările opuse pe 
care le-au susținut în raport cu situația în care se găseau 
au constituit o serie asertiuni cu adevărat rivale, al căror 
statut de asertiune are însuşirea particulară de a fi garan- 
tat în mod retrospectiv de către o dificultate viitoare. 

Această parabolă, asemenea tuturor parabolelor, are 
propriile limite. Este construită pentru a exprima un sin- 
gur punct: faptul că teismul iudeo-creştin postulează o 
existenţă finală şi lipsită de ambiguitati in patria, precum 
şi existența actuală şi ambiguă in via. Există o stare a 
ajungerii, tot aşa cum există şi o stare a călătoriei, o viață 
veşnică cerească, precum şi un pelerinaj pământesc. Pre- 
supusa experiență a vieţii viitoare nu poate fi, desigur, 
folosită ca dovadă pentru teisin ca interpretare prezentă 

a experienței noastre; însă este suficientă pentru a face ca 
alegerea între teism şi ateism să fie una reală şi nu doar 
verbală. Universul considerat de către teist diferă aşadar 
în totalitate de universul considerat de către ateu. Totuşi, 
ținând cont de poziția noastră actuală din univers, această 
diferență nu presupune o diferență în conținutul obiectiv 
al fiecărui sau al oricărui moment care trece. Teistul şi 
ateul nu se aşteaptă (şi nici nu trebuie să se aştepte) ca 
detaliile succesive ale procesul temporal să presupună 
evenimente diferite. Ei nu au (şi nici nu trebuie să aibă) 
aşteptări diferite în privinţa cursului istoriei văzute din 
interior. Totuşi, teistul se aşteaptă, iar ateul nu se aşteap- 
tă ca, atunci când istoria se va sfârşi, lumea să observe că 
aceasta a condus către o stare finală particulară şi că a avut 
un anumit scop: cel de a forma „copiii lui Dumnezeu”. 


Câteva dificultăți şi complicaţii 


Chiar dacă s-ar recunoaşte (aşa cum mulți filosofi nu 
ar dori să recunoască) că nu are nici un sens să se vor- 
bească despre continuarea existenței personale după 
moarte, aceasta nu poate asigura, de una singură, verifi- 
cabilitatea credinței în Dumnezeu. Tot aşa cum nici ex- 
perienta reală a supraviețuirii nu ar fi neapărat de folos 
pentru verificarea teismului. Ateul, putând să-şi amin- 
tească viața de pe pământ, ar putea să-şi dea seama că 
universul s-a dovedit a fi mult mai complex şi poate 
mult mai acceptabil decât crezuse. Însă simplul fapt al 
supraviețuirii, cu un nou trup şi într-un nou mediu, nu 
i-ar dovedi realitatea lui Dumnezeu. Viața viitoare ar 
putea să se dovedească la fel de ambiguă din punct de 
vedere religios ca şi viața prezentă. Ar putea să fie încă 
neclar dacă există sau nu un Dumnezeu. 

Să apelăm cumva, in acest punct, la doctrina traditi- 
onală - care apare mai ales în teologia catolică şi cea mis- 
tică - a vederii fericite a lui Dumnezeu? Dificultatea stă 
în conferirea unui sens exact acestei formule. Dacă, din 
nu ştiu ce motiv, aceasta ar fi mai mult decât o metaforă, 
ar însemna că ființele dotate cu corp pot să vadă (în rea- 
litate şi nu metaforic) figura vizibilă a divinității. Însă a 
vorbi în acest fel înseamnă, în aparenţă, a-l considera pe 
Dumnezeu un obiect spaţial finit. Dacă ne propunem să 
urmărim implicaţiile intuitiilor mai profunde ale tradiției 
teologice apusene, va trebui să ne gândim mai degrabă 
la o situație experimentată care indică fără ambiguitati 
realitatea existenţei lui Dumnezeu, decât la o vedere în 
sens literal a divinității. Constiinta existenţei lui Dumne- 
zeu va fi în continuare, la nivel formal, o problemă de 
credință prin faptul că va continua să presupună o acti- 
vitate de interpretare. Însă datele interpretate, în loc să 
fie extrem de ambigue, vor confirma în orice punct cre- 
dinta religioasă. Postulăm astfel o situație care diferă 
într-o privință importantă de situația actuală. Experiența 
prezentă a lumii pare în unele privințe să susțină şi altele 
să contrazică credința religioasă. Unele evenimente suge- 
rează realitatea unei inteligente nevăzute şi binevoitoare, 
iar altele sugerează că aşa ceva nu ar exista. Mediul nos- 
tru este aşadar ambiguu din punct de vedere religios. 
Pentru a fi conştienţi de acest fapt, trebuie să avem deja 
o anumită idee, oricât de vagă, despre ce ar însemna ca 
lumea să-l exprime pe Dumnezeu fără nici o ambiguitate. 
Este oare posibil să extragem această presupusă idee 
dintr-o situaţie religioasă lipsită de ambiguitate? 


6 Aquino încearcă să clarifice această idee in Summa contra Gentiles, 
IN. 51. 

Desi este dificil de spus ce fel de experienta viitoare 
ar verifica teismul în general, este mai putin dificil de 
spus ce ar verifica afirmatiile mult mai particulare ale 
unei religii precum creştinismul, împreună cu credințele 
sale escatologice integrate. Sistemul de idei construit în 
jurul conceptului creştin de Dumnezeu, în lumina căruia 
acest concept trebuie înțeles, include aşteptări cu privire 
la împlinirea finală a planului divin de a-l aduce pe om 
în „împărăția lui Dumnezeu”. Experiența care va verifica 
credința creştină în Dumnezeu este experiența participă- 
rii la acea împlinire finală. Potrivit Noului Testament, 
trăsătura generală a planului divin referitor la viața 
umană este crearea „copiilor lui Dumnezeu”, care vor 
participa la viata veşnică. Cel putin, acesta este un lucru 
care poate fi spus fără a pretinde o cunoaştere în avans a 
formelor concrete ale unei astfel de împliniri. Situația 
este analoagă cu cea a unui copil care aşteaptă cu nerăb- 
dare viața adultă şi care apoi, ajungând la maturitate, 
priveşte îndărăt, către perioada copilăriei. Copilul pose- 
dă şi poate folosi în mod corect ideea „a fi matur”, deşi 
încă nu ştie cu exactitate cum este să te afli la maturitate. 
Când ajunge la vârsta adultă, el va putea cu toate acestea 
să-şi dea seama că a ajuns în acel punct, deoarece intele- 
gerea pe care o are despre maturitate creşte pe măsură ce 
se maturizează. Ceva asemănător ar trebui să se petreacă 
şi în cazul împlinirii planului divin. Această împlinire ar 
putea fi tot atât de îndepărtată de condiția noastră actua- 
lă pe cât de îndepărtată este maturitatea de concepțiile 
unui copil. Într-adevăr, ar putea fi mult mai îndepărtată; 
însă avem deja o oarecare idee despre ce presupune 
(idee sugerată de persoana lui Cristos) şi pe măsură ce 
ne apropiem de ea, noțiunea noastră va deveni astfel 
mult mai adecvată. Dacă şi când vom avea parte, în cele 

din urmă, de acea împlinire, problema recunoaşterii ei 
va înceta deja să mai existe. 


x 


„Există”, „fapt” şi „real” 


Avem aşadar vreo justificare să întrebăm dacă Dum- 
nezeu „există“? Dacă avem, ce întrebăm de fapt? „Există” 
are cumva un singur sens, încât putem întreba, în acelaşi 
sens: Există peşti zburători; există rădăcina la pătrat a lui 
minus unu; există supraeul freudian; există Dumnezeu? 
Se pare că, în aceste cazuri, punem tipuri foarte diferi- 
te de întrebări. A întreba dacă există peşti zburători 
înseamnă a întreba dacă în oceanele lumii se găseşte o 
anumită formă de viață organică. Pe de altă parte, a în- 
treba dacă rădăcina la pătrat a lui minus unu există nu 
înseamnă a întreba dacă există undeva un anumit tip de 
obiect material, ci înseamnă a pune o întrebare referitoa- 
re la convențiile matematicii. A întreba dacă supraeul 
există înseamnă a întreba dacă se acceptă reprezentarea 
freudiană a structurii psihicului, fiind o decizie care ar 
putea ține cont de o mare varietate de considerații. A 
întreba dacă există Dumnezeu înseamnă a întreba - ce 
anume? Nu înseamnă desigur a întreba dacă există sau 
nu un obiect fizic particular. Să fie oare (ca în cazul ma- 
tematicii) o problemă ce ține de convențiile lingvistice? 
Sau este (ca în cazul psihologiei) o problemă ce tine de o 
sumedenie de considerente de tot felul - poate chiar 
caracterul experienței noastre în ansamblu? Pe scurt: ce 
înseamnă a spune că Dumnezeu există? 

Nu vom răspunde la această întrebare dacă ne vom 
referi la ideea aseitatii divine’ şi dacă vom spune că di- 


7 Pentru o explicaţie a acestui termen, vezi p. 21. 

ferenta dintre modul de existență al lui Dumnezeu şi 
modul de existenţă al celorlalte realități este aceea că 
Dumnezeu există în mod necesar şi toate celelalte lucruri 
există în mod contingent. Fiindcă voin dori în continuare 
să ştim ce înseamnă ca Dumnezeu să existe în mod nece- 
sar şi nu în mod contingent. (Nu aflăm de existența elec- 
tricității dacă ni se spune că unele circuite electrice au 
curent alternativ şi altele au curent continuu; tot aşa cum 
nu aflăm ce înseamnă a exista dacă ni se spune că unele 
lucruri există în mod necesar şi altele în mod contingent.) 

Cei care adoptă una sau alta dintre diferitele explica- 
tii noncognitive ale limbajului religios nu au nici o pro- 
blemă în privința sensului în care Dumnezeu „există”. 
Atunci când folosesc expresia „Dumnezeu există”, aceş- 
tia consideră că reprezintă un tip de raportare indirectă 
la propriile sentimente sau atitudini sau înclinații morale 
ale vorbitorului sau la caracterul lumii empirice. Însă ce 
explicație ar putea să dea formulei „Dumnezeu există” 
teistul traditional, care susține că Dumnezeu există ca 
Ziditor sau Creator şi Stăpân suprem al universului? 

Aceeaşi întrebare poate fi pusă în termenii ideii de 
„fapt”. Teistul susține că existența lui Dumnezeu este 
o chestiune mai degrabă de fapt decât de definiție sau 
de uzanta lingvistică. Teistul mai foloseşte şi termenul 
„real“ şi susține că Dumnezeu este real sau este realitate. 
Dar ce sens au aceste cuvinte într-un astfel de context? 
Problema este în esență aceeaşi chiar dacă se foloseşte 
termenul „există”, ,,fapt” sau „real“. 

O sugestie care se potriveşte cu ideea de verificare 
escatologică este aceea că esența comună a conceptelor 
de „existență”, „fapt” şi „realitate“ este reprezentată de 
ideea de „a avea impact”. A spune că x există sau este 
real, că existența lui x este un fapt, înseamnă a susține că 

natura universului diferă într-un fel anume de natura pe 
care ar avea-o un univers lipsit de x. Tipul acestei dife- 
rente va depinde în mod firesc de caracterul x-ului în 
discuție. lar sensul formulei „Dumnezeu există” va ex- 
prima impactul trecut, prezent şi viitor pe care existența 
lui Dumnezeu se presupune că îl are asupra experienţei 
umane. 


CAPITOLUL IX 


PRETENȚIILE INCOMPATIBILE DE 
ADEVĂR ALE DIFERITELOR RELIGII 


Mai multe credințe, toate susținând 
că sunt adevărate 


Până nu de mult, fiecare dintre diferitele religii ale 
lumii s-au dezvoltat într-o ignoranță aproape totală fata 
de celelalte. Este adevărat că au existat mişcări conside- 
rabile de expansiune care au adus în contact câte două 
religii: în special, răspândirea buddhismului în timpul 
ultimelor trei secole î.Cr. şi primele secole ale erei cresti- 
ne, purtându-şi mesajul pe cuprinsul Indiei şi Asiei de 
sud-est şi în China, Tibet şi Japonia, şi apoi resuscitarea 
religiei hinduse în detrimentul buddhismului, cu rezul- 
tatul că astăzi buddhismul este slab reprezentat pe 
subcontinentul indian; apoi, prima expansiune creştină 
în imperiul roman; expansiunea religiei islamice în seco- 
lele al şaptelea şi al optulea d.Cr. în Orientul Mijlociu, 
Europa şi mai târziu Europa; şi, în fine, a doua expansi- 
une a creştinismului în mişcarea misionară din secolul al 
nouăsprezecelea. Aceste interacțiuni au fost dominate 
mai mult de conflict decât de dialog şi nici un adept al 
vreuneia dintre aceste credințe nu a stabilit o legătură 
adâncă şi plină de înțelegere cu o altă credință. Abia în 
ultimii o sută şi ceva de ani studiul academic al religiilor 

lumii a făcut posibilă o apreciere exactă a credințelor ce- 
lorlalti oameni şi astfel a adus la cunoştinţa unui număr 
tot mai mare de oameni problema pretențiilor de adevăr 
incompatibile formulate de diferitele tradiții religioase. 
Această chestiune devine acum un subiect important 
ce trebuie să ocupe un loc fruntaş pe agenda filosofului 
religiei. 

Problema poate fi formulată foarte concret în acest 
mod. Dacă m-aş fi născut în India, aş fi fost probabil 
hindus; în Egipt probabil musulman; în Sri Lanka pro- 
babil buddhist; dar m-am născut in Anglia şi sunt, după 
toate probabilitățile, creştin. (Desigur, în fiecare caz s-ar 
fi dezvoltat un „eu” diferit). Aceste religii diferite par să 
spună lucruri diferite şi incompatibile despre natura rea- 
lității supreme, despre lucrarea divină şi despre natura şi 
destinul omului. Este natura divină personală sau este 
nonpersonală? Ajunge divinitatea să se întrupeze în lu- 
me? Au ființele umane mai multe vieți pe pământ? Este 
sinele empiric sinele real, destinat să aibă parte de viața 
veşnică in tovărăşia lui Dumnezeu, sau este doar o mani- 
festare temporară şi iluzorie a unui sine superior etern? 
Este Biblia sau Coranul sau Bhagavad Gita cuvântul lui 
Dumnezeu? Dacă răspunsul creştin la aceste întrebări 
este cel corect, nu trebuie atunci ca răspunsul hindus să 
fie în mare măsură fals? Dacă afirmațiile buddhiste sunt 
adevărate, nu trebuie atunci ca afirmațiile Islamului să 
fie în mare măsură false? 

Componenta sceptică a acestor întrebări are rădăcini 
foarte adânci; fiindcă nu este nevoie decât de un pas de 
la ideea că diferitele religii nu pot fi toate adevărate, deşi 
toate afirmă că sunt, la ideea că probabil nici una dintre 
ele nu este adevărată. Astfel, Hume a pus bazele princi- 

piului ca ,,in chestiuni de religie, orice este diferit este si 
contrar, şi că este imposibil ca religiile vechii Rome, a 
Turciei, a Siamului şi a Chinei să fie, toate, întemeiate pe 
o bază solidă”. În consecință, referindu-se la minuni ca 
dovezi ale adevărului unei credințe particulare, el spune: 
„Orice minune despre care oricare dintre aceste religii 
pretinde a fi avut loc (şi toate abundă în minuni), fiindcă 
țelul ei nemijlocit este de a întemeia sistemul particular 
căruia îi este atribuită, are aceeaşi forță, deşi într-un mod 
mai indirect, de a răsturna orice alt sistem”!. Folosind 
acelaşi raționament, orice fundament care stă la baza 
credinței în adevărul unei religii particulare trebuie să 
opereze ca bază pentru credința că orice altă religie este 
falsă; în consecință, în cazul oricărei religii particulare vor 
exista mult mai multe motive pentru a crede că este falsă 
decât pentru a crede că este adevărată. Acesta este argu- 
mentul sceptic care apare în contextul pretențiilor incom- 
patibile de adevăr ale diferitelor credințe ale omenirii. 


Critica conceptului de „religie“ 


În importanta sa carte, The Meaning and End of Reli- 
gior?, Wilfred Cantwell Smith pune în discuție conceptul 
binecunoscut de „religie“, pe care se sprijină o mare par- 
te din tradiționala problemă a pretențiilor incompatibile 
de adevăr ale religiilor. Smith susține că ceea ce numim 
de obicei o religie - o entitate empirică care poate fi iden- 


1 David Hume, An Enquiry Concerning Human Understanding, para. 95 
[rom. David Hume, Cercetare asupra intelectului omenesc, tr. M. Flonta, 
A.-P. Iliescu, C. Niţă, ed. St. şi encicl., Bucureşti, 1987, pp. 187-188 
- nt]. 

2 Wilfred Cantwell Smith, The Meaning and End of Religion, 1962, 
Harper & Row, New York, şi Sheldon Press, Londra, 1978. 

tificată istoric şi trasată geografic - este un fenomen 
specific uman. Creştinismul, hinduismul, iudaismul, 
buddhismul, islamismul ş.a.m.d. sunt creații umane a 
căror istorie este o parte a istoriei mai largi a culturii 
umane. Autorul urmăreşte dezvoltarea conceptului de 
„Teligie” ca pe un fenomen istoric clar şi limitat şi arată 
că această noțiune, departe de a fi universală şi evidentă, 
este o invenţie specific occidentală care a fost exportată 
în restul lunii. Rezumând concluzia argumentului său 
istoric detaliat, autorul spune: „Este o aberaţie surprin- 
zător de modernă ca cineva să considere că islamismul 
sau creştinismul este adevărat - începând cu iluminis- 
mul când, practic, Europa a început să postuleze religiile 
ca sisteme şi modele de doctrină intelectualiste, astfel 
încât să poată fi pentru prima dată etichetate «creşti- 
nism» şi «buddhism», şi să poată fi considerate adevăra- 
te sau false“3. Denumirile pe care le au astăzi diferitele 
„religii” au fost de fapt (cu excepția „Islamului”) inven- 
tate în secolul al optsprezecelea, şi nimeni, înainte de in- 
fluenta occidentală asupra popoarelor lumii, nu se con- 
sidera ca aparținând unuia dintre sistemele de credință 
opozante referitor la care se poate pune întrebarea: 
„Care dintre aceste sisteme este cel adevărat?” Această 
idee despre religii ca entități ce se exclud reciproc şi au 
propriile caracteristici şi propria istorie - deşi acum are 
tendința să opereze ca o categorie obişnuită a gândirii 
noastre - ar putea fi totodată un exemplu al reificării ili- 
cite, al transformării adjectivelor bune în substantive rele, 
spre care gândirea occidentală este înclinată şi de care 
filosofia contemporană ne-a avertizat. În acest caz, a apă- 


3 Wilfred Cantwell Smith, Questions of Religious Truth, Victor Gollancz 
Ltd., Londra, 1967, p. 73. 

rut o conceptualitate puternică dar denaturantă ce a con- 
tribuit la crearea fenomenelor care să răspundă acestui 
fapt, şi anume religiile lumii văzându-se pe ele însele şi 
pe fiecare în parte sub forma unor comunități ideologice 
rivale. 

Poate că, totuşi, în loc de a considera că religia este 
împărțită în sisteme ce se exclud reciproc, ar trebui mai 
bine să vedem viata religioasă a umanităţii ca pe un pro- 
ces dinamic în cadrul căruia anumite tulburări majore au 
stabilit din când în când noi câmpuri de forță, cu o pute- 
re mai mare sau mai mică, manifestând relații complexe 
de atracție şi respingere, absorbție, rezistență şi consoli- 
dări. Aceste tulburări majore sunt marile momente reli- 
gioase creatoare din istoria umanității din care au izvorât 
tradițiile religioase de diverse tipuri. Din punct de vede- 
re teologic, aceste momente sunt văzute ca intersecții ale 
harului divin, ale inițiativei divine, ale adevărului divin 
cu credința omenească, răspunsul omenesc, iluminarea 
omenească. Acestea au influențat cursul vieții umanității 
astfel încât să stimuleze dezvoltarea culturilor, iar ceea 
ce numim creştinism, islamism, hinduism, buddhism 
sunt unele dintre fenomenele istorico-culturale rezultate. 
De pildă, este clar că creştinismul s-a dezvoltat printr-o 
interacțiune complexă de factori religioşi şi non-religioşi. 
Ideile creştine s-au format în cadrul intelectual furnizat 
de filosofia greacă; Biserica creştină a fost modelată ca 
instituție de către imperiul roman şi sistemul său legisla- 
tiv; gândirea catolică reflectă ceva din temperamentul 
mediteranean latin, în timp ce gândirea protestantă re- 
flectă ceva din temperamentul nordic germanic ş.a.m.d. 
Nu este greu de apreciat legătura dintre creştinismul is- 
toric şi continuitatea vieții omului din emisfera vestică; şi 

desigur acelaşi lucru este valabil, cu diferențele de rigoare, 
în cazul tuturor celorlalte religii ale lumii. 

Ceea ce înseamnă că nu se potriveşte să ne referim la 
religie ca fiind adevărată sau falsă tot aşa cum nu se po- 
triveşte să vorbim despre o civilizație că este adevărată 
sau falsă. Fiindcă religiile, considerate curente religio- 
culturale ce pot fi distinse în cadrul istoriei omului, sunt 
expresii ale diversității tipurilor, temperamentelor şi 
formelor de gândire umane. Aceleaşi diferențe dintre 
gândirea orientală şi cea occidentală care sunt exprimate 
în formele conceptuale, lingvistice, sociale, politice şi ar- 
tistice diferite se află probabil şi ele la baza deosebirilor 
dintre religia orientală şi cea occidentală. 

In The Meaning and End of Religion, Cantwell Smith 
studiază trecerea de la evenimentul sau de la ideea reli- 
gioasă inițială - fie că este iluminarea lui Buddha, viata 
lui Cristos sau activitatea lui Mohamed - la religie în 
sensul de organism viu de mare întindere cu propria sa 
coloană vertebrală formată din credinţe şi pielea sa insti- 
tutionala. Şi, în fiecare caz, autorul arată că această dez- 
voltare se află într-o relație îndoielnică cu acel eveniment 
sau cu acea idee inițială. Religiile ca instituții, cu doctri- 
nele teologice şi regulile de comportament care constitu- 
ie granițele lor, nu au apărut fiindcă realitatea religioasă 
a cerut acest lucru, ci fiindcă o astfel de dezvoltare a fost 
inevitabilă istoric într-o perioadă în care diferitele gru- 
puri culturale nu se bucurau de o comunicare foarte 
dezvoltată. Dar acum când lumea a devenit o unitate 
care comunică, ne îndreptăm către o nouă situație în care 
există posibilitatea şi este indicat ca gândirea religioasă 
să depăşească aceste granițe cultural-istorice. Dar ce 

formă să ia această nouă gândire şi cum va influența 
problema pretențiilor incompatibile de adevăr? 


Către o posibilă rezolvare 


Pentru a vedea inevitabilitatea istorică a pluralitatii 
religiilor din trecut şi non-inevitabilitatea sa din viitor 
trebuie să avem în vedere drumul parcurs de viața reli- 
gioasă a omenirii. Omul a fost descris ca un animal reli- 
gios în mod natural, manifestând o tendință înnăscută 
de a experimenta mediul înconjurător ca având o semni- 
ficatie religioasă şi totodată naturală, şi de a simți necesi- 
tatea de a trăi ca atare în acest mediu. Această tendință 
este universal exprimată în culturile popoarelor primiti- 
ve, cu credinţa lor în obiectele sacre, înzestrate cu mana, 
şi într-o multitudine de spirite ce trebuiau împăcate cu 
mare atenţie. Realitatea divină este aici înțeleasă la nivel 
rudimentar ca o pluralitate de forțe cvasi-animale. Ur- 
mătoarea etapă pare să fi apărut odată cu unirea triburi- 
lor în grupuri mai mari. Zeii tribali au fost apoi aşezaţi in 
ierarhii (unii pierduţi prin acest amestec) dominate, in 
Orientul Mijlociu, de către marii zei naționali precum 
sumeriana Ishtar, Amon al Tebei, lahve al Israelului, 
Marduk al Babilonului, Zeus al Greciei; iar, în India, zeii 
vedici precum Dyaus (zeul cerului), Varuna (zeul celest) 
şi Agni (zeul focului). Lumea unor astfel de zei naționali 
şi zei ai naturii, deseori războinici şi cruzi şi uneori 
cerând sacrificii umane, reflectă starea conştientizării 
umane a divinului în zorii istoriei documentare, de acum 
aproape trei mii de ani. 

Până acum, întregul proces poate fi descris în ter- 
meni de dezvoltare a religiei naturale. Adică cultul pri- 
mitiv al spiritelor ce exprimă frica umană fata de forțele 

necunoscute ale naturii şi, mai târziu, cultul divinitatilor 
naționale - care reprezintă fie aspecte ale naturii (soarele, 
cerul etc.), fie personificarea colectivă a unui popor - 
constituie gradul vieții religioase a omenirii înainte de 
orice intervenție specială a revelatiei sau iluminării divine. 
Dar, la ceva vreme după anul 1000 î.Cr., a apărut pe- 
rioada de aur a creativității religioase, numită de Jaspers 
Epoca Axială4. Această epocă a constat într-o serie de 
experienţe revelatoare care s-au petrecut în diferite părți 
ale lumii, care au adâncit şi purificat concepțiile omului 
despre divin şi pe care credința religioasă nu le poate 
atribui decât presiunii exercitate de realitatea divină 
asupra spiritului uman. Pentru a-l cita pe A. C. Bouquet: 
„Un loc comun pentru specialiştii în istoria religiilor este 
acela că undeva în jurul anului 800 î.Cr. populațiile aces- 
tei lumi au fost străbătute de o stimulare a minții care, 
deşi a lăsat mari părți ale omenirii neatinse, a produs în 
diferite locuri de pe pământ profeti care au creat o nouă 
serie de puncte de plecare pentru viața şi gândirea oa- 
menilor“5. În pragul acestei perioade şi-au făcut apariția 
unii dintre cei mai mari profeti evrei (Ilie în secolul al 
nouălea; Amos, Osea şi primul Isaia în secolul al optulea; 
şi apoi leremia în al şaptelea), spunând că au auzit cu- 
vântul Domnului care le cerea ascultare şi le cerea ca Is- 
rael să atingă un nou nivel al virtuții şi dreptăţii. Pe par- 
cursul următoarelor cinci secole, între 800 şi 300 7.Cr., în 
Persia a apărut profetul Zoroastru; Grecia l-a dat pe Pi- 
tagora, apoi pe Socrate şi Platon şi pe Aristotel; în China 


4 Karl Jaspers, The Origin and Goal of History (1949), Yale University 
Press, New Haven, 1953, Cap. 1. 

5 A. C. Bouquet, Comparative Religion, Penguin Books Ltd., Harmonds- 
worth, Middlesex 1941, pp. 77-78. 

a trăit Lao-tzu şi apoi Confucius; iar în India această pe- 
rioadă creatoare a apucat formarea Upanisadelor şi vieti- 
le lui Gautama Buddha şi Mahavira, fondatorul religiei 
jaine, şi spre sfârşitul acestei perioade compunerea 
Bhagavad Gitei. Chiar şi creştinismul, care a apărut mai 
târziu, şi după aceea islamismul îşi au amândouă rădă- 
cinile în religia iudaică a Epocii Axiale şi ambele nu pot 
fi înțelese decât în relație cu această religie. 

Este important de observat situația în cadrul căreia 
toate aceste momente revelatorii s-au petrecut. Comuni- 
carea dintre diferitele părți ale umanităţii era în acea pe- 
rioadă atât de limitată, încât putem spune că oamenii 
locuiau atunci practic în lumi diferite. În cea mai mare 
parte, oamenii care trăiau în China, în India, în Arabia, 
în Persia nu ştiau de existența celorlalte popoare. A exis- 
tat astfel o multitudine de religii locale care erau de ase- 
menea civilizații locale. În consecință, marele moment 
creator al revelatiei şi iluminării s-a petrecut separat in 
cadrul unor culturi diferite şi le-a influențat dezvoltarea, 
oferindu-le coerenţa şi încrederea de a se extinde în uni- 
tăți mai mari, dând naştere astfel marilor entități cultu- 
ral-religioase pe care astăzi le numim religii mondiale. 
Aşa se întâmplă că până de curând diferitele curente de 
experiență şi credinţă religioasă au străbătut diferite cul- 
turi, fiecare formând şi fiind format de propriul său me- 
diu. Au existat desigur contacte între diferite religii în 
anumite momente din istorie şi o influență - uneori o 
influență importantă - reciprocă; dar, cu toate acestea, 
tabloul general este acela al religiilor care s-au dezvoltat 
separat în propriul cadru istoric şi cultural. 

Pe lângă observarea acestor circumstanțe istorice, 
trebuie să ne folosim şi de distincția importantă dintre, 
pe de o parte, întâlnirile omului cu realitatea divină în 

diferitele forme ale experienţei religioase şi, pe de altă 
parte, teoriile sau doctrinele teologice pe care oamenii 
le-au construit pentru a conceptualiza sensul acestor 
întâlniri. Aceste două componente ale religiei, deşi pot fi 
diferențiate, nu pot fi separate. Este tot atât de greu de 
spus care a apărut prima ca şi în celebrul caz al găinii şi 
oului; aceste două componente se influențează reciproc 
într-un proces de dezvoltare comun neîntrerupt, experi- 
enta oferind un fundament pentru credințele noastre, 
care influențează la rândul lor formele căpătate de expe- 
rienta noastră. Diferitele religii sunt diferite curente de 
experienţă religioasă, fiecare avându-şi începutul într-un 
moment diferit din istoria umanității şi fiecare formân- 
du-şi propria conştiinţă de sine conceptuală în cadrul 
unui mediu cultural diferit. 

În lumina acestui lucru, se poate lua în considerare 
ipoteza potrivit căreia marile religii, în rădăcinile lor 
experientiale, se află în contact cu aceeaşi realitate divină 
supremă, dar că diferitele lor experiențe ale acelei reali- 
tati, interactionand de-a lungul secolelor cu diferitele 
forme de gândire ale diverselor culturi, au condus la o 
diferenţiere tot mai mare şi o elaborare tot mai particula- 
ră încât hinduismul, de pildă, este un fenomen foarte 
diferit de creştinism, în cele două divinul fiind experiat 
şi conceput în moduri foarte diferite. Totuşi, în „lumea 
unică” de astăzi tradițiile religioase interacționează în 
mod conştient prin observare reciprocă şi prin dialog, şi 
este posibil ca dezvoltarea lor viitoare să meargă treptat 
pe acelaşi drum. În următoarele secole fiecare grup va 
continua probabil să se schimbe şi probabil se vor apro- 
pia tot mai mult, aşa încât într-o bună zi denumiri pre- 
cum „creştinism“, „buddhism”, „islamism“, „hinduism“ 

nu vor mai descrie configuratiile valabile la un moment 
dat în ceea ce priveşte experiența şi credința omului. Nu 
mă refer aici la dispariția religiozitatii umane într-o secu- 
larizare universală. Acesta este desigur un viitor posibil 
şi într-adevăr mulți consideră că probabil chiar aşa va fi. 
Dar dacă omul este întotdeauna un animal religios, chiar 
şi în mijlocul secularizării, acesta va avea trăi o senzație a 
transcendentei care aduce tulburare şi deopotrivă înălța- 
re sufletească. Viitorul pe care îl preconizez este astfel 
unul în care religiile de astăzi vor constitui istoria trecută 
ale diferitelor curente şi variaţii, care vor fi văzute atunci 
mai mult ca diferitele denominatii ale creştinismului din 
America de Nord sau Europa de azi decât ca totalitati 
radical exclusive. 

Dacă natura religiei şi istoria religiei este într-adevăr 
de aşa natură încât o dezvoltare de acest tip începe să se 
petreacă pe parcursul secolului al douăzeci şi unulea, ce 
va presupune acest lucru în ceea ce priveşte problema 
pretențiilor incompatibile de adevăr ale diferitelor religii? 

Am putea deosebi trei aspecte ale acestei chestiuni: 
diferențe în modul de a experimenta realitatea divină; 
diferente de teorii filosofice şi teologice cu privire la acea 
realitate sau cu privire la implicațiile experienței reli- 
gioase a omului; şi diferențe ale experiențelor cheie sau 
revelatoare care unifică curent vieții religioase. 

Cel mai remarcabil exemplu al primului tip de dife- 
rență este probabil cea dintre experiența divinului ca 
fiind personal şi ca fiind non-personal. În iudaism, creş- 
tinism şi ramura teistă a hinduismului, Absolutul este 
înțeles ca o divinitate personală înzestrată cu bunătate, 
voință şi intenție, şi care poartă numele de Iahve, Dum- 
nezeu, Allah, Vişnu, Şiva. Pe de altă parte, în hinduismul 
şcolii advaita şi în buddhismul theravada, realitatea su- 


PRETENTIILE INCOMPATIBILE DE ADEVAR ALE 209 
DIFERITELOR RELIGII 

prema este non-personală. Buddhismul mahayana este o 
tradiție mai complexă, cuprinzând atât zenul non-teist 
cât şi buddhismul tărâmului pur cvasi-teist. În principiu, 
probabil că nu există nici o dificultate în a susține că 
aceste experiențe personale şi non-personale ale Absolutu- 
lui sunt mai degrabă complementare decât incompatibile. 
Căci dacă, aşa cum fiecare formă profundă de religie a 
afirmat, Realitatea Supremă este infinită şi depăşeşte ori- 
zontul categoriilor noastre finite, acea realitate poate să 
fie atât Dumnezeu personal cât şi Temelie non-personală 
a ființei. În orice caz, există un anumit plan de gândire în 
cercetarea a ceea ce Aurobindo a numit „logica infinitu- 
lui’ şi problema referitoare la măsura în care predicate- 
le care sunt incompatibile prin raportare la o realitate 
finită ar putea să nu mai fie incompatibile atunci când 
sunt raportate la realitatea infinită. 

Al doilea tip de diferenţă tine de teoria sau doctrina 
filosofică şi teologică. Aceste diferențe şi, într-adevăr, 
conflicte nu sunt doar aparente, ci fac parte din istoria în 
curs de dezvoltare a gândirii umane; poate că în timp 
vor fi depăşite, fiindcă tin de aspectul istoric şi conditio- 
nat cultural al religiei, care este supus schimbării. Când 
luăm în considerare, de pildă, schimbările uriaşe care s-au 
petrecut în gândirea creştină în ultima sută de ani, ca 
răspuns la dezvoltarea cercetării biblice moderne şi a 
fizicii şi biologiei moderne, nu vom putea stabili nici o 
limită a dezvoltărilor care ar putea să se petreacă în viitor. 
O carte de teologie creştină contemporană (post-darwi- 
niană, post-einsteiniană, post-freudiană), care foloseşte 


é Sri Aurobindo, The Life Divine, Sri Aurobindo Ashram, Pondicherry 
1949, şi Matagiri Sri Aurobindo Center, N.Y., 1980, Cartea II. 2. 


210 FILOSOFIA RELIGIEI 


critica biblică modernă şi acceptă fără discuţie o demito- 
logizare considerabilă a perspectivei neotestamentare 
asupra lumii, nu ar fi fost recunoscută ca teologie creşti- 
nă cu două secole în urmă. Răspunsuri comparabile cu 
stiinta modernă trebuie încă să mai apară in multe dintre 
celelalte religii ale lumii; însă acestea vor trebui inevita- 
bil să apară mai devreme sau mai târziu. Când toate tra- 
ditiile religioase îşi vor avea propria întâlnire cu ştiinţa 
modernă, probabil că vor parcurge, ca şi creştinismul, o 
dezvoltare interioară considerabilă. În plus, va exista o 
influență tot mai mare a fiecărei credințe asupra celorlal- 
te pe măsură ce se întâlnesc şi interacționează din ce în 
ce mai mult în cadrul „lumii unice” de astăzi. În această 
lumină, viitorul asupra căruia am speculat nu pare a fi 
imposibil. 

Cu toate acestea, dificultatea cea mai mare în calea 
înțelegerii religioase este cel de-al treilea tip de diferență. 
Fiecare religie îşi are propriul fondator sau propria scrip- 
tură sfântă sau ambele în care realitatea divină s-a reve- 
lat - Vedele, Tora, Buddha, Cristos şi Biblia, Coranul. 
Oriunde Sacrul se revelează, acesta cere un răspuns ab- 
solut de credință şi venerare, care astfel pare incompati- 
bil cu un răspuns asemănător fata de oricare altă aşa-zisă 
dezvăluire a Sacrului. În creştinism, de pildă, caracterul 
absolut şi exclusiv al răspunsului a fost puternic dezvol- 
tat în doctrina potrivit căreia Cristos a avut fire divină, a 
fost unicul Fiu al lui Dumnezeu, de aceeaşi substanță cu 
Tatăl, singurul mijlocitor între Dumnezeu şi om. Însă 
această doctrină tradițională, formată într-o epocă care 
nu avea știință despre viata religioasă a omenirii în ge- 
neral, dă naştere astăzi unei tensiuni putemice. Pe de o 
parte, creştinismul ne spune la nivelul tradiției că Dum- 

nezeu este Creatorul şi Stăpânul omenirii şi că vrea bine- 
le şi mântuirea întregii omeniri şi, pe de altă parte, că ne 
putem mântui doar răspunzând în credință lui Dumne- 
zeu prin Cristos. Asta înseamnă că iubirea infinită a 
rânduit că oamenii nu pot fi mantuiti decât într-un mod 
care exclude de fapt marea lor majoritate, fiindcă cea mai 
mare parte a omenirii care s-a născut a trăit fie înainte de 
Cristos, fie în afara graniţelor creştinătăţii. În încercarea 
de a întâmpina acest paradox izbitor, teologia creştină a 
dezvoltat o doctrină potrivit căreia cei aflați în afara cer- 
cului credinței creştine se vor putea totuşi mântui. De 
pildă, Conciliul Vatican II, 1963-1965, a declarat că „Ace- 
ia care, necunoscând, fără vina lor, evanghelia lui Cristos 
şi Biserica sa, îl caută totuşi pe Dumnezeu cu inimă sin- 
ceră şi se străduiesc, sub impulsul harului, să împli- 
nească în fapte voia lui cunoscută prin glasul conştiinţei, 
pot dobândi mântuirea veşnică”7. Aceasta reprezintă o 
mişcare reală ca răspuns la o problemă reală; şi totuşi nu 
este decât un epiciclu de teorie, nefăcând mai degrabă 
decât să complice sistemul dogmatic existent în loc să 
meargă la miezul problemei. Epiciclul este gândit pentru 
a-i cuprinde pe teiştii (cei care,,il caută pe Dumnezeu”) 
care nu au avut nici un contact cu evanghelia creştină. 
Dar cum rămâne cu buddhiştii şi cu hindusii non-teisti? 
Dar cu musulmanii, evreii, buddhistii, hindusii, jainii, 
parsii etc., teişti şi non-teişti, care au auzit evanghelia 
creştină dar care au preferat să păstreze credința părin- 
tilor lor? 
Astfel, se pare că pentru a rezolva tensiunea din cen- 
trul atitudinii creştine tradiționale fata de credinţele non- 


7 Dogmatic Constitution on the Church, Art. 16. 

creştine, gânditorii creştini trebuie să acorde o atenție si 
mai radicală acestei probleme decât au făcut până acum. 
Totuşi, scopul acestei cărți nu este acela de a sugera un 
plan pentru reconstruirea doctrinei creştine sau a altor 
doctrine religioase. 


Un cadru filosofic pentru pluralismul 
religios 


În interiorul marilor tradiții religioase şi în special în 
curentele lor cu preponderență mistice este recunoscută 
în general o distincție între an sich („lucrul în sine”) Real 
sau Ultim sau Divin şi Realul conceptualizat şi experiat 
de om. Presupunerea generală este că Realitatea Ultimă 
este infinită şi ca atare depăşeşte înțelegerea gândirii şi 
limbajului uman, astfel încât obiectele de venerație şi de 
contemplatie ce pot fi descrise şi experiate nu constituie 
Absolutul în realitatea sa nelimitată, ci Absolutul în rela- 
tia sa cu cunoscătorul finit. O formă a acestei distincții 
este cea dintre nirguna Brahman, Brahman fără atribute, 
aflat dincolo de gândirea umană, şi saguna Brahman, 
Brahman cu atribute, întâlnit în cadrul experienței uma- 
ne ca Ishvara, creatorul şi cârmuitorul personal al uni- 
versului. În Occident, misticul creştin Meister Eckhart a 
făcut o distincție similară între Dumnezeire (Deitas) şi 
Dumnezeu (Deus). Scriptura daoistă, Dao de jing, începe 
cu afirmația că „Dao poate fi rostit, dar nu este dao des- 
pre care se vorbeşte de obicei”. Misticii cabalişti evrei 
făceau deosebire între Ein Soph, realitatea divină absolu- 
tă aflată dincolo de orice descriere, şi Dumnezeul biblic; 
iar în rândul sufitilor musulmani, Al Haqq, Realul, pare 
să fie un concept asemănător cu Ein Soph, ca abis al 

Dumnezeirii ce stă la baza revelării de sine a lui Allah. 
Mai recent, Paul Tillich s-a referit la „Dumnezeul de dea- 
supra Dumnezeului teismului“8; iar Gordon Kaufman a 
făcut recent deosebire între „Dumnezeul adevărat” şi 
„Dumnezeul disponibil“?. Toate acestea par să fie toate 
distincții asemănătoare (deşi nu identice). Dacă presu- 
punem că Realul este unul, dar că percepțiile noastre 
umane ale Realului sunt plurale şi diferite, avem un 
fundament pentru ipoteza potrivit căreia diferitele cu- 
rente de experiență religioasă reprezintă diverse consti- 
entizări ale aceleiaşi realități nelimitate transcendente, 
care este percepută în diferite feluri particulare de către 
minți umane diferite, ce formează şi sunt formate de către 
diferite istorii culturale. 

Immanuel Kant a furnizat (fără a avea această inten- 
ție) un cadru filosofic în interiorul căruia o astfel de ipo- 
teză poate fi dezvoltată. El a făcut deosebire între lumea 
aşa cum este an sich’, pe care a numit-o lumea numenală, 
şi lumea care se arată conştiinţei umane, pe care a numit- 
o lumea fenomenală. Scrierile sale pot fi interpretate în 
diferite feluri, dar potrivit unei interpretări lumea feno- 
menală este lumea numenală din perspectiva experienței 
umane. Potrivit lui Kant, nenumăratele indicii senzoriale 
de diferite feluri sunt aduse laolaltă în conştiinţa umană 
prin intermediul unui sistem de concepte sau categorii 


8 Paul Tillich, The Courage to Be, Yale University Press, 1952, p. 190. 
[trad. rom Paul Tillich, Curajul de a fi, tr. Sorin Avram Vîrtop, Ed. He- 
rald, Bucureşti, 2007 - n.t.] 

? Gordon Kaufman, God the Problem, Harvard University Press, Cam- 
bridge, Mass., 1972, p. 86. 

* „În sine” - n.t. 


214 FILOSOFIA RELIGIEI 


relationale (aşa cum este ,,lucrul” sau ,,cauza”) in terme- 
nii cărora suntem constienti de mediul nostru inconjura- 
tor. Astfel, mediul înconjurător, aşa cum îl percepem, 
este produsul comun al lumii înseşi şi al activității selec- 
tive, interpretative şi unificatoare a celui care percepe. 
Dotarea noastră senzorială nu poate răspunde decât unei 
mici părți din întreaga gamă de unde sonore şi elec- 
tromagnetice - lumină, radio, infraroşu, ultraviolet, X si 
gama - care ne izbesc tot timpul. În consecință, lumea 
aşa cum o experiem nu reprezintă decât o anumită părti- 
cică - o părticică specific umană - din imensa complexi- 
tate şi bogăţie a lumii aşa cum este an sich. Experiența 
noastră se situează la un anumit nivel macro/ micro. 
Ceea ce noi experiem şi folosim pe post de birou solid 
şi rezistent, pentru un micro-observator ar fi un întreg 
univers ce freamătă de energie aflat în descărcare şi alcă- 
tuită din electroni, neutroni şi quarcuri supuşi unei acti- 
vități rapide neîntrerupte. Percepem lumea aşa cum se 
arată în particular ființelor cu dotarea fizică şi psihologi- 
că specifică nouă. Într-adevăr, modul în care lumea ne 
apare reprezintă modul în care lumea este pentru noi în 
condițiile în care o locuim şi interacționăm cu ea. Aşa 
cum Toma de Aquino a spus cu multă vreme în urmă: 
„Obiectul cunoscut este în cunoscător potrivit modului 
cunoscătorului“10. 

Este oare posibil să se adopte distincția kantiană din- 
tre lumea aşa cum este în sine şi lumea aşa cum ne apare 
cu maşinăria noastră cognitivă specifică şi să fie aplicată 
în cadrul relației dintre Realitatea Supremă şi diferitele 
noastre conştientizări ale acelei Realităţi? Dacă se poate, 


10 Summa Theologica II/II, Q. 1, Art. 2. 

vom gândi în termenii unui singur numen divin şi o 
multitudine de fenomene divine diferite. Vom putea 
forma ipoteza potrivit căreia Realul an sich este experiat 
de ființele umane în termenii unuia din cele două con- 
cepte religioase de bază. Unul este conceptul de Dumne- 
zeu sau de Real experiat ca ceva personal, ce domină 
formele teiste ale religiei. Celălalt este conceptul de Ab- 
solut sau de Real experiat ca ceva non-personal, care 
domină diferitele forme non-teiste ale religiei. Fiecare 
dintre aceste concepte de bază este, totuşi, concretizat şi 
mai mult (în terminologie kantiană, este schematizat) ca 
o gamă de imagini particulare referitoare la Dumnezeu 
sau concepte particulare referitoare la Absolut. Aceste 
imagini ale lui Dumnezeu sunt formate în cadrul diferi- 
telor istorii religioase. Astfel, lahve din scripturile ebrai- 
ce există în interacțiune cu poporul iudeu. El este o parte 
din istoria evreilor şi ei sunt o parte din istoria lui; el nu 
poate fi separat de această apartenenţă istorică concretă. 
Pe de altă parte, Krishna este o figură divină foarte dife- 
rită, ce există în raport cu o altă comunitate de credință, 
cu propriul său etos religios. Dată fiind ipoteza de bază 
a realității divinului, putem spune că Iahve şi Krishna 
(precum şi Şiva şi Allah şi Tatăl lui Isus Cristos) sunt per- 
soane în termenii cărora Realitatea divină este experiată 
şi concepută în interiorul diferitelor curente de viață re- 
ligioasă. Aceste persoane diferite sunt astfel în parte pro- 
iectii ale Realitatii divine în conștiința umană şi în parte 
proiecții ale conştiinţei umane înseși aşa cum a fost for- 
mată de diferitele culturi istorice. Din perspectivă umană 
aceste reprezintă diferitele noastre imagini despre Dum- 
nezeu; din perspectivă divină acestea sunt persoanele lui 

Dumnezeu in relație cu diferitele istorii de credință ale 
omului. 

În felul acesta, va trebui să se dea o explicație asemă- 
nătoare formelor căpătate de Absolutul non-personal sau 
impersonal experiat în diferitele curente ale religiei non- 
teiste - Brahman, Nirvana, Sunyata, Dharma, Dharmakaya, 
Dao. Aici, potrivit ipotezei noastre, este experiată şi gândi- 
tă aceeaşi Realitate Supremă nemărginită prin diferitele 
forme ale conceptului de Real ca non-personal. 

O caracteristică a formelor mistice de conştientizare 
a Realului este aceea că par a fi directe şi nu mediate - 
sau altfel denaturate - de către mecanismul perceptiv al 
minții umane. Cu toate acestea, ipoteza noastră va trebui 
să susțină că şi conştientizarea aparent directă şi ne- 
mediată a Realului din mokşa hindusă, satori buddhist şi 
din mistica unificatoare occidentală, reprezintă în conti- 
nuare experiența conştientă a unui subiect uman şi astfel 
este influențată de activitatea interpretativă a minţii cu- 
noscătoare. Toate ființele umane au fost influențate de 
cultura din care fac parte şi au primit (sau au dezvoltat 
prin însuşirea acesteia) anumite tendințe interpretative 
adânc înrădăcinate care ajută la formarea propriei expe- 
riente şi sunt astfel neîncetat confirmate în interiorul 
acesteia. Vedem dovezi ale manifestării acestor „reglări” 
adânc înrădăcinate când observăm că misticii formați de 
cultura religioasă hindusă, buddhistă, creştină, musul- 
mană şi iudaică relatează forme diferite şi specifice de 
experiență. Astfel, departe de a spune că ei trec printr-o 
experiență identică dar că o relatează în limbaje religioa- 
se diferite, pare a fi mult mai probabil că trec prin expe- 
riente unificatoare caracteristic diferite (deşi cu trăsături 
comune importante), diferențele datorându-se cadrelor 

conceptuale şi disciplinelor meditative furnizate de tra- 
ditiile religioase în care participa". 

Astfel, o posibilă şi într-adevăr o atractivă ipoteză - ca 
alternativă la scepticismul total - este cea potrivit căreia 
marile tradiții religioase ale lumii reprezintă percepții 
umane diferite ale şi răspunsuri particulare la aceeaşi 
Realitate divină. 


11 Cu privire la această înțelegere a misticismului, vezi Steven Katz 
(ed.), Mysticism and Philosophical Analysis, Oxford University Press, 
New York, 1978. 


CAPITOLUL X 


DESTINUL UMAN: NEMURIRE 
SI INVIERE 


Nemurirea sufletului 


Cultura umană pare să fi întreținut din totdeauna o 
anumită distincție între corpul fizic şi sufletul imaterial 
sau cvasi-material; existența unei astfel de distincții a 
fost indicată de specificul mormintelor în care au fost 
îngropate cele mai vechi schelete descoperite până acum. 
Antropologii oferă diferite ipoteze cu privire la originea 
acestei distincții: poate că a fost inspirată prima dată 
de amintirile persoanelor decedate; de visele în care li 
se arătau; de vederea propriei reflexii în apă şi pe alte 
suprafeţe strălucitoare; sau de meditaţia asupra semnifi- 
catiei riturilor religioase care au răsărit prin confruntarea 
cu faptul morții. 

Platon (428/7-348/7 î.Cr.) a fost primul care a influ- 
entat cel mai adânc şi cel mai mult cultura occidentală, 
cel care a dezvoltat la modul sistematic dihotomia corp- 
suflet şi care a făcut prima încercare de a dovedi nemuri- 
rea sufletului!. 


1 Phaidon. 

Platon afirmă că deşi corpul aparține lumii sensibile 
şi participă la natura schimbătoare şi efemeră a acesteia, 
intelectul este înrudit cu realitățile neschimbătoare de 
care suntem conştienţi atunci când ne gândim la Binele 
în sine şi nu la diferitele tipuri de bine particular, când 
ne gândim la Dreptate şi nu la acte particulare de drep- 
tate, la alte „universalii” sau Idei eterne în virtutea căro- 
ra lucrurile şi evenimentele fizice îşi au propriile însuşiri 
particulare. Fiind înrudită mai degrabă cu acest tărâm 
superior şi dăinuitor decât cu lumea trecătoare a simturi- 
lor, rațiunea (sau sufletul) este nemuritoare. Astfel, cel 
care îşi dedică viata mai degrabă contemplării realitatilor 
eterne decât satisfacerii dorințelor trecătoare ale corpului 
va afla, după moarte, că, în timp ce trupul său se face 
țărână, sufletul îi zboară către tărâmul neschiinbator, 
pentru a trăi veşnic. Platon a descris un tablou cutremu- 
rător, de o izbitoare frumusețe şi elocventa, care a mişcat 
şi înălțat secole la rândul sufletele oamenilor din multe 
ținuturi ale pământului. Şi totuşi, astăzi, aceasta nu 
mai este (aşa cum era în primele secole ale erei creştine) 
filosofia comună a Occidentului; iar o demonstrare a 
nemuririi care presupune sistemul metafizic platonic 
nu poate constitui o dovadă în ochii omului de secol 
douăzeci. 

Platon a folosit argumentul potrivit căruia singurele 
lucruri care pot fi distruse sunt cele compuse, din mo- 
ment ce faptul de a distruge ceva înseamnă a-l dezinte- 
gra în părțile sale constitutive. Toate corpurile materiale 
sunt compuse; însă sufletul este simplu şi astfel este 
nepieritor. Acest argument a fost adoptat de Aquino şi 


Lumea pe care o cunoaştem prin intermediul simțurilor. 

a devenit un argument standard in teologia romano- 
catolică, aşa cum întâlnim in următorul pasaj din filosoful 
romano-catolic, Jacques Maritain: 


Sufletul spiritual nu poate fi corupt, din moment ce nu 
posedă materie; nu poate fi dezintegrat, din moment ce 
nu are părți substanțiale; nu îşi poate pierde unitatea in- 
dividuală, din moment ce subzistă prin sine şi nici energia 
interioară, din moment ce conţine în interiorul său toate 
sursele energiilor sale. Sufletul omenesc nu poate muri. 
Odată ce există, nu poate dispărea; acesta va exista ne- 
cesarmente în veci, va dăinui la nesfârşit. Astfel, rațiunea 
filosofică, întrebuințată de un mare metafizician precum 
Toma de Aquino, poate dovedi nemurirea sufletului 
omenesc la modul demonstrativ?. 


Acest tip de raționament a fost criticat din mai multe 
perspective. Kant a arătat că deşi este adevărat că sub- 
stanta simplă nu se poate dezintegra, conştiinţa ar putea 
totuşi înceta să existe prin reducerea ei la zero‘. Psiholo- 
gia modernă a pus şi ea în discuție premisa fundamenta- 
la potrivit căreia mintea este o entitate simplă. Par să fie 
de fapt o structură doar cu o unitate relativă, de obicei 
destul de stabilă şi strâns unită, dar susceptibilă diviziunii 
şi dezarticulării în momentele de stres de diferite intensi- 
tăți. Acest comentariu al psihologiei lasă să se înțeleagă 
în mod clar că presupunerea potrivit căreia sufletul este 
o substanță simplă nu este o observație empirică, ci o 
teorie metafizică. Ca atare, aceasta nu poate constitui o 
bază pentru o demonstrație generală a nemuririi. 


3 Jacques Maritain, The Range of Reason, Geoffrey Bles Ltd., Londra, şi 
Charles Scribner's Sons, New York, 1953, p. 60. 

4 Kant, Critica rațiunii pure, Dialectica transcendentală, „Respingerea 
argumentului lui Mendelssohn despre perinanenţa sufletului”. 

Distincția corp-suflet, formulată pentru prima dată 
în Grecia antică, a fost creştinată, a parcurs perioada 
medievală şi pătruns în lumea moderna cu statutul pu- 
blic de adevăr evident atunci când a fost redefinită în 
secolul al şaptesprezecelea de către Descartes. Dar, în- 
cepând cu cel de-al Doilea Război Mondial, dualismul 
cartezian minte-materie, acceptat secole la rândul ca un 
adevăr de la sine înțeles, a fost criticat cu putere de către 
unii filosofi ai şcolii analitice contemporane. 

Se argumentează că termenii care descriu însuşirile 
şi operaţiile mentale - precum „inteligență“, „lipsă de 
griji”, „fericire“, „chibzuire” şi altele asemenea - se refe- 
ră în practică la anumite tipuri de comportament uman 
şi la anumite înclinații comportamentale. Acestea se ra- 
portează la individul empiric, ființa umană observabilă 
care se naşte şi creşte şi acționează şi simte şi moare, iar 
nu la activitatea obscură a unei „fantome din maşinăria” 
creierului. Omul este astfel în mare măsură ceea ce pare 
a fi - o creatură din carne şi oase, care se comportă si 
poate să se comporte în anumite moduri caracteristice - 
iar nu un suflet incorporal ce interacționează într-un 
mod de neînțeles cu un corp fizic. 

Ca un rezultat al acestei dezvoltări, o mare parte din 
filosofia mijlocului de secol douăzeci a ajuns să-l vadă pe 
om aşa cum este văzut în scrierile biblice, nu ca un suflet 
etern legat temporar de un corp muritor, ci ca o formă de 
viață finită, muritoare şi psihofizică. Astfel, specialistul 
în Vechiul Testament, J. Pedersen, spune cu referire la 
evrei că pentru aceştia ,,...trupul este sufletul în forma sa 


5 Vezi Gilbert Ryle, The Concept of Mind, Hutchinson & Co., Ltd., Lon- 
dra, 1949. 

xy 


exterioara”®. Acest mod de gândire a condus la o concepție 
despre moarte foarte diferită de cea specifică doctrinei 
platonice şi curentului neoplatonic prezent în gândirea 
europeană. 


Recrearea persoanei psihofizice 


Credintele în viata viitoare au ajuns să aibă o impor- 
tanta reală în iudaism numai către sfârşitul perioadei 
Vechiului Testament. Înainte de acest moment, gândirea 
religioasă iudaică s-a concentrat atât de mult asupra 
legământului lui Dumnezeu cu poporul - văzut ca un 
organism ce dăinuia de-a lungul secolelor, în timp ce 
generaţiile se succedau - încât ideea unui plan divin 
pentru individ, un plan care să transceandă viața actuală, 
nu s-a dezvoltat decât atunci când destrămarea națiunii 
ca entitate politică a adus în prim plan individul şi pro- 
blema destinului personal. 

Odată cu apariția convingerii că Dumnezeu tine în 
fiinţă fiecare bărbat şi fiecare femeie după criza morții, 
această convingere a luat forma non-platonică a credinței 
în învierea trupului. Diferența religioasă dintre credința 
platonică în nemurirea sufletului şi credința iudeo-creş- 
tină în învierea trupului este aceea că ultima postulează 
un act divin special de re-creare. Acest lucru generează 
un sentiment de dependenţă totală fata de Dumnezeu în 
momentul morții, un sentiment ce se potriveşte cu con- 
ceptia biblică despre om ca ființă formată din ,,tarana din 
pământ”7, un produs (cum spunem azi) al evoluției trep- 


6 Israel, Oxford University Press, Londra, 1926, I, 170. 
7 Geneză 2:7; Psalmul 103:14. 

tate a vieții din începuturile primitive ale supei primor- 
diale. Astfel, în concepția iudaică şi cea creştină, moartea 
este ceva real şi înfricoşător. Nu este considerată ca o 
trecere dintr-o cameră în alta sau ca o dezbrăcare de hai- 
nele vechi şi o îmbrăcare cu altele noi; ci înseamnă pură 
extinctie totală - ieşirea din cercul luminat al vieții în 
„noaptea nesfârşită a morții”. Noua existență de dincolo 
de moarte nu se poate petrece fără iubirea creatoare a lui 
Dumnezeu. 

Ce înseamnă „învierea morților”? Discutia Sf. Pavel 
oferă răspunsul creştin fundamental la această întrebare. 
Concepția lui despre învierea de obşte (diferențiată de 
învierea unică a lui Isus) nu are nimic de-a face cu trezi- 
rea cadavrelor din cimitir. Se referă la re-crearea sau re- 
constituirea divină a individului psihofizic uman, nu sub 
forma organismului care a murit, ci sub forma unui soma 
pneumatikon, „trup spiritual”, ce locuieşte într-o lume 
spirituală aşa cum trupul fizic locuieşte în lumea fizică 
actuală. 

O problemă majoră care se opune oricărei doctrine 
de acest fel este aceea a furnizării unor criterii ale identi- 
tății personale care să lege viata pământească de viata 
învierii. Pavel nu se ocupă în mod special de această 
problemă, dar poate că am putea dezvolta concepția sa 
pe următoarele coordonate”. 


8 I Corinteni 15. 

9 Următoarele paragrafe sunt adaptate, cu permisiune, dintr-o secțiune 
a studiului meu ,,Theology and Verification”, publicat în Theology To- 
day (aprilie, 1960) şi retipărit în The Existence of God, The Macmillan 
Company, New York, 1964. Un fascinant argument recent pentru 
identitatea personală a originalului şi a copiei acestuia este oferit de 
Derek Parfitt, Reasons and Persons, Oxford University Press, New 
York, 1985. 

Să presupunem mai întâi că cineva - John Smith - 
care trăieşte în Statele Unite ar dispărea brusc şi inex- 
plicabil dinaintea ochilor prietenilor săi şi că în acelaşi 
moment în India ar apărea în mod inexplicabil o copie 
exactă a lui. Persoana care apare în India seamănă exact, 
în însuşirile sale fizice şi mentale, cu persoana care a 
dispărut în State. Există o continuitate a memoriei, o 
asemănare completă a trăsăturilor corporale, inclusiv 
amprente, culoarea ochilor şi a părului, şi conținutul 
stomacal, şi de asemenea a credințelor, deprinderilor, 
emoțiilor şi dispoziţiilor mentale. În plus, copia „John 
Smith” se consideră acel John Smith care a dispărut din 
America. După efectuarea şi confirmarea tuturor testelor 
posibile, vor prevala mai degrabă factorii care îi vor în- 
demna pe prietenii acestuia să-l accepte pe „John Smith” 
ca fiind John Smith şi îi vor face să treacă cu vederea chiar 
şi misterioasa translație a acestuia de pe un continent pe 
altul, decât vreun factor care să-i determine să-l trateze 
pe „John Smith”, cu toate amintirile şi toate celelalte 
caracteristici ale lui John Smith, ca fiind altcineva decât 
John Smith. 

Să presupunem, în al doilea rând, că John Smith al 
nostru, în loc să dispară în mod inexplicabil, moare, şi că 
în momentul morții sale o copie „John Smith”, cu ace- 
leaşi amintiri şi caracteristici, apare în India. Chiar şi cu 
cadavrul în mâini cred că tot va trebui să-l acceptăm pe 
acest „John Smith” ca fiind acel John Smith care a murit. 
Va trebui să spunem că a fost re-creat în mod miraculos 
într-un alt loc. 

Acum să presupunem, în al treilea rând, că după 
moartea lui John Smith, copia „John Smith” nu apare în 
India, ci ca o copie a învierii într-o lume cu totul diferită, 
o lume a învierii locuită numai de persoane înviate. 

Această lume îşi ocupă propriul spațiu, care este diferit 
de cel cu care suntem acum obişnuiţi. Adică un obiect 
din lumea învierii nu este situat la vreo distanță sau într-o 
direcție anume față de obiectele din lumea noastră de 
acum, deşi fiecare obiect din ambele lumi are un raport 
spatial cu toate celelalte obiecte din aceeaşi lume. 

Această supozitie furnizează un model prin care 
putem concepe re-crearea divină a persoanei umane 
întrupate. În acest model, elementele neobişnuite şi mis- 
terioase au fost reduse la minim în conformitate cu per- 
spectiva unora dintre primii Părinţi ai Bisericii potrivit 
cărora trupul învierii are aceeaşi formă ca şi trupul fizic10 
şi ignorând sugestia lui Pavel potrivit căruia trupul învi- 
erii se va deosebi de trupul fizic aşa cum bobul de grâu 
diferă de sămânța de grâu". 

Care este baza acestei credinței iudeo-creştine în re- 
crearea sau reconstituirea personalității umane după 
moarte? Există desigur argumentul autorității, în ideea 
că viața după moarte este afirmată pe tot cuprinsul Nou- 
lui Testament (deşi foarte rar în Vechiul Testament). Însă, 
la un nivel mai fundamental, credința în înviere apare ca 
un corolar al credinţei în planul suprem al lui Dumnezeu, 
care nu este restricționat de moarte şi care ține omul în 
ființă dincolo de efemeritatea sa naturală. Păstrând stilul, 
se mai susține că dacă planul divin ar fi acela de a crea 
persoane finite care să i se alăture lui Dumnezeu, atunci 
lucrul acesta se află în contradicție atât cu această intenţie 
cât şi cu iubirea lui Dumnezeu pentru creaturile umane 
dacă Dumnezeu permite ca omul să moară în momentul 
în care planul divin nu este încă împlinit. 


10 De pildă, Irineu, Împotriva ereziilor, II. 34. 1. 
u Į Corinteni 15:37. 

„Raiul”, simbolizat în Noul Testament printr-un 
banchet vesel unde toată lumea se bucură laolaltă, re- 
prezintă această împlinire făgăduită a planului lui 
Dumnezeu, unde toate posibilitățile naturii umane se 
vor realiza. Aşa cum am văzut când am discutat pro- 
blema răului, este greu de crezut că teodiceea va putea 
să reuşească fără să preia asupra sa această credință 
escatologică!2 într-un bine etern (şi astfel infinit) care 
astfel depăşeşte toate durerile şi suferințele îndurate 
până la el. 

În tradiția creştină, ideea de rai este echilibrată de 
ideea de iad, aceasta fiind, la rândul ei, relevantă pentru 
problema teodiceei. Asa cum concilierea bunatatii şi pu- 
terii lui Dumnezeu cu realitatea răului necesită ca, din 
travaliul istoriei, să se ivească în cele din urmă binele 
veşnic, tot aşa s-ar părea că aceasta înlătură şi suferința 
veşnică. Singurul tip de rău care este până la urmă in- 
compatibil cu puterea şi iubirea nelimitate ale lui Dum- 
nezeu ar fi suferința sau durerea absolut lipsită de sens, 
care nu este niciodată răscumpărată sau integrată în îm- 
plinirea planului lui Dumnezeu. Chinurile nesfârşite ar 
constitui exact acest tip de suferință; căci, fiind veşnice, 
nu ar putea conduce către un scop bun, aflat dincolo de 
ele. Astfel, iadul, aşa cum este conceput de adepții săi 
mai înflăcărați, cum ar fi Augustin sau Calvin, are un rol 
important în problema răului! Dacă iadul este văzut ca 
un chin veşnic, motivul teologic aflat în spatele acestei 
idei se află în contradicție directă cu dorința de a căuta o 
teodicee. Totuşi, nu este deloc clar că doctrina pedepsei 


12 De la grecescul eschaton, „sfârşit”. 

veşnice poate revendica o bază neotestamentară solidă:2. 
Dacă, pe de altă parte, „iadul” reprezintă o continuare a 
suferinței purgatoriale trăită de multe ori în această viață 
şi conduce în cele din urmă către binele divin, acesta nu 
se mai află în conflict cu nevoile teodiceei. În schimb, 
ideea de iad ar putea să nu mai fie înțeleasă la modul 
literal, ci să fie văzută ca un simbol puternic şi semnifica- 
tiv al importantei responsabilități inerente libertății omu- 
lui în relație cu Creatorul său. 


Este parapsihologia de ajutor? 


Mişcarea spiritualistă susține că viața după moarte a 
fost dovedită prin cazuri bine atestate de comunicare 
între cei vii şi cei „morţi”. În ultima parte a secolului al 
nouăsprezecelea şi în deceniile secolului prezent, această 
concluzie a devenit subiectul unui studiu atent şi pre- 
lungit întreprins de un număr de persoane responsabile 
şi competente. Acest demers, care poate fi datat cu 
aproximație în anul 1882, odată cu fondarea Societăţii 
pentru Cercetări Psihice din Londra, este cunoscut fie 
prin denuinirea adoptată de către această societate, fie 
prin numele de parapsihologie, pe care îl cunoaşte în 
Statele Unite. 


13 Cuvântul grecesc aionios, folosit în Noul Testament şi tradus de 
obicei prin „veşnic”, poate avea fie acest sens, fie sensul mult mai 
limitat de „eon” sau „veac”. 

14 Printre foştii preşedinţi ai Societății pentru Cercetări Psihice se nu- 
mără filosofii Henri Bergson, William James, Hans Driesch, Henry 
Sidgwick, F.C.S. Schiller, C.D. Broad, şi H.H. Price; psihologii William 
McDougall, Gardner Murphy, Franklin Prince şi R. H. Thouless; fizi- 
cienii Sir William Crookes, Sir Oliver Lodge, Sir William Barrett si 
Lord Rayleigh; si clasicistul Gilbert Murray. 

Abordând subiectul din perspectiva care ne intere- 
sează în acest capitol, am putea, mai întâi, să împărțim 
fenomenele studiate de către parapsiholog în două ca- 
tegorii. Există acele fenomene care nu presupun nici o 
trimitere la ideea de viață după moarte, cele mai impor- 
tante dintre acestea fiind psihokinezia (PK) şi percepția 
extrasenzorială (PES) în diferitele ei forme (precum tele- 
patia, clarviziunea şi precognitia). Şi acele fenomene care 
pun problema supraviețuirii personale după moarte, 
precum apariţiile şi alte manifestări senzoriale ale per- 
soanelor decedate şi „mesajele spiritelor” primite prin 
intermediul mediului. Totuşi, această diviziune nu are 
decât o utilitate preliminară, deoarece PES a ajuns să fie 
un indiciu pentru înțelegerea multor lucruri care se pe- 
trec în al doilea grup. Vom începe cu o scurtă trecere în 
revistă a motivelor care au făcut ca majoritatea celor care 
activează în acest domeniu să fie dispuşi să postuleze un 
fenomen atât de neobişnuit precum telepatia. 

Telepatia este o denumire dată situației misterioase 
în cadrul căreia gândul din mintea unei persoane apa- 
rent cauzează producerea unui gând asemănător în min- 
tea altcuiva în condiţiile în care nu există nici un mijloc 
obişnuit de comunicare între cele două persoane şi în 
circumstanţele în care simpla coincidență pare să fie ex- 
clusă. De pildă, o persoană care desenează o serie de 
imagini sau de diagrame pe hârtie şi ar putea transmite, 
cumva, o impresie a acestor imagini unei alte persoane 
dintr-o cameră alăturată care apoi desenează reprodu- 
ceri recognoscibile ale acestora. În cazul unei singure 
reproduceri reuşite, ar putea fi cu uşurinţă o simplă 
coincidență. Dar mai este vorba de o coincidenţă atunci 
când avem de-a face cu o serie întreagă de reproduceri? 

Experimentele au fost concepute pentru a măsura 
probabilitatea coincidentelor întâmplătoare în cazurile 
presupuse de telepatie. În cele mai simple dintre ele, 
sunt folosite cartonase tipărite pe o parte cu cinci simbo- 
luri diferite. Un pachet de cincizeci de cartonase, alcătuit 
din câte zece cartonașe imprimate cu fiecare' simbol, este 
astfel complet amestecat iar emițătorul se concentrează 
asupra câte unui cartonaş pe rând, în timp ce recepto- 
rul (care, desigur, nu îl vede pe emițător şi nu vede nici 
cartonaşele) încearcă să transcrie ordinea corectă a sim- 
bolurilor. Această operație este repetată, cu neîncetate 
amestecări, de sute sau mii de ori. Din moment ce nu 
există decât cinci simboluri diferite, nu există decât o 
şansă din cinci de a ghici corect din întâmplare. În con- 
secință, presupunând că este vorba numai de „noroc“, 
receptorul ar trebui să aibă dreptate cam 20 la sută din 
totalitatea încercărilor şi să greşească cam 80 la sută; iar 
cu cât seria este mai lungă, cu atât mai mare ar trebui să 
fie apropierea de această proporție. Cu toate acestea, su- 
biectii telepatici buni au dreptate într-un număr mult 
mai mare de cazuri, număr care nu se potriveşte cu ghi- 
citul aleatoriu. Abaterea de la aşteptarea hazardată poate 
fi convertită matematic în „şanse contra noroc” (care 
cresc în măsura in care proporția reuşitelor este ment- 
nută pe parcursul tot mai multor încercări). În acest fel, 
s-au înregistrat şanse de peste un milion la unu. J.B. 
Rhine (Universitatea Duke) a raportat rezultate ce arată 
valori de „anti-şansă” ce se întind de la şapte (care echi- 
valează cu şanse contra noroc de 100.000 la unu) la 
optzeci şi două (care convertesc şansele împotriva no- 
rocului la valori ce ating miliardele):5. Studiul acestui 


15 J. B. Rhine, Extrasensory Perception, Society for Psychical Research, 

cercetător şi nu numai a fost criticat, fiind înconjurat de o 
controversă destul de complexă; dar, pe de altă parte, 
alti cercetători au înregistrat rezultate similare. În lu- 
mina acestor rapoarte, este greu de negat că am avea de-a 
face cu un anumit factor pozitiv şi nu doar cu simplul 
„noroc“. „Telepatia” nu este decât un nume al acestui 
factor pozitiv necunoscut. 

Cum operează telepatia? Până acum, doar concluzii- 
le negative par să fie justificate. De pildă, se poate spune 
cu rezonabilă certitudine că telepatia nu constă în nici un 
fel de radiaţie fizică, similară cu undele radio. Deoarece, 
în primul rând, telepatia nu este decalată sau slăbită în 
funcție de distanță, aşa cum sunt toate tipurile cunoscute 
de radiație; şi, în al doilea rând, nu există nici un organ 
în creier sau în altă parte care ar putea fi considerat în 
mod plauzibil ca centru receptor sau emițător. Telepatia 
pare să fie un fenomen pur mental. 

Cu toate acestea, nu este vorba de transferul sau 
transportarea unui gând de la o minte la alta - dacă o 
astfel de idee chiar are sens. Gândul telepatizat nu pără- 
seşte conştiinţa emitaétorului pentru a intra în cea a re- 
ceptorului. Acest fenomen ar putea fi descris mai bine 
spunând că gândul emitatorului dă naştere unui „ecou“ 
mental în mintea receptorului. Acest ,,ecou” se petrece la 


Boston, 1935, tabelul XLIII, p. 162. Vezi de asemenea Rhine, New 
Frontiers of the Mind, Farrar and Rinehart, Inc., New York, 1937, 
pp. 69 sq. 

16 Cea mai detaliată şi actuală expunere a dovezilor PES, impreună 
cu o serie de discuţii competente referitoare la semnificaţia acestui 
fenomen, se găseşte în Benjamin Wolman (ed.), Handbook of Parapsy- 
chology, Van Nostrand, New York, 1977. Pentru activitățile ruseşti 
importante, vezi L. L. Vasiliev, Experiments in Distant Influence (înainte 
Fxperiments in Mental Suggestion, 1963), E. O. Dutton, New York, 1976. 

nivel inconştient şi astfel versiunea care se manifestă la 
nivel conştient, în mintea receptorului, ar putea fi frag- 
mentară şi ar putea fi distorsionată sau simbolizată în 
diferite moduri, aşa cum se întâmplă cu visele. 

Potrivit unei teorii care a încercat să explice telepatia, 
mințile noastre sunt separate şi izolate la nivelul consti- 
ent (si preconstient). Însă la cel mai adânc nivel al incon- 
stientului, ne influentam constant unul pe celălalt, acesta 
fiind nivelul la care telepatia se petrece”. 

Cum este îndreptat un gând telepatizat către un 
anumit receptor din atât de mulți? Se pare că gândurile 
sunt direcționate de către o anumită legătură emoțională 
sau un anumit interes comun. De pildă, doi prieteni sunt 
uneori conştienţi telepatic de orice întâmplare gravă de 
care celălalt are parte, deşi se găsesc la capete opuse ale 
lumii. 

Ne vom îndrepta atenția acum către cealaltă ramură 
a parapsihologiei, care este mai apropiată de subiectul 
discutat aici. Revista Proceedings of the Society for Psychical 
Research conține nu număr mare de cazuri înregistrate cu 
atenție şi atestate în mod satisfăcător referitoare la apari- 
tii ale cuiva care a decedat de curând unor persoane vii 
(iar în unele împrejurări rare, mai mult decât unei singu- 
re persoane) care, în multe cazuri, se aflau la depărtare şi 
nu aveau cunoştinţă despre deces. Totodată, rapoartele 
acestei Societăţi stabilesc dincolo de orice îndoială că 
mințile care operează în transa mediumnică, susținând 
că sunt spirite ale celor decedați, uneori oferă informa- 
tii personale pe care mediul nu le-ar fi putut obține pe 


17 Whately Carrington, Telepathy, Methuen & Co. Ltd., Londra,1945, 
Cap. 6-8. Vezi de asemenea H. L. Edge, R. L. Morris, J. H. Rushand şi 
J. Palmer, Foundations of Parapsychology, Routledge, Londra, 1986. 

căi obişnuite şi uneori chiar oferă inforinatii, verificate 
ulterior, care nu au fost cunoscute de nici o persoană în 
viațăIt. 

Pe de altă parte, fenomenele de ordin fizic, precum 
„materializările” spiritelor într-o formă vizibilă şi tangi- 
bilă, sunt mult mai îndoielnice. Totuşi, chiar dacă nu ti- 
nem cont de întreaga gamă de fenomene fizice, este în 
continuare adevărat că cele mai bune cazuri de comuni- 
cări sub transă sunt impresionante şi tulburătoare şi că, 
înțelese ca atare, sunt semne ale supraviețuirii şi comu- 
nicării de după moarte. Dacă, cu ajutorul unui mediu, se 
comunică cu o inteligență care dă impresia coerentă că 
este un prieten cunoscut în mod intim care a murit şi 
care îşi stabileşte identitatea printr-o gamă largă de in- 
formații private şi caracteristici personale identificabile - 
aşa cum uneori s-a întâmplat -, atunci nu putem respin- 
ge fără o cercetare atentă teoria potrivit căreia ceea ce se 
petrece este de fapt întoarcerea unei conştiinţe din lumea 
spiritelor. 

Totuşi, dezvoltarea cunoştinţelor în cealaltă ramură 
a parapsihologiei, centrată pe studiul percepției extra- 
senzoriale, a aruncat o lumină neaşteptată asupra acestei 
comunicări aparente cu persoanele decedate, fiindcă su- 
gerează că legătura telepatică inconştientă dintre mediu 
şi clientul său este un factor important şi probabil sufici- 
ent de explicativ. Acest lucru a fost foarte bine ilustrat 
de experiența a două femei care au hotărât să testeze 


18 Un celebru exemplu este cazul testamentului lui Chaffin, povestit 
în multe cărți, precum C. D. Broad, Lectures on Psychical Research, 
Routledge & Kegan Paul, Londra, şi Humanities Press, New York, 
1962, pp. 137-39. (Aceasta rămâne întâmplător una dintre cele mai 
bune cărți despre parapsihologie). 

spiritele alcătuind la nivel mental, pe o perioadă de mai 
multe săptămâni, personalitatea şi atitudinea unui per- 
sonaj cu totul imaginar descris într-un roman nepublicat 
al uneia dintre cele două. După ce şi-au umplut astfel 
minţile cu caracteristicile acestui personaj fictiv, s-au dus 
la un mediu reputat, care a început să descrie cu exactita- 
te prietenul lor imaginar ca fiind un vizitator de dincolo 
de mormânt şi să transmită mesaje de la acesta. 

Un caz şi mai izbitor este cel al mediului „vocii di- 
recte” (adică un mediu în ale cărui şedinţe de spiritism 
vocea „spiritului“ comunicator se aude aparent vorbind 
în aer) prin care a vorbit spiritul unui anume „Gordon 
Davis”, care s-a exprimat cu propria sa voce, a dovedit 
cunoştinţe considerabile despre Gordon Davis şi şi-a 
adus aminte de moartea acestuia. Acest eveniment a fost 
extrem de impresionant până când s-a aflat că Gordon 
Davis nu murise; acesta era un agent imobiliar şi, în 
momentul când şedinţa spiritistă avea loc, încerca să 
vândă o casă”! 

Aceste cazuri ne sugerează că medii adevărați nu 
sunt decât persoane cu o sensibilitate telepatică excepti- 
onală, care îşi extrag, „spiritele“ în mod inconştient din 
mințile clienților. 

În privința „fantomelor”, ca apariții ale morților, s-a 
stabilit că pot exista „halucinaţii încărcate de semnifica- 
ție”, a căror sursă este aproape cu certitudine de sorginte 
telepatică. Pentru a cita un exemplu clasic şi întrucâtva 
dramatic: o femeie stând în apropierea unui lac vede si- 
lueta unui bărbat alergând către lac şi aruncându-se în apă. 


19S.G. Soal, „A Report of Some Communications Received through 
Mrs. Blanche Cooper”, Sec. 4, 
Proceedings of the Society for Psychical Research, XXXV, 560-89. 

Câteva zile mai târziu, un bărbat se sinucide aruncându-se 
în exact acelaşi lac. Explicaţia viziunii este probabil aceea 
că gândul bărbatului, în timp ce avea în vedere să se si- 
nucidă, a fost proiectat în mod telepatic la fața locului 
prin intermediul minții femeii?0. 

În multe dintre cazurile consemnate are loc o acțiune 
întârziată. Gândul proiectat în mod telepatic întârzie în 
inconştientul receptorului până în momentul prielnic 
când, în lipsa atenției față de lumea exterioară, acesta se 
manifestă la nivelul conştient într-o formă dramatizata - 
de pildă, ca o voce sau o viziune halucinantă - prin in- 
termediul aceluiaşi mecanism care operează în cadrul 
viselor. 

Dacă fantomele celor vii pot fi create prin interme- 
diul gândurilor şi emoțiilor anterior experimentate ale 
persoanei pe care le reprezintă, apare şi posibilitatea pa- 
ralelă potrivit căreia fantomele celor morți sunt cauzate 
de gânduri şi emoții care au fost experimentate de per- 
soana reprezentată atunci când trăia. Cu alte cuvinte, 
fantomele ar putea fi „vestigii psihice”, un fel de urmă 
mentală lăsată în urmă de către cei morți, fără a presu- 
pune însă prezența sau chiar existența neîntreruptă a 
celor pe care îi reprezintă. 


Cazuri de resuscitare 


Un alt grup de fenomene care au trezit în ultima 
vreme un interes considerabil este constituit din mărturii 
ale experiențelor unor oameni care au fost resuscitati 


20 F. W. H Myers, Human Personality and Its Survival of Bodily Death, 
Longmans, Green, & Co., London, 1903, 1, 270-71. O carte clasică, încă 
de mare interes. 

după ce au fost declarați morți?!. Perioadele în care au 
fost aparent morți variază de la câteva secunde până la 
douăzeci de minute şi chiar mai mult. Aceste mărturii 
cuprind următoarele elemente, deşi, de obicei, nu apar 
toate în aceeaşi împrejurare: un zgomot puternic initial; 
accesul într-o „lume” de lumină şi frumuseţe; întâlnirea 
cu rude şi prieteni care au murit; întâlnirea cu o „ființă 
de lumină” cu un caracter moral sau spiritual impresio- 
nant, care pentru creştini este Cristos, iar pentru alții un 
înger sau o divinitate; revederea aproape vie şi instan- 
tanee a propriei vieți; apropierea de un hotar, simțit 
ca fiind granița dintre această lume şi cea de dincolo; şi 
senzația de a fi împins sau tras înapoi spre corpul pă- 
mântesc. În general, cei care au avut parte de astfel de 
experiențe sunt reticenti în a descrie astfel de fenomene 
greu-de-descris şi greu-de-crezut, dar de obicei atitudi- 
nea lor față de moarte s-a schimbat şi acum se gândesc la 
momentul iminent al morții fără frică sau chiar cu o anti- 
cipatie reală. 

Înaintea unor astfel de succesiuni vizuale şi auditorii, 
se mai petrece de multe ori şi o experienţă a „ieşirii din 
corp”, conştiinţa plutirii pe deasupra propriului corp şi 
observarea acestuia întins în pat, pe pământ sau pe masa 
de operații. Există o literatură tot mai cuprinzătoare cu 


21 Recentul val de interes a început odată cu publicarea cărții lui 
Raymond Moody, Life after Life, Mockingbird Books, Atlanta, 1975, 
fiind hrănit de un număr tot mai mare de alte cărți, inclusiv Ray- 
mond Moody, Reflections on Life after Life, Bantam Books, New York, 
1977; Karlis Otis şi Erlendur Haraldsson, At the Hour of Death, 
Avon Books, New York, 1977; Maurice Rawlings, Beyond Death's 
Door (Thomas Nelson, Inc., Nashville, 1978, şi Sheldon Press, Lon- 
dra, 1979. 

privire la astfel de experiente in afara corpului, experien- 
te petrecute în momentul morții sau în timpul vietii”. 

În momentul de față, este imposibil de determinat 
dacă aceste cazuri de resuscitare ne oferă sau nu mărturii 
despre experiențele unor oameni care chiar au murit, 
oferind astfel informații despre viața de apoi. Aceste re- 
latări descriu cumva prima etapă a unei alte vieți sau 
poate un moment de tranziție premergător întreruperii 
finale a legăturii dintre minte şi corp; sau descriu de fapt 
ultimele licăriri ale activității onirice înainte să-şi piardă 
creierul oxigenul? Sperăm că cercetările ulterioare vor 
găsi o modalitate de a rezolva această problemă. 

Toate aceste considerații ne îndeamnă să fim preca- 
uti în evaluarea descoperirilor parapsihologiei. Totuşi, 
această precauție ar trebui să conducă la investigații 
suplimentare şi nu la abandonarea acestor subiecte. Între 
timp, trebuie să fim atenți să nu confundăm absența 
cunoaşterii cu cunoaşterea absenței. 


2 De pildă, Sylvan Muldoon şi Hereward Corrington, The Phenomena 
of Astral Projection, Rider, Londra, 1951; Robert Crookall, The Study 
and Practiceof Astral Projection, Aquarian Press, Londra, 1961; Celia 
Green, Out-of-the-Body Experiences, Hamish Hamilton, Londra, 1968; 
Journeys Out of the Body, Doubleday & Co., Inc., New York, 1971, si 
Souvenir Press, Londra, 1972; Benjamin Walker, Beyond the Body, 
Routledge & Kegan Paul, Londra, 1974. 

23 Discutii filosofice despre parapsihologie pot fi gasite in C. D. 
Broad, Religion, Philosophy snd Psychical Research, Routledge & Kegan 
Paul, Londra, 1953; James Wheatley si Hoyt Edge (eds.), Philosophical 
Dimensions of Parapsychology, C Thomas, Springfield, Ill., 1976; 
Shivesh Thakur (ed.), Philosophy and Psychical Research, Humanities 
Press, New York; Jan Ludwik (ed.), Philosophy and Parapsychology, 
Prometheus, 1978; Stephen Braude, ESP and Psychokinesis: A Philoso- 
phical Examination, Temple University, Philadelphia, 1980. 

DESTINUL UMAN: KARMA 
ŞI REÎNCARNARE 


Concepția populară 


Pentru aproape toți cei formaţi de cultura noastră 
vest-atlantică pare un lucru de la sine înţeles că ain luat 
ființă odată cu concepția sau naşterea şi că vom petrece 
ultimele momente din această lume în momentul morții: 
cu alte cuvinte, ne-am născut o singură dată şi murim o 
singură dată. Totuşi, pentru cineva care a crescut în cul- 
tura hindusă a Indiei este evident că, dimpotrivă, am 
avut mai multe vieți şi trebuie să mai avem multe vieți în 
această lume. Fiecare idee sau teorie presupune propriile 
ei dificultăți, iar acum mă voi ocupa de unele dintre di- 
ficultatile ideii de reîncarnare. Dar mai înainte să luăm 
în considerare principala dificultate pe care hinduşii, 
buddhiştii şi alții o văd în teoria occidentală. Aceştia fac 
referire la inegalitatile uriaşe de care avem parte din naş- 
tere. Cineva se naşte cu trup sănătos şi cu un IQ ridicat, 
într-o familie de părinți iubitori, cu venituri ridicate şi 
într-o societate avansată şi bogată, încât toate bogățiile 
culturii umane îi sunt deschise şi are o mare libertate să- 
şi aleagă propriul mod de viață. Un altul se naşte cu un 
trup infirm şi cu un IQ scăzut, într-o familie de părinți 
neiubitori, săraci şi necultivati, într-o societate în care are 

mari şanse să devină un infractor si să aibă parte de o 
moarte timpurie şi violentă. Este oare drept ca aceştia să 
se nască în condiții atât de inegale? Dacă, un nou suflet 
este creat de fiecare dată când un copil este conceput, 
Creatorul care este responsabil pentru înzestrările inega- 
le ale fiecărui suflet, ar putea fi considerat cumva un 
creator iubitor? Am auzit cu toții povestea lui John Brad- 
ford, care, văzând un criminal dus la spânzurătoare, a 
zis: „Fără harul lui Dumnezeu şi John Bradford ar merge 
acolo”. Această poveste este edificatoare în măsura în 
care ne aminteşte de harul lui Dumnezeu de care a avut 
parte John Bradford; dar cum rămâne cu lipsa acestui 
har în cazul criminalului condamnat? Cu cât cugetăm 
mai mult asupra uriaşelor inegalităţi din lume şi asupra 
concepției religioase occidentale potrivit căreia ființele 
umane sunt create în mod divin exact în aceste condiții 
diferite, cu atât mai mari sunt şansele să vedem aici o 
gravă nedreptate. 

Supozitia alternativă a religiilor de origine indiană 
este aceea că am avut cu toții o viață anterioară şi că si- 
tuatia vieții prezente este o consecință directă a vieților 
anterioare. Nu există nici un element arbitrar, întâmplă- 
tor sau nedrept în inegalitățile sorții pe care o avem, ci 
doar cauză şi efect, culegând acum ceea ce am semănat 
în trecut. Sinele nostru esențial dăinuie de la o viață la 
alta, renăscându-se sau reîncarnându-se în mod repetat, 
circumstanțele vieții sale viitoare fiind determinate de 
propria sa karina. 

În forma sa mai populară orientală şi occidentală, 
doctrina reîncarnării susține că sinele purtător de carac- 
ter şi (în principiu) de memorie transmigrează din corp 
în corp. Aşa cum citim în Bhagavad Gita: „Precum un 
om care lepădând veşmintele învechite, ia altele noi, aşa 

şi cel întrupat, lepădând trupurile învechite, se uneşte cu 
altele noi” (II. 13). Potrivit acestei concepții, pot spune că 
eu - acest „eu” care sunt acum conştient şi care acum 
scriu aceste cuvinte - am trăit înainte şi voi mai trăi în 
alte corpuri. În consecință, eu pot în principiu să-mi 
amintesc, cât sunt în acest corp, viețile trecute, deşi trau- 
mele morții şi naşterii şterg aceste amintiri, reprimmându-le 
la un nivel adânc şi de obicei inaccesibil al inconştientu- 
lui. Însă sunt cazuri în care oameni obişnuiţi îşi amintesc 
dintr-un motiv sau altul fragmente dintr-o viață ante- 
rioară recentă, iar aceste amintiri presupuse sunt impor- 
tante nu doar ca dovadă a renasterilor, dar şi din punct 
de vedere conceptual, stabilind subiectul la care se referă 
această doctrină. Am putea să fim sau să nu fim impre- 
sionati de astfel de cazuri atunci când sunt aduse ca 
dovezi solide în favoarea doctrinei renasterii!. Cu toate 
acestea, însuşi faptul că presupusele amintiri ale vieților 
anterioare sunt aduse ca dovezi marchează un conținut 
pentru ideea de renaştere. Aşadar, permiteti-mi să for- 
mulez o ipoteză a reincarnarii pe baza acestor exemple 
de aşa-numite amintiri ale vieților anterioare. 

Gândiţi-vă la relația dintre John Hick care scrie 
acum, pe care îl voi numi J.H.® şi John Hick la vârsta de 
doi ani, pe care îl voi numi J.H.2. Principalele diferente 
dintre cei doi sunt, în primul rând, că J.H.® şi J.H.2 nu 
seamănă deloc între ei şi, în al doilea rând, că personali- 


1 Există o literatură destul de largă care discută acest tip de cazuri. 
Cele mai valoroase din punct de vedere ştiinţific sunt cele ale lui Ian 
Stevenson, Twenty Cases Suggestive of Reincarnation, ed. a Il-a, Uni- 
versity of Virginia Press, Charlottesville, 1974; Cases of Reincarnation 
Type, vol. I: Ten Cases in India, vol. II, Ten Cases in Sri Lanka şi vol. II 
Twelve Cases in Lebanon and Turkey, University of Virginia Press, 
Charlottesville, 1975-79. 

tatile lor conştiente sunt foarte diferite. Cât priveşte pri- 
ma diferență, nici o persoană care ar vedea o fotografie a 
lui ].H.2nu ar sti, fără să i se spună, că este mai curând 
fotografia lui J.H.66 de acum şaizeci şi patru de ani decât 
a oricui altcuiva în vârsta de doi ani, fiindcă cele două 
obiecte au trăsături foarte puțin asemănătoare. Cât pri- 
veşte a doua diferență, dacă cineva ar asculta o înregis- 
trare a lui J.H. la vârsta de doi ani, care să exprime gân- 
durile acestuia prin cuvinte şi alte sunete, cred că acel 
cineva îşi va da seama că J.H.66 are o gândire foarte dife- 
rită. Unele trăsături fundamentale de personalitate sunt 
fără îndoială prezente atât la copil cât şi la adult, în 
schimb, sinele conştient al unuia este foarte diferit de 
sinele conştient al celuilalt - atât de diferit încât o com- 
paratie a celor două nu ne va permite niciodată de una 
singură să ajungein la concluzia că este vorba de acelaşi 
sine. Există aşadar diferente uriaşe între J.H.2 şi J.H.66 
atât din punct de vedere fizic cât şi din punct de vedere 
psihologic. În pofida acestui lucru, ].H.5 are cel putin o 
amintire fragmentară a unui eveniment prin care a trecut 
].H.2. Îşi aminteşte când i s-a spus că s-a născut sora sa, 
care este mai mică cu doi ani decât el. Aşadar, există o 
legătură subtilă de memorie ce îl leagă pe J.H.% de J.H.2 
în ciuda tuturor diferențelor dintre cei doi pe care le-am 
observat, iar acest fapt ne aminteşte că putem vorbi des- 
pre memorie chiar şi când este vorba de o prăpastie care 
presupune o diferenţă fizică şi psihologică de aproape 
orice grad. 

Acum să vedem dacă putem spune acelaşi lucru 
despre cineva care îşi aminteşte de o viață anterioară. Să 
formulăm problema, luând în considerare binecunoscu- 
tul caz al lui Shanti Devi: Lugdi - care s-a născut în 1902, 
a trăit în Muthra şi a murit în 1924 căsătorită cu Kedar 

Nath Chaubey - a fost (din cate se presupune) foarte di- 
ferită atât din punct de vedere fizic cât şi din punct de 
vedere psihologic de Shanti Devi, care s-a născut în 1926 
şi a trăit în Delhi. Însă Shanti Devi a susținut că a avut 
unele amintiri în care se regăseau oameni şi evenimente 
din viata lui Lugdi şi care se spune că au fost confirmate 
de către investigatori impartiali. Ipoteza reîncarnării lan- 
sate de noi este aceea că, în pofida diferenței dintre ele, 
cele două sunt de fapt aceeaşi persoană sau sine, într-un 
sens comparabil cu cel în care J.H.66 este aceeaşi persoa- 
na cu J.H.2. A spune că aceeaşi persoană s-a născut în 
1902 într-o parte a Indiei, apoi a murit şi s-a născut din 
nou în 1926 într-o altă parte a Indiei, înseamnă a presu- 
pune existența unei entități mentale continue pe care o 
numesc sine sau persoană. Ipoteza pe care o luăm în 
considerare este aceea că asa cum J.H.® este aceeaşi per- 
soană cu J.H.2, deşi este vorba de un moment ulterior din 
existența acelei persoane, tot aşa Shanti Devi este aceeaşi 
persoană cu Lugdi, deşi într-un moment ulterior din 
existența acelei persoane. Diferența cea mare - în privin- 
ta căreia trebuie să ne întrebăm dacă nu cumva este o 
diferență prea mare - este că acum nu avem de-a face cu 
momente anterioare sau ulterioare din aceeaşi viata, ci 
din două vieți succesive. Acestea sunt, ca să spunem aşa, 
pagini din diferite cărți ale aceleiaşi opere alcătuite dintr-o 
multitudine de volume, în loc să fie diferite capitole ale 
aceleiaşi cărți. 

Să luăm aşadar în considerare supoziţia că toate per- 
soanele umane au avut o mulțime de vieți anterioare, 
chiar dacă marea majoritate, poate chiar 99 la sută, nu îşi 
aminteşte de acele vieți. Întrebarea pe care vreau să o 
pun se referă la criteriile prin care se spune că cineva care 
trăieşte astăzi este aceeaşi persoană sau sine al cuiva care 

a trăit, să zicem, acum 500 de ani şi despre care nu ştie şi 
nu îşi aminteşte nimic. Fiindcă atunci cand înlăturăm 
firul conectiv al memoriei, aşa cum facem în cadrul aces- 
tei ipoteze a renasterilor, de fapt înlăturăm unul dintre 
cele trei elemente de continuitate foarte importante care 
alcătuiesc ceea ce înțelegem de obicei prin identitatea 
individului în decursul timpului. Un al doilea element 
este continuitatea corporală, existența neîntreruptă în 
spațiu şi timp ce se întinde de la starea de nou născut 
până la cea de bătrân, o continuitate care merge astfel 
din leagăn până în mormânt. Este posibil ca nici unul 
dintre atomii care alcătuiau corpul copilului să facă parte 
din corpul adultului. Cu toate acestea, a existat şi, în 
principiu, s-a putut observa un anumit organism aflat în 
continuă schimbare, alcătuit în fiecare moment din 
aglomerări uşor schimbătoare de atomi, dar cu suficiente 
suprapuneri de aglomerări şi de configurații de aglome- 
rări de la o clipă la alta pentru a alcătui acelaşi organism. 
Totuşi, ipoteza renasterilor înlătură şi acest element al 
continuității corporale, fiindcă nu există nici o legătură 
fizică între o persoană care trăieşte astăzi în Statele Unite 
şi cineva care a trăit, să zicem, în Grecia antică acum do- 
uă mii cinci sute de ani. În plus, doctrina reîncarnării nici 
măcar nu pare să susțină că ar exista vreo asemănare 
corporală, fiindcă se spune că ne putem naşte uneori 
bărbați, uneori femei, uneori într-o ramură şi alteori într-o 
cu totul altă ramură a rasei umane, şi uneori (potrivit 
unei versiuni a doctrinei) în corp de animale sau poate 
ca insecte. 

Astfel, tot ceea ce mai rămâne purtătorului de identi- 
tate personală este al treilea element, care reprezintă con- 
tinuitatea psihologică a unui model de înclinații mentale. 
Acest element este cel care trebuie să poarte toată greuta- 

tea identității a două persoane, una dintre ele trebuind 
să fie reîncarnarea celeilalte. Căci, atunci când continui- 
tatea corporală şi cea mnezică sunt excluse, singura legă- 
tură care mai rămâne tine de dispozițiile psihologice care 
alcătuiesc propriul caracter. Se susține că B, care este A 
reîncarnat, are aceleaşi trăsături de personalitate ca şi A. 
Dacă A a fost mândru şi intolerant, B va fi şi el mândru 
şi intolerant. Dacă A devine pe parcursul vieții sale un 
mare artist, B îşi va începe viața cu o puternică înclinație 
artistică. Dacă A a fost bun şi mărinimos, B va fi şi el bun 
şi mărinimos. Astfel, o condiție foarte importantă pentru 
viabilitatea teoriei este gradul de asemănare care se sus- 
tine că există între personalitatea totală a lui A la t! si 
personalitatea totală a lui B la t?. Există multi oameni ca- 
re sunt buni şi mărinimoşi sau care au temperamente 
artistice sau sunt mândri şi intoleranti, dar atât timp cât 
sunt ființe corporale distincte, cu activități ale conştiinţei 
şi ale memoriei diferite, faptul că doi indivizi manifestă 
aceeaşi trăsătură de caracter sau chiar mai multe trăsă- 
turi nu ne face să îi considerăm aceeaşi persoană. A face 
aşa ceva în cazul oamenilor care trăiesc în aceeaşi pe- 
rioadă ar reprezenta o încălcare directă a conceptului de 
„aceeaşi persoană”. În cazul oamenilor care nu trăiesc în 
aceeaşi perioadă, această identificare nu este exclusă cu 
aceeaşi irevocabilitate logică apriorică. Dar, în pofida 
acestui lucru, o astfel de situație este pândită de cele mai 
mari dificultăți. Fiindcă asemănarea dintre A (t!) şi B (t?) 
trebuie să fie, în majoritatea cazurilor, atât de generală 
încât să poată oferi numeroase exemple diferite, din 
moment ce A şi B ar putea să fie diferiți ca rasă şi ca sex, 
şi să fi crescut în civilizații, clime şi epoci istorice diferite. 
Ar putea exista asemănări generale de caracter - ce se gă- 
sesc în calități precum egoismul şi altruismul, tipurile 

introvertite sau extrovertite de personalitate, inclinatiile 
artistice sau practice şi in nivelul de inteligență - între, să 
zicem, un țăran tibetan din secolul al XII-lea î.Cr. şi o ab- 
solventă americană de colegiu din secolul al XX-lea d.Cr. 
Totuşi, aceste asemănări generale nu ne vor determina şi 
nu ne vor indreptati să-i identificăm vreodată pe cei doi 
ca fiind una şi aceeaşi persoană. Dacă s-ar întâmpla aşa, 
ar exista prea mulți oameni care ar putea fi considerați o 
singură persoană. Cât de mulți oameni din generația lui 
Lugdi se asemănau la fel de mult ca şi ea cu Shanti Devi 
în trăsăturile sale generale? Probabil sute de mii. Câţi 
oameni din generația care s-a născut înaintea mea au 
avut trăsături de caracter asemănătoare cu ale mele? 
Probabil sute de mii. Aşadar, ținându-se cont numai de 
acest lucru, nimeni nu s-ar fi gândit că Lugdi şi Shanti 
Devi sunt aceeaşi persoană sau că eu sunt aceeaşi per- 
soană cu un oarecare individ din trecut. Ţinând cont de 
acest lucru, aş putea tot atât de bine să fiu reîncarnarea 
oricărei persoane din miile şi miile de oameni din fiecare 
generație a trecutului. Astfel, acest criteriu al asemănării 
de caracter este mult prea larg şi îngăduitor, stabilind 
mult prea multe lucruri şi devenind sieşi dăunător. 

Astfel, ideea de reîncarnare, în sensul de transmi- 
grare a sinelui fără amintirea vieților anterioare dintr-un 
corp care a murit într-unul care se naşte, este presărată 
de dificultăți conceptuale. 


Concepția vedântină 


Să ne îndreptăm atenția acum către concepția mult 
mai complexă şi subtilă despre reîncarnare a filosofiei 
vedântine hinduse. Desigur, aceasta nu este singura 
şcoală de gândire indiană, însă concepția vedântină des- 


DESTINUL UMAN: KARMA SI REINCARNARE 245 


pre karina şi renaştere este una centrală, concepțiile ce- 
lorlalte şcoli cunoscând doar unele diferențe marginale. 
Potrivit Advaita vedantei, realitatea supremă - Brahman 
- este conştiinţă pură şi nediferentiata, ce transcende toa- 
te calitățile, inclusiv cele care tin de persoană. Puterea 
creatoare a lui Brahman se exprimă în existența univer- 
sului, a cărei natură este maya, ce reprezintă iluzia in 
sensul că este dependentă şi temporală. Constiinta infini- 
tă şi eternă se asociază cu maya pentru a constitui o plu- 
ralitate de conştiinţe temporare şi finite, numite jivatman 
sau jiva, şi cărora le voi da numele de suflet. Aceste con- 
ştiinţe finite sunt produse de maya şi însăşi existența lor 
este un fel de iluzie, şi anume iluzia separării de conşti- 
inta universală. Ca să folosim o binecunoscută compa- 
ratie vedantina, Brahman este asemenea Spaţiului, iar 
sufletele individuale sunt asemenea spațiului dintr-un 
vas. Atunci când vasele sunt distruse, spațiul pe care il 
cuprindeau rămâne o parte din Spațiu. Tot aşa şi suflete- 
le se unesc cu infinitul Brahman atunci când, prin ilumi- 
nare, scapă de ignoranta care reprezintă zidul finit ce le 
înconjoară. 

Există aşadar un număr nelimitat de suflete indivi- 
duale, şi tu „aşi această pluralitate şi individualitate este 
în definitiv iluzorie, căci atunci când diferitele suflete 
ajung la conştientizarea faptului că sunt una cu Brahman, 
distincția dintre ele încetează să mai existe: toate suflete- 
le, ca Brahman, sunt unul şi acelaşi lucru. Teoria karmei 
şi renasterii se referă la suflet şi la evoluţia acestuia de la 
starea de iluzie la adevărata conştiinţă de sine. Fiindcă 
nenumăratele suflete, ca „scântei divine” care au iluzia 
separării de sursa, temelia şi identitatea lor în Brahman, 
sunt curățate treptat de această iluzie printr-o succesiune 
de renaşteri, într-un proces care va culmina până la urmă 

în atingerea eliberării şi în realizarea identității cu unica 
Realitate supremă, Brahman, fără influența sentimentu- 
lui iluzoriu al identității separate. (Această concepție îşi 
are desigur propriile afinități în Occident, în neopla- 
tonism şi gnosticism şi în teologia de dată recentă a lui 
Paul Tillich). 

Avem de-a face aşadar cu o infinitate de suflete care 
au existat din totdeauna. Însă eu, sinele conştient ce scrie 
acum, şi tu, sinele conştient care citeşte acum, nu suntem 
- sau mai bine zis nu suntem în mod conştient - vreunul 
dintre aceste suflete eterne. Noi suntem euri psihofizice, 
persoane iluzoriu diferențiate de genul celor care există 
doar în acest tărâm al mayei. Fiindcă, deşi eul psihofizic 
este bărbat sau femeie, sufletul nu este nici masculin şi 
nici feminin, ci presupune (în terminologia lui Jung) as- 
pectele animus şi anima care, atunci când sunt întrupate 
în diferite proporții, constituie masculinitatea şi femi- 
nitatea umană. Deşi eul psihofizic nu este conştient de 
obicei de trecutul etern al sufletului, există profunzimi 
ale sufletului în care este înregistrată toată această expe- 
rienta din trecut. Fiecare eu psihofizic este astfel o expre- 
sie temporară sau un organ sau un instrument al unui 
suflet etem, una dintre expresiile succesive care constitu- 
ie renaşterile repetate ale acelui suflet. Adâncirea sufle- 
tului in maya înseamnă închiderea acestuia într-un set de 
„corpuri” sau învelişuri, comparate cu o serie de teci care 
învelesc pe rând lama unei săbii, fără îndepărtarea cărora 
lama nu poate fi scoasă. 

Există aşadar trei „corpuri” sau teci de acest fel: cor- 
pul grosier (sthula Sarira), corpul subtil (suksma Sarira sau 
linga Sarira) şi corpul cauzal (karana Sarira). Ţinând cont 
de logica ideii de renaştere, am putea să le combinăm pe 
ultimele două într-unul singur, „corpul subtil”, şi să ne 

concentrăm asupra relației dintre acesta si „corpul grosi- 
er”. „Corpul grosier” este organismul fizic care începe să 
se formeze în momentul concepției şi începe să se dezin- 
tegreze în momentul morții. Acestuia îi supravieţuieşte 
„corpul subtil”, care apoi influențează dezvoltarea unui 
alt corp fizic ca vehicul sau incarnare următoare a sa. 
Trebuie, totuşi, să adăugăm imediat că formula „corp 
subtil” poate fi foarte uşor greşit înțeleasă de către citito- 
rul occidental, fiindcă „corpul subtil” nu este conceput, 
în versiunile sofisticate din punct de vedere filosofic ale 
teoriei, ca o entitate materială în înțelesul occidental de 
„materie“. Acesta nu ocupă un spaţiu, nu are formă sau 
mărime şi nu este deloc un corp în înțelesul occidental al 
termenului. Este totuşi material în sensul foarte diferit 
oferit de dihotomia indiană fundamentală dintre consti- 
inta şi tot ceea ce este lipsit de conştiinţă şi se numeşte 
prakrti - , natura” sau „materie” - aceasta fiind identică 
cu maya. În termeni occidentali, corpul subtil trebuie 
aşadar să fie descris mai degrabă ca o entitate mentală 
decât materială; şi într-adevăr un comentator hindus îl 
consideră ca fiind pur şi simplu „partea psihică a orga- 
nismului psihofizic”2. Cât priveşte rolul pe care îl deține 
în teoria renaşterii, am putea descrie linga Sarira ca fiind 
o entitate mentală sau o substanţă care este modificată 
de sau înregistrează şi astfel „întrupează” (metaforic 
vorbind) înclinațiile morale, estetice, intelectuale şi spiri- 
tuale care s-au acumulat pe parcursul unei vieți umane 
sau mai degrabă pe parcursul unei succesiuni de vieți 


2 Suryanarayana Sastri, „The Doctrine of Reincarnation in Educatio- 
nal Work”, Indian Philosophical Annual, 1965, p. 165. Pentru concepțiile 
buddhistă şi hindusă despre reîncarnare în general, vezi Wendy 
Doniger O'Flaherty (ed.), Karma and Rebirth in Classical Indian Tra- 
ditions, University of California Press, Berkekey, 1980. 

umane şi probabil non-umane. Aceste modificări ale 
corpului subtil sunt numite samskara, întipăriri. Însă 
acestea nu sunt gândite asemenea întipăririlor sau im- 
presiilor statice, cum sunt semnele pe hârtie, ci mai cu- 
rând ca întipăriri dinamice, modificări ale unui organism 
viu exprimate în modelul său comportamental. Conside- 
răm de obicei că mintea şi personalitatea umane se mo- 
difică în diferite moduri prin propriile volitiuni şi prin 
reacțiile avute la propria experiență. Susținerea repetată 
a unor politici egocentrice întăreşte propriile tendințe 
egoiste; exercitarea constantă a disciplinei gândirii preci- 
se prilejuieşte o activitate mentală mult mai exactă şi 
mai lucidă; dedicarea atenției uneia sau alteia dintre arte 
trezeşte şi adânceşte propriile sensibilitati estetice; medi- 
tatia spirituală deschide sinele influenței unui mediu 
mult mai larg; şi aşa mai departe. Aceste fapte cunoscute 
pot fi exprimate spunând că linga Sarira este sediul diferi- 
telor modificări emoționale, spirituale, morale, estetice şi 
intelectuale pe care le experimentăm tot timpul pe par- 
cursul existenței noastre umane. Aceste modificări sunt 
cel mai bine caracterizate în categoriile occidentale ac- 
tuale drept dispoziții mentale. 

Am observat deja că corpul grosier tine de latura 
materială (prakrti) a dihotomiei fundamentale constiinta- 
prakrti; şi acesta este motivul pentru care, în gândirea 
indiană, acesta poate fi numit corp. Fiind schimbător, 
finit şi lipsit de conştiinţă, acest corp are mult mai multe 
în comun cu corpul fizic decât cu sufletul. Pentru a inte- 
lege acest lucru trebuie să considerăm gândurile, emotii- 
le şi dorinţele lucruri, şi anume lucruri care pot exista 
separat de conştiinţă ca energii dispozitionale care, atunci 
când sunt asociate cu conştiinţa, pot influența acțiunile. 
Grupându-se pe baza asemănării şi consolidându-se re- 

ciproc, aceste dispoziții formează structuri relativ stabile 
şi de durată al căror „chip” are trăsăturile persoanei ale 
cărei gânduri l-au format. O astfel de structură dispo- 
zitionala supravieţuieşte distrugerii conştiinţei după 
moarte şi continuă să existe ca entitate, corpul subtil sau 
linga Sarira, care se va asocia mai târziu cu un nou orga- 
nism conştient. 

Acest lucru este astfel foarte asemănător cu ceea ce 
C. D. Broad a numit „factorul psihic“3. Broad şi-a dez- 
voltat conceptul de factor psihic pentru a aduce o expli- 
catie posibilă în privința fenomenului transelor spiritiste. 
Când cineva moare, aspectul mental al ființei sale persis- 
tă nu ca o persoană complet conştientă, ci ca o constela- 
tie de elemente mentale - dispoziții, amintiri, dorințe, 
temeri etc. - constituind un factor psihic care ar putea să 
reziste timp îndelungat sau ar putea să se dezintegreze 
în diferite fragmente. Broad a sugerat că o astfel de 
aglomerare psihică, suficient de coezivă încât să se poată 
observa că este alcătuită din amintirile şi caracterul dis- 
pozitional al unui anumit individ decedat, ar putea intra 
în legătură cu un mediu aflat în stare de transă, gene- 
rând astfel o personalitate conştientă temporar care re- 
prezintă o combinare a anumitor elemente mentale ale 
celui decedat cu structura vie a mediului. Se poate ob- 
serva că teoria reîncarnării duce acest concept mai de- 
parte - aşa cum însuşi Broad a observat! - şi susține că 
factorul psihic care se separă de trup după moarte se 
uneşte după aceea nu cu structura vie dezvoltată a me- 


3C. D. Broad, The Mind and Its Place in Nature, Routledge & Kegan 
Paul Ltd., Londra 1925, şi Humanities Press, New York, 1976, pp. 536 
sqq. 

4 Ibid., p. 551. 

diului, ci cu structura vie a unui embrion uman; şi care 
apoi influențează dezvoltarea embrionului, ca factor 
suplimentar față de moştenirea sa fizică genetică. 

La întrebarea de ce cred hinduşii că aceasta este 
adevărata explicație a realitatilor existenței umane, există 
trei răspunsuri conexe. Primul răspuns afirmă că este 
vorba de un adevăr revelat ce se găseşte în Vede. Al doi- 
lea că reîncarnarea este o ipoteză care explică multe 
aspecte ale vieții umane, inclusiv inegalitățile cu care se 
nasc oamenii; voi reveni imediat asupra acestui subiect. 
Şi al treilea că există amintiri fragmentare din viețile an- 
terioare - subiect deja discutat - şi de asemenea, ceea ce 
este şi mai important, amintirile mult mai complete care 
sunt atinse de cei ce au realizat moksa, eliberarea sau 
iluminarea. Se susține că yoghinul, ajungând la moksa, îşi 
aminteşte toate viețile anterioare, văzând întreaga legă- 
tură karmica ce străbate fiecare succesiune de vieți apa- 
rent diferite şi neînrudite. Acest ultim element reprezintă 
pentru mulți indieni cel mai important dintre toate fun- 
damentele credinței în reîncarnare. 

Dar ce înseamnă mai exact reîncarnarea când este 
astfel consolidată factual printr-o presupusă amintire 
yoghină a unor vieți anterioare care, în timp ce erau trăi- 
te, nu erau legate între ele prin amintiri? Tabloul pe care 
îl avem înainte este alcătuit, să zicem, din o sută de per- 
soane psihofizice diferite care îşi trăiesc diferitele lor 
vieți una după alta şi care se deosebesc una de cealaltă la 
fel de mult cum se deosebeşte oricare altă serie de o mie 
de vieți; şi care totuşi diferă de o serie aleatorie de o sută 
de vieți prin faptul că ultimul membru al seriei atinge un 
nivel de conştiinţă în care este conştient de întreaga serie. 
În plus, acesta îşi aminteşte întreaga serie ca pe un şir de 
vieți pe care, acum, in această stare superioară de intele- 


DESTINUL UMAN: KARMA SI REINCARNARE 251 


gere, le-a trăit in mod personal. Totuşi există ceva nepo- 
trivit din punct de vedere logic cu privire la acest tip de 
„aducere aminte”, care te impinge să o pui între ghilime- 
le. Deoarece această stare superioară de conştiinţă nu a 
experimentat acele vieți anterioare şi astfel nu se poate 
spune, în sens obişnuit, că de fapt îşi aminteşte de ele. Se 
află mai degrabă într-o stare în care le percepe ca şi cum 
le-ar fi trăit, deşi în realitate nu s-a întâmplat aşa. 

Aici se afirmă aşadar că, în viitor, va exista o stare 
supra-normală de conştiinţă în cadrul căreia se ivesc 
„amintirile“ unei lungi succesiuni de vieți diferite. Însă 
acest lucru nu oferă o descriere adecvată a unei astfel de 
situații. Să numim prima persoană din serie A, iar ultima 
Z. Să se înțeleagă de aici că B-Z reprezintă o serie de re- 
încarnări ale lui A? Dacă da, ar trebui să stipulăm impli- 
cit următoarea definiție: date fiind două sau mai multe 
vieți umane necontemporane, dacă există o conştiinţă 
superioară în care toate sunt „rememorate”, atunci fiecare 
individ ulterior din serie este definit ca fiind o reîncar- 
nare a fiecărui individ anterior. Însă reîncarnarea astfel 
definită este un concept foarte îndepărtat de ideea potri- 
vit căreia dacă eu sunt A, atunci eu ar trebui să mă în- 
carnez în mod repetat ca B-Z. În plus, nu există nici o 
rațiune conceptuală care să ne facă să afirmăm că diferi- 
tele vieți trebuie să fie necontemporane. Dacă este posi- 
bil ca o conştiinţă superioară să-şi „aducă aminte” oricât 
de multe vieți, în principiu, nu pare să existe nici un mo- 
tiv pentru care să nu îşi „aducă aminte” tot atât de uşor 
de vieți care s-au petrecut în acelaşi timp pe cât de uşor 
îşi „aduce aminte” de vieți care s-au petrecut în perioade 
diferite. Putem într-adevăr să concepem o conştiinţă 
superioară nelimitată în care apar „amintirile” tuturor 
vieților umane care au fost trăite vreodată. Astfel, toate 


252 FILOSOFIA RELIGIEI 


viețile umane, oricât de diferite ar părea din perspective- 
le lor diferite, ar fi legate prin intermediul unei conştiinţe 
superioare în felul postulat de ideea de reîncarnare. În 
acest caz, am putea spune despre două vieți, fie că sunt 
succesive, fie că sunt simultane, că un individ este o în- 
carnare diferită a celuilalt. Se pare aşadar că ideea de re- 
încarnare - atât în forma sa vedântină mai subtilă, cât 
şi în forma sa mai populară - prezintă unele dificultăți 
conceptuale însemnate. 

Să ne întoarcem acum la inegalitățile din naştere si 
să întrebăm dacă ideea de reîncarnare poate ajuta până 
la urmă la explicarea acestora. Fie există o primă viata, 
caracterizată prin diferențe umane inițiale, fie (aşa cum 
vedem în filosofia vedantina) nu există nici o primă viață, 
ci un regres fără început de încarnări, caz în care explica- 
rea inegalitatilor din viata actuală este amânată la nes- 
fârşit şi nu este atinsă niciodată, fiindcă nu facem nici un 
pas către o explicare completă a circumstanțelor naşterii 
noastre actuale atunci când ni se spune că acestea sunt 
consecinţe ale unei vieți anterioare, dacă acea viață ante- 
rioară trebuie la rândul ei să fie explicată prin raportare 
la o altă viață anterioară, iar aceea prin raportare la o alta 
şi tot aşa, la infinit. În acest mod se poate afirma caracte- 
rul etern al existenței sufletului, dar nu se poate susține 
că inegalitățile umane prezente devin astfel inteligibile 
sau acceptabile din punct de vedere moral. Rezolvarea 
nu a fost formulată, ci a fost doar amânată la infinit. 
Dacă în schimb am fi postulat o primă viață (aşa cum 
hindusii nu fac), ar fi trebuit atunci să sustinein fie că 
sufletele sunt create ca atomi psihici identici, fie că în- 
trupează, cel putin potential, diferențele care s-au dezvol- 
tat ulterior. Dacă am susține ultima variantă, problema 
inegalitatii umane s-ar manifesta în totalitate în momen- 

tul acelei creații inițiale; dacă am sustine-o pe prima, s-ar 
manifesta la fel de complet în raport cu mediul care a 
produs toate diferențele care au apărut ulterior între uni- 
tăți initial identice. Prin urmare, dacă există un Creator 
divin, s-ar părea că, urmând aceste căi, nu poate scăpa 
de responsabilitatea supremă pentru caracterul avut de 
creația sa, inclusiv pentru inegalitatile uriaşe care îi sunt 
inerente. 


O interpretare demitologizată 


Posibilitatea de a concepe reîncarnarea ca pe o idee 
metafizică neverificabilă şi nefalsificabilă ne apropie de 
granițele unei a treia forme a doctrinei. În această formă, 
este o expresie mitologică a faptului că toate acțiunile 
noastre au efecte asupra unei anumite părți a comunității 
umane şi că trebuie să fie suportate, fie că sunt bune sau 
rele, de către alții în viitor. Acesta este sensul etic care a 
fost atribuit lui Buddha de către unii savanţi, în special 
J. C. Jennings’. Acesta spune: „Necrezând în permanenta 
sufletului individual [Buddha] nu putea accepta doctrina 
hindusă a Karmei ce presupunea transmigrarea sufle- 
tului după moarte într-un nou corp; dar crezând cu tărie 
în responsabilitatea morală şi în consecințele tuturor fap- 
telor, cuvintelor şi gândurilor, a acceptat fără rezerve 
doctrina Karmei într-un sens diferit, care presupunea 
transmiterea efectelor acțiunilor de la o generație umană 
la toate generațiile următoare” (p. xlvii). Apoi, Jennings 
continuă: „Presupunând originea comună şi unitatea 
fundamentală a vieții şi a spiritului în totalitatea lor, 


5 ]. G. Jennings, The Vedantic Buddhism of the Buddha, Oxford Univer- 
sity Press, Londra, 1948. 

[Buddha] a presupus unitatea forței Karmei exercitată 
asupra alcătuirii vii a întregii lumi, iar doctrina Karmei 
formulată de el este colectivă şi nu individuală” (p. xxv). 

Din acest punct de vedere, karma, cu reîncarnarea ca 
expresie mitologică a sa, este de fapt un adevăr moral, o 
învățătură a responsabilității umane universale. Toate 
faptele noastre afectează viitorul omenirii, tot aşa cum 
viaţa fiecăruia dintre noi a fost afectată la rândul ei de 
către cei care au trăit înaintea noastră. Nu mai este vorba 
despre o istorie Karmică individuală, ci de o karma co- 
muna întregii umanități, la care contribuie fiecare şi de 
care fiecare este afectat. Inteleasa astfel, ideea de reincar- 
nare este o modalitate de a afirma unitatea colectivă a 
neamului omenesc şi responsabilitatea pe care o poartă 
fiecare fata de întregul din care face parte. Noi nu sun- 
tem unități individuale, ci părți ce interacționează reci- 
proc într-o singură lume a oamenilor, în care gândurile 
şi faptele bune sau rele ale fiecăruia se rasfrang neîncetat 
prin viețile celorlalți. Aşa cum modul in care oamenii au 
trăit în trecut a format lumea în care trebuie să trăim 
acum, tot aşa şi noi formăm la rândul nostru lumea în 
care generaţiile viitoare vor trebui să locuiască. Aşa cum 
lumea sau starea karinica a acestei lumi moştenite de noi 
ne-a format ca indivizi născuți în cadrul ei, tot aşa şi noi 
contribuim la alcătuirea mediului care îi va forma pe cei 
care vor trăi în urma noastră. Concepută astfel, ideea de 
Karma are implicații practice imense într-o perioadă în 
care națiunile se luptă cu amenințarea poluării mediului 
înconjurător, cu probleme de planificare şi conservare a 
protecției mediului, cu prevenirea războiului nuclear, cu 
controlul exploziei demografice, cu conflictul rasial şi cu 
multe alte probleme ce tin de modul în care acțiunile 
fiecărui individ şi ale fiecărui grup afectează bunăstarea 

tuturor. Văzută astfel, karma este o doctrină etică. Astfel, 
ideea mai populară a transmigrării sufletelor, alături de 
ideea mai filosofică a continuității „corpului subtil” de la 
un individ la altul în generații succesive pot fi considera- 
te expresii mitologice ale acestui mare adevăr moral. 

Probabil că majoritatea filosofilor occidentali nu ar 
avea vreo dificultate în a accepta această ultimă formă de 
doctrină a reîncarnării, fiindcă este o afirmare vie a uni- 
tății umane; iar lumea de astăzi este de aşa natură încât 
dacă nu ne dedicăm unirii într-o viață comună, avem 
toate şansele să ne dedicăm unirii într-o moarte comună. 
Însă nu este locul nostru să ne pronuntdm în ce măsură 
este aceasta o interpretare acceptabilă a ideii de renaştere, 
idee care a fost prețuită atâtea mii de ani de către marile 
religii ale Indiei. 

